﻿Brlllat Savann fiziologia gustului Brillat-Savarin fiziologia gustului Traducere de DOINA PAȘCA-HARSANYI Cuvint înainte de DAN GRIGORESCU BRILL AT-SA V AHIN Physiologie du goții © 1982, Flammarion, Paris Toate drepturile asupra prezentei ediții în limba română stnt rezervate Editurii Meridiane EDITURA MERIDIANE BUCUREȘTI, 1988 CUVÎNT ÎNAINTE Pe copertă! Jean-Baptiste Chardin (ittSS—1773; Natură moartă cu cană de porțelan, 1743—1767 Paris, Luvru Fiziologia gustului e o carte cu un destin ciudat In 1829, la patru ani de la apariția ei, tînărul Balzac își justifica Meditațiile filosofului eclectic privitoare la fericirea și le nefericirea conjugală, publicate sub titlul Fiziologia căsătoriei, printr-o referire la „sistemul consacrat de un scriitor care s-a ocupat de GUST“ și declara că preia de la acesta o formulare „menită să exprime o idee comună a-mîndurora" Ceea ce însemna „un omagiu adus înaintașului" său De-a lungul întregului secol al ХІХ-lea au fost tipărite nenumărate volume care, ca și „studiul analitic" al lui Balzac, i-au împrumutat titlul; către 1840, o colecție de „fiziologii" a început să apară la librarul parizian Aubert și voga ei — notează istoricii literari — a durat pînă pe la 1894 Erau niște cărțulii mici, fiecare din ele înfăți-șînd, în text și în imagine (ilustratorii erau artiști celebri ai vremii, Gavarni și Daumier), o categorie socială sau un individ care o caracteriza — rentierul, funcționarul, portăreasa imobilului de raport, cămătarul, curtezana Cu alte cuvinte, portrete ce reînviau viză unea moraliștilor din secolul precedent și pe aceea, mai veche, a caracterelor lui La Bruydre: fizio-logiile reprezintă una din prelungirile spiritului clasic în plină epocă romantică 5 Spre sfîrșitul secolului trecut s-a produs un fenomen curios: interesul cititorilor păstra vie moda acestor fiziologii, dar importanța cărții căreia i se recunoscuse fondarea genului era din ce în ce mai redusă la aceea a unei cărți de gastronomie, cel mult scrisă într-un stil pitoresc și spiritual; dar contribuția ei la crearea unui mod specific de comentare a unei mentalități, a unei atitudini față de actele concrete ale existenței a trecut tot mai mult în umbră Astfel încît, chiar și istorii foarte solide ale literaturii franceze au ignorat-o Trecuseră mai bine de o sută de ani de la publicarea ei cînd i-au fost consacrate primele analize capabile să-i pună în lumină semnificațiile mai cuprinzătoare, înrîurirea pe care a avut-o asupra unei direcții importante a gîndirii literare din prima jumătate a secolului trecut Cercetării întreprinse de exegeții și editorii operei balzaciene i s-a datorat în bună parte respingerea prejudecății ce amenința să așeze Fiziologia gustului printre numeroasele scrieri bizare ale unei epoci care prețuia atît de mult bizareria în realitate — s-a demonstrat ■— ea reflecta cîteva trăsături specifice ale unei lumi care își formula reguli foarte stricte de comportare, încercînd astfel să contracareze lipsa de reguli a unei vremi frămîntate însăși biografia dramatică a autorului ei e caracteristică pentru o categorie întreagă de oameni de la răspîntia celor două veacuri; o privire mai atentă dovedește cît de sumară e prezentarea, atît de des întîlnită în dicționarele biografice, a „epicureului" și a „omului de spirit " Viața lui An-thelme Brillat-Savarin nu e neapărat aceea a unui epicureu S-a născut la 12 aprilie 1755, la Beliey, un orășel care pe atunci era capitala ținutului Bu-gey, la poalele Munților Jura Descindea din-tr-o familie de magistrați și, prin firea lucrurilor, a fost destinat și el carierei juridice După ce a studiat dreptul, a practicat avocatura 6 în orașul natal Ca atîția alți tineri din generația lui, Brillat-Savarin' a aderat la ideile Revoluției: în 1789, deputat al stării a treia în Adunarea Constituantă, din partea ținutului Bugey, apoi președinte al Tribunalului civil din departamentul Ain și, în cel din urmă, judecător la Curtea de Casație In toamna lui 1793 era primar al orașului Beliey, cind a aflat că e suspectat de „simpatii federaliste", că ar susține ideea unei mari libertăți acordate provinciilor; în împrejurările trimiterii de trupe ale Republicii la Lyon (aflat la numai 20 de kilometri de Beliey), pentru a împiedica extinderea unor agitații în cursul cărora se auzeau cereri tot mai înflăcărate de acordare a autonomiei orașului și a întregii regiuni, el a socotit că e mai înțelept să nu aștepte gărzile civile ale guvernului din Paris A trecut în grabă frontiera și s-a refugiat în Elveția La Lausanne, unde a stat cîteva luni, nu s-a alăturat nici unuia dintre grupurile de emigranți regaliști sau federaliști care umpluseră orașele confederației helveți ce și așteptau intervenția armatelor coalizate ale inamicilor Franței De altminteri, Brillat-Savarin a plecat, în 1794, pe drumuri ocolite, în America, așezîn-du-se la New York Ducea o existență modestă, trăind din banii puțini câștigați din meditații și din onorariul derizoriu de instrumentist în orchestra unui teatru In 1796, la cîteva luni după instituirea Directoratului, se va întoarce în Franța Sub Directorat i s-au încredințat demnități importante: secretarul Statului-Major al Armatelor Republicii staționate în Germania, apoi, comisar al guvernului la Curtea criminală din Versailles și, foarte curînd după aceea, consilier la Curtea de Casație De acum înainte, se pare că Anthelme Brillat-Savarin a avut parte de o viață liniștită; lungul răstimp care a urmat (se va stinge la 2 februarie 1826) a creat imaginea epicureului, a omului care știe să trăiască tihnit Anii 7 agitați ai Consulatului și ai Imperiului napoleonian, restaurarea Bourbonilor, cele „o sută de zile“ ale împăratului întors victorios din exilul de pe Elba, domnia lui Ludovic al XVIII-lea și primii ani ai iui Carol al X-lea, războaiele și invazia armatelor străine, umilitoarele tratate de pace care urmăreau să „pedepseas-că“ Franța, conspirațiile — eșuate — ale societăților secrete (unele dintre ele urmînd modelul faimoaselor grupări de carbonari italieni), intervențiile militare ale Franței în țările în care izbucneau răscoale împotriva despotismului (intervenții hotărîte de Sfînta Alianță), succedarea guvernelor ultrareacționare, virulentele atacuri ale presei liberale —■ toate acestea nu par a fi tulburat liniștea fostului înalt funcționar al Republicii Imaginea e adevărată numai în parte E drept că nu există dovezi ale participării sale directe la evenimentele politice ale acelui agitat început de secol Chiar dacă exilul din 1793 și funcțiile importante care i s-au încredințat după căderea iacobinilor constituie o mărturie a adeziunii sale la idei mai puțin radicale, se cuvine să observăm că Brillat-Savarin nu s-a manifestat ca un adversar al Revoluției, că — asemenea multor contemporani de-ai săi — a văzut în Napoleon un continuator al idealurilor Revoluției de la 1789; de altminteri, nu poate fi doar o coincidență faptul că, după 1815, nu se găsesc documente care să ateste o eventuală promovare intr-un post superior al administrației regale: de aici înainte, cariera lui de magistrat devine îndeajuns de obscură Poate că tocmai această suspiciune ce-1 înconjura în ultimul deceniu al vieții l-a ajutat, paradoxal, să-și găsească răgazul de care avea nevoie ca să scrie cartea ce avea să-i aducă notorietatea Nu mai era solicitat de treburile ce-i luaseră pînă atunci atîta timp; putea acum să se îndeletnicească în voie cu lucruri plăcute și, mai ales, să-și invite mai des prietenii la o cină pregătită după gustul său De altfel, 8 de la unii dintre cei cure l-au cunoscut în vremea grea a exilului elvețian sau newyorkez, se știe că și atunci Brillat-Savarin nu-și pierduse buna dispoziție și se bucura să se afle împreună cu ei la o masă bună Publicase și pînă atunci cîteva cărți, reflec-tînd preocupări profesionale: Puncte de vedere și proiecte de economie politică (1802), Fragmente de teorie juridică (1818), încercate isto-‘■- i șl critică, asupra duelului (1819), și aceasta ■ i urmă fiind tot o analiză întreprinsă dm p -rspectiva dreptului penal Oricum, nu lucrărilor de drept și de economie politică li se va datora faima lui Brillat-Savarin Ceea ce, însă, dovedesc ele e că, într-adevăr, după întoarcerea regilor, magistratul era îndeajuns de puțin luat în seamă și că i se lăsa destul timp pentru asemenea preocupări: două dintre cărțile sale științifice sînt publicate după 1815 Acum, cînd se apropia de 70 de ani, dobîn-dise înțelepciunea de a privi cu neîncredere deșertăciunea muririlor lumești Fiziologia gustului este, poate, și expresia simțămintelor u-nui om care, în amurgul unei vieți agitate, își află, în sfîrșit, liniștea de a se îndeletnici cu lucrurile cu adevărat plăcute Și se cuvine să observăm că asemenea bucurii ale trupului nu erau privite ca niște frivolități într-o vreme a teribilelor lipsuri materiale, cînd atîtea milioane de oameni abia erau în stare să-și agonisească traiul, bunurile vieții imediate deveniseră o adevărată obsesie Brillat-Savarin moare în anul publicării Prefeței la drama lui Hugo, Cromwell, considerată a fi adevăratul manifest al unei mișcări care va primi numele de romantism: descătușarea pasiunilor și a visului, stabilirea unui nou sistem al valorilor în care funcțiile vieții spirituale sînt precumpănitoare încă de la început s-au deslușit în programul romantic reflexele ideilor ce-i însuflețiseră pe revoluționarii de la 1789 și istoria literară din ultimul secol și jumătate a pus necontenit în lumină aceste relații esențiale Evident, deose- 9 birile dintre participanții la o mișcare ce acorda o asemenea importanță universului fiecărui individ în parte sînt foarte mari: distanța dintre viziunea politică a lui Victor Hugo sau a doamnei de Stael, pe de o parte, și cea a lui Chateaubriand, de pildă, face — cum bine se știe — extrem de dificilă schițarea unui cadru unitar al raporturilor romanticilor cu ideile epocii Aceste probleme se vor pune, desigur, pentru o perioadă ulterioară morții lui Brillat-Savarin; dar izvoarele ce au alimentat cu atita putere spiritul romantic al anilor ’30 și ’40 vin, nu o dată, de pe teritoriul — lipsit, de altminteri, de repere cu adevărat impunătoare — al poeziei scrise și declamate in anii Revoluției Cine răsfoiește, de pildă, o cărțulie devenită astăzi foarte rară, Șansonierul monta-gnard, sau Culegere de cîntece, vaudeville-uri, potpuriuri și imnuri patriotice de diverși autori, tipărită în anul al Ill-lea al Republicii, îi întîlnește, sub semnăturile unor poeți uitați cu desăvârșire, pe aceia la care romanticii se vor referi statornic: barzii galilor, Fingal și Ossian care „merită tributul de admirație datorat și de cel mai laș dintre oameni neînduplecatei mîndrii și austerei virtuți a republicanului" Nu se poate, firește, contesta convingerea adîncă a acestor modești cîntăreți ai unor idealuri spre care se vor îndrepta, după trei decenii și jumătate, marii lor urmași, romanticii, și ei admiratori entuziaști ai poeților de odinioară, învăluiți în cerințele legendelor celtice Dar e tot atît de adevărat că, încă din primii ani ai secolului al ХІХ-lea, spiritul ce se va numi romantic era ilustrat de opere importante, că, înainte de Cromwell și de bătălia lui Hernani, Chateaubriand și doamna de Stael (ceva mai tîrziu Benjamin Constant și Lamartine) vesteau ivirea unui nou spirit Brillat-Savarin i-a citit, pesemne, pentru că mai toată lumea îi citea; poate că a cunoscut și versurile foarte tinerilor Vigny și Hugo, 10 apărute în jurul lui 1820—22 E aproape sigur că, asemenea foarte multor compatrioți de-ai săi, a fost un mare admirator al lui By-ron și că, tot asemenea lor, a simțit că moartea poetului englez „umpie de durere și cernește inimile tuturor oamenilor de bine din Franța", cum scria un ziarist parizian în ziua în care s-a aflat teribila veste îmi vine să cred că magistratul Directoratului simțea, ori de cîte ori își data hotărî-rile judecătorești, poezia numelui lunilor, așa cum le botezaseră revoluționarii — Ventose, Thermidor, Brumaire: Cea bătută de vînt, Cea fierbinte, Cea înnegurată Era o vreme a întoarcerii la valorile dezvăluite de simțuri: ideile abstracte ale clasicismului cădeau tot mai mult în umbra noii sensibilități Chiar în legătură cu schimbarea calendarului, Kenneth Clark făcea cîndva observația că ea reflectă o credință concretă în semnificațiile unei lumi cu adevărat noi Dar, în afară de aceasta, se deslușește aici o mare dragoste de natură, atît de profundă încît era în stare să înlocuiască ritualurile unei religii vechi de atîtea secole La proiectatele „temple ale Rațiunii" nu urmau să se practice defel ceremonii care ar fi constat în dialoguri raționaliste, ci proslăviri ale Naturii însăși vestimentația femeilor urma această tendința? Portretul doamnei Verninac sau cel, atît de celebru, al Doamnei Recamier pictate de David ne înfățișează niște femei frumoase, îmbrăcate în rochii simple ce urmează cu grație linia trupului; doamna Recamier poza cu picioarele goale Cadrul artificial creat de pictura secolului al XVUI-lea era înlăturat: dispăreau complicatele și impunătoarele peruci, șuvițele de păr erau lăsate să cadă în cîrlionți pe frunte și pe umeri, ținute de o bandă simplă întoarcerea spre modelele Romei din epoca imperială dădea temei acestei reinterpretări a simplității care nu era altceva decît proclamarea dreptului de a privi lucrurile așa cum se în- 11 fățișează simțurilor Cu mulți ani înaintea manifestului hugolian, sensurile romantismului se iveau în arta unuia dintre marii fondatori ai clasicismului și istoria unei epoci îndepărtate devenea cadru al evenimentelor contemporane: oricine poate băga de seamă că, în evocarea Jurămîntului de la Jeu-de-Paume, gestul personajelor îl repetă, aproape aidoma, pe acela al celor trei Horați din pictura ce slăvea virtuțile civice ale Romei republicane Atmosfera culturală în care a trăit Brillat-Savarin, după întoarcerea în Franța, prevestea marea revoluție romantică Epicureicul magistrat nu a urmat, desigur, drumul cel mai larg pe care se îndrepta spre noile valori generația mai tînără, a lui Delacroix și Victor Hugo Dar se dovedește că nici nu a rămas prizonier al mentalității din epoca prerevolu-ționară, cînd își primise educația și se formase împărtășea cu mai tinerii săi contemporani idealul bucuriei imediatului; pe care ol îl echilibra într-un alt sistem al valorilor, recurgind la alte plăceri ale spiritului Din prima pagină a Aforismelor ce deschid cartea de față, aflăm că Brillat-Savarin nu înțelegea gastronomia doar ca pe o știință menită să aducă desfătarea cerului gurii; ea însemna organizarea unui adevărat ritual care nu se cuvine a fi săvîrșit în singurătate „Masa este singurul loc unde nimeni nu se plictisește în timpul primului ceas de ședere" Ea e, deci, o ocazie socială, oamenii se adună în jurul cinei nu numai ca să mănînce, ci și ca să nu se plictisească S-ar spune că e un îndepărtat reflex al erei saloanelor din secolul al XVIII-lea a căror faimă nu se poate să nu-1 fi impresionat pe tînărul provincial, vi-sînd la minunata viață a parizienilor Prestigiul conversației era, se știe, atît de înalt, în-cît arhiducesa Marie-Antoinette a cerut, cînd a devenit regină a Franței, să fie prezentată doamnei Geoffrin — o persoană fără nici un titlu nobiliar —, pentru că își amintea de res- 12 poetul cu care fusese tratată de Curtea imperială a Austriei, în urmă eu cîțiva ani, cînd trecuse prin Viena La doamna Geoffrin se întîlneau toți en-i iclopediștii (ea avansase 300 000 de franci, sumă imensă pe vremea aceea, pentru tipărire;' Enciclopediei); în afara lor, la prînzul de luni, artiștii și, la cel de miercuri, scriitorii La doamna du Deffand, d’Alembert și prietenii săi — Montesquieu, Fontenelle și colaboratorii cei mai de seamă ai Enciclopediei Iar la doamna Necker (a cărei corespondență cu Buffon e unul dintre cele mai semnificative documente ale unei vremi îndrăgostite de schimburile de idei), s-a făcut remarcată, încă din anii unei copilării precoce, fiica ei, Ger-maine, viitoarea doamnă de Stael întreruptă de evenimentele dramatice ale Revoluției, voga saloanelor avea să revină sub Directorat: locul cel mai celebru unde se întîlneau cei dornici de conversație era locuința din rue du Bac a doamnei de Stael Subiectele erau, și de această dată, nu numai literatura, filosofia și artele, ci și evenimentele politice ale actualității, dragostea de libertate, ura împotriva tiraniei; nu e de mirare că Bo-naparte, pe atunci prim-consul, i-a ordonat amfitrioanei acestui salon (care dăduse glas acestor idei în romanul ei din 1802) să plece din Paris și să nu se mai apropie niciodată la mai puțin de 40 de leghe de oraș Lungile conversații se desfășurau în jurul unui dejun întins pentru mulțimea oaspeților sau al unei mese de ceai cu prăjituri, l-'irește, atenția se îndrepta mai ales spre animatele discuții, dar nici calitatea bucatelor nu ora ignorată: aflăm dintr-o scrisoare a lui Vlarmontel că „budincile preparate de bucătarul domnișoarei de Lespinasse le întrec cu mult pe acelea de la doamna du Deffond“ și nu ne surprinde izbucnirea altminteri blajinei doamne care i-a atras atenția fostei sale domnișoare de companie că se poate aștepta 13 la consecințe dintre cele mai grave dacă nu încetează să-i facă în vreun fel concurență Nu știu dacă Brillat-Savarin a frecventat vreunul din saloanele pariziene; dai- Fiziologia gustului poartă semnele sigure ale artei create acolo, de-a lungul unui secol și mai bine: arta de a sta de vorbă, de a spune lucruri importante cu aerul cel mai firesc, sau lipsite de orice importanță, dînd impresia că sînt esențiale pentru gîndirea omenească După Revoluție, conversația se construia în jurul unor subiecte concrete; speculația filosofică lăsase locul discuțiilor privitoare la împrejurările politice De altfel, în ultimul deceniu al secolului al XVIII-lea și primele două ale secolului următor, se deslușește foarte limpede cît de atenți erau oamenii vremii la amănuntele lumii materiale încă din 1794, David consfințea triumful peisajului în pictura franceză, cu a sa celebră Priveliște din Grădina Luxembourg Dar nu peisagistica va fi genul care va atesta, în Franța, această nouă sensibilitate a clementului concret; oricum, ea nu va produce o operă comparabilă în amploare și în semnificație cu a-ceea a lui Caspar David Friedrich în arta germană sau cu ale lui Constable și Turner în cea engleză Cînd, mai tîrziu, Delacroix se va întoarce din călătoria lui în Africa de Nord, va aduce cu sine relativ puține peisaje și, mai ales, studii de portret, de interioare marocane, scene de sărbătoare și impetuoase vînători călare Dar, cînd pictează obiecte, Delacroix o face cu o evidentă poftă a detaliului: Moartea lui Sardanapal, din 1827, conține o suită de naturi moarte în care metalul, stofa, catifeaua, perlele și mătasea au somptuoasa precizie a o-landezilor din secolul al XVII-lea în 1829, el va expune Asasinarea episcopului de Liege (a cărui schiță o elogiase Victor Hugo cu doi ani înainte); înaltele bolți gotice, ritmate riguros, se pierd în umbrele ce copleșesc regis 14 trul superior al tabloului, lumina căzînd din plin pe masa încărcată de bucate Silueta e-piscopului, înveșmîntat în alb și auriu, abia poate fi observată, pentru că privirea e atrasă mai ales de strălucirea feței de masă, răsfrîntă în cristalul și in argintul pocalelor Cel care, cînd studia picturile lui Rubens, le punea în valoare carnalitatea senzuală, urmărea, chiar și în scenele cele mai dramatice, cutele veșmintelor, faldul ci te unei eșarfe căzute pe u-mărul personajului, scânteierea unei narghilele de aramă atinse de o rază de soare Niciodată pînă în pictura romanticului Delacroix, 'artiștii francezi nu intuiseră atît de exact valoarea naturii moarte: intr-un tablou, aflat azi la Luvru și datat 1826, Natură moartă cu homari, penajul fazanilor, puful de pe pîntecul iepurelui, crustele stacojii ale homarilor, lemnul lustruit al patului de pușcă, postavul tolbelor și-un detaliu introdus, parcă, în joacă — trupul solzos al unei șopîrle minuscule — dau senzația unei poezii calme a obiectelor neînsuflețite într-o însemnare din 20 februarie 1824, artistul își mărturisea dorința „de a face o pictură cu totul nouă, calchiată •— ca să spunem așa — după natură11 Decalcul după natură va deveni o obsesie a secolului al ХІХ-lea Stendhal îl va teoretiza și, într-o scrisoare către Balzac (la 30 octombrie 1840), îi va găsi un nume foarte potrivit: „adevărul faptelor mărunte" Un a-devăr în numele căruia proza lui va realiza adevărate tablouri de natură moartă; să ne amintim, dc pildă, minuția cu care e descris interiorul casei de Renal în dimineața sosirii lui Julien Sorcl Sau amănuntele locuințelor țărănești, ale portretelor celor adunați în jurul cinei în Balta diavolului a lui George Sand, argumente pentru teoreticienii „culorii locale11 romantice Obiectele îngrămădite în-tr-un amestec fantastic în prăvălia stranie de unde Raphel de Valentin, eroul balzacian, obține malefica Piele de sagri Atmosfera din su- 15 frageria pensiunii pe care o ține, în Moș Go-riot, doamna Vauquer, pe strada Neuve-Sainte-Genevieve, unde mirosurile mîncărurilor se a-mestecă dezgustător Odaia lui Gobseck, plină de obiecte de o rară frumusețe, laolaltă cu rămășițele putrede care exală o duhoare îngrozitoare Boema epocii romantice nu a însemnat, totuși, dispreț față de traiul îndestulat Amintirile lui Gautier despre colegii săi de generație conțin pasaje ce ar putea rivaliza cu unele pagini ale lui Brillat-Savarin: iată-1 de pildă, pe Balzac, „ivindu-se cîteodată dimineața, abia mai respirînd, epuizat, amețit de aerul proaspăt — ca Vulcan evadînd din fierăria lui — și prăbușindu-se pe un divan; noaptea nedormită îl înfometase Lua mai multe sardele, le freca bine cu unt și făcea o pastă pe care o întindea pe pîine" Ni-1 putem închipui, firește, pe autorul Comediei umane, așa cum și-1 amintește unul dintre editorii săi, Edmond Werdet (ale cărui afaceri cu volumele lui Balzac nu fuseseră deloc înfloritoare), într-o carte foarte interesantă, deși nu binevoitoare — Portretul intim al lui Balzac: „mînca, la un dejun, o sută de stridii, douăsprezece cotlete de miel, o rață, cîteva potîrnichi, un calcan “ Oricîtă maliție ar conține această relatare, e sigur că, mai rafinați (cum aflăm că era, de pildă, Vigny), sau mai puțin rafinați (Balzac, de exemplu), contemporanii lui Brillat-Savarin nu ignorau plăcerile unei mese bune Așa cum nu le nesocoteau nici pe cele ale unei îmbrăcăminți elegante „Giletca de culoare stridentă" purtată de Gautier la premiera lui Hernani (în Istoria romantismului), pantalonii „de un gri stins, ornați pe margine cu o bandă de catifea neagră", ambiția lui Balzac de a fi un arbitru al eleganței (să nu uităm că în jurnalele englezești de modă se publicau desene înfățișînd costumele, cravatele și pălăriile purtate de Dickens) fac parte din aceeași cate- 16 gorie de plăceri ale unei epicureice trăiri a vieții de toate zilele în această atmosferă, Fiziologia gustului poate fi privită ca un reper al unui moment caracteristic din istoria mentalităților de la începutul unui secol ce va aduce adinei modificări ale atitudinii față de faptele existenței individului și a societății Tonul glumeț, firesc, poate să înșele; el a fost confundat uneori cu frivolitatea Dar nici jurnalele scriitorilor sau ale pictorilor, memoriile lor sau ale prietenilor nu sînt scrise decît rareori într-o altă gamă afectivă și stilistică Intr-o vreme în care poeziile, dramele și chiar romanele erau compuse atît de des eu o gravitate emfatică, paginile acestor conexiuni, ale dialogurilor directe cu cititorul reprezentau un fel le refugiu în atît de binefăcătorul aer al obișnuitului Grandilocvența e obositoare și se simțea nevoia unui teritoriu unde deopotrivă scriitorii și cititorii să-și recapete respirația Ceva cam în genul desenelor de flori despre care, spre sfîrșitul secolului, Bouguereau, artist foarte agreat de colecționari, mărturisea că îl odihnesc între două vaste compoziții cu temă sentimental-mitologică Dar cartea lui Brillat-Savarin nu e doar un răgaz, un moment de tihnă în agitata și încordata istorie a spiritului de la începutul secolului trecut Ea cuprinde o sinteză expresivă a tradiției saloanelor literare și a tendințelor •scientiste ce conduceau, din ce în ce mai limpede, spre victoria pozitivismului de la 1842 Totul cu o naturalețe, cu o lipsă de efort care îl trădează pe povestitorul înnăscut Pe cel care iubea plăcerile convivialității Fiindcă masa nu e o ocazie de a mînca, ci de a te simți bine: „Cînd poftim pe cineva la noi acasă, înseamnă că sîntem răspunzători pentru tot timpul cît el zăbovește sub acoperișul nostru“ în esență, Fiziologia gustului e și un îndreptar al desă-vîrșitei ospitalități 17 BrillatrSavarin își lua, insă, in serios reflexiile spirituale Avem uneori senzația că îl citim pe un îndepărtat înaintaș al lui Păstorel Teodoreanu Rafinamentul culinar și umorul celui care a scris De re culinaria, in cea mai curată și mai plină de culoare limbă românească, au un temei comun cu felul de a înțelege ro tul bucatelor și al vinului, așa cum le vădește Fiziologia gustului De altfel, Păstorel il cita cu respect pe autorul acestei cărți și nu încape nici o îndoială că ar fi semnat și ci o sentență cum e aceea care apare aici, în aforismele de la inceput: „Cei care fac indigestie sau se îmbată nu se pricep nici la mîn-care, nici la băutură** Masa e, la amindoi, mai curind un ceremonial și le prilejuiește meditații privitoare la comportarea semenilor Brillat-Savarin compune cu gravitate și o „Teorie a fripturilor**, de la care trece la suculente digresiuni referitoare la plăcerile dejunului, de la „Istoria filosofică a bucătăriei** la anecdotele cuprinse într-un capitol de „Varietăți** Aforismele au devenit celebre prin aparenta lor bizarerie: dar ele explică, de fapt, în ce chip iși tratează scriitorul materia, accentul lor profesoral dezvăluind amestecul de umor și de seriozitate ce caracterizează întreaga Fiziologie a gustului Cînd autorul ei transmite un „Salut către gastronomii din cele două lumi**, nu mai cămine nici o îndoială asupra intențiilor autorului: scopul practic al cărții se însoțește cu acela de a-1 face pe cititor să se simtă la fel de bine ca în fața unei cine la care se întîl-nește cu convivi agreabili Forma colocvială a comentariului nu estompează eîtuși do puțin seriozitatea concluziilor privindu-i pe oameni și purtările lor Că Fiziologia gustului își trasează un orizont mai larg decît acela al plăcerilor culinare o dovedesc înseși aforismele așezate în primele ei pagini „Gurmanderia — scrie Brillat-Savarin —• este un act al judecății noastre prin care ne manifestăm prefe rința pentru acele lucruri care sînt plăcute la gust, în dauna celor care n-au această însușire?* Astfel formulată, preferința gastronomică do-bîndește o valoare cu adevărat estetică E foarte posibil ca Brillat-Savarin să li pornit de la o lucrare savantă a cărei tipărire era în curs pe vremea cînd el iși scria cartea Operă a unui naturalist elvețian, Pyrame de Candolle, lucrarea se intitula Fiziologia vegetală sau expunerea forțelor și funcțiunilor vitale ale vegetalelor, pentru a fi de folos oceanografiei și a sluji ca introducere la botanica geografică și agricolă; a apărut între 1804 și 1829 De aici pleacă, desigur, lunga serie a fizin-logiilor secolului al ХІХ-lea; dar intermediarul, cel pe care l-au cunoscut autorii cărților astfel intitulate, a fost, se știe bine, Fiziologia gustului La mai mulți ani după Fiziologia căsătoriei, în 1838, Balzac scria un Tratat al ex-cilanților moderni, reeditat în acel an: efectele cafelei, ale coniacului, ceaiului, zahărului sînt discutate aici, Balzac reproșîndu-i predecesorului său că le-a subestimat O Fiziologie a plăcerii a lui Paolo Montegazza (1859), o alta, a postului, de Luigi Luciani (1869), sugerează cit de departe s-a întins ideea fiziologiilor lansată de ceea ce unii istorici moderni ai culturii au socotit a fi, pur și simplu, „o carte de bucate** Cea mai convingătoare dovadă a persistenței sugestiilor venite de la cartea lui Brillat-Savarin a dat-o la un secol după Balzac, Fiziologia criticii a lui Thibaudet Cartea lui Brillat-Savarin nu a fost cu totul uitată in secolul trecut: în 1838, celebra Bibliotecă Charpentier ora inaugurată de două „fiziologii" — a lui Brillat-Savarin și a lui Balzac Două ediții ilustrate fac și azi mîn-dria oricărei colecții bibliofile: una, cu gravurile lui Bartail, în 1847, cealaltă, cu desenele lui Lalauze, în 1880 Din toate acestea nu trebuie să se deducă, insă, că Fiziologia gustului ar putea fi un rc- 19 18 per sigur în trasarea unui contur al cunoștințelor științifice ale epocii Brillat-Savarin face nu o dată afirmații sau ajunge la concluzii care, chiar în acea vreme, puteau fi considerate a fi întrucîtva mărginite de cultura Iui, provenită, în cea mai mare măsură, de la en-ciclopediști Secolul al ХІХ-lea făcuse progrese însemnate, mai ales în științele naturii, iar autorul nostru nu era totdeauna la curent cu ele Chiar și prin limitările ei, cartea de față aduce o mărturie a mentalității și a cunoștințelor aflate, în acel început de secol, la înde-mîna celor pasionați de cunoaștere, fără să aibă însă o cultură științifică sistematică Dar, firește, Fiziologia gustului rămîne, mai presus de orice, o carte de gastronomie care, e drept, înțelege arta culinară ca pe o artă în adevăratul înțeles al cuvîntului, iar masa ca pe un prilej de conversație spirituală între comeseni E foarte adevărat că plăcerea stă „în ceremonial mai mult decit în faptul în sine al mîncării", întocmai cum observa Mircea Zaciu că se petrec lucrurile și la Sadoveanu Cîndva — s-a spus — o istorie comparată a mentalităților s-ar cuveni să țină seama de concluziile ce s-ar desprinde din-tr-o lectură paralelă a cărții franțuzești și a alteia, tipărită în 1841 la Iași, „cu cheltuiala și îngrijirea unei societăți de iubitori de înaintarea și strălucirea neamului românesc" Autorii ei erau doi tineri moldoveni, Mihail Kogălniceanu și Costache Negruzzi Despre cel dinții, de altminteri, G Căli-nescu spunea că, în vremea studiilor sale la LunăviUe, „prinsese spiritul de -savoir vivre» al lui Brillat-Savarin" (dreptatea acestei afirmații c atestată de traducerea, publicată de Ko-gălniceanu în „Almanahul de învățătură și petrecere" pe 1842, sui) titlul Aforisme pentru cei ce iubesc a minca bine, a Aforismelor profesorului Foarte semnificativ, însă, u-nul dintre aforisme, cel în care se afirma ritos că „un desert fără brînză e ca o fată fru- 20 moașă cu un ochi lipsă", la Kogălniceanu devenea: „O masă fără mezelicuri este ca o femeie căreia îi lipsește un ochi") O întreagă lume pantagruelică vine dinspre Vremea Du-căi-Vodă, cînd rafinatul abate de Marenne uita cu totul aristocratica măsură, dinaintea nemaipomenitelor bucate cu care-1 îmbia A-lecu Ruset Lumea în care se vor afla și bucuriile gastronomice ale lui Creangă, și cele ale lui Filimon, Odobejstu sau Hogaș Nu încape îndoială că Brillat-Savarin ar fi împărtășit plăcerea mai tinerilor lui contemporani din Iași în fața unor Friganele cu crieri, a Hulubilor in papiloturi, a Cîrnăciorilor de raci, a Scoarței de migdale hăcuite, a Zala-tinei de portocală și a altora asemenea, menite să facă din cei doi autori ai celor 200 de rețete „introducătorii artei culinare în Moldova", cum declara Kogălniceanu însuși în Iluzii pierdute, povestirea publicată de el tot în 1841 Dar ne e greu să ne închipuim reacția lui în fața semnelor de belșug ce se vădeau într-o rețetă începînd astfel, rebelaisian: „Să iei un giune gras, să se scoată toată carnea ce macră și cu grăsime “ Au dreptate cei care susțin că orice comparație ar fi dificilă, fiindcă Negruzzi și Kogălniceanu publicau 200 rețete cercate de bucate, prăjituri și alte trebi gospodărești, al căror scop e, deci, explicit, pe cînd, la Brillat-Savarin, gastronomia e pretext pentru o suită de meditații despre simțuri, gust, apetit, gurmanderie, bucuria dejunului, toate presărate cu anecdote Negruzzi va fi, se știe, autor al unor „fiziologii" imitate, însă, nu după autorii francezi, ci după Teofrast; dar era destul pentru stabilirea unor afinități cu spiritul clasicist ce trece, subteran, dar vizibil, prin întregul text al lui Brillat-Savarin Iar Fiziologia provincialului în Iași (1844) a lui Kogălniceanu, deși va împrumuta modelul unei foarte cunoscute pe atunci Physiologie du provincial ă Paris a lui Pierre Durând, conține numeroase sugestii pre- 21 luate de la Negruzzi Are dreptate Mari a Pretase, cercetătoare a operei lui literare, să atragă atenția asupra „fiziologicelor gîndiri" (numite astfel de Kogălniceanu însuși) stîrnite de observarea universului social Fiziologia literară, „semnul primei vîrste a realismului românesc^ (potrivit definiției Măriei Protase), e ilustrată „în toate fazele evoluției" scriitorului, de la Soirees dansantes, la Fiziologia provincialului și la romanul de moravuri Tainele, inimii însemnătatea cărții lui Brillat-Savarin a fost recunoscută, de la Balzac încoace, de mulți dintre cei care au vrut sâ deslușească mai bine și fiziologia și gustul unei epoci întregi Și răutăcioșii — pentru că nici aceștia nu au lipsit — care au spus despre Brillat-Savarin că numele său rămîne legat de cel al unei prăjituri inventate de el — savarina (cu toate că, și în această privință, ar fi trebuit să fie mai cu luare-aminte la paradoxalul său aforism care grăiește astfel: „Descoperirea unui nou fel de mîncare face mai mult pentru fericirea speciei umane decit descoperirea unui nou astru") — s-ar cuveni să-și aducă aminte că Chateaubriand e și numele unui sos PARTEA ÎNTÎI Dan GRIGORESCU AFORISMELE profesorului pentru a sluji drept prolegomene lucrării sale și drept veșnică temelie științei I Universul nu este nimic decît numai prin viață și tot ceea ce viețuiește se hrănește II Animalele își potolesc foamea; omul mănâncă; singur, omul de spirit știe să mă-nînce III Soarta națiunilor atîrnă do felul în care se hrănesc IV Spune-mi ce mănînci și iți voi spune cine ești V Creatorul, silind omul să mănînce pentru a trăi, îl îmboldește prin pofta de rnincare și-1 răsplătește prin plăcere VI Gurmanderia este un act al judecății noastre prin care ne manifestăm preferința pentru acele lucruri ce sînt plăcute la gust, în dauna celor ce n-au această însușire VII Plăcerea de a mînca e cunoscută la toate vîrstele, în toate clasele, în toate țările și în toate zilele; ea se poate îmbina cu toate celelalte plăceri și rămîne cea din urmă să ne mîngîie de pierderea lor VIII Masa este singurul loc unde nimeni nu se plictisește în timpul primului ceas de ședere IX Descoperirea unui nou fel de rnincare face mai mult pentru fericirea speței umane decît descoperirea unui nou astru X Cei care fac indigestie sau se îmbată nu se pricep nici la rnincare, nici la băutură XI Ordinea mîncărurilor este de la cele mai sățioase la cele mai ușoare XII Ordinea băuturilor este de la cele mai moderate la cele mai complicate și mai aromate XIII A pretinde că nu trebuie să schimbi vinul este o erezie: limba ajunge la saturație și după cel de-al treilea pahar chiar cel mai bun vin nu mai stîrnește decît o senzație tocită XIV Un desert fără brînză e ca o fată frumoasă cu un ochi lipsă XV Bucătar devii cu timpul, gratargiu însă te naști XVI Însușirea obligatorie a bucătarului este punctualitatea: tot aceasta trebuie să fie și cea a musafirului XVII A aștepta prea mult un oaspete in întîrziere este o lipsă de atenție față de toți cei care au sosit la timp XVIII Cel care, primindu- și prietenii, nu se îngrijește el însuși de masa ce li se pregătește nu este demn să aibă pri eteri XIX Stăpîna casei e datoare să vegheze asupra aromei cafelei; stăpînul are în grijă alegerea lichiorurilor XX Cînd poftim pe cineva la noi acasă înseamnă că sîntem răspunzători pentru fericirea lui în tot timpul eît el zăbovește sub acoperișul nostru 24 DIALOG ÎNTRE AUTOR Șl PRIETENUL SĂU (După cele dintîi politețuri) PRIETENUL — Azi dimineață, la micul dejun, soția mea și cu mine ne-am gîndit, în înțelepciunea noastră, că vă veți tipări cît mai curînd Meditațiile gastronomice AUTORUL — Ce vrea femeia, vrea și Dumnezeu Iată, în șase cuvinte, toată evanghelia pariziană Dar eu sînt din altă parohie; și un celibatar PRIETENUL — O, Doamne! burlacii sînt la fel de supuși ca și ceilalți, ba chiar în paguba noastră uneori Dar aici burlăcia n-are cum să vă salveze, căci nevastă-mea o ține una și bună că e în drept să poruncească, întrucît ați scris primele pagini în casa ei de la țară AUTORUL — Știi bine, dragă prietene, cît de mare mi-e respectul pentru doamne; sînt, la porunca lor, un prea plecat slujitor și nu o dată m-ai lăudat pentru asta; erai dintre cei ce spuneau că aș fi un soț grozav Și, totuși, n-o voi tipări PRIETENUL — Și de ce nu? AUTORUL — Pentru că, fiind prin profesiunea mea menit studiilor serioase, mi-e teamă ca nu cumva cei ce-mi vor cunoaște cartea doar după titlu să-și închipuie că mă țin de fleacuri PRIETENUL — Spaimă neîntemeiată! Dar credeți că cei treizeci și șase de ani în slujba statului nu v-au stabilit cu totul altă reputație? De altfel, soția mea și cu mine credem că toată lumea va voi să vă citească AUTORUL — Adevărat? PRIETENUL — Savanții vă vor citi pentru а cerceta și afla ceea ce dv veți fi pomenit doar în treacăt AUTORUL — S-ar putea să fie așa PRIETENUL — Femeile vă vor citi fiindcă vor vedea prea bine că AUTORUL — Dragă prietene, sînt bătrîn, m-a ajuns înțelepciunea: Miserere mei PRIETENUL — Gurmanzii vă vor citi căci le faceți dreptate și ii așezați în sfîrșit pe locul ce li se cuvine în societate AUTORUL — De data asta spui adevărul: e de neînchipuit că au fost lăsați deoparte atîta vreme, dragii de gurmanzi! am pentru ei simțăminte părintești; cît sînt de drăguți! cum le mai sclipesc ochișorii! PRIETENUL — De altfel nu ne-ați spus de atîtea ori că lucrarea aceasta lipsește din bibliotecile noastre? AUTORUL — Ce-i drept, așa am spus, și mai degrabă m-aș lăsa strîns de gît decît să-mi iau vorba înapoi PRIETENUL — Dar vorbiți ca un om pe dc-a-ntregul convins, așa că veți veni cu mine Ia AUTORUL — A, nu! dacă meseria de autor are desfătările ei, are, deopotrivă, belelele ei; le las pe toate moștenitorilor mei PRIETENUL — Dar vă dezmoșteniți prietenii, cunoștințele, contemporanii Avea-veți oare curajul? AUTORUL Moștenitorii! Moștenitorii mei! Am auzit că umbrele se simt îndeobște măgulite de laudele celor vii; e un soi de fericire pe care vreau să mi-o păstrez pentru lumea cealaltă PRIETENUL — Dar sînteți sigur că laudele î și vor atinge ținta? Sînteți, la fel, încredințat de sîrguința moștenitorilor? 27 26 AUTORUL — N-am nici un motiv să-i bănuiesc că ar fi în stare să neglijeze o datorie în favoarea căreia i-aș scuti de multe altele PRIETENUL — Vor avea ei oare, vor putea avea față de opera dumneavoastră dragostea aceea părintească, grijulie a autorului, fără de care orice lucrare are un aer stîngaci cînd e vorba să iasă în lume? AUTORUL — Manuscrisul meu va fi corectat, pus la punct, uns la toate încheieturile; nu va mai rămîne decît să fie tipărit PRIETENUL — Dar evenimentele neprevăzute? Vai! împrejurări asemănătoare au dus la pierderea multor lucrări prețioase; între altele opul vestitului Lecat despre starea sufletului în timpul somnului, munca lui de-o viață AUTORUL — A fost, fără îndoială, o mare pierdere și sînt departe de a tînji după atari păreri de rău PRIETENUL — Fiți încredințat că moștenitorii au destulă bătaie de cap cu biserica, cu tribunalele, cu doctorii, cu ei înșiși, că le va lipsi prin urmare dacă nu bunăvoința, cel puțin timpul să se mai apuce de numeroasele da-ravele care vin, negreșit, înainte, în timpul și după publicarea unei cărți Chiar cînd e una mai subțirică AUTORUL — Dar titlul! Dar subiectul! Dar glumeții răi de gură! PRIETENUL — E de-ajuns cuvântul gastronomie pentru ca toată lumea să ciulească urechile; subiectul e la modă; iar glumeții răi de gură sînt la fel de gurmanzi ca și ceilalți Sînt, iată, destule motive ca să fiți liniștit, nu știți, de altfel, că personaje dintre cele mai grave au scris cîteodată lucrări ușurele? Președintele de Montesquieu, de exemplu1 1 Charles de Secondat, baron de la Brede și de Montesquieu (1689—1755), magistrat și celebru om de litere, cunoscut mai ales prin romanul epistolar Scrisorile persane (1721) și prin lucrarea de drept Despre spiritul legilor (1748) A cultivat partidul „filozofilor" și a colaborat la Enciclopedie Templul 28 AUTORUL, cu vioiciune — Așa e, pe legea mea! A scris Templul din Cnidos și s-ar putea spune că e mai mult folos în a medita la ceea ce este totodată nevoia, plăcerea și îndeletnicirea noastră de toate zilele decît în a afla ce făceau și ce ziceau, cu mai bine de două mii de ani în urmă, o pereche de mucoși, dintre care unul îl fugărea, prin tufișurile Greciei, pe celălalt, care nu prea se dădea dus de-acolo PRIETENUL — Așadar, vă predați în sfîrșit? AUTORUL — Eu? nici gînd; doar că mi-am plecat ușor urechea de autor, ceea ce îmi aduce aminte de o scenă dintr-o bună comedie englezească, care m-a amuzat foarte; se află, i red, în piesa intitulată The natural Daughter (Fiica naturală) Vei judeca singur* E vorba despre quakeri, știi că adepții a-cestei secte se tutuiesc cu toată lumea, se îmbracă simplu, nu fac jurăminte, nu iau parte la războaie, se comportă întotdeauna cu chibzuință și mai cu seamă n-au voie să se înfurie niciodată Or, eroul piesei este un quaker tînăr și frumos care-și face apariția pe scenă într-o haină cafenie, cu o pălărie mare, răsfrîntă și părul lins; nimic din toate astea nu-1 împiedică să fie îndrăgostit Un nătărău, ce se nimerise a-i fi rival, încurajat de această înfățișare și de năravurile pe care le bănuia îndărătul ei, îl ia peste picior, îl batjocorește, îl ocărăște, așa îneît tî-nănil, încălzindu-se încetul cu încetul, se îndoi Cnidos (1725) este o povestire ușoară, în spirit libertin, pe care Doamna Du Deffaud o numea „Apocalipsul galanteriei" (Notele marcate cu * aparțin autorului, iar cele cu cifre arabe traducătoarei ) * Cititorul și-a dat seama, probabil, că prietenul meu se lasă tutuit fără a face și el la fel Asta deoarece vîrsta mea față de a sa e cea a unui tată față de fiul său, și, cu toate că a ajuns un om demn de prețuire din toate punctele de vedere, l-aș mîhni dacă i-aș spune dumneavoastră 29 furie de-a binelea și-i trage o bătaie cum scrie la carte obrăznicăturii care-1 zădărește Odată treaba asta isprăvită, își reia pe loc înfățișarea dinainte, își vine în fire și zice, amărît: „Vai! mi se pare că de data asta carnea a biruit spiritul44 Fac și eu la fel și, după o înflăcărare pe care mi-o vei ierta cu ușurință, mă întorc la părerea mea dintîi PRIETENUL — Nu se mai poate; singur ați spus că v-ați plecat urechea, așa că am de ce să vă apuc ca să vă duc la editor Și mai aflați că mulți dintre ei v-au mirosit secretul AUTORUL — Nu te pripi căci voi vorbi despre tine și cine știe ce voi spune PRIETENUL — Се-ați putea spune? Să nu credeți că mă intimidați AUTORUL — Nu voi spune că patria noastră comună* se fălește că ți-a dat naștere; că la douăzeci și patru de ani îți apărea deja o lucrare fundamentală care de atunci a devenit clasică; că un prea-meritat bun renume îți atrage încrederea tuturor; că înfățișarea ta îi liniștește pe bolnavi; că îndemînarea ta îi uimește; că sensibilitatea ta îi mîngîie: e ceea ce știe toată lumea Voi dezvălui însă Parisului întreg (ridicindu-mă), întregii Franțe (dîn-du-mi importanță), universului întreg, singurul defect pe care ți-i cunosc PRIETENUL, pe un ton serios — Care anume, vă rog? AUTORUL — Un defect care ține de obișnuință și de care n-au fost în stare să te lecuiască toate îndemnurile mele PRIETENUL — Dar spuneți odată! Prea mă țineți pe jăratic AUTORUL — Mănînci prea repede (Aici prietenul își ia pălăria și iese surizînd, cu bănuiala că a ținut predici unui convertit ) • Belley, capitala regiunii Bugey, ținut fermecător de munți înalți, dealuri, fluvii, rîuri limpezi, cascade, prăpăstii, adevărată grădină englezească de o sută de leghe pătrate, unde, înainte de Revoluție, starea a treia avea, prin constituția locală, drept de veto asupra celorlalte două 30 PREFAȚĂ N-am avut prea mult de lucru pentru a oferi publicului lucrarea ce-o las în seama bun t-voinței sale; n-am făcut decît să pun în ordine materialo de multă vreme adunate; este o ocupație amuzantă, pe care o lăsasem pentru bătrînețe Privind plăcerile mesei din toate punctele de vedere, mi-am dat seama de îndată că aici e nevoie de mai mult decît de alcătuirea unor cărți de bucate, căci sînt multe de spus asupra unor funcțiuni atît de necesare, cu acțiune neîntreruptă și care ne influențează nemijlocit sănătatea, fericirea, dacă nu și afacerile Odată lămurită această idee zămislitoare, tot ceea ce a urmat a venit de la sine: m-am uitat bine în jurul meu, am notat ce era de notat și adesea, în mijlocul celor mai strălucite banchete, plăcerea de a observa m-a scăpat de plictiseala musafirlîcului Nu-i vorbă, pentru a duce la bun sfîrșit sarcina pe care mi-am luat-o, a trebuit să fiu fizician, chimist, fiziolog, ba chiar oarecum erudit Studiile acestea le făcusem însă fără cea mai mică pretenție scriitoricească; eram minat de o lăudabilă curiozitate, de teama de a nu rămîne în urma veacului meu și de dorința de a putea sta de vorbă, fără a fi mai 32 prejos, cu oamenii de știință, a căror societate mi-a făcut întotdeauna mare plăcere* Eu sînt mai cu seamă medic-amator; e a-proape o manie și socotesc ca una dintre cele mai fericite ziua în care, intrînd pe ușa profesorilor și împreună cu ei, la susținerea tezei doctorului Cloquet, am avut plăcerea să aud cum un murmur de curiozitate străbatea amfiteatrul, fiecare student întrebîndu-și vecinul cine o fi impunătorul profesor străin care unora adunarea prin prezența sa La fel de scumpă îmi este totuși amintirea unei alte zile: cea în care am prezentat consiliului administrativ al Societății pentru încurajarea industriei naționale irroratorul, instrument inventat de mine, care nu-i altceva decît un vaporizator adaptat pentru par-fumarea apartamentelor Venisem cu mașinăria, bine umplută, în buzunar; am răsucit robinetul și din ea țîșni, șuierînd, un abur parfumat care, înălțîndu-se pînă la tavan, căzu ca o ploaie peste oameni și peste hîrtii Atunci mi-a fost dat să văd, cu nespusă plăcere, cum cele mai savante capete din capitală se pleacă sub irrorația mea și mă topeam de bucurie văzînd că cei mai mulțumiți erau tocmai cei mai zdravăn muiați Cugetînd la cît de mult am luat-o pe ocolite, îndemnat de vastitatea subiectului meu, m-am temut sincer că voi fi devenit plictisitor; căci și pe mine m-a prins uneori căscatul citind lucrările altora Am făcut tot ce mi-a stat în puteri pentru a fi cruțat de atari învinuiri; am pomenit doar * „Veniți la mine la masă joia viitoare" îmi spune intr-o zi Al Greffuhie; vă veți afla în compania unor oameni de știință, sau în cea a unor literați, alegeți — Am și ales, i-am răspuns: „vom cina împreună de două ori" Ceea ce s-a întîmplat într-adevăr, iar masa oamenilor de litere a fost cu mult mai delicată și mai îngrijită (Vezi Meditațiunea a X-a) 33 în treacăt toate subiectele ce și-ar afla locul aici; mi-am presărat lucrarea cu anecdote, dintre care unele îmi aparțin; am lăsat ]a o parte numeroase ciudățenii și lucruri ieșite din comun pe care o critică sănătoasă trebuie să le îndepărteze; am trezit atenția făcînd limpezi și populare anumite cunoștințe care păreau a-caparate de către savanți Dacă, în ciuda atîtor eforturi, nu voi fi pus dinaintea cititorilor niscai știință ușor de mistuit, voi dormi totuși la fel de liniștit, fiind încredințat că cei mai mulți mă vor ierta ținînd seama de bunele mele intenții Mi s-ar mai putea reproșa că prea îmi las pana să zburde și că, povestind, cam bat cimpii Dar e vina mea că sînt așa de bătrîn? E vina mea că sînt aidoma lui Ulissc, care văzuse obiceiurile și orașele atitor popoare? Trebuie oare să fiu osindit pentru că îmi fac nițeluș autobiografia? In sfîrșit, cititorul să binovoiască a lua seama că-1 scutesc de Memoriile mole politice, pe care ar fi trebuit să le citească ca pe oricare altele, întrucât sînt treizeci și șase de ani de cînd urmăresc, din loja întâi, trecerea oamenilor și a evenimentelor Mai cu seamă feriți-vă să mă așezați printre compilatori: dacă aș fi văzut că mă mărginesc doar la atît, pana mea s-ar fi odihnit, iar eu unul n-aș fi trăit mai puțin fericit Am zis, ca și Juvenal: Semper ego auditor tantum! nunquamne reportam!' iar coi ce se pricep vor observa fără greutate că, fiind deopotrivă do învățat cu tumultul societății și cu liniștea cabinetului, am făcut bine să trag foloase din amîndouă în fino, am făcut mult pentru mulțumirea mea personală; am adus vorba despre mai mulți prieteni de-ai mei, t are nu se așteptau la așa 1 Eu voi fi totdeauna numai auditor! niciodată nu voi face ți eu ca ceilalți! (Juvenal, Satire, 1, v 1), (Traducerile din limba latină se datorează Măriei Pârlog) 34 ceva; am reînviat cîteva plăcute amintiri; am notat altele, pe care aproape că le dădusem uitării, și, cum se spune în stilul familiar, mi-am făcut cheful ' Poate că un cititor — unul singur, din categoria acriților — va zice: „Ce nevoie aveam eu să știu că La ce-i stă gîndul cînd spune că etc etc ?“ Dar sînt sigur că toți ceilalți îl vor sili să tacă și că o zdrobitoare majoritate va primi cu bunăvoință efuziunile unor sentimente vrednice de laudă îmi mai rămîne ceva de spus asupra stilului meu, căci stilul este omul însuși, cum zice Buffon Să nu se creadă că vin să cerșesc îndurare, pe care n-o primesc niciodată cei care au nevoie de ea; e vorba doar de o simplă explicație Ar trebui să scriu minunat: căci Voltaire, Jean-Jacques, Fcnelon, Buffon și, mai tîrziu, Cochin și d'Aguesseau1 2 au fost autorii mei preferați; îi știu pe dinafară 1 în original: J’ai pris mon cafe, mi-am luat cafeaua, expresie ce dovedește că și pe vremea aceea cafeaua era o delicatesă de mare preț 2 Henri Francois d'Aguesseau (1668—1751) magistral francez Orator și mare erudit, s-a distins la mîncare sănătoasă care potolește foamea pe loc, se mistuie destul de bine, dar de unul singur nu prea satură, căci carnea și-a pier 8S dut prin fierbere, o parte din sucurile meta-bolizabile Ca regulă generală, in bucătărie se socotește că o bucată de carne fiartă și-a pierdut jumătate din greutate împărțim în patru categorii persoanele care m ă n i ncă rasol: 1 Tradiționaliștii, care mănincă fiindcă mîncau și părinții lor; urmînd, supuși, această practică, ei speră să fie imitați și de către copiii lor; 2 Nerăbdătorii, care, din groaza dc a lîn-cezi în timpul mesei, și-au luat obiceiul să se arunce asupra primei materii ce li se înfățișează (nialwiam subjectum); 3 Neatenții, care, întrucît n-au fost hărăziți cu focul sacru venit din ceruri, privesc orele de masă ea pe o muncă silnică, pun pe același plan tot ceea ce-i poate hrăni și stau la masă cum stă scoica pe stîncă 4 Nesătuii care, înzestrați cu o poftă căreia caută să-i ascundă cuprinderea, se grăbesc să azvîrle în stomac o primă victimă care să potolească focul gastric ce-i mistuie și să devină fundamentul feluritelor produse pe caro și-au pus în gînd să le îndrepte către aceeași destinație Profesorii nu mănincă niciodată rasol, din respect pentru principii și apoi pentru că au făcut să se audă de la înălțimea catedrei acest greu d“ înfruntat adevăr: rasolul este carnea sărăcită de sucul ei ’ § III PASĂRILE DE CURTE, 34 — Sînt un mare partizan ai cauzelor secunde și cred cu tărie că întreg neamul galinaceelor a fost creat numai și numai pentru a ne înzestra cămările și pentru a îmbogăți mesele de la banchete * Adevăr care începe să răzbată, așa că rasolul a dispărut de la mesele pregătite cu adevărată grijă; în locul iui se servește mușchi file la cuptor, calcan sau o plachie de pește 86 într-adevăr, de la prepeliță pînă la curcan, oriunde întîlnim un membru al acestei numeroase familii, putem fi siguri că am dat peste un aliment ușor, savuros, care-i cădea bine atît unui convalescent, cît și unui om care se bucură de cea mai strașnică sănătate Și care dintre noi, osîndit fiind de Medicină să se ospăteze în felul sihaștrilor din deșert, n-a surîs aripioarei de pui, iscusit tăiată, care îl vestea că, în sfîrșit, urma să se înapoieze la viața socială? Nu ne-am mulțumit cu însușirile ce le aveau galinaceele de la natură; de ele a început să se ocupe arta culinară și, pretinzînd că le îmbunătățește, le-a transformat în martiri Nu numai că sînt lipsite de posibilitatea de a se înmulți, dar sînt ținute în singurătate, azvîrlite in întuneric, hrănite cu sila și aduse astfel la o obezitate ce nu le era hărăzită E drept că această grăsime nefirească este delicioasă și că tocmai prin aceste mîrșavc metode li se dă acea finețe și suculentă care face din ele unul dintre deliciile meselor noastre îmbunătățite astfel, orătăniile sînt pentru bucătărie ceea ce este pînza pentru pictori sau pălăria lui Fortunatus pentru șarlatani; ele ne sînt servite rasol, la cuptor, fripte, calde sau reci, întregi sau pe bucăți, cu sau fără sos, jupuite, umplute, dar întotdeauna cu același succes Trei ținuturi ale vechii Frânte își dispută onoarea de a da păsările cele mai bune, anume; ținutul Caux, le Mans și Bresse Cînd e vorba de claponi, stăm în cumpănă; cel în care tocmai ne-am înfipt furculița trebuie că ni se pare a fi cel mai bun; dar dacă-i vorba de găinile îndopate preferința noastră merge către cele din Bresse, numite găini fine, rotunde ca merele; păcat că sînt așa de rare la Paris, unde nu ajung decît dacă au fost făgăduite sub jurămînt 87 § IV DESPRE CURCAN 35 — Curcanul este, cu siguranță, unul dintre cele mai frumoase daruri pe care Lumea Nouă le-a adus celei vechi Cei care își dau mereu aere, cum că ar fi mai dcștepți decît toată lumea, au spus că deja romanii știau de existența curcanului, că la nunta lui Charlemagne s-a servit un curcan și că, deci, iezuiților li se atribuie pe nedrept cinstea de a fi importat acest savuros produs Am putea să nu opunem decît două lucruri acestor paradoxuri: 1 — Numele păsării1, care-i adeverește obîrșia, căci pe vremuri America era desemnată cu numele Indiile occidentale; 2 — înfățișarea curcanului, in mod vădit străină Un savant nu ar putea să se înșele Deși eram gata convins, am făcut unele cercetări, destul de întinse — de care însă îl voi scuti pe cititor — în acest domeniu, cu următoarele rezultate: 1 — Curcanul a apărut în Europa către sfîrșitul secolului al XVII-lea; 2 — A fost importat de către iezuiți, care se îndeletniceau cu creșterea curcanilor mai cu seamă într-o fermă de-a lor de pe lîngă Bourges; 3 — De acolo curcanii s-au răspîndit, în-cet-încet, pe întreg teritoriul Franței; de aceea în multe locuri se zicea, și se mai zice încă, în limbajul familiar, un iezuit cînd vine vorba despre un curcan; 4 — America este singurul loc unde a fost găsit curcanul sălbatic, în stare naturală (în Africa nu există): 5 — în fermele Americii de nord, unde este ceva foarte obișnuit, provine fie din ouă 1 în limba franceză cuvîntul dinele „curcan1* este format prin metonimie de la coq d'/nde, „cocoș din India" 88 ce se pun la clocit, fie din pui de curcan prinși prin păduri și domesticiți: de aceea ei sînt mai aproape de starea naturală și își păstrează mai bine penele dintîi învins de toate aceste dovezi, le rămîn de două ori recunoscător bunilor părinți; căci tot ei au importat chinina care în engleză se numește jesuit’s bark (scoarța iezuiților) Din aceleași cercetări am aflat că in Franța curcanul se aclimatizează, eu timpul, pe nesimțite Observatori demni de încredere mi-au adus la cunoștință că pe la mijlocul veacului trecut, d'm douăzeci de pui, abia zece ajungeau cu bine la maturitate, în vreme ce acum, în condiții egale, se pot crește cincisprezece din douăzeci Furtunile cu ploaie sînt pentru ei deosebit de dăunătoare Picăturile mari de ploaie, purtate de vînt, îi duc la pieire lo-vindu-i pe creștetul fraged și golaș DESPRE CURCANOFILI 36 — Curcanul este cea mai mare, și cea mai savuroasă, dacă nu și cea mai fină dintre păsările domestice El se bucură de avantajul unic de a strîn-ge împrejurul său toate clasele societății Atunci cînd viticultorii și țăranii noștri vor să se ospăteze într-una din lungile seri de iarnă, ce oare vedem in frigarea de pe focul viu din bucătărie, unde s-a pus masa? Un curcan Cînd meseriașul ori harnicul meșteșugar poftește la el cîțiva prieteni, ca să se bucure împreună de cîteva clipe de odihna, cu atît mai dulci cu cît sînt foarte rare, ce anume le oferă, negreșit, la cină? Un curcan umplut cu cîrnați sau cu castane de Lyon Iar în cercurile eminamente gastronomice, în adunările selecte în care politica e silită să se încline în fața dizertațiilor despre gust, ce așteptăm? Ce dorim? Ce vedem apărînd la felul doi? Un curcan umplut cu trufe! în Memoriile mele secrete se află și nota care zice că hrănitorul său suc a luminat nu o dată 89 umplutura1 banchetelor eminamente diplomatice ÎNSEMNĂTATEA CURCANULUI ÎN ALE FINANȚELOR 37 — Importul curcanilor stă la baza unui simțitor adaos la averea publică și încurajează un negoț demn de luat În seamă Crcscînd curcani, fermierii își plătesc mai ușor arenda, fetele pot strînge o zestre îndestulătoare, iar orășenii care vor să se înfrupte din această mîncare străină sînt ne-voiți să-și dea arginți! în schimb în articolul acesta, pur financiar, curcanilor umpluți cu trufe merită să 1І se dea o atenție specială Am motive să cred că, de la începutul lui noiembrie pînă la sfîrșitul lui februarie, la Paris se consumă trei sute de curcani cu trufe pe zi: în total treizecișișasc de mii de curcani Prețul obișnuit al unui curcan astfel pregătit este de cel puțin 20 de franci, deci 720 000 de franci cu totul; ceea ce înseamnă o circulație frumușică a banilor La care trebuie adăugată o aceeași sumă pentru păsările, fazanii, potîrnichiile, tot cu trufe, pe care le vedem zilnic etalate in magazinele de alimente, spre chinul celor prea nevoiași ca să ajungă la ele ISPRAVA PROFESORULUI 33 — în timpul șederii mele la Ilartfort în Connecticut, am avut fericirea să ucid un curcan sălbatic Faptă ce merită să troacă în posteritate, și o voi povesti eu atît mai multă plăcere cu cît cu însumi sînt aici eroul principal Un venerabil moșier american (American jarmer) mă invitase să vînez pe domeniul lui; el locuia în inima statului său (back gro-unds), îmi făgăduia prepelițe, veverițe cenușii, cocoși sălbatici (icilcl cocks) și îmi lăsa liber- ’ Joc de cuvinte intraductibil; în limba franceză 'arce are înțelesul de farsă, clar și de umplutură 90 lalea să-mi aleg un prieten sau doi pe care șă-i aduc cu mine Prin urmare, într-o frumoasă zi din octombrie 1794, Dl King și cu mine ne-am așternut la drum, cocoțați pe doi cai închinați trăgînd nădejde că vom ajunge către seară la ferma D-lui Bulow, aflată la cinci leghe chinuitoare de Hartford, în Connecticut Dl King era un vinător de un soi neobișnuit; iubea vânătoarea cu pasiune; dar de îndată ce răpunca vreun animal, se uita la sine însuși ca la un ucigaș și compunea, în legătură cu soarta răposatului, reflecțiuni morale și elegii care însă nu-1 împiedicau s-o ia de la capăt Drumul abia se zărea, dar noi am sosit totuși cu bine și am fost întîmpinați cu acea ospitalitate prietenoasă și tăcută ce se arată prin fapte, adică în scurtă vreme toată lumea s-a văzut cercetată, dezmierdată și pusă la adăpost, oameni, cal și crini, fiecare pe potriva sa Cam două ceasuri nc-au trebuit ca să vizităm ferma și acareturile; le-aș putea descrie, dacă aș vrea, dar mai bine aș face să aduc înaintea cititorului patru fetișcane (bu vom lasses) al căror tată era Dl Bulow, și pentru care sosirea noastră însemna un mare eveniment Erau în vîrstă de șaisprezece pînă la douăzeci de ani; străluceau de sănătate și prospețime și în toată făptura lor era alîta simplitate, agerime și uitare de sine că orice ar fi făcut, pînă și cele mai obișnuite gesturi, erau prilej de a desfășura mii de farmece Puțin după ce ne-am întors din plimbare ne-am așezat în jurul unei mese îmbelșugate O bucată grozavă de corneei beef (carne de vită sărată), o gîscă înăbușită (stewed), o preafrumoasă pulpă de oaie (gigot), apoi din belșug, tot soiul de zarzavaturi și, la cele două capete ale mesei, două ulcioare uriașe cu o minunăție de cidru, de care nu mă mai săturam 91 După cc gazda noastră s-a lămurit că, judecind col puțin după pofta de mîncare, are do-a face cu niscai adevărați vînători, s-a întors la scopul călătoriei noastre; ne-a arătat cit s-a priceput de bine locurile unde aveam să dăm peste vînat, punctele de recunoaștere pentru a ne înlesni întoarcerea și mai ales fermele in care puteam găsi ci te ceva de băut în timpul acestei convorbiri doamnele pregătiră un ceai excelent, din care am dat pe gît cîteva cești; după care ni s-a înfățișat o cameră cu două paturi, unde mișcarea și mîncarea bună ne-au dat dreptul la un somn minunat A doua zi am început vînătoarea nițelu ș cam tîrziu; și, ajungînd la marginea defrișărilor ce se făcuseră din porunca D-lui Bulow, ne-am aflat, pentru prima oară în viață, într-o pădure virgină în caro nu se auzise niciodată o loviturii de topor Mă preumblam ре-acolo, încântat, uitin-clu-mă la binefacerile și distrugerile timpului, care dă viață și nimicește; totodată mă amuzam să urmăresc toate etapele vieții unui stejar, din clipa cînd iese din pămînt cu numai două frunze, pînă cînd nu mai rămîne din el decît o diră prelungă, neagră — pulberea inimii lui Domnul King m-a certat pentru visarea în care căzusem și ne-am apucat do vânătoare Am țintit mai întîi cîteva potîrnichi cenușii, minunat de rotofeie și fragede Am doborît apoi vreo șase-șapte veverițe cenușii, care au mare trecere în ținutul acela; și, în sfîrșit, steaua noastră cea norocoasă ne-a dus chiar în mijlocul unui cîrd de curcani S-au risipit unul după celălalt, într-un zbor zgomotos, iute și întretăiat de țipete ascuțite, Dl King a tras asupra primului dintre ei și a fugit să-1 caute; ceilalți erau în afara bătăii puștii; pînă la urmă, cel mai leneș se înălța și el, la zece pași de mine; am tras cînd a ajuns într-un luminiș, și a căzut ca piatra 92 Trebuie să fii vinător ca să pricepi nespusa bucurie (pricinuită de o lovitură așa de frumoasă) Am înșfăcat minunea de orătanie și trecuse un sfert de ceas de cînd o întorceam pe toate părțile, cînd îl auzii pe Dl King stri-gînd după ajutor; am alergat la el și am aflat că mă chemase numai ca să-1 ajut să dibuie un curcan pe care zicea că-1 doborîse, dar care, totuși, se făcuse nevăzut Mi-am îndemnat cîinele să-1 caute, dar ne-a dus în niște hățișuri așa de încîlcite și de pline de ghimpi că nici un șarpe n-ar fi putut să se strecoare; a trebuit, așadar, să ne lăsăm păgubași, ceea ce i-a pricinuit tovarășului meu o proastă dispoziție care l-a ținut pînă la întoarcere Ce s-a mai nimerit în tolba noastră nu merită cinstea aducerii-aminte La întoarcere ne-am rătăcit prin codrul acela neumblat și eram în primejdie să ne petrecem noaptea ре-acolo, de n-ar fi fost glasurile argintii ale domnișoarelor Bulow și vocea de bas a tatălui lor, care avuseseră bunătatea să ne iasă înainte și să ne ajute să ieșim din pădure Cele patru surori erau împodobite ca de paradă: rochiile foarte apretate, cordoanele noi, pălăriile frumoase și pantofiori grațioși ne vestiră că în cinstea noastră se făcuseră unele cheltuieli; în ce mă privește, mi-am pus în minte să fiu curtenitor cu aceea dintre cuconițe care îmi luă brațul, cu un asemenea gest de proprietate de parcă ar fi fost soția mea Tocmai se servea cina cînd am ajuns noi la fermă Dar înainte să profităm de împrejurare, ne-am așezat o clipă lingă focul viu și scăpărător aprins în cinstea noastră, cu toate că vremea nu ne-ar fi silit la o atare pre-cauțiune Ne-a prins foarte bine, iar oboseala ne-a pierit ca prin farmec Obiceiul era luat, fără îndoială, de la indieni, în coliba cărora găsești întotdeauna focul aprins Poate fi și o tradiție întemeiată 93 de Sfîntul Francisc din Sales1 care zicea că focul e bun douăsprezece luni pe ani (Non Hquel) Am mîncat pe măsura foamei ce ne cuprinsese Un bol pintecos cu punch ne-a ajutat să sfirșim seara cu bine, iar noaptea ne prinse vorbind, căci gazda noastră se lăsă mai mult ca în ajun, furat de conversație Am discutat despre războiul de independență, la care luase parte Dl Bulow, ca ofițer superior; despre domnul de la Fayette, tot mai măreț, în amintirea americanilor, care nu-1 mai numesc decît prin rangul său (the mar-quis); despre agricultură din care, în vremea aceea, se îmbogățeau Statele-Unite și în sfîrșit, despre scumpa mea Franță, pe care o iubeam încă mai mult de cînd fusesem silit să o părăsesc Ca să ne mai odihnim de atîta vorbă, Dl Bulow îi zicea din cînd în cînd fiicei sale mai mari: „Mariah! give us a song“ Și ea ne-a cîntat, fără să se lase rugată, cu fermecătoare stînjeneală, cîntecul național lankee Doodle, tînguirea reginei Maria și cea a maiorului Andrei, foarte populare în țara sa Mariah luase cîteva lecții și în locurile acelea pustii trecea drept o virtuoză; dar meritele cîntului ei se datorau mai cu seamă calităților vocii, dulce, proaspătă și puternică totodată A doua zi am plecat, în ciuda prieteneștilor încercări de a ne reține și asta deoarece și acolo am avut o datorie dc îndeplinit în timp ce ni se pregăteau caii, Dl Bulow mă luă la o parte și îmi spuse aceste vorbe însemnate: „Vedeți în mine, dragă Domnule, un om feiicit, dacă așa ceva există sub soare: tot ceea ce e în preajma voastră și ce ați văzut la mine acasă vine de pe moșiile mele Ciorapii aceștia î-au tricotat fiicele mele, 1 l’rancisc din Sales ( 1567—1622), episcop nl Genevei și fondator al ordinului vizitandinelor, împreună cu slînta Jcanne de Chantal Este cunoscut prin lucrarea Introducere în viața cucernică, scrisă intr-un stil atrăgător și înflorit 94 pantofii și hainele le am de la turmele mele: tot turmele împreună cu grădina si curtea mea de păsări, îmi alcătuiesc prînzurile, simple și hrănitoare: spre lauda guvernului nostru, statul Connectieut numără mii de fermieri la fel de mulțumiți ca și mine; ușile lor, ca și ale mele, n-au încuietori Aici, impozitele sînt o nimica toată; atîta vreme cît le plătim, putem dormi fără grijă Congresul sprijină din toate puterile proaspăta noastră industrie; o mulțime de comiși-voiajdri bat drumurile ca să ne scape do marfa ce-o avem de yînzare; și am, pentru mult timp de-acum încolo, bani peșin, căci tocmai am vîndut, la prețul de douăzeci și patru de dolari butoiul1, făina pe care de obicei o dau cu opt dolari Toate acestea vin dc la libertatea pe care no: am cucerit-o și am întemeiat-o pe legi înțelepte Sînt stăpîn în casa mea și nu vă veț mira aflînd că noi nu auzim niciodată răpăituri de lobă și că, în afară de ziua de 4 iulie, glorioasa aniversari1 a independenței noastre, nu vedem nici soldați, nici uniforme, nici baionete14 în tot timpul cît a durat drumul de întoarcere, am părut adîncit in gînduri; veți crede, poate, că mă preocupa ultima cuvîntare a D-lui Bulow; eu însă aveam la ce să cuget, anume la felul în care voi pune să se gătească curcanul, ceea ce nu era prea lesne, căci mă temeam că nu voi găsi la Hartford tot ceea ce aș fi dorit, întrucît voiam să-mi înalț un mic monument înfățișînd cum se cuvine aceste trofee, cinegetice E pentru mine, o jertfă dureroasă să las la o parte amănuntele muncii îndîrjite al cărei scop era ca oaspeții mei americani să fie tratați în chip cît mai ales Ajunge să spun că aripile de prepeliță au fost servite coapte în pergament și veverițele cenușii înăbușite în vin de Madeira ’ un butoi de făină însemna 2,83 ird 95 Cit despre curcan, singurul fel de friptură, a fost ceva fermecător pentru văz, dezmierdă-tor pentru miros și delicios pentru gust Așa incit, pînă la înghițirea ultimei fărîmături se auzeau, de jur-împrejurul mesei: „Very good! exceedingly good! ah! dear sir, what a glo-rious bite!“ Foarte bun, nesfîrșit de bun! ah, dragă domnule, ce bucățică demnă de slavă!* § V DESPRE VINAT 39 - înțelegem prin vînat acele animale bune de mincat care trăiesc in cîmpii și în păduri în stare de libertate naturală Zicem bune de mincat întrucît, dintre animalele numite, unele nu sînt cuprinse în categoria vînatului Așa sînt vulpile, hîrciogii, corbii, gaițele, bufnițele și altele; acestea sînt denumite lighioane împărțim vînatul în trei serii: Prima începe cu sturzul și cuprinde toate păsările de mărime mai mică numite păsări mărunte A doua se întinde, în sus, de la cristeiul de cîmp la becață, potîrniche, fazan, iepuri de cîmp și iepuri de casă; acesta este vînatul propriu-zis: vînat de cîmpie și vînat de baltă, vînat cu blană, vînat cu pene A treia este mai cunoscută sub numele de vînat mare; este alcătuită din mistreți, căprioare și toate celelalte animale fisipede Vînatul face deliciul meselor noastre; este o hrană sănătoasă, caldă, savuroasă, cu gust ales și ușor de digerat, atunci cînd vînatul este tînăr • Carnea curcanului sălbatic este mai colorată și mai aromată decît cea a curcanului domestic Am aflat, cu mare plăcere, că stimatul meu coleg, Dl Basc, a ucis cîțiva în Carolina, i-a găsit excelenți, și mai ales, mult mai buni decît cei pe care-i creștem în Europa Ca urmare, sfatul său este ca cei care cresc curcani să le lase cît mai multă libertate, să-i ducă pe cîmpuri sau în păduri chiar, pentru ca gustul lor să fie și mai pătrunzător și cît mai aproape de ce a fost la origine (AnnaJes â'Agricultura, numărul din 28 februarie) 96 Numai că însușirile acestea nu sînt ele la sine înțelese, ci depind în bună măsură de iscusința celui ce se îndeletnicește cu pregătirea vînatului Puneți într-o oală sare, apă și o bucată de carne de vită, veți avea supă și rasol Inlocuiți carnea de vită cu mistreț sau căprioară, nu va ieși nimic bun; din acest punct de vedere, carnea de măcelărie are mai multe avantaje Dar sub îndrumarea unui bucătar-șef învățat, vînatul trece prin numeroase schimbări și prefaceri savante și furnizează cea mai mare parte a felurilor alese care constituie bucătăria transcendentă Vînatul este mai mult sau mai puțin pretențios după natura ținutului în care viețuiește; o potîrniche roșie din Perigord are alt gust decît o potîrniche roșie din Sologne; și dacă iepurele vînat în cîmpiile din jurul Parisului ne pare un fel de mîncare destul de neînsemnat, iepurele născut pe dealurile arse de soare din Valromey sau din Dauphine-ul de sus este, poate, cel mai înmiresmat dintre toate patrupedele Dintre păsările mici, prima, în ordinea bunătății, este fără nici o îndoială, sitarul El se îngrașă pe puțin cit măcăleandrul sau ortolanul, iar natura i-a dăruit pe deasupra o ușoară amăreală și un parfum unic, amindouă, atît de delicioase îneît stîrnesc și copleșesc de îneîntare toate puterile gustului Dacă sitarul ar fi cît un fazan, l-am plăti cu siguranță la prețul unui ar de pămînt E mare păcat că această pasăre aleasă a-pare așa de rar la Paris: e drept că unele ajung pînă aici, dar le lipsește grăsimea care la ele înseamnă totul, și abia dacă aduc, putem zice, cu cele ce se văd în departamentele din estul sau din sudul Franței * * La Belley am auzit vorbindu-se, în tinerețea mea, despre iezuitul Fabi, născut în această dieceză, și despre cît de mult îi plăceau sitarii De îndată ce se auzea țipătul unui sitar, lumea zicea: „Au sosit sitarii, părintele Fabi e рѳ drum" 97 Puțini oameni știu să mănînce păsările mărunte; dau aici metoda, așa cum mi-a fost ea destăinuită, confidențial, de către canonicul Charcot, gurmand prin profesiune și de-săvîrșit gastronom cu treizeci de ani înainte ca acest cuvînt să fie cunoscut Apucați de cioc o păsăruică dolofană, pre-sărați-o cu un pic de sare, scoteți-i pipota, vîrîți-o cu îndemînare în gură, mușcați și tă-iați chiar lingă degete, mestecați iute: ceea ce urmează este un suc destul de îmbelșugat ca să căptușească gura în întregime, iar domniile voastre veți gusta o plăcere necunoscută vulgului Odi projanum vulgus, ct arceo 1 în rîndul vînatului propriu-zis, prepelița este tot ce poate fi mai delicat și mai drăgălaș O prepeliță durdulie place atît prin gustul ei, cît și prin formă și culoare E semn de neștiință ori de cîte ori este servită altfel decît friptă sau coaptă în pergament, căci aroma ei piere foarte repede așa că atunci cînd animalul este în contact cu un lichid aroma aceasta se dizolvă, se evaporă și se pierde Becața este și ea o pasăre aleasă, puțini sînt însă cei care-i cunosc toate farmecele O becață nu ajunge la adevărata-i glorie decît atunci cînd a fost friptă sub ochii vînă- Intr-adevăr, nu se întîmpla niciodată să nu sosească și el, la 1 septembrie, împreună cu un prieten: veneau' să se ospăteze regește cu sitari; pe tot timpul șederii lor fiecare localnic își făcea o plăcere din a-i pofti la masă, și plecau mai departe către 25 septembrie Atîta vreme cît a fost in Franța nu și-a uitat niciodată călătoria ornitofilică, pe care n-a curmat-o decît atunci cînd a fost trimis la Roma ca duhovnic, unde a murit în 1688 Părintele Fabi (Honore) era un bărbat cu piuită știință de carte; a compus mai multe lucrări; în-tr-una dintre ele caută să arate că el descoperise circulația sîngelui înaintea lui Harvey, sau măcar în același timp cu el ’ Urăsc mulțimea ignorantă și-o țin departe de mine (Horațiu, Ode, Ш, I, v I) 98 torului, mai cu seamă sub ochii celui care a doborît-o; atunci este ea gătită după toate regulile, iar gura e năpădită de delicii înaintea celei de mai sus, ba chiar înaintea tuturor, ar trebui să stea fazanul; numai că puțini muritori se pricep să-1 prezinte așa cum se cuvine Un fazan mîncat în primele opt zile după ce a fost doborit nu face nici cît o potîrniche, nici cît un pui de găină, căci întregul său merit e în aromă Știința a socotit perioada de răspîndire a acestei arome, experiența a pus-o în acțiune și un fazan bun pentru probarea focului este o bucățică vrednică de cei mai exaltați gurmanzi Veți găsi în Varietăți modul de a frige un fazan â la sainte alliance A sosit clipa ca aceasta metoda, tăinuită pînă acum într-un mic cerc de prieteni, să se răspîndească în lume, spre binele omenirii Fazanul cu trufe e mai puțin bun decît s-ar putea crede; pasărea este prea uscată și nu frăgezește tuberculii; și de-altminteri aroma ei și cea a tru-felor se neutralizează îmbinîndu-se, ori mai degrabă nu se potrivesc § VI DESPRE PEȘTE 40 — Cîțiva sa-vanți, prea puțin ortodocși de altfel, au pretins că Oceanul a fost leagănul comun a tot ceea ce există; că specia umană însăși s-a născut în mare și că nu-și datorează starea actuală decît influenței aerului și obiceiurilor pe care s-a văzut silită să le ia pentru a trăi în acest clement nou Oricum ar fi fost, un lucru cel puțin e sigur: împărăția apelor găzduiește o mulțime de ființe de toate formele și mărimile, care se bucură de însușirile vieții în proporții foarte variate și într-un chip anume, cu totul diferit față de animalele cu sînge cald Nu-i mai puțin adevărat că el dă la iveala, oricînd și oriunde, o masă uriașă de alimente și că, potrivit posibilităților actuale 99 ale științei, el aduce pe masa noastră o foarte plăcută varietate Peștele, mai puțin hrănitor decît carnea, mai suculent decît vegetalele, este un mezzo-termine^ ce se potrivește la mai toate temperamentele și poate fi îngăduit și convalescenților Grecii și romanii arătau mare iubire mîn-cărurilor din pește, cu toate că erau mai puțin înaintați decît noi în arta de a-1 găti, dar rafinamentul lor mergea pînă la a putea ghici în ce apă fusese pescuit Ei țineau peștii în heleștee: e cunoscută cruzimea lui Vadius Pollio care hrănea mre-nele cu trupurile sclavilor săi uciși; cruzime pe care împăratul Domițian a dezaprobat-o cu hotărîre, dar pe care ar fi trebuit să o pedepsească S-a iscat o mare dispută cînd a fost vorba să se decidă care anume este mai presus, peștele de mare sau peștele de apă dulce Probabil că acest diferend nu se va judeca niciodată, potrivit proverbului spaniol: sobre los gustos, no hay disputa Fiece ins are felul său propriu de a gusta: senzațiile a-cestea fugare nu se pot exprima prin nici un alfabet cunoscut și nu există o scară de valori prin care să se poată hotărî dacă un morun, o limbă de mare sau un calcan sînt mai de preț decît un păstrăv, care aduce cu somnul, o știucă prinsă la malul rîului sau chiar decît un lin de șase-șapte livre E limpede pentru toată lumea că peștele e mai puțin hrănitor decît carnea, fie pentru că nu conține osmazoma deloc, fie pentru că, fiind, la același volum, cu mult mai ușor, conține mai puțină materie Scoicile, stridiile mai ales, furnizează puțină substanță nutritivă: tocmai de aceea putem mînca oricît de 1 mezzotermine: compromis avînrl drept scop aplanarea unor neînțelegeri, concilierea unor pretenții potrivnice 100 multe fără a pune în pericol masa care urmează Ne amintim că, pe vremuri, un ospăț de oarece ținută începea de obicei cu stridii și că întotdeauna se găseau numeroși comeseni care nu se opreau înainte de a fi înghițit une grosse (douăsprezece duzini — o sută patruzeci și patru de bucăți) Am vrut să știu ce greutate are o asemenea avangardă a unui prînz și am constatat că o duzină de stridii (cu apă cu tot) cîntărește patru uncii, în măsurătorile negustorești: ceea ce înseamnă că une grosse cîntărește trei livre Or mi se pare neîndoielnic că aceleași persoane, care mîncau la fel de bine după stridii, s-ar fi săturat de tot dacă ar fi mîncat aceeași cantitate de came, chiar carne de pui ANECDOTĂ în 1798 mă aflam la Ver-sailles, în calitate de comisar al Directoratului, și mă întîlneam destul de des cu domnul La-perte, grefier la Tribunalul departamental; dînsul era mare amator de stridii și se plîn-gea că nu-i era dat să aibă atîtea cîte ar fi dorit, sau, cum zicea el, după pofta inimii Am hotărît să-i ofer eu această satisfacție, în care scop l-am invitat, a doua zi, la mine la masă A venit; l-am întovărășit pînă la cea de-a treia duzină, după care l-am lăsat să continue de unul singur A ținut-o așa pînă la a treizeci și doua duzină, adică mai bine de o oră, căci nici instrumentul cu care le desfăcea nu era fără cusur Eu, în tot acest timp, eram condamnat la o totală lipsă de activitate, ceea ce la masă este într-adevăr de neîndurat, așa că l-am întrerupt pe oaspetele meu tocmai cînd era mai pornit: „Dragul meu, i-arn spus, soarta dumitale nu e să mănînci astăzi stridii după pofta inimii; hai să luăm masa" Am luat masa la care amicul a luat parte cu vigoarea și demnitatea unui om care pînă a-tunci ar fi postit MURIA — GARUM-ul 41 — înaintașii 101 noștri obțineau, din pește, două condimente de gust ales, muria și garum Primul nu era decît saramura de ton, sau, mai exact, substanța lichidă pe care soluția de sare o face să se scurgă din pește Garum-ul, care era mai scump, ne este mult mai puțin cunoscut Se crede că era extras prin stoarcere din măruntaiele marinate ale feluritelor soiuri de scrumbii; numai că, în acest caz, nimic n-ar fi îndreptățit un asemenea preț Putem gîndi, mai degrabă, că era vorba de un sos străin, nimic altceva, poate, decît soy-ul care vine din India și despre care știm că este obținut din pește fermentat cu ciuperci Există popoare care, din pricina locurilor unde s-au așezat, trebuie să se mulțumească să trăiască aproape numai cu pește; tot cu pește își hrănesc animalele de povară care pînă la urmă se obișnuiesc cu acest neobișnuit nutreț; tot cu pește își îngrașă pămînturile și totuși marea care-i înconjoară nu ostenește să le dea mereu aceeași cantitate S-a observat că aceste popoare au mai puțin curaj decît cele hrănite cu carne; oamenii sînt palizi, ceea ce nu-i de mirare, întru-cît, după elementele din care este compus, peștele e mai în măsură să sporească limfa decît să întărească sîngele La fel, s-au observat numeroase cazuri de longevitate la națiunile ihtiofage; asta fio pentru că o hrană mai puțin sățioasă și mai ușoară îi scapă de neajunsurile ghiftuielii, fie pentru că această hrană conține sucuri ce au de la natură menirea de a forma cel mult oase de pește și cartilagii prea puțin trainice, astfel îneît dacă sînt consumate de oameni în-tîrzie cu cîțiva ani solidificarea tuturor mădularelor, care pînă la urmă este cauza neîndoielnică a morții naturale Oricum, dacă e lăsat pe mîinile unui bucătar priceput, peștele poate deveni un izvor nesecat de bucurii pentru gust; poate fi ser- 102 vit întreg, tăiat în bucăți, ori bucată cu bucată, fiert în apă în untdelemn, în vin, cald sau rece, și e Întotdeauna la fel de bine primit; dar niciodată nu i se cuvine o primire mai aleasă decît atunci cînd apare sub formă de plachie Cu toate că necesitatea le-a impus-o marinarilor ce străbat fluviile noastre și n-a fost perfecționată decît de către cîrciumarii de la malul apelor, tocănița aceasta nu e mai puțin înzestrată cu neîntrecute însușiri, iar ih-tiofilîi n-o lasă niciodată să-și facă apariția fără a-și arăta încîntarea, lucru ce se datorează gustului său necomplicat, ori faptului că întrunește în sine mai multe calități, ori, în fine, pentru că poți mînca aproape oricît de multă fără teama că te vei sătura prea tare sau că o să ți se aplece Gastronomia analitică a căutat să examineze care sînt efectele regimului cu pește asupra organismului animal; observații unanime au arătat că un astfel de regim acționează puternic asupra simțului genitor și că trezește instinctul reproducerii la ambele sexe O dată cunoscut efectul, vom găsi mai în-tîi două cauze ce sar în ochi și sînt, deci, la îndemîna oricui, și anume: 1 feluritele feluri de preparare a peștelui, cu condimente și adaosuri evident iritante ca scrumbia afumată, caviarul, tonul marinat, batogul, peștele uscat numit stock-fish și altele asemenea; 2 diferitele sucuri cu caro este îmbibat peștele, sucuri in mod deosebit inflamabile, se oxigenează și, prin digestie, rîncezesc Q analiză mai profundă a descoperit și o a treia cauză, încă mai activă: prezența fosforului, care se află gata format în lapți și apare întotdeauna la analiza peștelui Adevăruri fizice pe care, fără îndoială, nu le cunoșteau acei legiuitori ai bisericii care au hotărît mîncarea de post a diferitelor comunități de călugări, ca de pildă acelor de la Chartres, a franciscanilor reformați, a 103 trapiștilor și a carmeliților desculți reformați de sfînta Tereza; căci nu putem crede că țelul lor ar fi fost să îngreuneze și mai mult respectarea jurămîntului de castitate, oricum atît de anti-social Fără îndoială că, așa stînd lucrurile, s-au obținut victorii strălucite și au fost supuse simțuri dintre cele mai răzvrătite; dar și cîte căderi în păcat! cîte înfrîngeri! Vor fi fost acestea de netăgăduit, de vreme ce au sfîr-șit prin a aduce unui ordin călugăresc o faimă asemănătoare cu cea a lui Hereule printre danaide, ori cu cea a mareșalului de Saxa pe lîngă domnișoara Lecouvreur 1 Altminteri, ar fi putut să-i lumineze o poveste destul de veche, de vreme ce ne-a fost adusă cu prilejul cruciadelor Sultanul Saladin, vrînd să-și dea seama pînă unde puteau dervișii să se țină în frîu, a luat doi în palatul său și, pe un timp anume, 1 Maurice, conte de Saxa (1696—1750) mareșal al Franței, unul dintre cei mai abili comandanți militari ai vremii, autor al unei lucrări de artă militară, intitulată Mes reveries S-a distins in special prin victoriile repurtate asupra englezilor la Fontenay (1745), Raucoux (1746), Lawfeld (1747) în timpul războiului pentru succesiunea la tronul Austriei A dus o viață agitată și spectaculoasă de condotier în slujba regelui Poloniei și a regelui Franței Aventurile sale galante — între care legătura cu Adrienne Lecouvreur — i-au sporit și mai mult celebritatea Monumentul său funerar din biserica St Thomas din Strasbourg este capodopera sculptorului Jean-Baptiste Pigalie Adrienne Lecouvreur (1692—1730), actriță franceză De origine umilă a fost acceptată la Comedia franceză în 1717 unde s-a remarcat ca tragediană printr-un joc natural și patetic totodată Legătura cu Maurice de Saxa a făcut multă vîlvă în ciuda pasiunii și devotamentului ei, s-a văzut părăsită pentru ducesa de Bouillon Actrița murind la puțin timp după ruptură s-a iscat zvonul că a fost otrăvită de către rivala ei Spre indignarea lui Voltaire și a altor oameni de cultură, Biserica i-a refuzat dreptul de a fi înmormîntată creștinește; a fost îngropată clandestin, în timpul nopții 104 i-a pus să se hrănească cu tot felul de cărnuri fragede Curînd au pierit urmele vieții aspre pe care o duseseră pînă atunci, și pîntecele începu să li se rotunjească In starea aceasta li s-au trimis, să le țină tovărășie, două cadîne de mare frumusețe; nici cele mai iscusite atacuri însă nu le-au izbutit și cei doi sfinți au ieșit dintr-o așa de gingașă încercare la fel de neprihăniți ca diamantul din Vișapur Sultanul i-a găzduit mai departe în palatul său și, pentru a Ie sărbători triumful, i-a ospătat timp de mai multe săptămîni cu mâncăruri, la fel de alese, dar gătite numai și numai din pește Peste cîteva zile i-a supus din nou îndoitei puteri a tinereții și frumuseții; dar de astă dată natura a fost mai tare și preafericiții chi-noviți, căzură în păcat de-a mirare Avînd în vedere cunoștințele pe care le avem acum, este probabil că, dacă în curgerea lucrurilor ar fi să se reînvie vreun ordin călugăresc, superiorii însărcinați să-i cîrmu-iască ar adopta un regim mai prielnic pentru îndeplinirea îndatoririlor lor REFLECȚIE FILOSOFICĂ 42 — Peștele, luat în totalitatea speciilor sale, este pentru un filozof subiect nesfîrșit de meditație și uimire Formele felurite ale acestor ciudate animale, faptul că le lipsesc atîtea simțuri, iar cele ce li s-au dat totuși sînt așa de plăpînde, diferitele lor moduri de a exista, influența ce trebuie că a avut-o asupra a toate acestea mediul în care le este dat să trăiască, să respire și să se miște lărgesc sfera ideilor noastre și a nesfîrșitelor modificări ce pot rezulta din materie, din mișcare și din viață în ce mă privește, am față de pești un sentiment ce aduce a respect, născut din a-ceea că sînt pe deplin încredințat că e vorba de făpturi antediluviene; căci marea urgie 105 care i-a înecat pe strămoșii noștri către al XVIII-lea veac de la facerea lumii n-a fost pentru pești decît un răstimp de bucurie, de cuceriri și de petreceri § VII DESPRE TRUFE 43 — Cine zice trufe rostește o vorbă mare, vorbă ce trezește amintiri erotice și gurmande sexului purtător de fuste, și amintiri gurmande și erotice sexului purtător de barbă Prea onorabilă repetiție ce vine din aceea că neîntrecutul tubercul are nu numai faima de a fi delicios la gust, ci și pe aceea de a spori o anume putere a cărei punere în faptă se însoțește de cele mai dulci plăceri Nu ne este cunoscută originea trufei; o găsim, dar nu știm nici cum se naște, nici cum vegetează De aceste lucruri s-au preocupat bărbați destoinici; au crezut că i-au descoperit semințele, au făgăduit că vom putea semăna cîte vom pofti Eforturi zadarnice! Făgăduieli mincinoase! niciodată plantarea lor n-a fost urmată de recoltă și poate că nu-i nici o nenorocire; întrucît prețuirea trufelor ține binișor de moft, poate că ar fi -neofite mai puțin prețioase dacă s- ar putea obține ieftin și în cantități mari „Bucurați-vă, iubită prietenă, îi spuneam deunăzi doamnei de V la Societatea de încurajare (a industriei) a fost prezentat de curînd un război de țesut cu care se va face o dantelă superbă, la un preț do nimic — Eh! îmi răspunse frumoasa doamnă, cu un regret de o suverană nepăsare, dacă dantela ar fi ieftină, credeți că cineva și-ar mai dori să poarte asemenea zdrențe?" DESPRE VIRTUTEA EROTICA A TRUFELOR 44 — Romanii cunoșteau trufele; dar se pare că nu pe cele din soiul franțuzesc Cele cu care se delectau ei veneau din Grecia, din Africa și mai ales din Libia; sui stanța lor era albă sau roșiatică; cele mai căutate erau trufele din Libia, ca fiind totodată cele mai fragede și cele mai parfumate 106 Gustus dementa per omnia quaerunt' Din vremea romanilor și pînă în zilele noastre s-a scurs un lung interregn, căci reapariția trufelor e de dată recentă; am citit mai multe rețetare vechi în care nici nu se pomenește de ele; se poate chiar zice că generația care se duce acum, cînd scriu, a fost martoră la intrarea lor în lume Către 1780 trufele erau rare la Paris; nu se găseau decît la hanul americanilor și la cel Provensal și acolo doar în cantități mici; iar un curcan cu trufe era un obiect de lux, ce nu se lăsa văzut decît pe mesele celor mai mari seniori, sau la damele întreținute înmulțirea trufelor se datorează negustorilor de alimente, din ce în ce mai numeroși, care, văzînd că marfa aceasta are tot mai multă trecere, au pus să fie căutate trufe prin tot regatul; tot ei, plătindu-le bine și adueîn-du-le cu diligența sau prin curierii ce însoțeau poștalioanele, au făcut ca toată lumea să înceapă a umbla după trufe; asta pentru că, neavind cum să le plantăm, doar căutîndu-le cu mare grijă vom putea spori consumul Se poate zice că în momentul în care scriu (1825) gloria trufei este Ia apogeu Nu îndrăznește nimeni să spună că a participat la o masă unde barem un fel să nu fi fost pregătit cu trufe Oricît de bun în sine ar fi un aperitiv, tot nu arată bine dacă nu e îmbogățit cu trufe Cine n-a simțit că-i lasă gura apă auzind despre trufe ă la provencale?* 2 Felul căruia stăpîna casei dorește să-i facă ea însăși onorurile este saute-ul de trufe; pe scurt, trufa este diamantul bucătăriei Am încercat să găsesc motivele acestei preferințe; căci ni s-a părut că și alte produse au, la fel de mult, dreptul la această onoare; ’ Gusturile își caută hrana prin toate elementele naturii (Juvenal, Satire, XI I 4) 2 După Alexandre Dumas „amestecul de untură proaspătă și usturoi este trăsătura caracteristică a bucătăriei provensale" 107 1 motivele acestea le-am aflat în faptul că mai toată lumea e încredințată că trufele îndeamnă la plăceri trupești; ba mai mult, m-am încredințat eu însumi că cea mai mare parte a desăvîrșirilor și înclinațiilor noastre, cum și a obiectelor ce ne stîrnesc admirația au aceeași cauză, într-atît este de puternică și de generală sclavia în care ne ține simțul acesta tiranic și capricios Descoperind aceasta, m-a cuprins dorința de a ști dacă efectul este real și opinia respectivă întemeiată Cercetare fără îndoială necuviincioasă și de care niscai răutăcioși ar fi gata să-și bată joc; dar rușine celui ce se gîndește la lucruri rușinoase; căci orice adevăr se cuvine a fi descoperit M-am adresat mai întîi doamnelor, căci dînsele au tact și privire ageră; dar am priceput iute că ar fi trebuit să-mi încep ancheta cu patruzeci de ani mai devreme, așa că n-am primit decît răspunsuri ironice și în doi peri; una singură a fost de bună credință și îi voi da cuvîntul; este o femeie spirituală fără fumuri, virtuoasă fără a-și da aere și pentru care amorul nu mai e decît o amintire plăcută „Domnule, îmi spuse dînsa, pe vremea cînd încă se mai lua supeul, supam într-o zi la mine acasă, în trio cu soțul meu și cu unul dintre prietenii săi Verseuil (este numele prietenului) era plăcut la înfățișare, nu lipsit de spirit și mă vizita adesea; dar nu-mi spusese niciodată nimic ce ar fi putut să-1 îndreptățească a se socoti amantul meu; și dacă mă curta, o făcea într-un fel atît de ocolit, că numai o femeie fără minte s-ar fi putut supăra în ziua aceea se părea că-i era dat să-mi țină de urît toată seara, căci soțul meu avea o întîlnire de afaceri și urma să ne lase singuri La supeu, altminteri destul de ușor, avusesem totuși, ca fel principal, o minunată pasăre cu trufe Ne-o trimisese subdelegatul din Perigueux Pe atunci așa ceva era un dar de preț și, după originea sa, vă dați seama că era desăvîrșită Trufele, mai ales, erau delicioase, și știți că-mi plac la nebunie: m-am abținut totuși; n-am băut decît un singur pahar de șampanie; aveam nu știu ce presimțire de femeie că seara nu va trece fără unele evenimente Peste puțin soțul meu a plecat și m-a lăsat singură cu Verseuil, încredințat fiind că e vorba de o faptă lipsită de urmări La început conversația a abordat asubiecte fără însemnătate, dar a luat, curînd, o întorsătură mai limpede și mai interesantă Verseuil a fost pe rînd, lingușitor, înflăcărat, drăgăstos, mîngîietoi' și, văzînd că eu nu făceam decît să iau în glumă atîtea lucruri frumoase, a devenit atît de stăruitor că n-aveam cum să mă înșel asupra gîndurilor ce și le făcea Atunci m-am trezit ca din vis și m-am apărat, cu atît mai multă sinceritate cu cît inima nu-mi spunea nimic în favoarea lui El ră-mînea pe poziții cu o hotărîre се-ar fi putut deveni de-a dreptul jignitoare; mi-a fost foarte greu să-1 fac să-și vină în fire și mărturisesc, spre rușinea mea, că n-am izbutit decît pentru că am avut iscusința să-1 fac să creadă că nu era pierdută orice nădejde în sfîrșit, a plecat; m-am dus la culcare și am dormit dusă A doua zi, însă, a fost ziua judecății; mi-am cercetat purtarea șl am găsit-o vrednică de mustrare Ar fi trebuit să-1 opresc pe Verseuil de la primele fraze, și să nu mă las atrasă de o conversație ce nu putea aduce nimic bun Mîndria mea ar fi trebuit să se trezească mai repede, s-ar fi cuvenit să-mi înarmez privirea cu severitate și asprime; ar fi trebuit să sun, să strig, să mă supăr, in fine, să fac tot ceea ce nu am făcut Ce să vă spun, domnule? pun totul pe I seama trufelor; sînt cu adevărat încredințată că îmi dăduseră o predispoziție primejdioasă; și dacă n-am renunțat la ele (ceea ce ar fi fost totuși o pedeapsă prea mare), plăcerea ce-o am cînd le mănînc este, de fiecare dată, împletită cu un pic de teamă“ O singură mărturie, oricît de sinceră, nu poate deveni doctrină Am căutat așadar informații și după ea; mi-am adunat amintirile, am consultat oameni care, prin profesia lor, sînt investiți cu mai multă încredere; i-am întrunit într-un comitet, intr-un senat, în-tr-un sanhedrin, într-un areopag; și am dat următoarea decizie, pentru a fi comentată de •către oamenii de litere din secolul al XXV-lea „Trufa nu este un af rodiși ac neîndoielnic; dar, în anumite împrejurări, poate face ca femeile să fie mai drăgăstoase și bărbații mai curtenitori în Piemont se găsesc trufe albe, foarte prețuite; au un pic de gust de usturoi care nu dăunează cu nimic perfecțiunii lor, căci nu pricinuiește nici un fol de eructări neplăcute Cele mai bune trufe din Franța vin din Perigord și din Haute-Provence; ele își do-bîndesc întreaga aromă către luna ianuarie Se găsesc și în Bugey, de foarte bună calitate; dar e un soi ce are neajunsul de a nu se conserva Am încercat de patru ori să le ofer plimbăreților de pe malurile Senei, și numai o singură dată am reușit; dar atunci ei s-au bucurat și de un lucru bun și de vrednicia unei greutăți învinse Trufele din Bourgogne și din Dauphine sînt de calitate proastă; sînt tari și le lipsește frăgezimea, dai' sînt trufe și trufe, așa cum sînt oameni și oameni Pentru a găsi trufele se întrebuințează cel mai adesea cîini și porci dresați în acest scop; sînt și oameni care au privirea atît de antrenată îneît, cercetînd un teren, sînt în stare să spună cu oarecare siguranță, dacă acolo se pot găsi trufe, și de ce mărime și calitate a-nume TRUFELE SÎNT SAU NU GRELE PENTRU STOMAC? — Nu ne mai rămîne decît să vedem dacă trufele sînt greu de mistuit Vom răspunde negativ tio Această hotărîre oficială și de ultimă a-naliză se întemeiază pe următoarele: 1 Natura obiectului de examinat (trufa este un aliment ușor de mestecat, ușor ca greutate, și n-are în ca nimic tare sau țeapăn); 2 Observațiile noastre de-a lungul a mai bine de cincizeci de ani ce s-au scurs fără să fi văzut vreun mîncător de trufe bolnav de indigestie; 3 Mărturia celor mai faimoși practicieni din Paris, cetate admirabil de gurmandă și trufivoră prin excelență; 4 Jn sfîrșit, comportarea de zi cu zi a doctorilor legii care, în condiții egale, consumă mai multe trufe decît oricare altă clasă, de cetățeni; stă martor doctorul Malouet, care înghițea asemenea cantități că i s-ar fi aplecat și unui elefant, și care totuși, a trăit optzeci și șase de ani Astfel, putem socoti ca pe ceva sigur că trufa este un aliment pe cît de sănătos, pe atît de plăcut, care, mincat în mod cumpătat, trece prin trup la fel de lesne ca o scrisoare pe la poștă Ceea ce nu înseamnă că nu s-ar putea să-ți fie rău în urma unei mese îmbelșugate la care, între altele, s-ar fi servit și trufe; dar asemenea accidente nu li se ăntîmplă decît celor care, după ce s-au ghiftuit din cale-afară cu ce se dăduse la primul fel, se mai îndoapă și din al doilea, ca sâ nu lase să treacă neatinse bunătățile ce li se oferă Nu-i, așadar, vina trufelor; și-i putem asigura că ar fi fost și mai rău bolnavi dacă, în aceleași împrejurări, ar fi înghițit aceeași cantitate de cartofi Să încheiem printr-o istorioară care arată cît e de ușor să te înșeli cînd nu veghezi cu grijă asupra ta însuți Intr-o zi, îl poftisem la masă pe Dl S***, un bătrîn foarte amabil și gurmand la cel mai înalt nivel Fie pentru că-i cunoșteam gusturile, fie pentru a dovedi tuturor oaspeților mei că mă îngrijeam din toată inima de plăcerile 111 lor, nu cruțasem trufele, care erau înfățișate sub egida unui curcan fraged umplut cum se cuvine Dl S*** mîncă energic; și cum știam că pînă atunci nu murise din asta, l-am lăsat în voia lui, rugîndu-1 doar să nu se grăbească, ■căci nimeni nu voia să se atingă de porția ce-i fusese destinată Totul a mers foarte bine, și ne-am despărțit destul de tîrziu, dar, ajuns acasă, Dl S*** a fost cuprins de colici la stomac, însoțiți de nevoia de a vomita, de o tuse convulsivă și de o stare generală proastă Care stare prelungindu-se, îi îngrijoră pe cei din preajmă; aceștia strigau deja că e vorba de o indigestie din pricina trufelor cînd natura veni în ajutorul pacientului Dl S*** deschise gura mare și slobozi cu putere o singură bucată de trufă, care se izbi de tapiserie și țîșni din nou, cu mare forță, nu fără pericole pentru toți cei care îl îngrijeau în aceeași clipă conteniră toate supărătoarele semne de boală; liniștea veni din nou, digestia își reluă cursul, bolnavul adormi și se trezi a doua zi, proaspăt și fără nici un fel de ranchiună Cauza răului s-a aflat deîndată Dl S‘** mănincă de multă vreme; dinții săi n-au izbutit să facă față muncii pe care el le-a impus-o; dintre aceste prețioase oscioare multe au emigrat, iar celelalte nu se mai îmbină așa cum ar fi de dorit Așa stînd lucrurile, o trufă scăpase de la mestecare și se repezise, aproape întreagă, în prăpastie; acțiunea digestiei o dusese către pilor unde, pe moment, se înțepenise; această înțepenire mecanică fusese pricina răului, așa cum expulzia fusese remediul N-a fost vorba așadar de indigestie, ci doar de infiltrarea unui corp străin Este ceea ce a hotărît comitetul consultativ care a văzut piesa în cauză și care a binevoit să mă numească purtător de cuvînt 112 Dl S*** n-a rămas, pentru atîta lucru, mai puțin credincios trufelor; le abordează și acum cu aceeași îndrăzneală, dar are grijă să le-mestece cu mai multă precizie și să le înghită mai prudent; și-i mulțumește lui Dumnezeu, bucurîndu-se din inimă că această prevedere sanitară îi aduce o prelungire a plăcerii § VIII DESPRE ZAHĂR — Potrivit nivelului la care a ajuns știința în zilele noastre, prin zahăr se înțelege o substanță dulce la gust, cristalizabilă, care, prin fermentație, se reduce în acid carbonic și alcool Odinioară, prin zahăr se înțelegea sucul, îngroșat și cristalizat, al trestiei de zahăr (a-runda sacchartfera) Trestia aceasta vine din Indii; este totodată sigur că romanii nu cunoșteau zahărul ca pe ceva de zilnică folosință, și nici sub formă cristalizată Din cîteva pagini ale cărților vechi putem vedea că remarcaseră și ei că anumite trestii au o parte dulce, ușor de extras Lucan a spus: Quique bibunt tenera dulces ab arundine succes/1 Dar e cale lungă de la apa îndulcită cu zahăr și trestie pînă la zahăr așa cum îl avem noi; iar la romani meșteșugul nu era încă destul de înaintat ca să izbutească Zahărul a luat ființă cu adevărat în coloniile Lumii Noi; acolo a fost importată trestia de zahăr, cam cu două veacuri în urmă; acolo dă roadele cele mai bune Oamenii au căutat o întrebuințare pentru sucul dulce care se scurge din trestie; și, din încercare în încercare, au ajuns să extragă, rînd pe rînd, zeama rămasă de la strivirea trestiei, siropul, zahărul nerafinat, melasa și zahărul rafinat în diverse grade Cultura trestiei de zahăr a căpătat o foarte mare însemnătate; căci este un izvor de bogă- 1 Și cei care beau sucul dulce din frageda trestie (Lucan, Pharsala, Ш, v 237) 113 ție fie pentru cei care o cultivă, fie pentru cei care fac negoț cu roadele sale, fie pentru cei care produc aceste roade, și în sfârșit, pentru guverne, care stabilesc impozitele DESPRE ZAHĂRUL INDIGEN S-a crezut, multă vreme, că pentru a obține zahăr nu e nevoie de nimic altceva decât de căldura tropicelor; dar, către 1740, Margraff l-a descoperit în cîteva plante din zonele temperate, în sfeclă, printre altele; adevăr demonstrat prin lucrările întreprinse la Berlin de către profesorul Achard La începutul secolului al ХІХ-lea, din pricina împrejurărilor zahărul devenise rar, și deci scump, in Franța, așa că guvernul l-a pus în vedere savanților, ca obiect al cercetărilor lor Chemarea aceasta a fost, urmată de un deplin succes: am fost asigurați că zahărul este răspîndit, din belșug, in regnul vegetal; a fost descoperit în struguri, în castane, în cartofi și mai ales în sfeclă Aceasta din urmă a început să fie foarte cultivată și a devenit obiectul a numeroase încercări care dovediră că, în această privință, lumea veche putea să se lipsească de cea nouă Franța a fost împînzită d; manufacturi, care izbândiră mai mult sau mai puțin, și așa s-a naturalizat producerea zahărului; un meșteșug nou, care ar putea să reînvie în anume împrejurări Printre aceste manufacturi s-a distins cea întemeiată la Passy, lingă Paris, de către Dl Benjamin Delessert, cetățean respectabil, al cărui nume se asociază întotdeauna cu ceea ce e bun și folositor Printr-o serie de operațiuni bine chibzuite el a reușit să îndepărteze tot ceea ce era îndoielnic în acest meșteșug, n-a făcut nici o taină din descoperirile sale, nici măcar față de cei ispitiți să se ia la întrecere cu el, a primit vizita șefului guvernului și a rămas cu îndatorirea de a aproviziona palatul Tuileries 114 Noile împrejurări, Restaurația și pacea au dus la scăderea prețului zahărului, din colonii, iar ca urmare manufacturile de zahăr din sfeclă au pierdut o mare parte din profituri Totuși, multe dintre ele sînt încă prospere; iar Dl Benjamin Delessert produce în fiecare an cîteva tone, cu care nu iese de loc în pierdere și care îi dau prilejul să păstreze unele metode la care s-ar putea apela cu folos * Numai cînd a fost pus în vînzare sucul de sfeclă, părtinitorii, plebeii și neștiutorii s-au găsit să spună că nu are gust și că nu îndulcește bine; ba unii au pretins chiar că este nesănătos Experiențe exacte și repetate au dovedit contrariul; iar Dl conte Chaptal a inserat rezultatul acestora în excelenta sa carte, La chimie appliquee ă l’Agriculture (Chimia aplicată în Agricultură), tomul al II-lea, pag 13, ediția I „Felurile de zahăr care provin din aceste diferite plante, zice celebrul chimist, sînt exact de aceași natură și nu diferă prin nimic, atunci cînd au fost aduse, prin rafinare, la același grad de puritate Gustul, culoarea, cristalizarea, greutatea sînt absolut identice, și pînă și omul cel mai obișnuit să le judece sau să le consume n-ar putea, provocat fiind, să le deosebească între ele“ Vom da un exemplu, grăitor în ceea ce privește forța prejudecăților și greutatea cu care își face loc adevărul, arătînd că din o sută de supuși ai Marii Britanii, luați la întîmplare, ' Să mai adăugăm că la adunarea sa generală, Societatea pentru încurajarea industriei naționale a decernat o medalie de aur D-lui Crespel, manufacturier din Arras, care fabrică în fiecare an mai mult de o sută cincizeci de tone de zahăr din sfeclă, pe care îl vinde foarte bine, chiar și atunci cînd zahărul din trestie de zahăr coboară la prețul de 2 franci și 20 de centime kilogramul; ceea ce vine din faptul că a reușit să dea o întrebuințare borhotului, care se distilează pentru a extrage spirtul, iar apoi se folosește la hrana vitelor 115 nici zece nu cred că se poate obține zahăr din sfeclă DIFERITELE ÎNTREBUINȚĂRI ALE ZAHĂRULUI: Zahărul a pătruns în lume prin laboratoarele spițerilor Acolo avea de jucat un rol de seamă, întrucît pentru a desemna o persoană căreia îi lipsea ceva de mare importanță se zicea: E ca un spițer fără zahăr Era de-ajuns să vină dintr-un astfel de loc ca să fie primit cu reținere: unii ziceau că dă căldură, alții că atacă pieptul; cîțiva că duce la apo-plexie: dar calomnia s-a văzut silită să fugă din fața adevărului, și sînt optzeci de ani și mai bine de cînd a fost preferată această memorabilă apoftegmă: zahărul nu face rău decît la pungă Sub asemenea egidă de neatacat, zahărul a fost folosit tot mai des, de tot mai multă lume și nu există substanță alimentară care să fi suportat mai multe amestecuri și transformări Multe persoane preferă zahărul în stare pură, iar în unele cazuri, disperate in cea mai mare parte; doctorii îl prescriu sub această formă, ca un medicament care n-are cum să strice și care, cel puțin, n-are nimic nesuferit Amestecîndu-1 cu apă obținem apa îndulcită, o băutură răcoritoare sănătoasă, plăcută și uneori binefăcătoare ca doctorie Amestecat cu apa în doze mai mari și concentrat prin fierbere se obțin siropurile, înzestrate cu toate parfumurile, și care sînt, la orice oră, o băutură răcoritoare plăcută tuturor prin varietatea sa Amestecîndu-1 cu apa, din care printr-0 tehnică anume se extrag principiile calorice, se obțin înghețatele care sînt de origine italienească și a căror importare e datorată pare-se Caterinei de Medicis Amestecîndu-1 cu vin obținem un cordial, întăritor de asemenea faimă îneît in unele țări, li se duc mirilor, în noaptea nunții, felii de pîine prăjită muiate în această băutură, tot așa cum în Persia li se duc, cu același prilej, picioare de oaie în oțet 116 Amestecat cu făină și cu ouă zahărul ne dă biscuiții, pricomigdalele, fursecurile, prăjitu-relele cu rom și acea mulțime de aluaturi dulci care formează arta destul de recentă a cofetarului specialist în patiserie și fursecuri Amestecat cu lapte se obțin cremele, spumele și alte dulciuri de bucătărie, cu care se încheie așa de plăcut felul al doilea, căci ele înlocuiesc gustul substanțial al cărnurilor cu o aromă mai fină și mai eterată Amestecat cu cafea, zahărul, îi scoate în evidență aroma Amestecat cu cafeaua cu lapte dă un aliment ușor, plăcut, lesne de procurat și care se potrivește de minune celor care își continuă munca la birou, imediat după prînz Cafeaua cu lapte place foarte mult doamnelor; dar privirea clarvăzătoare a științei a descoperit că, prea des consumată, ar putea să le dăuneze la ceea ce au mai scump Din amestecul de zahăr cu fructe și flori se prepară dulcețurile, marmeladele, conservele, pastele de fructe și acadelele, fiind aceasta o metodă de conservare ce ne îngăduie să ne bucurăm de parfumul fructelor și florilor multă vreme după anotimpul în care le este dat, de la natură, să viețuiască Poate că, privit din acest punct de vedere, zahărul ar putea fi folosit, cu sorți de izbîndă, în arta îmbălsămării, încă puțin înaintată la noi în sfîrșit, zahărul amestecat cu alcool ne dă lichiorurile spirtoase, născocite, după cum se știe, pentru a încălzi bătrînețea lui Ludovic al ХІѴ-lea; licorile acestea, izbind cerul gurii cu tăria lor și mirosul cu emanațiile parfumate care li se adaugă, întrunesc în vremurile noastre acel nec plus ultra al bucuriilor gustului Nu numai la atît se mărginește întrebuințarea zahărului Putem zice că e un condiment universal și că nu strică la nimic Sînt unii care adaugă zahărul la cărnuri, uneori la legume și adesea la fructele proaspete Zahărul se cuvine 117 adaugă zahăr la cărnuri, uneori la legume și adesea la fructele proaspete Zahărul se cuvine să se afle în amestecurile de băuturi la modă, ca de pildă, în punch, in negus, in sillabub, și în altele de origine exotică, în fine, felurile de a-1 folosi variază la nesfîrșit, întrucît se schimbă după gustul popoarelor și al indivizilor Aceasta este substanța pe care francezii de pe vremea lui Ludovic al ХПІ-lea abia o cunoșteau după nume și care a devenit pentru cei din secolul al XIX-lea o marfă de primă necesitate; căci nu există femeie mai cu stare să nu cheltuiască mai mulți bani pentru zahăr decît pentru pîine Dl Delacroix1, om de litere pe cît de amabil pe atît de fecund, se plîngea, la Versailles, de prețul zahărului, care, pe vremea aceea, era peste 5 franci livra „Ah! zicea el, cu glas dulce și înduioșător, dacă vreodată zahărul va ajunge la 30 de parale n-am să mai beau decît apă îndulcită Ruga i-a fost îndeplinită; dînsul e încă in viată și nădăjduiesc că-si va fi ținut cuvîntul § XIX ORIGINEA CAFELEI 46 — Primul arbore de cafea a fost găsit în Arabia și, în ciuda diferitelor transplantări suferite de acest arbust, tot de acolo primim și acum cafeaua cea mai bună O veche tradiție vrea ca descoperirea cafelei să se datoreze unui păstor, care a văzut că turma sa era din cale-afară de neastâmpărată și de jucăușă de cum mînca boabe din arbustul cu pricina Oricare ar fi adevărul acestei vechi povești, cinstea descoperirii n-ar aparține decît pe jumătate agerului păstor; restul se cuvine celui care, pentru prima oară, a avut ideea să prăjească boabele 1 Jacques-Vincent Delacroix (1793—1832), jurist și publicist, autor al unor lucrări de drept, morală, istorie Avocat de mare succes, și-a atras simpatia lui Voltaire salvînd, printr-o pledoarie, un om de la galere Л reînviat revista Le Spectateur franțais, fondată de Marivaux 113 Intr-adevăr, decoctul de cafea crudă este o băutură searbădă, prin carbonizare, însă, i se dezvoltă aroma și se formează uleiul, acestea fiind însușirile cafelei pe care o bem noi, însușiri care ar fi rămas în veci necunoscute fără intervenția căldurii Turcii, maeștrii noștri în această privință, nu folosesc deloc rîșnița pentru a măcina cafeaua, ci o pisează în piulițe, cu pisălogi de lemn; folosite astfel timp îndelungat, uneltele acestea dobîndesc o mare valoare și se vînd la prețuri foarte bune Mi-a revenit din diferite motive, să verific dacă, în privința rezultatului, ar fi vreo diferență și care dintre cele două metode e de preferat Prin urmare, am prăjit cu tot dichisul o livră de cafea moka, am împărțit-o în două părți egale, dintre care una a fost măcinată, iar cealaltă pisată după metoda turcească Am făcut cafea din amîndouă; am pus cîte o porție din fiecare, am turnat deasupra aceeași cantitate de apă clocotită, procrdînd întocmai la fel în tot cursul preparării Am gustat această cafea și am dat-o, tot spre degustare, celor mai grozavi cunoscători Opinia unanimă a fost că cea obținută din boabe pisate este fără îndoială mai bună decît cea din boabe măcinate Experiența aceasta este la îndemîna oricui Pînă atunci pot da un exemplu, destul de neobișnuit, în legătură cu influența celor două moduri de preparare „Domnule, îi spunea într-o zi Napoleon senatorului Laplace, cum se face că un pahar cu apă în care las să se topească o bucățică de zahăr mi se pare cu mult mai bun decît cel în care pun aceeași cantitate de zahăr pisat? — Sire, răspunse savantul, există trei substanțe ale căror principii sînt exact aceleași și anume: zahărul, guma și amidonul; ele nu se deosebesc decît prin anumite condiții, al căror secret îl păstrează natura; și cred 119 că este posibil ca, prin coliziunea exercitată de pisălog, cîteva părticele zaharate să treacă în starea de gumă sau de amidon, pricinuind diferența observată în acest caz“ Lucrul acesta a avut parte de oarecare publicitate, iar observațiile ulterioare au confirmat-o pe cea dintîi DIFERITE FELURI DE A FACE CAFEA De cîțiva ani încoace mai fiecare a avut deodată cu ceilalți, ideea sa despre cea mai bună metodă de preparare a cafelei; ceea ce provenea, aproape fără să ne dăm seama, din faptul că șeful guvernului bea multă cafea S-a propus să fie făcută fără a fi prăjită, fără a fi măcinată, prin infuzie, la rece, prin fierbere timp de trei sferturi de oră, prin fierbere sub presiune etc Cu timpul, am încercat toate aceste metode, ca și pe cele се-au fost propuse pînă în ziua de azi și m-am oprit în cunoștință de cauză, la cea numită â la Dubelloy, care constă în a turna apă clocotită peste cafeaua pusă într-un vas de porțelan sau de argint, prevăzut cu o sită fină Se ia acest prim decoct, se încălzește pînă la fierbere, se trece din nou prin sită și se obține astfel o cafea cît se poate de limpede și de gustoasă Am mai încercat, între altele, să fac cafea într-un samovar; dar a ieșit o cafea amară și nelimpezită, numai bună să zgîrîie gîtlejul unui cazac EFECTELE CAFELEI Medicii au emis diverse opinii asupra propietăților medicale ale cafelei, și n-au fost întotdeauna de acord unul cu altul; vom trece pe lîngă certurile acestea și nu ne vom ocupa decît de cea mai importantă dintre însușirile cafelei, anume de influența sa asupra organelor gîndirii Cafeaua pricinuiește neîndoielnic, o mare excitațiune a puterilor cerebrale; de aceea, oricine bea cafea pentru prima oară poate fi sigur că va fi împiedicat să doarmă atît cît obișnuiește 120 Uneori, efectul acesta este îmblînzit sau modificat, prin obișnuință; totuși, sînt destui oameni asupra cărora obișnuința nu are nici un efect: prin urmare ei sînt siliți să renunțe la cafea Am zis că efectul acesta este modificat prin obișnuință, ceea ce nu înseamnă că nu se manifestă într-un alt chip; căci am observat că persoanele pe care cafeaua nu le împiedică să doarmă au nevoie de ea ca să rămină treze peste zi și adorm în cursul serii, dacă nu și-au băut cumva cafeaua după cină Mulți alții sînt toropiți de oboseală toată ziua dacă nu și-au băut ceașca de cafea de dimineață Voltaire și Buffon aveau obiceiul să bea multă cafea; poate că acestui obicei îi datorează, primul, admirabila claritate ce-o observăm în operele sale, iar cel de-al doilea armonia înflăcărată a stilului E limpede că multe pagini din Tratatele despre om, despre cline, tigru, leu, cal, au fost scrise într-o stare de exaltare cerebrală ieșită din comun Insomnia pricinuită de cafea nu este greu de suportat; ai percepții foarte clare și nici un chef să dormi: asta-i tot Nu ești tulburat și chinuit ca atunci cînd insomnia provine din orice altă cauză; ceea ce nu înseamnă că această trezie nedorită nu poate deveni, cu timpul, foarte dăunătoare Mai demult, numai persoanele de vîrstă cel puțin matură beau cafeaua; acum bea toată lumea și poate că tocmai biciuirea în acest fel a spiritului împinge înainte uriașa mulțime care ia cu asalt toate aleile Olimpului și ale templului Memoriei Curelarul autor al tragediei Regina Pal-myrei, pe care tot Parisul a auzit-o citită acum cîțiva ani, bea multă cafea: așa s-a ridicat el deasupra timplarului din Nevers, care nu era decît bețiv Cafeaua este o licoare mult mai viguroasă decît se crede de obicei Un bărbat bine făcut poate trăi mult timp bînd două sticle de 121 vin pe zi Același om n-ar rezista la fel de mult la aceeași cantitate de cafea; ori s-ar timpi, ori ar muri sleit de puteri Am văzut la Londra, în piața Leicester, un om care se ologiso (cripple) din pricină că băuse cafea fără măsură; nu mai suferea, se obișnuise cu starea lui și se mulțumea cu cinci sau șase cești pe zi O obligație a tuturor mamelor și taților din lume este aceea de a-i opri cu strășnicie pe copii să bea cafea, dacă nu vor să aibă niște mici mașinării uscate, sfrijite și îmbă-trînite de la douăzeci de ani Sfat ce este cu atît mai bun pentru parizieni, ai căror copii nu au cum să fie la fel de zdraveni și de sănătoși cum sînt cei născuți în anumite alte ținuturi, în Ain, de pildă Mă număr printre cei ce au fost siliți să renunțe la cafea; sfîrșesc acest articol povestind cum anume m-am aflat într-o bună zi cu totul în puterea ei Ducele de Massa, pe atunci ministru al Justiției, îmi ceruse o lucrare, de care doream să mă ocup cu (mai multă grijă și pentru care îmi dăduse puțin timp; o voia de pe o zi pe alta M-am resemnat deci să o pregătesc în timpul nopții; și, pentru a mă înarma împotriva dorinței de a dormi, mi-am completat cina cu două cești mari de cafea, deopotrivă de tare și de aromată M-am întors acasă la ora șapte pentru a lua în primire hîrtiile ce-mi fuseseră anunțate; dar n-am găsit decît o scrisoare, care mă înștiința că, în urma nu știu cărei formalități de birou, nu aveam să le primesc decît a doua zi Astfel dezamăgit, în toată puterea cuvîn-tului, m-am întors în casa unde cinasem și am făcut o partidă de pichet fără ca atenția să-mi slăbească măcar o dată, așa cum mi se întîmplă de obicei Am făcut cinste cafelei; dar, chiar alegîn-du-mă cu acest avantaj, eram destul de neli- 122 niștit in privința felului în care îmi voi petrece noaptea M-am culcat totuși la ora obișnuită, cu gîndul că, de nu voi avea un somn liniștit, voi dormi măcar patru-cinci ore, ceea ce m-ar duce încetișor către ziua de mîine Mă înșelam; după două ore petrecute în pat eram cît se poate de treaz; mă aflam într-o stare de foarte vie agitație mentală și îmi închipuiam creierul ca pe o moară cu roata pusă în mișcare fără a avea ceva de măcinat Simțeam că dispoziția aceasta trebuie folosită, altminteri nevoia de odihnă nu va veni; m-am îndeletnicit cu transpunerea în versuri a unei povestioare ce-o citisem nu demult într-o carte englezească încercarea mi-a izbutit cu destulă ușurință; și cum nu mă adormise cîtuși de puțin, m-am apucat de o a doua versificare, dar a fost în zadar O singură duzină de versuri îmi epuizaseră verva poetică și a trebuit să renunț Așadar, mi-am petrecut noaptea fără să dorm, fără să ațipesc măcar o clipă; m-am sculat și mi-am petrecut ziua în aceeași stare, fără ca mesele ori treburile să aducă vreo schimbare In sfîrșit, cînd m-am culcat, la ora obișnuită, am socotit că erau patruzeci de ore de cînd nu încinsesem ochii § X DESPRE CIOCOLATA ORIGINEA SA 47 — Cei care au pășit, cei dintîi, pe țărmul Americii, erau împinși de setea de aur Aproape că nici nu se cunoșteau, pe vremea aceea, alte valori decît cele ce ieșeau din mină; agricultura, comerțul erau la vîrsta copilăriei, iar economia politică nici nu se născuse Spaniolii au găsit deci metale prețioase, descoperire mai degrabă stearpă întrucît a-cestea își pierd prețul prin creșterea în cantitate, iar noi mai avem și alte mijloace, mai active, pentru a ne spori volumul bogățiilor 123 Dar ținuturile acestea, unde sub un soare fierbinte dospesc cimpuri peste măsură de rodnice, sînt bune, pentru cultura zahărului și a cafelei; acolo s-au descoperit, între altele, cartoful, indigoul, vanilia, chinina, cacaua etc ; acestea sînt adevăratele bogății De vreme ce s-au făcut aceste descoperiri, în ciuda barierelor pe care o națiune dornică să-și păstreze tainele le ridica în fața curiozității noastre, nu e lipsit dc judecată să nădăjduim că descoperirile acestea vor fi înzecite în anii ce urmează, și că cercetările pe care savanții bătrînei Europe le vor face în atitea țări neexploatate vor îmbogăți cele trei regnuri cu o mulțime de substanțe ce ne vor dărui senzații noi, cum s-a întîmplat cu vanilia, sau că ne vor spori, ca prin cacaua, de pildă, resursele alimentare Prin convenție se numește ciocolată, amestecul rezultat din boabe de cacao prăjite, zahăr și scorțișoară; aceasta este definiția clasică a ciocolatei Zahărul este parte integrantă; numai din cacao se obține doar pasta de cacao și nu ciocolata Dacă la zahăr, la scorțișoară și la cacao adăugăm delicioasa aromă de vanilie, vom atinge acel nec plus ultra al perfecțiunii la care poate fi adus acest preparat Gustul și experiența au redus la acest mic număr de substanțe numeroasele ingrediente pe care, prin încercări succesive, am fost ispitiți să le îmbinăm cu cacaua, de pildă: piperul, boiaua, anasonul, ghimberul, aciola și diverse alte condimente exotice Arborele de cacao este originar din America de sud: mai poate fi găsit și în insule sau pe continent; dar acum toată lumea este de acord că arborii care dau cele mai bune fructe cresc pe țărmul golfului Maracaibo, în văile din Caracas și în bogata provincie So-komusco Boabele acestora sînt mai mari, cu zahărul mai puțin aspru și o aromă mai pătrunzătoare Comparațiile sînt cu putință de cînd aceste țări au devenit mai accesibile așa 124 că cei cu gustul exersat nu se mai înșeală in această privință Doamnele spaniole din Lumea Nouă iubesc ciocolata la nebunie, în așa măsură încîtf nefiind mulțumite să se delecteze cu ea de mai multe ori pe zi, mai pun uneori să li se aducă și la biserică Această dovadă de senzualitate le-a atras adesea mustrarea episco-pilor; dar și ei au sfîrșit prin a închide ochii; reverendul părinte Escobar, a cărui metafizică era la fel de subtilă pe cît do îngăduitoare îi era morala, declară în mod categoric că ciocolata cu apă nu este o întrerupere a postului, aducînd astfel în favoarea penitențelor sale vechiul adagiu; Liquidum non fran-git jejunium Ciocolata a fost adusă în Spania, către secolul al XVII-Iea, și a devenit pe loc o băutură populară datorită deosebitei înclinații ce-o arătară femeile și, mai ales, călugării pentru această aromată licoare în această privință moravurile nu s-au prea schimbat; și astăzi, în toată Penisula, se servește ciocolată în toate ocaziile în care se cuvine să se ofere o băutură răcoritoare Ciocolata a trecut munții împreună cu Ana de Austria, fiica lui Filip al II-lea și soția lui Ludovic al XIII-lea; călugării spanioli au fă-cut-o cunoscută trimjțind-o în dar confraților din Franța Mai mulți ambasadori ai Spaniei au contribuit și ei la moda ciocolatei; așa, pe la începutul Regenței, ea era mult mai întrebuințată decît cafeaua, fiind socotită un aliment plăcut, pe cînd cafeaua trecea încă drept o băutură ciudată și de lux Se știe că Linne numește cacaua cacao tlieobrdma (băutură a zeilor) S-a căutat o cauză pentru această denumire emfatică; unii o pun pe seama faptului că savantul iubea cu pasiune ciocolata; alții pe seama dorinței de a-i face plăcere confesorului său; alții zic că se datorează galanteriei sale, căci prima consumatoare de ciocolată a fost o regină (Incertum) 125 PROPRIETĂȚILE CIOCOLATEI Ciocolata a prilejuit unele profunde dizertații, cu scopul de a i se determina natura și proprietățile, pentru a o plasa în categoria alimentelor calde, reci sau temperate: și trebuie mărturisit că scrierile acestea docte au slujit prea puțin la aflarea adevărului Dar cu ajutorul celor doi mari dascăli, timpul și experiența, socotim ca un lucru demonstrat faptul că ciocolata preparată cu grijă este un aliment sănătos, cit și plăcut; hrănitor și ușor de mistuit; ea nu prezintă neajunsurile pe care le pricinuiește cafeaua frumuseții, fiind în schimb remediul cafelei; că este foarte potrivita pentru persoanele care își supun mintea unei mari încordări, lucrărilor de catedră ori de birou, și mai cu seamă călătorilor; în sfîrșit, face bine celor mai slăbite stomacuri; cu ciocolată s-au obținut rezultate bune în boli cronice și a devenit ultima resursă în afecțiunile pilorului Ciocolata datorează aceste variate însușiri faptului că, nefiind la drept vorbind, decît un oleosaceharum, sînt puține substanțe care să conțină, la volum egal, mai multe particule alimentare: ceea ce o face să se asimileze aproape în întregime în timpul războiului cacaua era rară și mai ales scumpă: unii s-au străduit să o înlocuiască: dar toate eforturile au fost zadarnice; una dintre binefacerile păcii a fost că ne-a scăpat de zemurile acelea, din care eram nevoiți să gustăm din bună cuviință și care erau ciocolată tot așa cum fiertura de cicoare este cafea moca veritabilă Sînt persoane care se plîng că nu pot digera ciocolata; altele, dimpotrivă, pretind că nu este îndeajuns de hrănitoare și că se mistuie prea repede Este probabil că primii dintre aceștia nu trebuie să-și facă reproșuri decît lor înșile, iar ciocolata de care se servesc este de proastă calitate ori prost fabricată; ciocolata bună și bine făcută trebuie să treacă prin orice sto- 126 mac în care a mai rămas cît de puțină putere digestivă în ce-i privește pe ceilalți, leacul este ușor: trebuie ca ei să-și îmbogățească prîn-zul cu plăcinte umplute, cu cotlete sau rinichi la frigare; peste toate astea n-au decît să toarne o ceașcă bună de ciocolată sokomusco și să-i mulțumească Celui-de-sus că le-a dat un stomac cu o activitate mai presus de a altora Ceea ce îmi dă ocazia să notez o observație pe a cărei exactitate se poate conta Dacă, după un prînz bun și îmbelșugat, înghițim o ceașcă mare de ciocolată bună, digestia se va face în chip desăvîrșit și peste trei ore vom putea chiar cina Din zel pentru știință și folosindu-mi din plin elocvența, am îndemnat mai multe doamne să încerce a-ceastă experiență; doamnele mă asigurau că vor muri din asta; s-au simțit însă minunat și n-au uitat să aducă laude profesorului întrebuințează ciocolata persoanele care se bucură de o sănătate mai statornică și sînt mai puțin hărțuite de mulțimea de mici necazuri ce dăunează fericirii de a trăi; greutatea lor este mai staționară; iată două avantaje pe care oricine le poate verifica printre cunoștințele sale și printre cei al căror regim le este cunoscut Aici este cu adevărat locul să vorbesc despre însușirile ciocolatei cu ambră, însușiri verificate de mine printr-un mare număr de experiențe, al căror rezultat îl ofer cu mîn-drie cititorilor mei * Așadar, oricine va fi băut prea mult din cupa voluptății, oricine va fi petrecut lucrînd o bună parte din timpul ce trebuie rezervat somnului; orice om de spirit care simte că de la o vreme s-a prostit; oricine va găsi că aerul e umed, timpul prea lung și atmosfera apăsătoare: oricine va fi chinuit de o idee fixă în stare a-1 văduvi de libertatea de gîndire; * Vedeți Varietățile 127 toți aceștia, zicem noi, să-și administreze o jumătate de litru de ciocolată cu ambră, anume șaptezeci și două boabe de ambră ia jumătatea de kilogram, și vor avea de ce să se minuneze în felul meu personal de a clasifica lucrurile, numesc ciocolata cu ambră ciocolata amărlților deoarece în fiecare din diversele stări pe care le-am desemnat se resimte nu știu ce sentiment care le este comun și care seamănă cu amărăciunea GREUTĂȚI iNTlMPINATE PENTRU A FACE CIOCOLATA BUNA în Spania se face ciocolată foarte bună, dar ni s-a urît s-o mai aducem de acolo, căci nu toți cei ce se îndeletnicesc cu prepararea ei sînt la fel de iscusiți și, o dată ce ne-am procopsit cu o ciocolată proastă ne vedem siliți să o consumăm așa cum e Ciocolatele din Italia nu prea sînt pe gustul francezilor; în general, boabele de ca-caco sînt prea prăjite, din care pricină ciocolata este amară și prea puțin hrănitoare, întrucît o parte a conținutului s-a transformat în cărbune Cum, în Franța a devenit un produs de largă folosință toată lumea s-a apucat să facă ciocolată; dar puțini sînt cei care au atins perfecțiunea, deoarece fabricarea ei e departe de a fi lesnicioasă Mai întii trebuie să cunoști cacaua bună și să vrei să o folosești în toată puritatea ei, căci orice balot, fie el de prima calitate, are și cîteva ciurucuri, iar interesul prost înțeles face ca adesea să se treacă cu vederea boabele stricate, care, din simpla dorință de a face un lucru bun, ar trebui aruncate cît colo Prăjirea este iarăși o operațiune delicată; ea cere un anume tact, aproape vecin cu inspirația Există specialiști, dăruiți cu acest har, care nu se înșală niciodată Mai e nevoie apoi de un talent aparte pentru potrivirea cantității de zahăr care tre 128 buie să intre în compoziție; cantitate ce nu trebuie să rămînă neschimbată din rutină; ci e nevoie să fie hotărîtă după gradul de aromă a boabelor și după gradul de prăjire Măcinarea și amestecarea nu cer mai puține îngrijiri, luînd seama la faptul că de perfecțiunea lor depinde, în parte, ca ciocolata să fie mai ușor sau mai greu de mistuit Dozarea aromatelor trebuie să asculte de alte considerente; doza nu va fi aceeași pentru ciocolata destinată a fi servită ca aliment și pentru cea destinată zaharicalelor Proporția de aromate variază și după cum întreaga masă conține sau nu vanilie; așa îneît, pentru a face o ciocolată delicioasă, trebuie rezolvate o mulțime de ecuații foarte subtile, de care ne bucurăm fără să bănuim că au avut loc De la o vreme încoace la fabricarea ciocolatei s-au folosit mașinile; nu credem că aceasta este o metodă care ar fi prielnică desăvîrșirii sale; dar mîna de lucru folosită e mult mai puțin numeroasă; cei care au adoptat această metodă ar putea să-și vîndă marfa mai ieftin Cu toate acestea, ei o vînd de obicei mai scump; de unde se vede că adevăratul spirit comercial nu s-a încetățenit încă în Franța; căci drept este ca și negustorul și consumatorul să profite în egală măsură de înlesnirile aduse de mașini Amator de ciocolată fiind, i-am vizitat, pe rind, pe aproape toți fabricanții și ne-am oprit la D Debauve din strada Saints-Peres nr 26, furnizor al regelui, și ne bucurăm că solara rază a căzut asupra celui mai merituos Nu-i de mirare: Dl Debauve, prețuit farmacist, se folosește, în fabricarea ciocolatei de cunoștințe dobîndite spre a fi utilizate într-un domeniu de mai largă cuprindere Cine nu s-a ocupat îndeaproape cu ceva nu bănuiește cîte dificultăți sînt de întîm-pinat pentru a ajunge, în orișice, la perfecțiune, nici de cîtă atenție, tact și experiență 129 e nevoie pentru a reuși o ciocolată care să fie dulce fără a fi fadă, consistentă fără a fi aspră, aromată fără a fi nesănătoasă și închegată fără a conține feculă Așa sînt soiurile de ciocolată ale D-lui Debauve; acestea își datorează supremația unei bune alegeri a materiilor prime, voinței de neînfrînt ca nimic de proastă calitate să nu iasă din manufactura sa, ea și ochiului stă-pînului, care cuprinde toate detaliile fabricării Urniînd învățătura unei doctrine sănătoase, Dl Debauve a căutat, pe dc altă parte, să ofere numeroșilor săi clienți doctorii plăcute împotriva unor înclinații bolnăvicioase Astfel, persoanelor prea plăpînde el le oferă ciocolata analeptică cu salep; celor cu nervii delicați, ciocolata antispastică cu lichior dc portocale; temperamentelor prea iritabile, ciocolata cu lapte de migdale; ]a care va adăuga, desigur, ciocolata amărîților, pregătită cu ambră și dozată secundum artem Dar cel dintîi merit al său este acela le a oferi, la un preț moderat, o excelentă ciocolată de toate zilele, în care vom afla, dimineața, un mic dejun îndestulător; care ne îneîntă, la cină, în crame și ne mai aduce încă o bucurie, la sfîrșitul serii, aflîndu-se in înghețate, în fursecuri, și în alte dulciuri de salon, fără să mai punem la socoteală plăcuta petrecere cc-o oferă bomboanele și dra-jeurile cu sau fără panglicuțe 1 Nu-1 cunoaștem pe Dl Debauve decît prin produsele sale; nu l-am văzut niciodată; dar știm cît de mare este contribuția sa în ușurarea Franței de tributul ce-1 plătea odinioară Spaniei, prin aceea că furnizează Parisului și provinciei o ciocolată al cărui bun renume crește neîncetat Mai știm că dînșul 1 în original: pastilles et diablotins, avec ou sans devises Se numeau devises panglicile imprimate cu fel de fel de maxime, în proză sau în versuri, cu care se înfășurau bomboanele 130 primește zilnic, noi și noi comenzi clin străinătate: luînd deci toate acestea în considerare, noi, în calitatea noastră de membru fondator al Societății de încurajare a industriei naționale, îi acordăm aici un sufragiu și o mențiune cu care, se va vedea, nu sîntem prea darnici METODA OFICIALA DE A PREPARA CIOCOLATA Americanii prepară pasta de cacao fără zahăr Cînd vor să bea o ciocolată pun să li se aducă apă clocotită: fiecare își rade, în ceașcă, cantitatea dorită de cacao, teamă deasupra apă caldă, și adaugă zahărul și aromatele după cum socotește de cuviință Este o metodă ce nu se potrivește nici cu gusturile, nici cu moravurile noastre, plăcerea noastră fiind ca ciocolata să ne vină gata preparată Ajungînd aici, chimia transcendentă ne-a învățat că nu trebuie să radem ciocolata cu cuțitul, nici s-o sfărîmăm cu pisălogul; deoarece coliziunea uscată ce se produce în aceste două cazuri transformă în amidon cîteva părticele de zahăr, din care pricină băutura devine mai fadă Așa că, pentru a face o ciocolată bună pentru consumul imediat, se ia cam o uncie și jumătate de pastă la ceașcă, se lasă să se dizolve încet în apă, pe măsură ce se încălzește, amestecînd cu o spatulă de lemn; o lăsăm să fiarbă vreme de un sfert de ceas, ca să se mai îngroașe, și o servim caldă „Domnule, îmi zicea acum cincizeci de ani și mai bine doamna d’Arestrel, stareța mînăstirii Buna-Vestire din Belley, cînd veți dori să gustați o ciocolată bună, puneți să fie făcută de cu seară, într-o cafetieră de faianță și lăsați-o acolo Odihna de peste noapte o concentrează și îi dă un soi de catifelare, mulțumită căreia va fi cu mult mai gustuoa-să Pe Cel-de-Sus, nu-1 poate supăra acest mic rafinament, căci este desăvîrșirea însăși 131 Meditațiunea a Vll-a TEORIA PRĂJELII* 48 — Era o zi frumoasă de mai: soarele își revărsa razele dulci asupra acoperișurilor înnegrite de fum ale orașului plăcerilor, iar străzile (lucru mare) ni lăsau să se vadă nici noroi, nici praf încăpătoarele diligențe încetaseră de mult să mai zguduie caldarîmul; căruțele cele grele se odihneau încă, și nu se vedeau umblind decît trăsuricile acelea descoperite dinăuntrul cărora frumuseți locale și exotice, adăpostite sub cele mai dichisite pălării, au o-biceiul de a arunca priviri cît mai disprețuitoare trecătorilor nevolnici și cît mai cochete celor arătoși Era deci ceasul trei al după-amiezii cind profesorul veni să se așeze în jilțul hărăzit meditației Piciorul drept și-1 ținea sprijinit vertical pe parchet; cel stîng, întins, forma o diagonală; își rezemase comod spinarea de spătarul fotoliului, iar mîinile și le așezase pe capetele de leu prin care se sfîrșeau brațele venerabilei mobile Fruntea-i înaltă stătea mărturie dragostei ce-o purta studiilor savante, iar gura do * în orig friture Cuvîntul se aplică la acțiunea de a frige, la mijlocul folosit pentru a frige și la lucrul fript 132 vedea gustul său pentru petreceri de soi Ședea dus pe gînduri și întreaga-i înfățișare îndemna pe oricine l-ar fi privit să zică, negreșit: „Bătrînul acesta trebuie să fie un înțelept* Profesorul, instalat așa cum l-am descris, puse să fie chemat mai marele bucătarilor, și slujitorul sosi de-ndată, gata să primească sfaturi, lecții sau porunci 1 ALOCUȚIUNE Meștere La Planche, zise profesorul cu accentul acela grav care pătrunde pînă în adîncul inimilor, toți ce ce se așază la masa mea te proclamă ciorbar de prima clasă, ceea ce e foarte bine, căci ciorba este cea clintii mîngîicre a stomacului aflat la strâmtoare; dar mi-e necaz să văd că nu ești încă decît un fripturar șovăielnic Ieri încă te-am auzit gem în d aplecat asupra sărbătorescului șalău pe care ni l-ai servit prea moale, searbăd și spălăcit Prietenul meu R* ți-a aruncat o privire mustrătoare M H R și-a îndreptat către apus nasul gno-monic, iar președintele S a regretat pățania cum ar fi regretat o calamitate publică Nenorocirea aceasta s-a întâmplat din pricină că ai neglijat teoria, căreia nu-i simți întreaga însemnătate Ești nițeluș îndărătnic și cu greu te pot face să pricepi că fenomenele ce se petrec în laboratorul dumitale nu sînt decît înfăptuirea eternelor legi ale naturii; și că anumite lucruri pe care le faci fără a Ie da atenție, numai pentru că le-ai văzut la alții, nu sînt mai puțin urmarea înaltelor abstracțiuni științifice Ascultă deci cu luare-aminte și învață, ca să nu mai fii nevoit, de-acum înainte, să roșești pentru opurile ce ies din mîna dumitale I ’ M R , născut în Seyssel, district din Bel- ley, către 1757 Elector al marelui colegiu, poate fi dat tuturor ca exemplu de ce rezultate fericite se obțin printr-o purtare grijulie îmbinată cu cea mai neînduplecată corectitudine 133 § 1 CHIMIE Diferitele lichide pe care le expui acțiunii focului nu pot primi toate a-ceeași cantitate de căldură, căci predispozițiile lor naturale sînt deosebite: este aceasta o stare a lucrurilor, a căror taină o deține natura și pe care o numim putere calorică Astfel, vei putea, fără a păți nimic, să-ți moi degetul în spirt clocotit, dar l-ai trage iute din rachiu și încă și mai iute din apă, iar dacă ai încerca să-1 vîri, cît de puțin, în ulei clocotit te-ai alege cu o rană dureroasă căci uleiul se poate încinge de cel puțin trei ori mai tare decît apa Ca urmare a acestei rînduieli, lichidele calde acționează în chip diferit asupra corpurilor sapide care le sînt încredințate Corpurile supuse apei se moaie, se dizolvă și se prefac în fiertură; rezultă de aici supă sau rasol și legume; cele care, dimpotrivă, sînt supuse uleiului, se micșorează, capătă o culoare mai mult sau mai puțin închisă și sfîr-șesc prin a se carboniza în primul caz, apa descompune și ia cu sine sucurile dinlăuntrul alimentelor, iar în cel de-al doilea, sucurile acestea se păstrează, căci uleiul nu poate să le descompună; și dacă aceste corpuri se usucă e din pricină că acțiunea neîntreruptă a căldurii duce la evaporarea părților lor umede Cele două metode au, așadar, nume diferite și numim a prăji acțiunea prin care lăsăm să fiarbă in ulei sau în untură bucatele ce urmează a fi servite la masă Cred că ți-am spus deja că în limbajul de la bucătărie ulei și untură sînt aproape sinonime, untura nefiind decît un ulei solid, sau uleiul o untură lichidă § 2 APLICAȚIE Bucatele fripte sînt primite pe la ospețe; ele aduc o variație picantă; sînt plăcute la vedere, își păstrează gustul natural și pot fi mîncate cu mina, ceea ce este întotdeauna pe placul doamnelor Prin prăjire bucătarul arc la îndemînă numeroase mijloace de a masca ceea ce a ser- 134 vil cu o zi înainte, și, la nevoie, găsește un ajutor pentru situațiile neașteptate: căci pentru a prăji un crap de patru livre nu e nevoie de mai mult timp decît pentru a fierbe un ou Tot meritul unei fripturi bune vine de la urpriză; așa vom numi șuvoiul de lichid clocotit care arde sau rumenește partea dinafară a corpurilor, în chiar clipa cînd acestea sînt scufundate în lichidul cu pricina Prin această surpriză se formează un soi de coajă în care obiectul o ca împachetat și care nu-1 lasă să se îmbibe cu grăsime, ci concentrează sucurile, care trec astfel prin-tr-o coacere interioară ce dă alimentului tot gustul la care ne așteptăm Ca să se producă surpriza trebuie ca lichidul fierbinte să fi luat căldură destulă, în așa fel incit să-și facă efectul de-ndată și pe neașteptate; la acest punct ajunge numai după ce a fost ținut mult timp pe un foc viu și cu flacără mare Iată mijlocul prin care ne dăm seama dacă grăsimea pentru friptură este cît trebuie de caldă: tai o feliuță de pîine și o ții în cratiță cinci-șase secunde; dacă o vei scoate întărită și rumenită, vei începe pe dată frigerea, altminteri, va trebui să ațîți focul și să o iei de la capăt O dată ce ai dus la un bun sfîrșit surpriza, dă focul mai mic pentru ca prăjirea să nu se facă prea iute și pentru ca sucurile închise in cratiță să aibă parte de prefacerile datorate căldurii îndelungate, prefaceri care le îmbină și le dau un gust mai ales Ai băgat de seamă, fără îndoială, că coaja fripturilor nu mai poate să dizolve nici sarea, nici zahărul, de caro au totuși nevoie, după cum le e felul Nu vei uita, așadar, să pisezi foarte bine aceste două substanțe, ca ele să poată dobîndi o cît mai lesnicioasă alipire și, presărîndu-le pe friptură, condimentarea se va face prin alăturare 135 Nu-ți vorbesc despre alegerea uleiurilor și unturilor: feluritele rețetare din care ți-am alcătuit biblioteca ți-au dat destule lămuriri în această privință Totuși, nu uita, atunci cînd vei căpăta cîți-va păstrăvi de un sfert de livră fiecare, din aceia pescuiți în pîraiele ce murmură departe de capitală, nu uita, zic, să-i frigi în cel mai fin ulei de măsline pe care-1 vei avea: min-carea aceasta atît de simplă, sărată cum se cuvine și pusă în lumină de cîteva feliuțe de lămîie, poate fi oferită pînă și unei eminențe * Să gătești în același fel merlanul, de care fac atîta caz cei ce se pricep la pește Merlanul este sitarul apelor: aceeași formă firavă, aceeași aromă, și, la fel, e mai presus de semenii săi Prescripțiile de mai sus se întemeiază și pe rînduiala din natură Experiența ne-a învățat că uleiul dc măsline nu trebuie folosit decît în operațiuni care se pot sfîrși în puțin timp sau care nu cer prea multă căldură, căci fierberea îndelungată a uleiului de măsline dă la iveală un iz neplăcut ca de ceva pîrlit provenit din cîteva particule de parenchim 1 de care e foarte greu să-1 scapi și care se carbonizează Dumneata nu te-ai dat în lături de la nici una din experiențele propuse de mine și ai avut cel dintîi, gloria de a oferi universului • Domnul Aulissin, avocat napoletan foarte instruit și mare violoncelist amator, lua masa la mine într-o zi și, cum tocmai mîncase ceva ce i se păruse foarte pe gustul său, îmi zise: „Questo e un vero boccone di cardinale! — De ce, i-am răspuns eu în aceeași limbă, nu spuneți și dumneavoastră ca noi: o bucată demnă de un rege? — Domnule, fu răspunsul amatorului; noi italienii socotim că regii n-au cum să fie gurmanzi, deoarece mesele lor sînt prea scurte și prea demne; pe cînd cardinalii! eh!!! Și scoase un mic geamăt care la dînsul e ceva obișnuit: hu, hu, hu, hu, hu, hu! 1 parenchim = țesutul spongios din plămîn, rinichi etc 136 uimit un uriaș calcan fript A fost aceea o zi de mare bucurie pentru cei aleși Du-te: ia seama, și pe mai departe, la tot ceea ce faci și ține bine minte că, din clipa in care oaspeții au pășit în salonul meu, noi sintem cei care purtăm grija fericirii lor Meditațiunea a Vl!l-a DESPRE SETE 49 — Setea este simțământul lăuntric al nevoii de a bea La o temperatură de aproximativ treizeci și două de grade Reaumur diferitele lichide a căror circulație menține viața se evaporă fără încetare; prin pierderea ce rezultă de aici fluidele acestea n-ar mai fi în stare să-și facă datoria dacă n-ar fi într-una reîmprospătate: această nevoie ne face să simțim setea Noi credem că sediul setei se află în tot sistemul digestiv Cînd ne este sete (în calitatea noastră d vinător am avut parte a-desea de acest soi do suferință) simțim, în chin lămurit, că toate părțile inhalatorii ale gurii, ale gîtlejului și ale stomacului sînt a-tacate și secătuite; și dacă, uneori, ne potolim totuși setea aplicînd lichidele la alte organe decît acestea, ca, de pildă, făcînd baie, lucrul se întîmplă deoarece, de cum sînt puse în circulație, lichidele cu pricina sînt îndreptate către locul suferinței și se comportă ca niște leacuri DIFERITE FELURI DE SETE Cercetând a-ceastă trebuință în toată întinderea sa putem număra trei feluri de sete: setea latentă, setea închipuită și setea arzătoare Setea latentă sau obișnuită este echilibrul nevăzut care se stabilește între evaporarea apei din corpul nostru prin transpirație și ne- 133 voia de a o înlocui; acest fel de sete ne îndeamnă, fără să simțim vreo durere, să bem în timpul mesei și datorită ei putem bea la orice ceas al zilei Setea aceasta ne însoțește pretutindeni și, oarecum, face parte din existența noastră Setea închipuită, proprie speciei umane, vine din instinctul înnăscut care ne face să căutăm în băuturi o forță pe care ele n-o au de la natură și pe care n-o dobîndesc decît prin fermentare Este vorba de o bucurie nefirească mai degrabă decît de o trebuință firească: este o sete cu adevărat de nestins întrueit ceea ce bem pentru a o potoli nu face decît să o sporească; bețivii din toate țările plătesc tribut acestui soi de sete, care sfîrșește prin a deveni obicei: se întîmplă cel mai adesea ca băutorul să nu se oprească din băut decît atunci cînd îi lipsește băutura sau cînd aceasta l-a biruit și l-a scos de pe cîm-pul de luptă Atunci cînd, dimpotrivă, omul își potolește setea numai cu apă, care pare a-i fi leacul firesc, nu bea niciodată nici o înghițitură mai mult decît îi este necesar Setea arzătoare apare dacă nevoia de a bea crește și dacă nu ne este cu putință să potolim setea latentă Poartă numele de arzătoare deoarece este însoțită de o senzație de fierbințeală în lim-b de uscăciune în cerul gurii și de o căldură strașnică în tot trupul Senzația de sete este atît de mistuitoare îneît acest cuvînt e, în mai toate limbile, sinonim cu pofta nemăsurată sau cu dorința a-prigă; se spune, așadar, sete de aur, de bogăție, do putere, de răzbunare etc , expresii ce n-ar fi intrat în limbă dacă n-ar fi de-ajuns să-ți fi fost sete măcar o dată în viață ca să-ți dai seama cit sînt de îndreptățite Pofta de mîncare se însoțește cu o senzație plăcută, alîta timp cît nu ajunge pînă la foame; în cazul setei nu există asemenea lu- 139 necare lină, ci, do îndată со se face simțită, apare neplăcerea și neliniștea, neliniște cumplită cînd nu tragi nădejde să-ți potolești nevoia de a bea în chip de dreaptă despăgubire, băutul ne poate aduce, după împrejurări, bucurii nespus de vii, cînd ne potolim o sete aprigă sau ne oferim ceva bun de băut pentru o sete moderată, simțim o plăcută furnicare in întreg aparatul papilar, de la vîrful limbii pînă în adîncul stomacului De asemenea, de sete se moare mult mai repede decît de foame Se cunosc exemple de oameni care, avînd apă, au rămas în viață, fără să mănânce, mai mult de opt zile, pe cind cei cu totul lipsiți de băutură nu rezistă mai mult de cinci zile Deosebirea se datorează faptului că in primul caz se moare de slăbiciune și de sleirea puterii, iar în cel de-al doilea omul este cuprins de o febră care îl arde și crește neîncetat, pe zi ce trece De multe ori nici atît nu se poate ține piept setei; în 1787, unul dintre cei o sută de elvețieni din garda lui Ludovic al XVI-lea a murit în văzul tuturor, din pricină că nu băuse vreme de douăzeci și patru de ore Ostașul nostru ședea în circiumă împreună cu alți camarazi; întrucît ceruse încă un riad, unul dintre ei îl dojeni fiindcă duce paharul la gură mai des decît ceilalți și nu se poate lipsi de el nici o clipă La care el puse rămășag pe zece sticle de vin că nu va bea nimic vreme de douăzeci și patru de ore, rămășag primit pe loc Din clipa aceea soldatul încetă să mai bea, cu toate că înainte de a se duce acasă rămase la circiumă două ceasuri și mai bine, uitîndu-se la ceilalți cum chefuiesc Noaptea a trecut cu bine, pe cît se pare; dar, de cum s-a crăpat de ziuă, i-a venit tare greu că nu poate da pe gît păhărelul lui de 140 rachiu, așa cum făcea, nesmintit, în fiecare zi Toată dimineața a fost tulburat și neliniștit; mergea, venea, se ridica, se așeza fără rost, și avea aerul că nu știe ce face La ora unu se culcă, gîndind că se va mai liniști; suferea, era într-adevăr bolnav, dar în zadar îl îndemnau cei din preajmă să bea ceva, el o ținea una și bună că va rezista pînă seara; voia să cîștige pariul, la care fără îndoială, se adăugă și un strop de orgoliu milităresc caro îi împiedica să se lase pradă durerii A dus-o așa pînă la ora șapte; la șapte și jumătate însă s-a simțit doborît de un rău de moarte și și-a dat duhul fără a fi izbutit să guste din paharul cu vin cu care era îmbiat Toate aceste amănunte le-am aflat chiar în seara aceea de la jupîn Schneider, vrednicul gornist al gardei elvețiene, în casa căruia locuiam la Versailles CAUZELE SETEI 50 — împrejurări de tot felul, îmbinate sau separate, pot duce la creșterea setei Vom arăta cîteva dintre cele ce au avut oarece înrîurire asupra obiceiurilor noastre Setea e mai mare pe vreme călduroasă; de aici urmează deprinderea oamenilor de a-și clădi locuințele pe malul apelor Munca fizică face să crească setea; de aceea, proprietarii care se folosesc de lucrători plătiți nu uită niciodată să-i întremeze cu băutură; de aci, zicala care spune că vinul dat acestor oameni e întotdeauna cel mai bine vîndut Dansul sporește setea; ca urmare la seratele cu dans se servesc întotdeauna felurite băuturi răcoritoare și întăritoare Oratorii suferă de sete; de aceea toți vorbitorii studiază maniera de a bea cît mai grațios paharul cu apă, pahar ce-1 vom vedea 1-11 curînd și pe marginea catedrei, alături de batista albă * Bucuriile împreunării sporesc setea; din care pricină în toate descripțiile poetice ale Ciprului, Amathontei, Cnidosului și ale altor tărîmuri locuite de Venus se găsesc, negreșit, umbrare răcoroase și pîraie ce susură, curg alene și șerpuiesc Și cîntatul face să crească setea; iată de ce muzicanții au avut parte de universala faimă de a fi băutori neobosiți Fiind eu însumi muzician, mă ridic împotriva acestei prejudecăți, care, acum, nu mai este adevărată, și nici n-are haz Xrtiștii ce se perindă prin saloanele noastre diu dovadă de agerime, cît și de discreție în ale băutului; dar pentru ceea ce au pierdut pe o parte, își scot pîrleala pe cealaltă, și, dacă nu mai sînt bețivi, sînt foarte gurmanzi, îneît umblă vorba că la Cercul de armonie transcendentală sărbătorirea sfintei Cecilia* 1 a ținut uneori mai mult de douăzeci și patru de ore EXEMPLU 51 — Dacă i se întîmplă cuiva să—1 tragă un curent foarte puternic, va vedea că faptul acesta este o cauză importantă dc sporire a setei; cred că observația de mai la vale va fi citită cu plăcere, mai ales de către vînători, E lucru știut că prepelițelor le place să-și așeze cuibul în ținuturi muntoase, unde pot să-și clocească ouăle în mai mare siguranță, întrucît secerișul se face mult mai tîrzîu Cînd se seceră secara ele se strămută în cîmpurile de orz și ovăz; iar cînd și acestea * Canonicul Delestra, îndrăgit predicator, se servea întotdeauna cu o nucă zaharisită în pauza pe care o făcea după fiecare punct al discursului, pentru a îngădui auditoriului să tușească, să scuipe și să-ți șteargă nasul 1 Sfînta Cecilia, martiră creștină decapitată în anul 232 în timpul lui Alexandru Sever, este considerată patroana muzicienilor 142 sînt culese, se ascund în locurile unde spicele sînt mai puțin coapte Acesta este momentul potrivit pentru a le v na, căci pe niște tarlale nu prea întinse se adună toate prepelițele care cu o lună înainte erau împrăștiate printr-o comună întreagă și încă pentru că, aflîndu-ne la sfîrșitul verii, ele sînt numai bine îngrășate și rotunjite Chiar de aceea pornisem într-o zi, împreună cu cîțiva prieteni, prin munții din ținutul Nantua în cantonul cunoscut sub numele Plan d’Hotonne și eram pe punctul de a începe vînătoarea într-una din cele mai frumoase zile din septembrie, sub oblăduirea unui soare strălucitor de neînchipuit pentru un cockncy* Numai că, în timp ce prînzeam, s-a iscat, dinspre nord, un vînt grozav de puternic și cu totul potrivnic petrecerii noastre, care totuși nu ne-a împiedicat s-o luăm din loc Nici n-a trecut bine tin sfert de ceas de vînătoare cind cel mai firav dintre noi începu să se plîngă de sete; am fi rîs, fără îndoială, pe socoteala lui dacă nu ne-ar fi încercat, pe fiecare, aceeași neplăcere Am băut cu toții, căci ne urma un măgăruș încărcat cu provizii; dar ușurarea ne-a fost de scurtă durată Nu peste mult setea ne-a cuprins din nou și cu asemenea putere îneît unii se credeau bolnavi, alții pe calc să se îmbolnăvească, și socoteam să facem cale-n-toarsă, ceea ce ar fi însemnat un drum de zece leghe făcut pe degeaba Eu avusesem răgaz să-mi adun gîndurile și descoperisem de unde venea această sete nemaipomenită I-am chemat la mine pe toți tovarășii de drum și le-am spus că ne aflam sub influența a patru cauze ce se îmbinau * Prin acest nume se desemnează acei locuitori ai Londrei care n-au ieșit niciodată din oraș; termenul corespunde celui de gură-cască (Interpretarea lui Brillat-Savarin este oarecum tendențioasă Un cockney este un cetățean londonez tradițional — N T ) 143 pentru a ne înseta: scăderea însemnată a coloanei de aer ce apăsa asupra trupurilor noastre, și care trebuie că ne iuțea circulația șîn-gelui; căldura soarelui, de care nimic nu ne ferea; mersul, care ne sporea nădușeala și, peste toate acestea, acțiunea vîntului, care, pătrunzîndu-ne pînă la piele, lua cu sine produsul nădușelii, sorbea fluidele și nu-i lăsa pielii nici un pic de umezeală Am încheiat spunînd că, una peste alta, nu era nici un pericol; că, de vreme ce cunoaștem dușmanul n-avem decît să-i ținem piept; am luat hotărîrea că vom bea din jumătate în jumătate de oră Precauția aceasta nu a fost însă deajuns; setea era de ncînfrînt: nici vinul, nici rachiul, nici vinul amestecat cu apă, nici apa amestecată cu vin nu ne-au fost de nici un folos Ne era sete chiar in timp ce beam și ne-am simțit prost toată ziua Totuși, ziua aceasta a luat sfîrșit, ca oricare alta; stăpînul moșiei Latour ne-a găzduit și am pus laolaltă proviziile noastre și bucatele lui Am cinat de minune; curînd ne-am afundat în fîn și ne-am lăsat în voia unui somn desfătător A doua zi teoria mea a căpătat girul experienței în cursul nopții vîntul se potolise de tot; și cu toate că soarele a fost la fel de strălucitor, ba chiar mai cald decît în ajun, am mai vînat o bucată de vreme fără a simți o sete supărătoare Dar răul cel mai mare era făcut: deși ploș-tile noastre fuseseră umplute cu înțeleaptă prevedere, nu izbutiseră să țină piept num -roaselor noastre atacuri și nu mai erau decît niște trupuri lipsite de suflet, așa că am rămas pe nădejdea butoaielor de pe la cîrciumi Am bombănit noi, ce-i drept, dar n-aveam de ales; iar eu am rostit o cuvîntare împănată cu blesteme către vîntul ce ne-a secat, cînd am văzut că niște bucate vrednice de 144 masa regelui, anume o mîncare de spanac cu untură de prepeliță, erau stropite cu un vin abia la fel de bun ca cel de Surene * • Surene este un sat foarte drăguț, la două leghe de Paris Este faimos prin vinurile sale proaste Se zice — e deja o zicală — că pentru a bea un pahar de vin de Surene, e nevoie de trei oameni și anume: cel care bea și doi însoțitori care să-1 țină și să aibă grijă să nu-1 apuce greața La fel se zice și despre vinul de Părieux, ceea ce nu înseamnă câ nu se bea totuși și acest vin 145 Meditațiunea a IX-a DESPRE BĂUTURI* 52 — Prin băutură înțelegem orice lichid care se poate combina cu alimentele noastre Se pare că apa este cea mai naturală băutură Găsim apă pretutindeni în locurile umblate de animale: adulții o beau în loc de lapte și e ceva tot atît de necesar omului ca și aerul APA Apa este singura băutură care potolește setea cu adevărat, motiv pentru care nici nu putem bea decît destul de puțină deodată Dintre celelalte băuturi îndrăgite de om, cele mai multe nu sînt decît paleative; dacă omul s-ar fi mulțumit numai cu apa, nu s-ar fi spus niciodată că are, printre altele, si privilegiul de a bea fără să-i fie sete EFECTUL NEÎNTÎRZIAT AL BĂUTURILOR în organismele animale băuturile se absorb cu marc ușurință Iși fac efectul fără întîrziere, iar ușurarea ce ne-o dau o simțim, așa zicînd, pe loc Oferiți unui om ostenit mîncăruri dintre cele mai sățioase; îi va veni greu să mănînce și, la început, nu-i va fi prea bine Dați-i un pahar de vin sau de rachiu și veți vedea cum, într-o clipă, se înviorează și parcă renaște • Capitolul acesta este pur filozofic Înșiruirea feluritelor băuturi cunoscute n-avea cum să intre în planul ce mi-1 făcusem; n-aș mai fi sfîrșit niciodată 146 E o teorie de-a mea, pe care o pot sprijini cu o întîmplare ieșită din comun, relatată de nepotul meu, colonelul Guigard, care de felul său nu-i prea mare povestitor; în schimb se poate conta pe adevărul spuselor lui Colonelul se afla în fruntea unui detașament ce se întorcea de la asediul orașului Jaffa; la numai cîțiva stînjeni de locul de popas unde trebuiau să găsească apă dădură peste corpurile cîtorva soldați care porniseră la drum cu o zi înainte și muriseră din pricina căldurii Printre victimele arșiței era și un carabinier, cunoscut multora din detașament Trebuie că murise de peste douăzeci și patru de ore și cum stătuse toată ziua în bătaia soarelui, fața îi era neagră ca smoala Cîțiva camarazi, apropiindu-se de el ca să-1 mai vadă o dată, sau, eventual, să-1 moștenească dacă era ceva de moștenit, se minunară văzînd că membrele îi erau încă flexibile și că pieptul mai era călduț în jurul inimii „Dați-i o gură de trăscău, zise cel mai ghiduș din trupă; pun pariu că dacă nu-i prea departe pe cealaltă lume va veni îndărăt ca să-1 guste" într-adevăr, după prima linguriță de rachiu mortul deschise ochii; uimiți, camarazii îi frecară tîmplele cu băutura aceea și-l mai făcură să înghită un pic, așa că după un sfert de ceas a fost în stare, cu oleacă de ajutor, să se țină pe spinarea unui măgar L-au dus așa pînă la fîntînă; în timpul nopții l-au îngrijit, i-au dat cîteva curmale, l-au hrănit cu băgare de seamă; a doua zi, suit din nou pe măgar, a ajuns la Cairo împreună cu ceilalți BĂUTURI TARI 53 — Demn de toată a-tenția noastră este soiul acela de instinct, pe cît de răspîndit pe atît de poruncitor, care ne îmboldește să căutăm băuturile tari 147 Vinul, cea mai îndrăgită băutură, se află pe pămînt de la facerea lumii, fie că-i sîn-tem datori, pentru el, lui Noe care a plantat vița de vie, ori lui Bacchus care a stors sucul din struguri; iar despre bere, pusă pe seama lui Osiris, se știe că se fabrica deja în vremuri dincolo dc care nu se mai știe nimic sigur Toți oamenii, chiar și cei pe care noi îi numim sălbatici, au fost atît de hărțuiți de pofta de băuturi tari îneît au ajuns să le falnice, oricît de limitate le-ar fi fost cunoștințele Au acrit laptele animalelor de pe lîngă casă; au stors zeama fructelor și a rădăcinilor, unde au bănuit că se găsesc părți care fermentează; oriunde s-au întîlnit oameni organizați în societăți s-au văzut și băuturile pe care le întrebuințează la ospețe, la sacrificii, la cununii, la înmormîntări, în sfîrșit, la tot ce are, pentru ei, un aer de sărbătoare sau de solemnitate Oamenii au băut și au cîntat vinul vreme de multe veacuri, înainte de a-și da seama că se poate extrage din el partea spirtoasă care îi dă tărie; dar întrucît arabii ne-au învățat meșteșugul distilării, meșteșug pe care îl născociseră pentru a obține parfumul de flori, și mai ales de trandafir, atît de slăvit în scrierile lor, am prins a socoti că s-ar putea descoperi în vin cauza acelei savori aprinse care stîrnește gustul într-un fel cu totul aparte; și, din încercare în încercare, s-au descoperit alcoolul, tescovina, rachiul Alcoolul este regele lichidelor și mulțumită lui cerul gurii se înfierbîntă în cel mai înalt grad; feluritele moduri de preparare au făcut să țâșnească noi izvoare de bucurie*; el dă anumitor medicamente** o vigoare pe care n-ar avea-o fără ajutorul său; mai mult, el s-a preschimbat, în mîinile noastre, într-o armă, * Lichiorurile ** Elixirele 148 căci popoarele Lumii Noi au fost zdrobite și înrobite aproape la fel de mult prin rachiu, cît și prin armele de foc Metoda care ne-a făcut să descoperim alcoolul ne-a dus și spre alte rezultate importante; întrucît ea înseamnă că se separă și se scot la lumină părțile din care e alcătuit un corp și care îl fac să nu semene cu nici un altul, a servit de model celor ce făceau cercetări de același fel, cercetări care au făcut cunoscute chinina, morfina, stricnina și altele, asemenea, descoperite sau urmînd a li descoperite în viitor Oricum, ,setea de un anume lichid, pe care natura l-a ascuns sub vălurile sale, pofta grozavă care îi muncește pe toți oamenii din toate rasele, în orice climat și orice anotimp, este vrednică să atragă asupra sa atenția observatorului filozof Ca și alții, am cugetat și eu asupra ei și sînt ispitit să rînduiesc pofta de băuturi fermentate, poftă străină animalelor, alături dc neliniștea în fața viitorului, care le este și ea necunoscută, și să le socotesc pe amîn-două drept însușiri speciale ale capodoperei celei din urmă revoluțiuni din spațiul sublunar Meditațiunea a X-a Șl EPISODICĂ ASUPRA SFÎRȘITULUI LUMII 54 — Am zis: cea din urmă revoluțiune din spațiul sublunar și gîndul acesta, astfel exprimat, m-a purtat tare, tare departe Din existența anumitor monumente ce vorbesc de la sine aflăm că globul nostru a trecut prin prefaceri pustiitoare care au fost tot atîtea sfirșituri ale lumii; și nu știu ce instinct ne atrage atenția că vor urma alte și alte revoluțiuni Adesea am crezut noi că atari grozăvii sînt gata-gata să ne copleșească; dar iată că totuși viețuiesc atîția oameni pe care cometa apoasă prezisă de bunul Jerome Lalande îi trimisese la spovedania din urmă1 După tot ce s-a spus în privința asta sîn-tem ispitiți să înconjurăm prăpădul cu răzbunări, îngeri distrugători, trîmbițe și alte dichisuri nu mai puțin înfricoșătoare Vai! nu e nevoie de atîta zarvă ca să fim nimiciți, nu merităm noi atîtea surle și fanfare; și dacă aceasta este voia Domnului, el poate preschimba fața pămîntului fără atîta ceremonie Să ne închipuim, de pildă, că una dintre acele stele călătoare, cărora nimeni nu le știe 1 Joseph Jerome Defranqois de Lalande (1732— 1807),astronom francez, autor al unei Bibliografii astronomice 150 nici drumul, nici rostul, a căror apariție s-a însoțit întotdeauna de o spaimă moștenită de la o generație la alta; să ne închipuim, zic, că o cometă ar trece destul de aproape de soare pentru a se încărca cu o putere calorică suplimentară și se apropie de noi îndeajuns pentru a pricinui pe pămînt, vreme de șase luni, o temperatură de 60 de grade Reaiunur1 (încă o dată mai fierbinte decît cea pricinuită de cometa din 1811) La capătul acestei perioade de doliu tot ceea ce trăiește sau vegetează va fi pierit, toate zgomotele vor fi amuțit, pămîntul se va roti în tăcere pînă cînd alte împrejurări vor face să încolțească alte semințe, în vreme ce cauza dezastrului va fi rămas rătăcită în întinsele cîmpuri ale văzduhului, și nici măcar nu va fi fost mai aproape de noi cu cîteva milioane de leghe Un asemenea eveniment, la fel de cu putință ca oricare altul, mi-a părut a fi un frumos subiect de meditație și nici o clipă n-am stat în cumpănă pentru a zăbovi asupra lui Este ciudat să urmărești, cu gîndul, căldura aceasta ce crește necontenit, să-i prevezi urmările, desfășurarea, lucrarea și să te întrebi: Quid, în timpul primei zile, în timpul celei de a doua și tot așa pînă în cea din urmă? Quid, în aer, pămînt și apă, în formarea, amestecul și exploziile gazelor? Quid în oameni, luați după vîrstă, sex, forță, slăbiciune? Quid în ascultarea datorată legilor și diriguitorilor, în respectul față de persoane și de proprietate? Quid în metode și încercări născocite pentru a scăpa de pîrjol? Quid în legăturile de dragoste, de prietenie, de rudenie, în egoism și devotament? Quid în sentimente religioase, credințe, resemnări, speranțe etc ctc ? 1 1°R = 1,25°С 151 Istoria va putea aduce unele mărturii despre influențele asupra moralei; căci sfîrșitul lumii a fost prezis de mai multe ori, ba chiar hotărît pentru o zi anume Am oarceari păreri de rău că nu aduc la cunoștința cititorilor mei cum le-am așezat pe toate acestea în mintea mea și potrivit înțelepciunii mele; dar nu voiesc a-i lipsi de plăcerea de a și le rîndui ei înșiși E un fel de a scurta insomniile din timpul nopții ori de a pregăti cîteva siestas in timpul zilei Primejdia mare desface toate legăturile La Filadelfia, pe vremea marii epidemii de friguri din 1792, au fost văzu ți soți ce nu le deschideau soțiilor ușa domiciliului conjugal, copii се-și părăseau tatăl și multe alte în-tîmplări de acest fol ’Quod a nobis Deus avertat!’^ Meditațiunea a Xl-a DESPRE GURMANDERIE 55 — Am cercetat toate dicționarele la cu-vîntul Gourmandise și n-am fost deloc mulțumit de ceea ce am găsit Nu e decît o confuzie veșnică a gurmanderiei propriu-zise cu lăcomia și cu voracitatea: de unde am tras concluzia că lexicografii, foarte demni do stimă altminteri, nu fac parte dintre acei sa-vanți îndatoritori care mușcă cu grație din-tr-o aripă de potîrniche cu sos supreme1 pentru a o stropi apoi, ținînd în sus degetul mic, cu un pahar de vin de Laffite sau Clos-Vougeot Au uitat, au uitat cu desăvirșire gurman-deria socială, caro întrunește eleganța ateniană, luxul roman și delicatețea franceză, care unduiește totul cu agerime, duce la îndeplinire în chip savant, savurează energic și judecă profund: însușire prețioasă, care ar putea fi o virtute și care este cel puțin, cu siguranță, izvorul celor mai pure plăceri ale noastre DEFINIȚII Să dăm deci definiții și să ne înțelegem Gurmanderiti este preferința pasionată, rațională și intrată în obișnuință pentru tot ceea ce face plăcere gustului ’ De care să ne ferească Dumnezeu ' Sosul supreme este un sos consistent, pregătit cu gălbenuș de ou și smîntînă 153 Gurmanderia este dușmana exceselor; orice ins care face indigestie ori se îmbată de-a dreptul riscă să fie șters de pe listă Tot la capitolul Gourmandise intră și Friandise care nu-i altceva decît aceeași preferință arătată însă felurilor ușoare, delicate, cu volum mic, dulcețuri, prăjituri și altele Este o modificare ce a fost introdusă în favoarea femeilor și a bărbaților care, în a-ceastă privință, le seamănă Sub orice lumină am privi-o, gurmanderia este vrednică numai de laude și de încurajări Din punct dc vedere fizic ea este urmarea și dovada faptului că organele destinate hră-nirii sînt în perfectă stare de sănătate Pc plan moral, ea este supunere implicită față de poruncile Creatorului care, poruncin-du-ne să mîncăm pentru a trăi, ne îmbie prin pofta de rnincare, ne ajută prin gust și ne răsplătește prin plăcere AVANTAJELE GURMANDER1EI Din punctul de vedere al economiei politice, gurmanderia este legătura comună ce unește popoarele prin schimbul de produse care alcătuiesc hrana de fiecare zi Ea pune pe drumuri, de la un pol la celălalt, vinurile, rachiurile, zaharicalele, mirodeniile, cărnurile marinate, mezelurile, merindele dc tot soiul, pînă la ouă și pepeni Ea dă prețul cuvenit bucatelor bunișoare, bune sau foarte bune, însușirile acestea fiind fie dobîndite prin meșteșug, fie căpătate de la natură Ea ține trează nădejdea și dorința de întrecere în sinul mulțimii do pescari, grădinari și alții asemenea, care umplu zi dc zi cămările cele mai îmbelșugate cu produsele muncii și descoperirilor lor Ea, în sfîrșit, dă de lucru harnicilor bucătari, plăcinlari, cofetari și alți preparatori cu alte titluri care, la rîndul lor, pun la treabă fel de fel de muncitori, fapt ce prilejuieș te mereu și pretutindeni o circulație a banilor căreia nici mintea cea mai ageră nu i-ar putea socoti mișcarea și nici hotărî cota-parte Și mai trebuie spus că toate meseriile ce slujesc gurmanderia aduc cu atît mai mult profit cu cît se sprijină atît pe cele mai mari averi, cît și pe trebuințe ce renasc în fiecare zi In starea la care a ajuns societatea noastră e greu să ne închipuim un popor care ar trăi numai cu pîîne și legume Un astfel de popor, dacă ar exista, ar fi negreșit subjugat de armatele carnivore, asemeni indienilor, care au fost, rînd pe rînd, prada tuturor celor care au venit să-І atace; ori de nu, s-ar lăsa convertit la bucătăria vecinilor săi, cum s-a în-tîmplat odinioară cu beoțicnii, care au devenit gurmanzi în urma bătăliei de la Leuctra1 URMARE 56 — Gurmanderia oferă mari resurse fiscului: ea îndestulează dările, vămile, impozitele indirecte Plătim tribut pentru tot ceea ce consumăm și nu există visterie care să nu fie vajnic sprijinită do către gurmanzi Să vorbim, de pildă, despre roiul de meșteri bucătari care de mai multe veacuri încoace părăsesc Franța, an de an, pentru a cerceta gurmanderiile străine Cei mai mulți dintre ei izbîndesc și, aseultînd apoi de un instinct ce nu moare niciodată în inima francezilor, aduc în patrie rodul iscusinței lor Lucrul e mai însemnat decît pare și acești oameni vor avea, ca și alții, un arbore genealogic Iar dacă popoarele ar fî in ir-adevăr recunoscătoare, cine, mai mult decît francezii, ar fi trebuit să înalțe gurmanderiei temple și altare? ’ La Leuctra s-a dat o mare bătălie în care te banii (beoțienii) conduși de Epaminonda i-au în-l'rînt pe spartani (371 î e n ) 154 1 55 PUTEREA GURMANDERIEI 57 — în 18151, tratatul din luna noiembrie a impus Franței să plătească aliaților șapte sute cincizeci de milioane în trei ani La această povară se adăuga aceea de a face față plîngerilor personale ale locuitorilor din diferite țări, cărora suveranii lor le socotiseră despăgubirile la mai mult de trei sute de milioane în sfîrșit, la toate acestea trebuie adăugate feluritele rechiziționări în natură făcute de generalii inamici, care încărcau furgoane întregi și le trimiteau către granițe, rămînînd să fie plătite mai tîrziu de vistierie; în total, mai mult de cincisprezece miliarde Puteam, eram chiar îndreptățiți să ne temem că plăți atît de uriașe, care se efectuau zi de zi în numerar vor sărăci vistieria, vor duce la devalorizarea monedei și vor abate asupra noastră toate nenorocirile ce amenință o țară fără bani și lipsită de mijloacele de a și-i dobîndi „Vai! ziceau oamenii de bună credință vă-zînd cum trece tomberonul fatal, mergînd să se umple în strada Vivienne1 2; vai! iată cum banii noștri iau drumul străinătății, la anul vom cădea în genunchi în fața unui taler; vom ajunge în starea de plîns a unui om ruinat; de orice ne-am apuca, nu ne va reuși nimic; nu vom avea de unde să împrumutăm; urmează istovirea, lîncezeala, moartea civilă" Ceea ce s-a întîmplat a dezmințit aceste spaime; și, spre marea uimire a tuturor celor ce se ocupă de finanțe, plățile s-au făcut cu 1 Este vorba despre Tratatul de la Paris, încheiat între Franța și Puterile aliate după înfrîngerea de la Waterloo și cea de-a doua exilare a lui Napoleon Franței i s-a impus o datorie de război foarte mare 2 Strada Vivienne era, la începutul secolului al ХІХ-lea, una dintre cele mai animate și luxoase străzi pariziene; plățile se făceau la Tribunalul de comerț aflat pe această stradă 156 ușurință, creditul a crescut, lumea s-a aruncat cu lăcomie asupra împrumuturilor și in tot timpul cît a durat această superpurgație cursul de schimb, deci cea mai neîndoielnică măsură a circulației monetare, a fost în folosul nostru, am avut, adică, proba matematică de netăgăduit că în Franța intrau mai mulți bani decît ieșeau din ea Care a fost puterea ce ne-a sărit în ajutor? Ce zeitate a făcut minunea? Gurmanderia Cînd bretonii, germanii, teutonii, cimerienii și sciții au năvălit în Franța au dat dovadă de o voracitate rară și de stomacuri cu o capacitate ieșită din comun Nu s-au mulțumit ei multă vreme cu mesele oficiale, silite să le ofere o ospitalitate forțată; au năzuit către plăceri mai delicate; și foarte curînd orașul rege s-a preschimbai într-un uriaș refectoriu Străinii aceștia min-cau în restaurante, în cîrciumi, în cafenele, în taverne, în birturi, pînă și pe străzi Se îmbuibau cu cărnuri, cu pește, cu vînat, cu trufe cu plăcinte și mai cu seamă cu fructe de-ale noastre Beau cu o lăcomie pe măsura poftei de mîncare și cereau întotdeauna vinurile cele mai scumpe, nădăjduind că vor afla în ele plăceri nemaiauzite, pe care, apoi, erau grozav de uimiți că nu le-au găsit Observatorii superficiali nu știau ce să creadă despre ghiftuiala asta nesfîrșită și neostoită; dar ade vâra ții francezi rîdeau și-și frecau mîi-nile zicînd: „Ia uită-te la ei, sînt vrăjiți, ne-au înapoiat în seara asta mai mulți taleri decît le-a numărat vistieria azi-dimineață“ Vremurile acelea au fost favorabile tuturor celor ce se îndeletniceau cu mulțumirea plăcerilor gustului Very și-a rotunjit averea; Achard a început să și-o clădească pe a sa; Beauvil-lifers s-a văzut de trei ori mai bogat, iar madame Sullot, a cărei prăvălie de la Palais-Royal n-a- 157 vea mai mult de doi stînjeni pătrați, vindea zilnic pînă la douăsprezece mii de pateuri * Starea aceasta de lucruri dăinuie și acum, străinii vin din toate colțurile Europei pentru a reînnoi, pe timp de pace, plăcutele obiceiuri căpătate în război; ci trebuie să vină la Paris, iar cînd au sosit, trebuie să se ospăteze cu orice preț Și dacă vistieria se alege cu ceva de aici, asta se datorează mai puțin profiturilor în sine, cît încrederii instinctive pe care nu se poate să n-o aibă cineva într-un popor unde gurmanzii sînt fericiți** PORTRETUL UNEI DRĂGĂLAȘE GURMANDE 58, —- Gurmanderia nu le sade deloc rău femeilor, căci este priincioasă organelor lor plăpinde și le slujește drept despăgubire pentru cîteva plăceri de care sînt nevoite să se lipsească și pentru unele neplăceri la care, pe cît se pare, le-a osîndit natura Nimic nu-i mai plăcut la vedere decît o gurmandă frumușică la atac: și-a pus șervetul cum se cuvine; și-a așezat o mină pe masă; cealaltă îndreaptă către gură bucățelele elegant tăiate sau aripa de potîrniche, care trebuie mușcată; ochii sclipesc, buzele lucesc, conversația îi este sprințară și toate mișcările grațioase; nu-i lipsește acel grăunte de cochetărie pe care femeile îl pun în tot ce fac Nimeni nu poate rezista Ia atîta drăgălășenie; pînă și Ca-to cenzorul1 s-ar simțit, mișcat * Cînd armata năvălitoare a trecut prin Cham-pagne a luat șase sute de mii de sticle de vin de la domnul Moet, din Epernay, vestit pentru frumusețea pivnițelor sale Dînsul s-a consolat de pierderea aceasta enormă cînd a văzut că jefuitorii păstrează gustul vinului său: comenzile din nord au crescut, de atunci, de două ori și ceva ** Calculele pe care se bizuie acest articol mi-au fost furnizate de Dl M B gastronom aspirant, căruia nu-i lipsesc titlurile, fiind dumnealui financiar și muzician 1 Calo cel lîătrîn, sau Cato Cenzorul (234— 149 î e n ), om de stat roman Cenzor în anul 184, s-a străduit să îngrădească luxul din Roma 158 ANECDOTA Aici, totuși, îmi aduc eu a-minte de o întîmplare care tare m-a amărît Intr-una din zile mă aflam foarte potrivit așezat la masă, alături de frumoasa doamnă M d, și mă bucuram în sinea mea de asemenea noroc cînd, întorcîndu-se deodată spre mine, îmi zise: „în sănătatea dumitale!44 Am început pe dată o frază dibace pentru a-i intra în grații, dar n-am apucat s-o sfîrșesc, căci cocheta se întoarse către vecinul din stingă spu-nîndu-i și lui: ,,Să ciocnim!44 Au ciocnit, iar faptul de a mă fi părăsit așa de brusc mi-a apărut ca o trădare și mi-a făcut în inimă o rană pe care atîta amar de ani n-au vindecat-o încă FEMEILE SINT GURMANDE înclinarea sexului frumos pentru gurmanderie are ceva ce ține de instinct, întrucît gurmanderia priește frumuseții Un șir de observații exacte și riguroase au arătat că un regim suculent, delicat și îngrijit alungă, departe, și pentru multă vreme, semnele exterioare ale bătrmeții Un asemenea regim dă ochilor mai multă strălucire, mai multă frăgezime pielii și mai multă vigoare mușchilor și întrucît în fiziologie se știe sigur că secătuirea mușchilor cauzează ridurile, dușmani temuți ai frumuseții, e la fel de adevărat că, în condițiuni egale, cei care știu să mănînce par cu zece ani mai tineri decît cei cărora știința aceasta le este străină Pictorii și sculptorii s-au pătruns de acest adevăr căci nu-i înfățișează niciodată pe abstinenții, de bună voie ori din datorie ca avarii și pustnicii, fără a le da paloarea bolii, iigăreala mizeriei și zbîrciturile nevolniciei EFECTELE GURMANDERIEI ASUPRA SOCIABILITĂȚII 59 — Gurmanderia este una dintre principalele legături ale societății; ea face să se întindă, încet-încet, acel neprețuit duh al ospeției care adună în fiece zi diferitele stări ale societății, le topește în una singură, 159 însuflețește conversația și îmblînzește asprimile inegalității sociale Tot ea îndreptățește sîrguința cu care un amfitrion se pregătește pentru a-și primi bine musafirii, ca și recunoștința acestora, cînd văd că el s-a ocupat de ei cu atîta pricepere; și aici e cazul să-i facem de rușine pe veci pe acei mîncăi proști care înghit cu vinovată nepăsare cele mai alese bucate sau sorb cu o nelegiuită lipsă de atenție un nectar limpede și parfumat Lege generală: Tot ce este bine și iscusit întocmit cere elogii explicite; iar o laudă delicată este de cuviință oriunde se vede dorința de a face plăcere INFLUENTA GURMANDERIEI ASUPRA FERICIRII CONJUGALE 60 — In sfirșit, gurmanderia, cînd este împărtășită, are o influența cît se poate de însemnată asupra fericirii ce-o putem afla în uniunea conjugală Doi soți gurmanzi au măcar o dată în zi un prilej plăcut de întîlnire; căci chiar și cei care dorm separat (sînt mulți dintr-aceștia) mănîncă la aceeași masă; au astfel un subiect nepieritor de conversație; ei discută nu numai despre ceea ce mănîncă, ci și despre ce au mîncat, despre ce vor mînca, despre ce au observat la alții, despre felurile la modă, despre noile născociri etc , etc și e lucru știut că sporovăială familială (chit-chat) e plină de farmec Muzica este și ea, fără îndoială, foarte atrăgătoare pentru cei care o iubesc: dar e ca și cum te-ai apuca de o altă muncă Și de altfel, se întîmplă să-ai guturai, să ră-mîi în urmă, să fie dezacordate instrumentele, să te doară capul și nu se mai alege nimic din concertul plănuit Dimpotrivă, o aceeași nevoie îi cheamă ia masă pe cei doi soți, o aceeași înclinare îi ține față în față; ei au în mod firesc unul pentru celălalt acele mici atenții din care se vede dorința de a face plăcere; fericirea de care avem parte în viață atîrnă în mare măsură de felul în care se desfășoară zilnic mesele 160 Observația aceasta, destul de nouă in Franța, nu-i scăpase moralistului englez Fielding1, el a dezvoltat-o zugrăvind în romanul său Pair, ela osebitele feluri in care-și sfîrșesc ziua două perechi căsătorite Primul este un lord, întîiul născut, prin urmare posesorul tuturor bunurilor familiei Cel de-al doilea este fratele său mezin, soțul Pameki, dezmoștenit din pricina acestei căsătorii, ducînd, din jumătatea lui de soldă, un trai strîmtorat, vecin cu sărăcia Lordul și soția sa intră pe uși diferite și se salută cu răceală, cu toate că nu se văzuseră peste zi Se așază la o masă minunat aranjată, înconjurată de lachei sclipind de fireturi aurite, se servesc în tăcere și mănîncă fără plăcere Totuși, după plecarea servitorilor, leagă un soi de conversație; nu peste mult iși dau arama pe față, vorba se schimbă în ceartă, iar ei se ridică mînioși și se duc, fiecare în apartamentul său, să cugete la bucuriile văduviei Fratele său în schimb este întîmpinat, cînd sosește în modesta sa locuință, cu cea mai gingașă nerăbdare și cele mai dulci mîngîieri Se așază la o masă sărăcăcioasă; dar cum să nu fie bucatele grozav de gustoase? Pamela însăși le-a gătit Se desfată mîncînd și între timp discută despre treburile lor, despre planurile de viitor, despre dragoste O jumătate de sticlă de Ma-deira îi ajută să-și prelungească cina și taifasul; curînd, se regăsesc în același pat; și, după 1 Henry Fielding (1707—1754), cunoscut scriitor englez Л scris și comedii, dar faima o datorează romanelor picarești în care aventurile eroilor se împletesc cu realiste și necruțătoare tablouri de moravuri (Viața lui Tom Jones; Copil găsit; Moli Flanders) Brillat-Savarin face aici o confuzie între Fielding și Samuel Richardson, acesta din urmă fiind autorul romanului Pamela, sau Virtutea răsplătită Fielding este autorul unei replici parodice la acest roman, Shamela S Richardson (1765—1839) a fost foarte citit și prețuit in epocă Diderot, de pildă, îi aprecia mult opera O altă scriere foarte cunoscută a sa este romanul epistolar moralizator Clarixsa Harlowe 161 înflăcărările iubirii împărtășite, un somn lin îi va face să uite prezentul și să viseze la un viitor mai bun Cinste gurmanderiei, așa cum o înfățișăm Cititorilor noștri și atîta timp cît nu-1 abate pe om nici de la treburi, nici de la îndatoriri; căci așa cum desfrîul lui Sardanapal1 nu ne-a dezgustat de femei, tot așa nici nemaipomenitele orgii ale lui Vitellius1 2 nu ne pot face să întoarcem spatele unui ospăț rostuit cum se cuvine Dacă gurmanderia ajunge lăcomie, poftă nemăsurată nesaț, își pierde numele și frumoasele însușiri, și nu ne mai interesăm noi do ea, ci moralistul care o va îndrepta prin sfaturi, ori medicul, care o va vindeca cu leacuri Această gpurmandise, așa cum a caracteri-zat-o profesorul în capitolul de față, nu are nume decît în limba franceză; nu poate fi desemnată nici prin latinescul gula, nici prin en-lezescul c/luttmiy, nici prin germanul Lustern-heit; îi sfătuim deci pe cei се-ar fi ispitiți să traducă această carte plină de învățăminte să păstreze substantivul și să schimbe doar articolul: așa au procedat toate popoarele pentru cochetărie și tot ce e în legătură cu ea NOTA UNUI GASTRONOM PATRIOT Observ cu mîndrie că gurmanderia și cochetăria, aceste două mari prefaceri pe care cea mai înaltă sociabilitate Ie-a adus celor mai de neocolit nevoi ale noastre, sînt amîndouă de origine franceză 1 Sardanâpal, rege asirian legendar, tipul monarhului desfrinat Se spune că a pierit pe rug, laolaltă eu femeile și avuțiile salo 2 Aldus Vitellius (15—Г9), împărat roman ce a domnit numai opt luni, răstimp în care a devenit celebru pentru cruzimea și lăcomia de care a dat dovadă A murit linșat de mulțime 162 Maditațiunea a Xl!-a DESPRE GURMANZI NU ORICINE VREA E GURMAND 61 — E-xistă indivizi cărora natura le-a refuzat o anume delicatețe a organelor, ori vigoare a atenției, în lipsa cărora cele mai gustoase mâncăruri ră-mîn neluate în seamă Fiziologia a cercetat de pe acum prima dintre aceste varietăți, arătînd că limba neferici-ților în chestiune este prost înzestrată cu nodo-zitățile nervoase menite să capteze și să dea apreciere savorilor, care lor nu le mai trezesc decît o senzație tocită; în fața savorilor ei sînt aidoma orbilor în fața luminii Cealaltă se compune din aiuriți, flecari, ne-astîmpărați, ambițioși și alții asemenea, care vor să se țină de două lucruri deodată și mă-nîncă numai și numai ca să-și potolească foamea NAPOLEON Așa era, între alții, Napoleon N- ivea nici o socoteală în privința mesei, mînca în grabă și prost; dar și aici se putea afla voința absolută ce-o punea el în toate De cum se ivea, pofta-i de mîncare trebuia pe dată mulțumită, iar serviciul său era rînduit în așa fel îneît in orice loc și la orice oră, la un cuvînt de-al său, i se puneau pe masă niște cotlete, carne de pasăre și cafea GURMANZI PRIN PREDESTINARE Se află însă printre noi o clasă de oameni privi- 163 legiați, chemați către plăcerile gustului printr-o predestinare materială și organică Dintotdeauna am fost adept al lui Lavater și Gali1: cred în dispozițiunile înnăscute întrucît aflăm în tot locul inși care, e limpede, au venit pe lume pentru a vedea prost, a merge greu și a auzi rău, născîndu-se ei miopi, șchiopi sau surzi, de ce n-ar exista alții a căror ursită ar fi să încerce mai mult decît ceilalți senzații de un soi anume? De altminteri, dacă ai o cît de mică înclinare spre observație, întîlnești în fiece clipă, în societate, fizionomii ce au înscrise în ele semnul de neșters al unui sentiment mai presus de celelalte, așa de pildă, neobrăzarea plină de dispreț, mulțumirea de sine, senzualitatea etc , etc E drept, toate acestea pot sălășlui și intr-o persoană cu figura oarecare, dar atunci cînd fizionomia poartă o pecete anume, rareori se întîmplă să fie înșelătoare 1 Johan Gaspar Lavater (1741—1801), pastor protestant, autor prolific de lucrări religioase tratind despre tehnicile de atingere a stărilor extatice, despre sistemul revelațiilor divine, etc Iși datorează gloria lucrării Fragmente fiziognomice în care dezvoltă teoria potrivit căreia principalele trăsături de caracter sînt reflectate în forma și proporțiile diferitelor părți ale chipului uman, o mare importanță avind conformația nasului, de pildă Foarte în vogă în prima jumătate a secolului trecut, teoria a atras și numeroși oameni de litere (Balzac, de pildă, a apelat adesea la ea) în ciuda modei, Academia din Berlin a condamnat sistemul fiziognomic ca lipsit de suport științific Frangois Joseph Gali (1758—1828), întemeietor al cranioscopiei, disciplină cunoscută sub numele de frenologie, fiind denumită astfel de un discipol al său (Spurzheim) Ideile doctorului Gali erau, în mare: calitățile morale și facultățile intelectuale sînt înnăscute, forma capului și a craniului repetă forma creierului; de exemplu, dezvoltarea facultăților intelectuale este proporțională cu înălțimea frunții, ceea ce dă posibilitatea stabilirii unor „hărți cra-niologice", care sînt implicit un fel de fișe personale amănunțite ale pacientului Moda frenologiei a urmat-o pe cea a teoriei fiziognomice cu care s-a împletit uneori 164 Pasiunile acționează asupra mușchilor; și foarte adesea, chiar dacă omul tace, pe fața lui se pot citi toate simțămintele care îl tulbură Această încordare, oricît de obișnuită i-ar fi, sfîi șcște prin a lăsa urme ce nu se șterg și dă astfel fizionomiei un caracter permanent și lesne de deslușit PREDESTINARE SENZUALA 62 — Predestinați! gurmanderiei sînt în general de statură mijlocie, au fața rotundă sau pătrată, ochii strălucitori, fruntea îngustă, nasul scurt, buzele cărnoase și bărbia rotundă Femeile sînt durdulii, mai degrabă drăgălașe decît frumoase și înclină un pic spre obezitate Cele ce sînt pofticioase în chip învederat au trăsături mai fine, un aer mai delicat, sînt mai mărunțele și se deosebesc mai cu seamă prin-tr-un plescăit numai al lor Este înfățișarea sub care trebuie căutați comesenii cei mai plăcuți; aceștia nu fac nazuri, mănîncă încet, savurează cu chibzuială Nu sînt defel zoriți să plece din casa unde au fost primiți cu așa de aleasă ospitalitate; și te poți bizui pe ei toată seara, deoarece 'cunosc toate jocurile și petrecerile de societate ce sînt adaosurile obișnuite ale unei întruniri gastronomice Cei cărora, dimpotrivă, natura le-a refuzat aptitudinea plăcerilor gustului au fața, nasul și ochii prelungi; de orice statură ar fi, înfățișarea lor are ceva alungit Părul le este drept, negru și rotunjimile, mai ales, le lipsesc; ei sînt răspunzători de născocirea pantalonilor Femeile năpăstuite de soartă cu același soi de nefericire sînt colțuroase, se plictisesc la masă și nu trăiesc decît din boston1 și din bîrfă Această teorie fiziologică nu-și va afla, sper, decît prea puțini contrazicători, fiind la în-demîna oricui să o pună la încercare în preajma sa; totuși, mă voi sprijini din nou pe fapte ’ Boston: joc de cărți, cu reguli destul de complicate, foarte gustat în saloanele secolului trecut 165 Fusesem poftit într-o zi la o masă străin cită; in fața mea ședea o persoană tare drăguță, cu un chip foarte senzual M-am aplecat către vecinul meu și i-am șoptit că avînd asemenea trăsături era cu neputință ca duduia să nu fie gurmandă foarte „Ce nebunie, îmi răspunse el; dacă are cincisprezece am! nu-i încă vîrsta gurmanderiei Dar la urma urmei, să luăm aminte” începutul n-a fost tocmai în favoarea mea; ini-era chiar teamă că m-am compromis; la primele două feluri tînăra dovedi o cumpătare ce mă uimea și mă temeam să nu fi nimerit peste o excepție, căci fiece regulă și-o are pe a sa Dar, in sfîrșit, sosi desertul, un desert pe cît de atrăgător pe atît de îmbelșugat și îmi redeșteptă nădejdea Care nădejde nu mi-a fost dezamăgită: nu numai că mîncă tot ce i se oferi, dar mai ceru și din felurile aflate mult mai departe de locul ei Pînă la urmă gustă din toate; vecinul se mira că într-un stomac atît de mic izbuteau să încapă atâtea Așa s-a verificat diagnosticul meu, iar știința a triumfat încă o dată Doi ani mai tîrziu am întîlnit-o din nou, la opt zile după căsătoria ei; se împlinise, și întru totul spre binele ei; lăsa să iasă la iveală un pic de cochetărie și, lăsînd să se întrevadă tot ceea ce moda îngăduie să dezvăluie din farmece, era răpitoare Soțul era numai bun de pus în ramă; aducea cu un soi de ventriloc, din aceia care știu să rîdă pe o parte și să plîngă pe cealaltă, părea adică bucuros nevoie mare că i se admiră nevasta, dar cum vreun curtezan avea aerul că stăruie, îl apucau frisoane de cea mai curată gelozie A ieșit biruitor acest din urmă sentiment; și-a dus soția într-un departament îndepărtat și acolo, pentru mine, sfîrșește biografia ei Am făcut, cu alt prilej, o remarcă asemănătoare asupra ducelui Decrâs, cel care a fost mult timp ministrul marinei Se știe că era trupeș, lat în spate, cu părul negru și cârlionțat, că avea fața mai curînd ro- 166 tund i bărbia agresivă, buzele groase și o gură de uriaș; așadar l-am proclamat pe loc sortit mineărurilor gustoase și femeilor frumoase Această observație fiziognomieă am strecurat-o, lin și încetișor, în urechea unei doamne frumoase pe care o socoteam discretă Vai! cum mă înșelam! doar era o fiică a Evei și secretul meu ar fi sufocat-o Așa că în aceeași seară excelența sa a fost înștiințată de inducția științifică căreia îi dăduse prilej întreaga alcătuire a trăsăturilor sale Am aflat-o a doua zi, printr-o foarte amabilă scrisoare ce mi-o trimise ducele, în care tăgăduia, cu modestie, că ar poseda cele două însușiri, altminteri cît se poate de demne de stimă,, pe care i le descoperisem Nu m-am dat bătut Am răspuns că natura nu fâptuiește nimica in zadar; că pe el, era limpede, îl formase pentru niște misiuni anume; pe care, de nu le îndeplinea, se ridica împotriva voinței sale; că, de altfel, n aveam nici un drept Ia atari mărturisiri etc Corespondența s-a oprit aici; dar puțin după aceea Parisul întreg a aflat, prin vocea jurnalelor despre memorabila bătălie ce a avut, ioc între ministru și bucătarul său, bătălie îndelungată, cu sorți schimbători, în care excelența sa nu a fost întotdeauna în avantaj Ori, dacă după o așa pățanie, bucătarul n-a fost dat afară (si n-a fost) eu mă socot îndreptățit să cred că ducele se afla cu desăvîrșirc sub stăpînirea harului acestui artist și nu nădăjduia să găsească un altul în stare a-i mulțumi gusturile în chip la fel de plăcut; fără asta n-ar fi izbutit nicicând să treacă peste sila firească ce trebuie că i-o stîrnea faptul de a fi servit dc un atît de războinic slujitor Pe cînd așterneam aceste rînduri, într-o frumoasă seară de iarnă Dl Cartier, fost prim-violonist al Operei și dibaci interpret, intră în camera mea și se așeză lîngă foc Eram pătruns de subiectul meu și, măsurîndu-1 cu atenție din cap pînă-n picioare l-am întrebat: ,,Dragă pro- 167 fesore, cum se face că nu sînteți gurmand, deși purtați toate însemnele gurmanderiei? — Eram, chiar foarte tare, îmi răspunse el, dar mă abțin — Din înțelepciune oare? fu replica mea Nu răspunse, și lăsă să-i scape un suspin â la Walter Scott, adică ceva foarte aproape de geamăt GURMANZI PRIN PROFESIUNE 63 — Dacă unii sînt gurmanzi prin predestinare, alții sînt astfel prin profesiune Aici trebuie să atrag atenția asupra a patru mari categorii ■ financiarii, medicii, oamenii de litere și cuvit șii FINANCIARII Financiarii sînt eroii gurmanderiei Aici erou este cuvîntul cel mai nimerit, căci s-au dat lupte; iar aristocrația nobiliară i-ar fi strivit pe financiari sub greutatea titlurilor și blazoanelor sale, dacă aceștia nu i-ar fi stat împotrivă cu cîte o masă somptuoasă si niscaiva case de bani Bucătarii se luptau cu genealogiștii; și, cu toate că ducii nici nu ieșeau bine că-1 și luau peste picior pe amfitrionul care-i ospătase, totuși veniseră, și prezența lor le dovedea înfrîngerea Altminteri, toți cei care fac avere cu ușurință sînt, aproape fără scăpare, siliți să fie gurmanzi Inegalitatea condițiilor atrage inegalitatea averilor, dar aceasta nu aduce cu sine inegalitatea trebuințelor; așa se face că adesea cel ce poate plăti în fiecare zi o masă îndestulătoare pentru o sută de persoane se satură el însuși cu un picior de pui Trebuie deci ca arta să-și pună în bătaie toată iscusința pentru a însufleți un atît de firav apetit prin bucate care să-l sprijine fără a-i dăuna și să-1 mîngîie fără a-1 înăbuși Așa a devenit Mondor gurmand, și gurmanzii de pretutindeni s-au adunat degrabă în preajma lui Iată de ce în toate șirurile de rețete ce ni 1 le înfățișează cărțile de bucătărie elementară se află negreșit una sau mai multe cu denumirea ă la financiere Și se știe că nu regele, ci 168 fermierii generali1 se bucurau, pe vremuri, de prima mîncare de mazăre, o trufanda care costa totdeauna opt sute de franci Nu altfel se petrec lucrurile în zilele noastre, mesele financiarilor continuă să ofere tot ce se găsește mai desăvîrșit în natură, mai timpuriu în sere, mai delicat prin artă; personaje dintre cele mai istorice nu se socotesc înjosite cînd e vorba să se așeze la aceste ospețe MEDICII 64 — Medicii sînt supuși unor cauze de altă natură, deși la fel de puternice: ei sînt gurmanzi prin seducție; de bronz să fie si tot nu s-ar putea împotrivi forței lucrurilor Dragii de doctori sînt atît de bine primiți, știut fiind că sănătatea este averea cea mai de preț, drept care ei sînt niște copii răsfățați, în toată puterea cuvîntului Așteptați cu nerăbdare, sînt întîmpinați cu mii de atenții O frumoasă bolnăvioară îi cheamă in ajutor, o altă tinerică le face ochi dulci, un tată ori un soț le lasă în grijă tot ce au mai scump pe lume; speranța îi trage de o mîna recunoștința de cealaltă, toată lumea îi alintă și-i giugiulește ca pe niște porumbei; ei se lasă în voia lucrurilor, în șase luni s-au deprins cu toate și se trezesc gurmanzi fără cale de întoarcere (past redemption) E tocmai ce cutezam a spune sus și tare la o masă prezidată de doctorul Corvisart, la care mă aflam si eu ca al nouălea oaspe Era către 1806: „Domniile voastre, am glăsuit găsind tonul inspirat al predicatorilor puritani, sînteți cele de pe urmă rămășițe ale unei frății ce se întindea, odinioară, pe tot cuprinsul Franței 1 Fermierii generali: în secolul al ХѴШ-Jea, înalți funcționari însărcinați cu strîngerea impozitelor de pe domeniile regale, în urma unificării acestora într-o „fermă generală a regelui" cu obligații fiscale globale Perceperea și manipularea a-cestor sume Ie prilejuiau fermierilor generali numeroase speculații din care se îmbogățeau rapid, atrăgîndu- și resentimentul mai tuturor categoriilor sociale 169 Vai! membrii săi au fost zdrobiți sau dezbinați; nici urmă nu mai e de fermieri generali, de abați, de cavaleri, de călugări albi1; ați rămas ultimii adevărați degustători Pur tați cu dîrze-nie povara aceasta, chiar de v-ar aștepta soarta celor trei sute de spartani de la Termopile44 Am zis și nici un glas nu s-a ridicat împotrivă-mi, ne-am apucat așadar de treabă, după cuviință, întru dăinuirea adevărului Tot la acest dineu am mai făcut o observație demnă de a fi notată aici Doctorul Corvisart, om foarte amabil cînd voia, nu bea decît șampanie frapată, la gheață Ca urmare, de cum începea ospățul și toți ceilalți comeseni se țineau de mîncat, el era pus pe zarvă, pe vorbă și pe glume La desert însă, tocmai pe cînd conversația se însuflețea, devenea serios, tăcut, ba chiar morocănos Din observația aceasta și din altele de același fel am dedus teorema: Șampania este un excitant în primele sale efecte (ab initio), dar nu este stupefiant în următoarele (in recessu), ceea ce, de fapt, e un binecunoscut efect al gazului de acid carbonic pe care îl conține ASPRA MUSTRARE 65 — întrucît îi am în vedere pe doctorii cu diplomă nu vreau să mor înainte de a-i dojeni pentru nemăsurata asprime ce-o arată față de bolnavi De îndată ce, printr-o nenorocire, am încăput pe mîinile lor, ne vedem siliți a îndura un lung șir de opreliști și nevoiți a renunța la tot ce e mai plăcut în obișnuințele noastre Mă ridic împotriva celor mai multe dintre aceste interdicții ca fiind inutile Zic inutile, întrucît bolnavii nu-și doresc mai niciodată ceva ce le-ar putea fi dăunător Medicul chibzuit n-are voie să nesocotească tendința firească a înclinațiilor noastre, necum să uite că, dacă senzațiile dureroase sînt, prin natura lor primejdioase, cele plăcute predispun la sănătate S-a văzut că un strop de vin, o lin ’ Călugării albi: călugării clin ordinul canneli-ților, care purtau rasă albă 170 guriță de cafea, cîteva picături de lichior au puterea de a aduce zîmbetul pe cele mai hipo-cratice chipuri De altminteri — s-o știe bine severii alcătuitori de rețete — prescripțiunile lor rămîn mai întotdeauna fără rezultat; bolnavul caută să le ocolească; cei din preajma sa găsesc motive berechet să-i facă pe plac, și din toate acestea nu se moare nici mai mult, nici mai puțin In 1815, rația unui rus bolnav l-ar fi dat gata pe un hamal din hale, pe cînd toate cele ale englezilor i-ar fi ajuns mimai bine unui băștinaș din Limousin De scăderi ale rației nici vorbă nu putea fi, căci inspectorii militari treceau întruna prin spitale și supravegheau deopotrivă aprovizionarea și consumul Sînt cu atît mai încrezător în ceea ce spun cu cît mă bizui pe o sumedenie de fapte, iar practicienii care au nimerit-o cel mai bine se apropie de acest sistem Canonicul Rollet, mort de vreo cincizeci de ani, era băutor după obiceiul acelor vremuri de demult; se îmbolnăvi, și prima propozițiune a doctorului avu rostul de a-i interzice cu de-săvîrșire obiceiul de a bea vin Cu toate acestea, la vizita următoare, doctorul își găsi pacientul întins în pat, avînd în față un corp delict în regulă, anume: o masă frumos gătită cu o față de masă albă, o cupă de cristal, o sticlă arătoasă și un șervet pentru șters buzele Ceea ce văzînd îl cuprinse o furie năprasnică și era gata să-și părăsească bolnavul, cînd nefericitul canonic îi strigă cu voce jalnică: „Ah, doctore, amintește-ți că atunci cînd mi-ai interzis să beau, nu mi-ai interzis și plăcerea de a vedea sticla41 Cu mult mai crud a fost medicul ce-1 îngrijea pe dl de Moutlusin din Pont-de-Veyle, căci nu numai că-i interzise vinul, ci pe deasupra îi prescrise să bea doze mari de apă Puțin după plecarea legiuitorului, d-na de Moutlusin, dornică să respecte întocmai rețeta și să grăbească însănătoșirea soțului ei, i se în- 171 fățișă cu un pahar mare de apă, cît se poate de proaspătă și de limpede Bolnavul o primi supus și se apuca, resemnat, s-o bea; se opri însă după prima înghițitură și zise, înapoind stacana nevesti-sii: „la-o de aici, scumpa mea, și pune-o bine pentru altă dată; dintotdeauna am auzit spunîndu-se că nu-i de glumit cu doctoriile" OAMENII DE LITERE 66 — în împărăția gastronomică ținutul oamenilor de litere se învecinează cu cel al medicilor Sub domnia lui Ludovic al ХІѴ-leă oamenii de litere erau bețivi; se potriveau modei; memoriile vremii sînt pe deplin lămuritoare în această privință Acum ei sînt gurmanzi, ceea ce este o îmbunătățire Departe de mine părerea cinicului Geoffroy1, care zicea că dacă producțiunile moderne sînt lipsite de vlagă, e numai și numai din pricină că autorii lor nu beau decît apă îndulcită cu zahăr Dimpotrivă, eu cred că a greșit de două ori, înșelîndu-se și asupra faptului, și asupra consecinței Epoca noastră este bogată în talente; nu-și dăunează, poate, decît prin mulțimea lor; dar urmașii noștri, judecind cu mai mult calm, vor găsi printre ele multe de admirat, tot așa cum noi înșine am făcut dreptate capodoperelor lui Racine și Moliere, întîmpinate cu răceală de către contemporani Nicicînd n-a fost mai plăcută poziția oamenilor de litere în societate Ei nu mai zăbovesc în sfere înalte, după cum li se reproșa odinioară; cîmpurile literaturii sînt mai roditoare; 1 Julien-Louis Geffroy (1743—1814), critic faimos, director al publicației I 'Annee littâraire (al cărei nume a fost prescurtat de Voltaire în L’Ane litte-raire) de la moartea lui Fierosi, inamic al lui Voltaire ți al „filozofilor" Regalist, se ține departe de evenimente în timpul Revoluției; din 1800 devine criticul dramatic — foarte temut, dar nu foarte drept al revistei Journal des Debats Cronicile sale au fost reunite sub titlul Curs de literatură dramatică 172 tindele Ilipocrenei1 poartă și grăunțe de aur; egali ai tuturor, nici nu mai cunosc vorba de „ protector“; și, culme a binefacerilor, gurman-deria îi copleșește cu cele mai prețioase daruri Oamenii de litere au căutare fiindcă talentul lor o ținut la mare cinste, conversației lor are îndeobște un strop de picanterie, și încă pentru că, de la o vreme încoace, se cuvine ca fiece societate să-și aibă literatul ei Domnii aceștia sosesc întotdeauna cu nițică întîrziere; sînt cu atît mai bine primiți cu cît toată lumea i-a dorit; sînt îmbiați cu bunătăți ca să mai vină; sînt ospătați regește ca să strălucească; și cum toate acestea le par firești, se obișnuiesc așa, ajung, sînt și rămîn gurmanzi Lucrurile au mers chiar pînă la a stîrni oarece zarvă Cîțiva bîrfitori au dat de înțeles că unii musafiri s-au lăsat ademeniți, că anume înaintări în funcții au ieșit din anume pateuri și că templul nemuririi se deschide cu furculița Bîrfe răuvoitoare; zvonuri ce s-au risipit ca atîtea altele și e bine că s-a terminat așa; iar eu nu le pomenesc aici decît ca să arăt că am cunoștință de tot ceea ce ține de subiectul meu CUVIOȘII 67 — în sfîrșit, printre cei mai credincioși adepți ai gurmanderiei se numără cuvioșii Prin cuvios înțelegem ceea ce înțelegeau Ludovic al ХІѴ-lea și Moliere, adică cei a căror întreagă pioșenie stă în practici exterioare; oamenii cucernici și miloși n-au nimic de-a face cu ei Să vedem deci cum coboară harul asupra lor Dintre cei care vor să dobîndească mîntuirea, cei mai mulți caută calea cea mai ușoară; cei ce se țin departe de lume, dorm pe seînduri și se înfășoară în ciliciu au fost întotdeauna și nu pot fi altceva decît excepții Or, sînt o mulțime de lucruri ce trebuie osîndite fără șovăială și pe care un cuvios nu ’ Hipocrena: fîntînă a muzelor, pe muntele Helicon 173 și le îngăduie, așa de pildă balurile, spectacolele, jocul de cărți și alte asemenea petreceri Avînd de toate acestea oroare, ca și de cei ce se îndeletnicesc cu așa ceva, se lasă atrași de gurmanderie, care li se arată sub o înfățișare cît se poate de teologică Prin drept divin, omul este regele naturii și pentru el a fost închipuit tot ceea ce rodește pămîntul Pentru el se îngrașă prepelița, pentru el are cafeaua moca o atît de aromată mireasmă, pentru el e zahărul prielnic sănătății Așadar, cum să nu ne folosim, barem cu o cuviincioasă cumpătare, de bunurile pe care ni le oferă Providența, mai ales dacă și pe mai departe le socotim lucruri pieritoare, mai ales dacă ne exaltă recunoștința către cel care pe toate le-a făcut Alte motive, nu mai puțin temeinice, vin să le întărească pe acestea Facem oare vreodată prea mult pentru cei ce ne călăuzesc sufletele și ne îndrumă pe calea mîntuirii? Nu trebuie oare să ne dăm silința ca/întrunirile menite să ne desăvârșească să fie cît mai plăcute și chiar prin aceea, cît mai dese? Alteori bunurile lui Comus1 sosesc fără a le fi căutat: o amintire de pe vremea școlii, un dar din partea unui vechi prieten e dovada pocăinței unui păcătos, ori a recunoștinței vreunui protejat, dacă nu-i vorba de o rubedenie, care vrea să-ți amintești de ea Cum să nu primești asemenea ofrande? Cum să nu Îs potrivești între ele? E o necesitate și nimic mai mult Dacă ne gîndim bine, așa a fost dintotdea-una: Mănăstirile erau adevărate prăvălii ticsite cu cele mai adorabile cofetării și tocmai de aceea le plîng cu atîta amărăciune m'ulti amatori * 1 Comus: Zeul plăcerilor lumești la romani * ^e^e tna' bune lichioruri din Franța se făceau la Cote, la călugărițele vizitandine; cele din Niort, au plăsmuit dulceața de angelina; sînt mult lauri ați cozonacii cu lichior de flori de portocal al su- 174 Pentru multe ordine călugărești, bernardinii in special, bucătăria aleasă era o preocupare de cea mai mare importanță Bucătarii clerului au depășit limitele pînă atunci cunoscute nie artei; cînd dl de Pressigni (care a murit rhiepiscop de Besanșon) s-a întors de la conclavul în care a fost numit Pius al ѴІ-lea, zicea că, din toate la cîte fusese poftit, cel mai bun prînz a fost cel de la șeful ordinului capucinilor CAVALERII ȘI ABAȚII 68 — N-am putea încheia mai potrivit acest articol decît făcînd o mențiune onorabilă asupra a două corporații pe care noi le-am văzut în toată gloria, dar care după Revoluție au fost date uitării: cavalerii și abații Cît erau de pofticioși, dragii de ei! Era cu neputință să nu-i recunoști după nările larg deschise, după ochii holbați, după buzele lucioase și neastîmpărul limbii, totuși, fiecare categorie avea felul său deosebit de a se înfrupta Cavalerii aveau ceva milităros în ținută; își administrau cu demnitate dumicat după dumicat, îl mestecau alene, și plimbau, în linie dreaptă de la stăpînul casei la stăpînă, privi de încuviințare Abații, dimpotrivă, se ghemuiau în scaun tind se apropiau de farfurie; mîna dreaptă li se rotunjea întocmai ca lăbuța pisicii cînd scoate castanele din foc; fizionomia toată vădea desfătarea, iar privirea avea ceva concentrat, mult mai ușor de închipuit decît de zugrăvit întrucît trei sferturi dintre cei ce alcătuiesc generația actuală n-au văzut nimic asemănător cavalerilor și abaților pe care i-am înfățișat adineaori, și cum a-i recunoaște este indispensabil pentru buna înțelegere a multor cărți scrise în veacul al XVII-lea, vom împrumuta de la autorul Tratatului istoric despre Duel cî- rorilor din Château-Thicrry; iar ursulinele de la Beliey aveau pentru nucile zaharisite o rețetă prin care le prefăceau într-o comoară de iubire și delicii Dar vai! teamă mi-e că s-a pierdut 175 teva pasaje ce nu vor lăsa nimic de dorit la acest subiect, (vezi capitolul Varietăți, nr 20) GURMANZILOR LI SE PREZICE VIAȚA LUNGA 69 — în urma ultimelor mele lecturi sînt fericit, cum nu se poate mai fericit, să pot da cititorilor mei o veste bună și anume: mesele bune și îmbelșugate nu dăunează nici pe departe sănătății, și în condițiuni egale, gurmanzii trăiesc mai mult decît ceilalți Ceea ce este matematic dovedit într-un memoriu foarte bine întocmit, citit nu demult la Academia de științe de doctorul Villerme El a comparat diferitele stări ale societății în care se mănîncă bine cu cele în care se mănîncă prost, și a cercetat toate straturile A comparat totodată arondismentele pariziene unde bunăstarea e mai mult sau mai puțin răs-pîndită și se știe că, astfel privite lucrurile, e mare deosebire între foburgul Saint-Marceau1 de pildă, și Chaussee d’Antin1 2 în fine, doctorul și-a dus cercetările pînă în departamentele Franței și le-a comparat, sub același raport, pe cele mai fertile; pretutindeni a obținut același rezultat general, anume că mortalitatea scade în chiar proporția în care cresc mijloacele de hrană; astfel, cei osîndiți să se hrănească prost pot fi siguri măcar că moartea îi va scăpa mai repede de năpastă Judecind după cele două extremități ale acestei progresii se desprinde observația că dintre cei ce duc traiul cel mai bun nu moare, într-un an, decît un individ din cincizeci, pe cînd printre cei lăsați pradă mizeriei moare, în aceeași perioadă, unul din patru Nu că aceia care se ghiftuiesc nu s-ar îmbolnăvi defel; vai, li se întîmplă și lor să ni 1 Faubourg Saint-Marceau: vechi cartier muncitoresc din Paris 2 Chaussee d’Antin: stradă din Paris care lega Marile Bulevarde din Piața Trinite în timpul Restaurației a fost reședința marilor burghezi, proaspăt îmbogățiți, spre deosebire de Faubourg Saint-Ger-main, cartierul aristocrației de viță veche merească în domeniile medicinei, care s-a obișnuit să-i numească bolnavi buni; întrucît ei au o doză mai mare de vitalitate și toate părțile alcătuirii lor sîr t ținute cu mai multă grijă, natura are de unde să-și tragă puterea și astfel trupul rezistă cu mult mai bine la vătămări Adevăr fiziologic ce-1 putem sprijini și cu dovezi din istorie care ne arată cum în împrejurări de mare nenorocire — războaie, asedii, vitregii ale vremii — mijloacele de hrană scă-zind, necazurile s-au însoțit de fiecare dată cu boli molipsitoare și o mare creștere a mortalității Casa de economii Lafarge1 așa de bine cunoscută parizienilor, ar fi prosperat fără îndoială dacă cei care au întemeiat-o ar fi ținut seama, în socotelile lor, de adevărul de fapt dezvoltat de doctorul Villerme Ei calculaseră mortalitatea după tabelele lui Buffon, Parcieux și alții, stabilite pe un număr de indivizi luați din toate clasele și vîrstele populației Dar cum cei care au apucat să plaseze un capital spre a-și făuri un viitor au scăpat în parte, de primejdiile copilăriei și obișnuiesc să ia mese regulate, pregătite cu grijă, ba chiar îmbelșugate uneori, moartea n-a răzbit speranțele s-au spulberat și speculația a eșuat Desigur, nu a fost aceasta singura cauză; dar ea este elementară Observația de mai sus ne-a fost furnizată de către dl profesor Pardessus Dl du Belloy, arhiepiscop al Parisului, a trăit aproape un secol, și avea un apetit destul 1 Casa Lafarge: Casă ele economii fondată în 1790 de economistul Lafarge; a funcționat cu mare succes la început Nu după mult timp s-a văzut că bazele adoptate pentru calculul mortalității erau e-ror ate; pentru ca instituția să-și poată onora promisiunea de a oferi în 12 ani un capital de 3 000 de livre pentru un vărsămînt de 90 livre ar fi trebuit ca după 12 ani să nu mai rămînă decît 10 supraviețuitori din 100 176 177 de viguros; îi plăcea să mănînce bine și nu o dată i-am văzut chipul patriarhal însuflețin-du-se la ivirea unor bucate alese Napoleon îi arăta cu orice prilej stimă și respect Meditațiunea a Xlll-a PROBE GASTRONOMICE 70 — S-а văzui in capitolul de mai sus că trăsătura distinctivă a celor care au mai multe pretenții decît drepturi la onorurile gurman-deriei constă în aceea că în mijlocul celui mai ales ospăț, privirea le rămâne ștearsă și obrazul neînsuflețit Aceștia nu sînt vrednici să li se vorbească despre comori al căror preț nu-1 pricep: a-i da in vileag ni s-a părut deci o treabă demnă de interes, și am căutat mijloacele prin care să ajungem la o știință de cea mai mare importanță pentru întovărășirile dintre oameni și pentru cunoașterea comesenilor Ne-am aplecat asupra acestor cercetări cu acea sîrguință care aduce, negreșit, izbînda și datorăm stăruinței noastre bucuria de a înfățișa dinaintea onorabilului corp al amfitrionilor descoperirea probelor (/astronomice, descoperire ce va face cinste celui de-al XIX-lea veac înțelegem prin probe (/astronomice cîteva feluri de bucate cărora toată lumea le recunoaște savoarea și le mărturisește, fără crîc-nire, gu ' tu! ales, a șa îneît numai apariția lor trebuie să stîrnt ască intr-un om bine croit toate puterile gustative; ca urmare, toți cei care, într-o asemenea împrejurare, nu lasă să se vadă nici sticlirea dorinței, nici strălucirea extazului, 179 se cuvine a fi puși la index de nevrednici de onorurile, ca și de plăcerile acelei întruniri Metoda probelor, cercetată și chibzuită cum se cuvine în marele sfat, a fost înscrisă astfel în cartea de aur, întrebuințînd cuvintele unei limbi care nu se va mai schimba: Utcumque ferculum, eximii et bene noti sa-poris, appositum fuerit, fiat autopsia convivae, et nisi facies ejus ac oculi vertantur ad exta-sim, uotetur ut indignus Ceea ce a fost tălmăcit după cum urmează de către slujbașul numit de marele sfat: „De fiece dată cînd se va servi o mîncare de aleasă și bine cunoscută savoare toți comesenii vor fi cercetați cu luare-aminte și aceia a căror fizionomie nu va arăta încîntare vor fi încondeiați ca nevrednici** Forța probelor este relativă și trebuie măsurată după însușirile și obiceiurile diferitelor clase ale societății Luînd seama la toate împrejurările, forța lor trebuie socotită după țelul lor: admirația și uimirea: este un dinamometru a cărui putere trebuie să crească pe măsură ce urcăm în sferele înalte ale societății Astfel, proba sortită unui mic rentier din strada Co-quenard n-ar mai da roade în casa unui amploiat de rangul doi, iar la un dineu dat, pe alese, cîtorva amici (selected few) de un financiar sau un ministru, nici n-ar fi băgată în seamă Vom începe înșiruirea felurilor de mîncare ce s-au ridicat la demnitatea de probe cu cele ce se află în josul scării; vom urca apoi treaptă cu treaptă pentru a ne face teoria lămurită, în așa fel îneît oricine să se poată sluji de ea cu folos, ba mai mult, să poată născoci, pe același principiu, alte probe cărora să le dea numele său și să le aplice în sfera în care l-a aruncat Providența Ne-a venit ideea să dăm aici, ca piese justificative, rețetele feluritelor preparate trecute de noi pe lista probelor; dar am înlăturat iute un asemenea gînd, căci am socotit că am face o 180 nedreptate diferitelor rețetare tipărite între timp, cel al lui Beauvilliers între altele și, nu de mult, Le Cuisinier des cuisiniers Ne mulțumim să îndreptăm cititorul către aceste cărți, precum și către cele scrise de Viaud și d’Ap-nert, cu observația că la acesta din urmă aflăm numeroase lămuriri științifice necunoscute, pînă la el, în lucrările d’ acest fel Avem de ce să ne pară rău că publicul nu -a putut bucura de însemnările convorbirilor din marele sfat, de la adunarea în care s-au discutat probele Au rămas toate acestea în ntunecimea tainei; dar barem mi s-a îngăduit ă aduc la lumină una dintre ele Careva dintre noi* a propus o probă negativă, prin înșelarea așteptărilor Așa, de pildă, dacă vreo întîmplare neprevăzută ar prăpădi un fel de mîncare, din pricina unor anume bucate ce întîrzie să sosească, faptul fiind adevărat sau numai o amăgeală, la aflarea acestor vești supărătoare s-ar observa și lua notă de amărăciunea creseîndă întipărită pe fruntea comesenilor și astfel s-ar putea obține o bună scară de sensibilitate gastrică Propunerea aceasta însă, deși deosebit de ademenitoare la prima vedere, n-a stat în picioare în urma unor cercetări mai profunde Președintele s-a împotrivit, și a avut mare dreptate, zicînd că atari întîmplări, ce n-ar atinge decît în treacăt urgisitele măruntaie ale nepăsătorilor, ar putea apăsa în chipul cel mai nefericit asupra adevăraților credincioși, de nu le-ar pricinui cumva o spaimă aducătoare de moarte Așadar, cu toate că autorul a insistat cam multișor, propunerea a fost respinsă în unanimitate Vom da acum lista bucatelor socotite vrednice să slujească drept probe: le-am împărțit • Dl F S care, mulțumită fizionomiei sale clasice, fineței gustului și talentelor administrative, are tot ce-i trebuie pentru a ajunge un financiar desăvîrșit 181 în trei serii, suind treptat, potrivit rînduielii și regulilor arătate mai sus PRIMA SERIE — VENITUL PRESUPUS: 5 000 de franci (SITUAȚIE MIJLOCIE) O bucată zdravănă de pulpă de vițel la cuptor împănată cu slănină Un curcan de casă umplut cu castane de Lyon; Cîțiva porumbei grași înveliți în feliuțe de slănină și fripți cum se cuvine; Lapte de pasăre O farfurie cu varză acră (Sauer-kraut) burdușită cu cîrnăciori și încununată cu o felie de slănină afumată de Strasbourg; EXPRESIE: „Drace! că bine mai arată: hai-dem, trebuie să-i dăm cinstirea ce i se cuvine" SERIA А П-а — VENITUL PRESUPUS: 15 000 de franci (BUNĂSTARE) Un mușchi de vită cu inima rozalie, împănat, la cuptor; O ciozvîrtă de căprioară cu sos de castraveți tocați; Un calcan rasol; Un jigou de berbec hrănit cu iarbă sărată, ă la provensale; Un curcan cu trufe; Mazăre verde ca trufanda EXPRESIE: „Ah, amice, ce lucruri desfătătoare s-au ivit aici! e taman ca la un ospăț nupțial!" SERIA A IlI-a — VENITUL PRESUPUS: de la 30 000 de franci în sus (BOGĂȚIE) O pasăre de șapte livre, îndesată cu trufe de Peri-gord pînă la transformarea în sferoid; Un uriaș pateu de ficat de gîscă de Strasbourg, în formă de foișor; Un crap mare de Rin de la Chambord, de-zosat și garnisit din belșug; Cîteva prepelițe umplute cu trufe și măduvă, așezate pe felii de pîine prăjită cu unt și busuioc O știucă de rîu împănată, umplută și scăldată într-o cremă de raci, secundum artem; Un fazan bine fript, împănat și garnisit cu propria-i coadă, întins pe o bucată de pîine prăjită â la sainte-alliance'1 Ca trufanda, o sută de fire de sparanghel, cu diametrul de cinci-șase centimetri în sos din zeamă de carne; Două duzini de ortolani ă la provensale, așa cum stă scris în Le Secretaire et le cuisi-nier; O piramidă din bezele cu vanilie și trandafir (Această probă nu are sorți de izbîndă decît asupra doamnelor și a bărbaților cu picioruș de abate etc ) EXPRESIE: „Ah, monsieur sau monseniore, ce om prețios este bucătarul dumitale! asemenea bunătăți nu se văd decît pe masa domniei tale!" OBSERVAȚIE GENERALA: Pentru a fi încredințați că o probă va avea efect trebuie să o înfățișăm în cantitate foarte mare față de numărul oaspeților; experiența noastră, bazată pe cunoașterea speciei umane, ne-a învățat că pînă și cea mai gustoasă raritate nu mai este atît de rîvnită cînd nu e servită din belșug; asta deoarece pofta pe care o stîrnește se află numaidecît ținută în frîu de teama încolțită în sufletul oaspeților că vor fi serviți cu zgîrcenie sau că se vor vedea siliți, în anumite împrejurări, să refuze, din bună cuviință: asemenea lucruri se petrec adesea prin casele bogătașilor prea grijulii față de punga lor Am avut de mai multe ori prilejul să verific efectul probelor gastronomice; dau aici un singur exemplu, care va fi îndeajuns de mulțumitor: Mă aflam la un dineu de gurmanzi din cea de-a patra categorie, unde profani nu eram decît doi: prietenul meu J R și eu 1 « la sainte-alliance: se spune despre feliile de pîine prăjite în grăsimea rămasă de la friptură Brillat-Savarin dă în Varietăți rețeta fazanului gătit n la sainte-alliance 183 182 După un foarte ales fel întîi, s-au adus, între altele, un uriaș cocoș virgin* de Barbezieux, mai-mai să crape de risipa de trufe cu care era umplut, și un gibraltar din pateu de ficat de gîscă îndopată la Strasbourg Ceea ce a avut asupra adunării urmări de mare însemnătate, dar greu de pus pe hîrtie, ceva ce seamănă cu rîsul tăcut descris de Cooper, iar eu am priceput pe loc că e rost de făcut observații Intr-adevăr, toate convorbirile conteniră, din prea plinul inimilor; atenția tuturor s-a îndreptat asupra îndemînării slujitorilor; și, de îndată ce au trecut platourile, am văzut cum pe toate chipurile apar, rînd pe rînd, flacăra dorinței, extazul plăcerii, desăvârșita seninătate a fericirii * Carnea de cocoș virgin este, după cum ne-au încredințat persoane ale căror opinii pot deveni doctrină, dacă nu mai fragedă, cel puțin de un gust mai ales decît cea a claponului Am prea multe treburi în lumea asta ca să mai fac și această experiență, o las însă în seama cititorilor mei: dar, și părerea mea e că putem, de la bun început, să fim de acord, întrucît în primul fel de carne intră un element de sapiditate care lipsește celui de-al doilea O femeie cu mult spirit mi-a destăinuit că dînsa recunoaște gurmanzii după felul cum rostesc cuvin tul bun în frazele: Ah, ce bun e; iată o bucățică neasemuit de bună și altele asemenea; mi-a dat asigurări că adepții aduc acestei prea scurte mo-nosilabe un adaos de adevăr, dulceață și înflăcărare de care nu vor fi în stare niciodată inșii cu cerul gurii bătut de soartă 184 Meditațiunea a XIV-a DESPRE PLĂCEREA DE A ȘEDEA LA MASĂ 71 — Dintre vietățile ce populează globul nostru omul este, fără putință de îndoială, oropsit cu cele mai numeroase suferințe Natura l-a osîndit dintru început la durere din pricina pielii sale golașe, a formei picioarelor și a instinctului de războire și nimicire, nelipsit spiței omenești oriunde a fost ea întâlnită Animalele n-au fost lovite de acest blestem; în afară de niscaiva lupte datorate instinctului de reproducere, durerea, în natură, ar fi cu totul necunoscută mai tuturor speciilor: în vreme ce omul, care nu are cum simți plăcerile decît în chip trecător și cu ajutorul unui număr mic de organe, poate simți dureri cumplite în orice clipă și în orice mădular al trupului Hotărîre a destinului încă înrăutățită, în săvârșirea sa, de o mulțime de beteșuguri ivite din obișnuințele vieții în societate; îneît desfătarea cea mai vie și mai grijuliu ocrotită din cîte se pot închipui nu este în măsură să stea în cumpănă, nici ca tărie, nici sa durată, cu groaznicele chinuri care vin odată cu boli ca guta, durerea de măsele, reumatismul, piatra la rinichi, și nici cu schingiurile care sînt datini ale multor popoare Chiar fără să-și dea seama, îngrozit de spaima zilnică de durere, omul se avîntă de 185 cealaltă parte, și se lasă în voia puținelor plăceri pe care natura i le-a dat ca zestre Făcîndu-și aceeași socoteală, el le sporește, le înalță, le rafinează, ba le și preamărește, căci de-a lungul a multe veacuri în vremurile de idolatrie, toate plăcerile erau niște zeități mai mici, ocîrmuite de zeii cei mari Toate aceste înalte protecții 'au pierit din pricina asprimii noilor religii: Bacchus, Amor Comus, Diana nu mai sînt decît niște amintiri poetice Dar faptul dăinuie încă: sub stăpînirea celei mai posomorite dintre credințe lumea se ospătează la cununii, la botezuri, pînă și la în-mormîntări OBlRȘIA PLĂCERII DE A ȘEDEA LA MASA 72 — Mesele, în înțelesul pe care îl dăm acestui cuvînt, au început o dată cu cea de-a doua vîrstă a omenirii, adică atunci cînd oamenii au încetat să se mai hrănească numai cu poame Familia trebuia să se adune pentru gătitul și drămuirea cărnurilor, capii de familie împărțeau între odraslele lor vînatul din acea zi; la rîndul lor, copiii, ajunși oameni în toată firea, făceau același lucru pentru bătrînii lor părinți întrunirile acestea, care, la început, se mărgineau la rudele cele mai apropiate, s-au întins încetul cu încetul, cuprinzîndu-i pe vecini și pe prieteni Mai tîrziu, cînd spița omenească s-a mai răspîndit, călătorul ostenit veni să se așeze la aceste ospețe primitive și să povestească ce se petrecea prin locuri de departe Așa a luat ființă ospitalitatea, cu bineștiutele sale drepturi, sfinte la toate popoarele; căci nu-i unul, oricît de crud, care să nu-și facă o datorie din a respecta zilele celui cu care a consimțit să împartă pîinea și sarea Putem crede că limbile au apărut și s-au desăvîrșit în timpul meselor, dacă ne gîndim că mesele erau un prilej de adunare mereu reînnoit și că răgazul datorat lor duce în chip firesc la încredere și la limbuție 186 DEOSEBIREA DINTRE PLĂCEREA DE A MÎNCA ȘI PLĂCEREA DE A ȘEDEA LA MASA 73 — Cele ce urmează aci trebuie să Ci fost, prin natura lucrurilor, părțile alcătuitoare ale plăcerii de a ședea la masă, pe care trebuie să o deosebim de plăcerea de a mînca, aceasta din urmă fiindu-i nelipsitul premergător Plăcerea de a mînca este senzația directă de moment că tocmai îți potolești o trebuință firească Plăcerea de a ședea la masă este senzația chibzuită, ivită din mai multe alăturări de fapte, obiecte și persoane care însoțesc prinzul Plăcerea de a mînca o avem în comun cu animalele; pentru acest soi de plăcere nu e nevoie decît de foame și de ceea ce trebuie pentru a o potoli Plăcerea de a ședea la masă o găsim numai si numai la spița omenească; pentru ca ea să existe trebuie să ne îngrijim dinainte de gătitul bucatelor, de alegerea locului și de pofti rea musafirilor Plăcerea de a mînca cere, dacă nu foame, barem poftă de mîncare; plăcerea de a ședea la masă nu se leagă, cel mai adesea, nici de una, nici de cealaltă Aceste două stări de lucruri se pot observa pe la ospețele noastre La începutul adunării, la primul fel, fiecare mănîncă lacom fără o vorbă, fără a-și pleca urechea la ceea ce ar putea spune ceilalți; și orice rang ar avea el în societate, uită de toate, pentru a nu mai fi decît un lucrător oarecare în fabrica mistuirii Dar, de cum nevoia începe a fi potolită, se naște cugetarea, conversația se leagă și prinde a se făuri o altă rînduială: cel care, pînă atunci, fusese doar consumator devine comesean, mai mult sau mai puțin plăcut, după darurile pe care i le-a hărăzit stăpînul a toate cîte sînt URMĂRI 74 — In plăcerea de a ședea la masă nu intră nici înflăcărarea, nici minu- 187 narea, nici extazul, dar ea cîștigă în durată ceea ce pierde în tărie și se deosebește mai cu seamă, printr-o însușire de neînlocuit, anume aceea că ne pregătește pentru toate celelalte plăceri, sau măcar ne mingiie cînd le-am pierdut Intr-adevăr, în urma unui ospăț bine orîn-duit, corpul și sufletul se bucură сіе o stare de bine cu totul aparte în ceea ce privește fizicul, deodată cu creierul ce se reîmprospătează, trăsăturile feței înfloresc, culorile devin mai delicate, ochii strălucesc, prin toate mădularele se răspîndește o dulce moleșeală în ceea ce privește moralul, spiritul se ascute, imaginația se încălzește, vorbele de duh prind viață și fac înconjurul mesei; renumele de autori spirituali cu care La l'are și Saint-Aulaire au trecut în nemurire se datorează mai cu seamă faptului că au fost comeseni agreabili De altminteri, întîlnim adesea, strînse în jurul aceleiași mese, toate înnoirile pe care sociabilitatea le-a adus printre noi: iubirea, prietenia, afacerile, speculațiile, puterea, cererile de servicii, protecția, ambiția, uneltirea: iată de ce musafirlîcul are de-a face cu toate; iată de ce rodește el fructe de toate gusturile ADAOSURI ALE ARTELOR 75 — Urma- rea neîntârziată a fost aceea că întreaga pricepere omenească s-a apucat să sporească durata și puterea plăcerii de a ședea la masă Unii poeți s-au plîns că gîtul este prea scurt și astfel plăcerea degustării nu poate ține decît prea puțin; altora le părea rău de capacitatea mică a stomacului; s-a mers pînă acolo îneît măruntaiele au fost lăsate să se odihnească la una din mese, pentru a fi în stare să o mistuie pe cea care urma A fost cea mai mare strădanie încercată pentru a spori plăcerile gustului și dacă, în această privință, nu putem trece dincolo de hotarele puse de natură, oamenii și-au dat frîu liber în dichisirca meselor, domeniu, oricum, mult mai larg Vasele și cupele au fost împodobite cu flori; tot cu flori au fost încununați oaspeții; s-a mîncat sub bolta cerească, în grădini, în boschete, în mijlocul tuturor minunilor naturii Plăcerii de a sta la masă i s-au alăturat farmecul muzicii și acordurile instrumentelor Așa, de pildă, în vreme ce curtea regelui Feacieni-lor se ospăta, bardul Femius cîntă faptele de vitejie ale războinicilor de odinioară De cîte ori n-au fost chemați dansatori, scamatori și mimi de ambele sexe, costumați în fel și chip, pentru a înveseli privirile fără să știrbească plăcerile gustului; prin aer pluteau cele mai dulci parfumuri; atît de departe s-a mers îneît au fost aduse frumuseți neacoperite de veșminte, toate simțurile întîlnindu-se într-o desfășurare universală Aș putea umple multe pagini pentru a-mi adeveri spusele Autorii greci și romani, ca și vechile noastre cronici, sînt la îndemînă și n-am decît să copiez din ele; dar astfel de cercetări s-au mai făcut, așa că firava mea erudiție n-ar însemna mare lucru; prin urmare voi da ca fapt neîndoielnic ceea ce alții au dovedit; e un drept de care mă folosesc adesea și pentru care cititorul trebuie să-mi poarte recunoștință VEACURILE AL OPTSPREZECELEA SI AL NOUĂSPREZECELEA 76 — In vremurile noastre, am adus la zi, pe cît s-a putut, aceste felurite metode de desfătare cărora le-am adăugat pe acelea ce erau rodul noilor descoperiri De bună seamă, moravurile noastre mult mai gingașe, n-aveau cum să se împace cu vomi-toriul romanilor; cu mai multă iscusință, am ajuns la același țel pe o cale nedezmințită de bunul gust S-au născocit mîncăruri atît de plăcute la vedere îneît doar privindu-le apetitul nostru renaște necontenit, ele sînt, totodată, atît de ușoare, îneît ne mîngîie cerul gurii fără a încărca prea tare stomacul; Seneca le-ar fi numit Nubes esculentas Atît de mult am progresat în ale hranei în- 188 189 cît dacă nu ne-ar zori trenurile, sau dacă nu ne-ar învinge somnul, un ospăț ar putea ține oricît de mult, și nu s-ar putea nicicum hotărî cam cît timp trebuie să treacă de la prima înghițitură de Madeira pînă la ultimul pahar de pun ci Mai mult, nu trebuie să se creadă că toate aceste dichisuri sînt de neocolit pentru a alcătui plăcerea de a ședea la masă E o plăcere ce poate fi aproape deplin gustată ori de cite ori respectă următoarele patru condiții: o mîn-care bunicică, vin bun, comeseni plăcuți, timp berechet Iată de ce mi-am dorit adesea să fi fost primit la masa frugală hărăzită de Horațiu vecinului pe care l-ar fi poftit la el sau oaspetelui pe care vremea rea l-ar fi împins să-i ceară găzduire și anume: un pui de găină, un ied (bine îngrășat, fără îndoială) și, la desert, struguri, smochine și nuci Adăugind la toate acestea vinul tras în butoaie în vremea consulatului lui Manlius (nata mecum consule Manlio) și conversația voluptuosului poet îmi pare că aș fi cinat cît se poate de bine At mihi cum longum post tempus venerat hospes, Sive operum vacuo, longum conviva per imbrem Vicinus, bene erat, non piscibus urbe petitis, Sed pullo atque haedo, turn* pensilis uva secundas Et nux ornabat mensas, cum duplice ficud ’ Desertul este desemnat și scos în evidență prin adverbul turn și prin cuvintele secundas mensas ’ Dar cînd după multă vreme venea (Ia mine) un oaspete Sau un vecin liber de treburi, pe vreme de ploaie, Era bine, ne ospătam nu eu pești cumpărați din oraș Ci cu un pui sau un ied; apoi stafide și nuci împreună Cu smochine mari împodobeau mesele noastre voioase (Horațiu, Satire, II, 2, v 118—122) Tot așa ieri, să zicem, sau mîine, cinci-șase prieteni se vor fi ospătat cu o ciosvîrtă de berbec și cu rinichi fripți ca în Pontoise, stropiți cu un vin limpede de Orleans sau de Medoc; sfîrșindu-și seara într-o pălăvrăgeală prietenoasă, plină de farmec, vor fi uitat cu desăvîr-șire că pe lumea asta sînt mîncăruri mai alese și bucătari mai pricepuți Dimpotrivă, fie bucatele cît de îmbietoare și masa oricît de bogat împodobită, plăcerea se pierde dacă vinul este prost, musafirii aleși fără chibzuială și cu chipuri mohorîte și încă ducă mîncarea e înghițită pe fugă SCHIȚA Dar, va zice poate cititorul, scos din răbdări, cum oare trebuie să fie pregătită o masă, în anul de grație 1825, pentru ca să întrunească toate condițiunile ce dau viață plăcerii de a ședea la masă în toată măreția ei? Voi răspunde la această întrebare Voi, cititori, ascultați cu luare-aminte: sînt inspirat de Gastereea, de cea mai drăgălașă dintre muze: voi fi mai limpede ca un oracol, iar spusele mele vor străbate secolii „Numărul musafirilor să nu fie mai mare de doisprezece, astfel îneît fiecare să poată lua parte la conversație; Musafirii aceștia să fie aleși în așa fel îneît să aibă meserii deosebite dar gusturi asemănătoare și să se cunoască îndeajuns între ei ca să nu fie nevoie de urî ta formalitate a prezentărilor Sufrageria să fie luxos luminată, tacîmurile fără nici o urmă de pată și temperatura aerului de treisprezece pînă la șaisprezece grade Reau-mur“ Bărbații să fie oameni de duh, dar fără fumuri, iar femeile drăguțe fără a fi cochete din cale-afară;* * Eu scriu la Paris între Palais-Royal1 și Chaus-see d’Antin ’ Palais Royal este un ansamblu arhitectural amenajat inițial de Richelieu în 1624, mărit, modificat și renovat de mai multe ori pînă în 1809 Ga 191 190 Felurile de mîncare să fie alese cu grijă, dar nu prea numeroase; vinurile să fie de prima calitate și să aibă fiecare tăria potrivită soiului său; Mîncărurile să fie servite, în ordine, de ia cele mai sățioase la cele mai ușoare; băuturile, de la cele mai aprinse la cele mai aromate; Să se mănînce fără grabă, cina fiind ultima treabă din zi; comesenii să se comporte ca niște călători care trebuie să ajungă împreună la aceeași destinație; Cafeaua să fie fierbinte, iar lichiorurile special alese de stăpînul casei; Salonul în care vor fi conduși oaspeții să fie îndeajuns de încăpător pentru a se organiza un joc de cărți pentru cei ce nu se pot lipsi de el, dar să mai rămînă loc destul și pentru discuțiile de după masă; Musafirii să rămînă pe loc, atrași de farmecele societății și însuflețiți de speranța că în seara aceea vor mai avea parte de alte și alte plăceri; Ceaiul să nu fie prea tare; feliuțele de pîine prăjită să fie bine unse cu unt, iar punciul pregătit cum se cuvine; Lumea să nu înceapă să se retragă înainte de ora unsprezece, dar la miezul nopții fiecare să fie în patul lui Dacă cineva a luat parte la o masă ce întrunea toate aceste condițiuni se poate lăuda că leriile mărginite de coloane aveau reputația de a fi locul de întîlnire al libertinilor, al jucătorilor și al femeilor de moravuri ușoare Numeroasele prăvălii și cafenele de lux atrăgeau o mulțime pestriță, curioasă și gureșă, căci aici se discutau noutățile de ultimă oră Cea mai faimoasă cafenea, preferată de „filozofii" epocii luminilor, era Ca'ii ele la Regence, unde se petrece și romanul lui Di-derot Nepotul lui Rameau, și care, tot după Di-derot, era locul unde se juca șah cel mai bine in lume Tot în clădirile de la Palais-Royal își aveau sediul Tribunalul de Comerț și Bursa O aripă a acestui ansamblu era afectată locuințelor de lux (Regentul Philippe d’Orleans, de pildă, și-a avut acolo reședința) 192 a luat parte la propria-i apoteoză; plăcerea va scade după cum tot mai multe dintre aceste condițiuni vor fi uitate sau prost înțelese Am spus că plăcerea de a ședea la masă, așa cum am înfățișat-o, poate dura destul de mult; o voi dovedi dind relatarea adevărată și amănunțită a celui mai lung prînz din viata mea: este aceasta o bomboană pe care i-o dau cititorului să o ronțăie, drept răsplată pentru bunăvoința ce-o are să mă citească cu plăcere lat-o: în capătul străzii Bac locuia o familie de rude de-ale mele, familie alcătuită din următorii membri: doctorul, șaptezeci și opt de ani; căpitanul, șaptezeci și șase de ani; sora lor Jeannette, șaptezeci și patru de ani îi vizitam din cînd în cînd, și de fiecare dată mă primeau cu multă prietenie „Pe legea mea! îmi zise într-o zi doctorul Dubois, înălțîndu-se pe vîrfurile picioarelor ca să mă bată pe umăr, de multă vreme ne tot lauzi specialitatea ta, fondue (ouă bătute cu brînzeturi); ne lasă gura apă de fiecare dată; e vremea să isprăvim cu tărășenia asta Căpitanul și cu mine vom veni într-o bună zi să prînzim la tine și o să vedem noi despre ce e vorba (Era, cred, prin 1801, cînd mă întărită astfel) „Bucuros de oaspeți, am răspuns, și o veți vedea în toată splendoarea ei, căci eu însumi o voi face Mă bucură nespus gîndul ce l-ați avut Pe mîine, așadar, la ora zece, oră militară * La vremea hotărîtă i-am văzut sosind pe cei doi musafiri proaspăt rași bine pieptănați, bine pudrați; doi bătrînei sănătoși tun și încă verzi Au zîmbit a voie bună cînd au văzut masa, acoperită cu o față de masă albă, gata pusă pentru trei persoane, iar în dreptul fiecărui • Ori de cîte ori o întrunire este astfel anunțată, servitul mesei trebuie să înceapă la ora fixă: întîrziații sînt dați' dezertori 193 loc două duzini de stridii, cu cîte o lămîie aurie și lucitoare La cele două capete ale mesei se înălța cîte o sticlă de vin de Sauterne, lustruită toată, în afară de dop, care arăta negreșit că trecuse vreme, nu glumă, de cînd vinul fusese tras în sticle Vai, mi-a fost dat să văd dispărînd aproape cu totul numeroasele și hazliile dejunuri de stridii de odinioară, cînd acestea erau înghițite cu miile; s-au dus odată cu abații, care nu mîn-cau niciodată mai puțin de douăsprezece duzini și cavalerii, care nu se mai săturau; duc dorul acestor ospețe, însă în chip filozofic, căci dacă timpul schimbă orînduirile, ce puteri n-are el asupra unor mărunte obiceiuri! După stridii pe care oaspeții le-au găsit foarte fragede, s-au servit rinichi la frigare, un castron de ficat cu trufe și în sfîrșit la fondue Am pus să mi se aducă la masă, împreună cu o lampă de spirt, o cratiță cu toate materialele necesare Am lucrat chiar pe cîmpul de luptă, așa că verilor mei nu le-a scăpat nici una dintre manevre Tare s-au mai minunat de cît de savuroasă e această specialitate, mi-au cerut și rețeta, pe care le-am făgăduit-o istorisindu-le pe deasupra două întâmplări pe care cititorul le va găsi, poate, în alt loc După fondue au urmat fructe de sezon și dulcețuri, o ceașcă de cafea moca veritabilă ă la Dubelloy, căci metoda începuse a se răspîndi, și la sfîrșit două feluri de lichior, unul spirtos pentru digestie și altul uleios ca desert Prînzul odată sfîrșit mi-am poftit musafirii să facă un pic de mișcare, drept care i-am plimbat prin apartamentul meu, care, deși departe de a fi elegant, este spațios și confortabil, iar prietenii vin aici cu dragă inimă, cu atît mai mult cu cît plafoanele și ornamentele sînt de la mijlocul domniei lui Ludovic al XV-lea 194 Le-am arătat modelul în lut după care Chi-nard1 a turnat bustul frumoasei mele verișoare Doamna Recamier ca ,și portretul ei în miniatură, pictat de Augustin; au fost atît de ferme-cați, îneît doctorul a sărutat portretul cu buzele sale groase, iar căpitanul și-a îngăduit, asupra bustului, un gest pentru care l-am mustrat, căci dacă toți admiratorii modelului acestor opere ar face la fel, sinul acesta cu rotunjimi atît de minunate ar ajunge curînd asemenea degetului mare de la piciorul Sfintului Petru din Roma, pe care pelerinii l-au teșit tot sărutîndu-1 , Le-am arătat, apoi cîteva copii în ipsos după cele mai bune sculpturi antice, cîteva tablouri nu lipsite de valoare, puștile de vînătoare, instrument le muzicale și cîteva ediții frumoase, și franțuzești și străine Voiajul lor polimatic n-a ocolit bucătăria Le-am prezentat oala mea economică, cuptorul pentru fripturi, mașinăria cu pendul pentru răsucit frigările și oala de fiert în aburi Au cercetat totul curioși și cu de-amănuntul, uimirea fiindu-le cu atît mai mare cu cît la ei acasă se gătea tot ca în vremea Regenței în clipa în care ne-am înapoiat în salon a bătut de ora două „Drace! zise doctorul, e ora mesei și sora noastră Jeannette ne așteaptă! Nu că mi-ar fi tare foame, dar am nevoie de supa mea cea de toate zilele E un obicei atît 1 Joseph Chinard (1756—1813), sculptor francez, devenit portretistul oficial al familiei Bonaparte Bustul doamnei Recamier, expus la muzeul din Lyon, este considerat capodopera sa Julie Bernard Re~ camier (1777—1849) a fost una dintre cele mai cunoscute personalități feminine din epocă Prietenă a multor scriitori și oameni de cultură (Doamna de Stael, Benjamin Constant, J J Ampere, Bernadotte — viitorul rege al Suediei), foarte admirată și curtată, era vestită pentru frumusețea și spiritul ei Salonul său se număra printre cele mai strălucitoare și mai frecventate din timpul Imperiului și al Restaurației Legătura ei cu Cliateaubriand a rămas una dintre celebrele povești de dragoste ale romantis» mului 195 de vechi, îneît dacă trece o zi fără supă zic și eu ca Titus: Diem perdidi — Dragă doctore, i-am răspuns, de ce să bați atîta cale ca să găsești ceea ce ai aici la îndemînă? Voi trimite pe cineva la verișoara cu înștiințarea că rămîneți cu mine și că-mi faceți plăcerea de a primi o masă de prînz pentru care veți avea oarece îngăduință, de nu va întruni toate bunele însușiri ale unui impromptu înjghebat mai în tihnă" Cei doi frați s-au sfătuit din priviri, apoi și-au dat, hotărît, încuviințarea Am trimis degrabă un volante în foburgul Saint-Germain; i-am spus două vorbe bucătarului meu și, după cîtva timp, nu prea tîrziu, folosind atît propriile-! rezerve, cît și cîte ceva de pe la prăvăliașii din cartier, ne-a servit un prînzișor gustos și foarte bine întocmit Mi-a făcut plăcere sîngele rece și îndrăzneala cu care prietenii mei s-au așezat, s-au apropiat de masă, și-au desfăcut șervetele și s-au arătat gata să se apuce de treabă Au avut parte de două surprize la care nici eu nu mă gîndisem; le-am servit parmezan la supă, apoi le-am oferit un pahar de vin de Ma-deira sec Acestea erau două noutăți importate nu de mult de către Dl prinț de Talley-rand1, cel dintîi dintre diplomații noștri, căruia îi datorăm atîtea vorbe de duh, fine, spirituale și profunde, om pe care atenția publică l-a urmărit mereu cu deosebit interes și cînd era la putere și cînd s-a retras din politică 1 Cliarles-Maurice de Talleyrand-Perigord (1754— 1833), prelat și diplomat francez Episcop de Autun, deputat în Adunarea Constituantă, a devenit șeful clerului constituțional; condamnat de papă, s-a retras din Biserică Ministru de externe al imperiului a fost dizgrațiat în timpul celor 100 de zile deoarece uneltise pentru răsturnarea Iui Napoleon A constituit un guvern provizoriu în 1814, apoi l-a chemat la putere pe Ludovic al ХѴПІ-lea Din nou ministru de externe, a semnat Tratatul de la Paris și a intervenit cu multă abilitate la Congresul de la Viena Și-a sfîrșit cariera ca ambasador la Londra 196 Prînzul a trecut foarte bine, atît felurile principale, cît și nelipsitele lor adaosuri; iar oaspeții mei au fost pe cît de îndatoritori pe atît de voioși După prînz am propus o partidă de pichet, ceea ce ei au refuzat După spusele căpitanului, preferau far niente-le italienilor Așa că ne-am adunat în cerc în jurul căminului în ciuda deliciilor far niente-lui, am socotit întotdeauna că nimic nu face conversația mai tihnită decît o îndeletnicire oarecare, cu condiția ca aceasta să nu abată atenția Prin urmare i-am îmbiat cu un ceai Ceaiul era o ciudățenie pentru francezii de viță veche; verii mei l-au acceptat totuși Am făcut ceaiul în fața lor și au sorbit cîteva cești cu multă plăcere, mai cu seamă că pînă atunci îl socotiseră un fel de doctorie și nimic altceva în lunga mea experiență de viață am învățat că politețurile vin unele după altele — și cînd ai luat-o pe calea asta nu mai ai puterea să spui nu Ca atare le-am spus pe un ton a-proape poruncitor că ar fi bine să sfîrșim cu un bol de punci „Dar mă ucizi“, zise doctorul — „Dar ne îmbeți", zise căpitanul La care eu am răspuns cerînd în gura mare lămîi, zahăr și rom M-am apucat deci să prepar punciul iar în vremea asta alături se pregăteau feliuțe de pîine prăjită (toast) subțiri de tot, unse bine cu unt și sărate cum se cuvine De data aceasta m-am lovit de împotrivirea oaspeților Verii mei m-au încredințat că mîn-caseră prea destul și că nici nu se vor atinge de ele; dar întrucît eu știu cît de mult place a-ceastă delicatesă atît de simplă le-am răspuns că nu doream decît un lucru: să fie destule, într-adevăr, nu după mult timp căpitanul lua ultima felie și l-am văzut uitîndu-se pe furiș dacă nu mai erau cîteva sau dacă nu se pregăteau altele Ceea ce am poruncit de îndată 197 Cu una, cu alta, timpul trecuse și pendula mea arăta că se făcuse ora opt și cîteva minute „S-o ștergem, ziseră oaspeții; trebuie totuși să ne ducem să mîncăm o foaie de salată cu biata noastră soră care nu ne-a văzut cît a fost ziua de lungă“ N-am avut nimic împotrivă; și, credincios datoriilor mele de gazdă față de doi bătrînei atît de cumsecade, i-am însoțit pînă la trăsură și i-am urmărit cu privirea cînd au pornit Mi se va pune poate întrebarea dacă, în atîta timp, nu ne-am mai și plictisit cîte puțin Nu, voi răspunde: interesul musafirilor era mereu trezit ba de felul în care am preparat la fondue, ba de călătoria împrejurul apartamentului, apoi de cele cîteva noutăți servite la cină, de ceai și mai cu seamă de punci, din care ei nu gustaseră încă Și de altfel doctorul cunoștea întreaga societate pariziană prin genealogii și mici istorioare; căpitanul își petrecuse mare parte din viață în Italia, fie ca militar, fie ca trimis la curtea din Parina; eu însumi am călătorit mult; pălăvrăgeam toți trei fără să ne dăm importanță, ascultam cu bunăvoință Nici nu e nevoie de atît pentru ca timpul să treacă iute și pe nesimțite A doua zi am primit o scrisoare din partea doctorului; avea amabilitatea să mă înștiințeze că micul dezmăț din ajun nu le pricinuise nici un neajuns, chiar dimpotrivă, după un somn cît se poate de binefăcător, se deșteptaseră proaspeți, voioși și gata s-o ia de la capăt Meditațiunea a XV-a DESPRE POPASURILE DE VÎNĂTOARE 77 — Dintre toate împrejurările vieții în care mîncarea își are rostul ei, cea mai plăcută este neîndoielnic popasul de vînătoare; și dintre toate răgazurile cunoscute, tot popasul de vînătoare poate să țină oricît de mult, fără nici o supărare După cîteva ceasuri de mișcare pînă și cel mai zdravăn vînător simte nevoia să se odihnească; obrazul i-a fost mîngîiat de prima adiere a dimineții; a dat dovadă de îndemî-nare cînd s-a ivit prilejul; soarele a ajuns aproape de zenit; așadar, vînătorul se va opri, nu din pricina prea marii osteneli, ci pentru că știe din instinct, ca oricare dintre noi, că îndeletnicirile noastre nu pot dura la nesfîrșit Umbra unor copaci îl cheamă; iarba îl primește cu dragă inimă iar susurul izvorului din apropiere îl îndeamnă să-și răcorească în unda-i sticla care urmează să-i potolească setea * Astfel așezat, vînătorul scoate, cu o bucurie liniștită, pîinișoarele cu coajă rumenită, despachetează friptura rece de pui pe care o mînă prietenească i-a pus-o în traistă și mai așază * îi poftesc pe camarazi să prefere vinul alb, e mai rezistent la mișcare și la căldură, și potolește setea într-un fel mai plăcut 199 alături bucata de brînză gruyere sau roquefort menită să alcătuiască, de una singură, desertul Vînătorul nu este singur în vreme се-și pregătește astfel prînzul; este însoțit de credinciosul animal pe care cerul l-a creat pentru el: clinele, ghemuit, își privește stăpînul cu dragoste; întovărășirea a nimicit distanțele dintre ei; ei sînt ca doi prieteni, iar servitorul se simte fericit și mîndru totodată că este oaspetele stă-pînului său Amîndoi mănîncă cu mare poftă, lucru necunoscut oamenilor de lume, care nu așteaptă niciodată să li se facă foame, cît și cuvioșilor care, nefăcînd mișcare, nu sînt niciodată înfometați Prînzul a fost o mare desfătare pentru ei; fiecare și-a avut partea cuvenită; totul s-a desfășurat în liniște și pace De ce să nu te lași somnului cîteva clipe? amiaza este totodată, pentru fiece suflet, un răstimp hărăzit odihnei Bucuriile acestea simple și curate sporesc înzecit dacă sînt împărtășite de cîțiva prieteni; pentru ei, în cuferele de merinde militare, avînd acum o mult mai blîndă întrebuințare, se aduce un prînz mai îmbelșugat Vorbesc între ei, făcînd haz, despre isprăvile unuia, despre scăpările altuia, despre nădejdile din după-amiaza aceea Și се-ar mai fi dacă niscaiva slujitori grijulii ar veni încărcați cu vasele bahice în care o răceală artificială a făcut să înghețe și vinul de Madeira și sucul de fragi sau de ananas, licori delicioase, băuturi divine; mulțumită lor ne lunecă prin vene o răcoare neasemuit de dulce, ce aduce tuturor simțurilor o tihnă pe care profanii n-au cum s-o cunoască Dar nici aceasta nu este ultimul termen al șirului de încîntări ale vînătorii * * Prietenul meu Alexandre Dellessert a fost primul care a pus la încercare această practică plină de farmec Vînam la Villeneuve, pe un soare arzător, termometrul Reaumur arătînd 26° la umbră Umblînd noi prin arșiță, prietenul avusese grijă 200 DOAMNELE 78 — în unele zile soțiile, surorile, verișoarele, prietenele noastre sînt poftite și ele la petrecerile noastre bărbătești La ora dinainte știută încep să sosească tră-suricile ușoare și caii fercheși, purtînd femei frumoase, pene și flori Toaletele doamnelor au ceva milităros și cochet; iar ochiul profesorului poate prinde, din cînd în cînd, mici neglijențe ce nu se datorează numai și numai întâmplării Curînd portierele caleștilor se întredeschid, lăsînd să se ivească comori din Perigord, minunății din Strasbourg, cofeturi de la Achard și toate bunătățile — pregătite în cele mai savante laboratoare — ce pot fi luate la drum Nu s-a uitat nici șampania năvalnică, ce spumegă în mîna frumoaselor cuconițe; se a-șază cu toții pe iarbă, mănîncă, dopurile sticlelor zboară prin aer; vorbesc cu toții laolaltă, rîd glumesc în voie căci au universul drept salon și soarele drept lampadar De altminteri, pofta de mîncare, această emanație divină, dă acestui prînz o voioșie de neaflat în locuri închise, oricât de frumos ar fi ele împodobite Totuși, întrucît totul are un sfîrșit, șeful vînătorii dă semnalul; lumea se ridică, bărbații pun mîna pe puști, doamnele pe pălării, își iau rămas bun, trăsurile se urnesc, frumoasele își iau zborul și nu se mai arată pînă la căderea serii să găsim la locurile de popas servitori pot of ori* care păstrau , în saci de piele umpluți cu gheață, tot ceea ce era de trebuință pentru a ne răcori și a prinde puteri N-aveam decît să alegem și ne simțeam renăscînd Sînt ispitit să cred că atunci cînd, avînd limba încleiată și gîtlejul uscat, dăm pe gît astfel de lichide răcoritoare, avem parte de una dintre cela mai desfătătoare senzații ce se pot gusta cu toate simțurile treze ' D Huffman a osîndit această expresie din pricina asemănării sale cu pot-au-feu; ar voi s-o înlocuiască cu cenofor, cuvînt deja cunoscut 201 Iată ce am văzut în clasele sus-puse ale societății, scăldate de undele aurite ale Pactolu-lui1; nu sînt însă lucruri de care șă nu ne putem lipsi Am vînat în centrul Franței, dar și în multe cotloane ale celor mai îndepărtate departamente; am văzut sosind la locurile de popas femei încîntătoare, tinere strălucind de prospețime, unele în trăsurici cu două roți, altele în căruțe cu coviltir, sau călare pe măgărușul care este faima și averea locuitorilor din Montmorency; am văzut cum ele, cele dintîi, făceau haz de neajunsurile călătoriei; le-am văzut așternînd pe iarbă curcanul învelit într-o piftie străvezie, pateul de casă, salata numai bună de amestecat; le-am văzut dansînd, ușoare, în jurul focului de tabără aprins cu asemenea prilejuri; am luat parte la jocurile și la nebuniile ce însoțesc aceste prînzuri nomade și sînt încredințat că mai puțin lux nu înseamnă nici mai puțin farmec, nici mai puțină veselie, nici mai puține bucurii Ei, și de ce, la despărțire, nu s-ar schimba cîteva sărutări cu regele vînătorii, fiindcă e în plină glorie; cu ghinionistul codaș, fiindcă e a-mărît; cu ceilalți, ca să nu fie geloși? în ceasul plecării, datina încuviințează sărutările acestea și este îngăduit, ba chiar e o îndatorire să-i urmezi poruncile Tovarăși ai mei! vînători ce rîvniți la pradă bogată, fiți prevăzători, ochiți fără greș și îngrijiți-vă de tolbe înainte de sosirea doamnelor; căci știm din experiență că după plecarea lor rareori se mai întîmplă ca vînătoarea să fie norocoasă S-au mîntuit toate părerile ce căutau să lămurească faptul cu pricina Unii îl puneau pe seama lucrării digestiei ce are întotdeauna ca urmare îngreunarea trupului; alții gîndeau că atenția odată abătută nu se mai poate întoarce 1 Padol, rîușor din Lidia Legenda spune că pe apele sale pluteau grăuncioare de aur la loc; alții dădeau vina pe unele mici sfaturi de taină care îi zoreau pe vînători să se înapoieze In ce ne privește, Cu inima deschisă privirii orișicui gîndim că, întrucît vîrsta doamnelor se află către răsărit, iar vînătorii sînt alcătuiți dintr-un aluat ce se aprinde iute, e cu neputință ca prin alăturarea sexelor, să nu sară cîte o scînteie genitoare, care o înspăimîntă pe Diana cea castă într-atît îneît, de necaz, nu mai voiește a-i ocroti pe vînători cît e ziua de lungă Am zis cît e ziua de lungă, deoarece povestea lui Endymion ne-a învățat că zeița nu mai e nici pe departe neîndurătoare după apusul soarelui (Vezi tabloul lui Girodet1) Popasurile de vînătoare sînt un subiect virgin pe care noi abia l-am atins, în treacăt; ele ar putea face obiectul unui tratat pe cît de hazliu pe atît de plin de învățăminte îl lăsăm moștenire cititorului inteligent care va voi să-1 ia asupra sa 1 Girodet-Trioson (1767—1824) pictor, francez de inspirație romantică, lucrînd însă în manieră neoclasică Tabloul său cel mai cunoscut este Atala în mormtnt, pînză expusă la Luvru 202 Meditațiunea a XVI-a DESPRE DIGESTIE 79 — A’u trăim din ceea ce mîncăm, glăsuiește f un vechi adagiu, ci din ceea ce digerăm Реп- г tru ca să trăim trebuie deci să digerăm; iată o necesitate care ține sub puterea sa nevoiași și bogătași, ciobani și împărați Puțini sînt cei care știu ce fac atunci cînd digeră! Cea mai mare parte sînt ca Dl Jour-dain, care făcea proză fără să știe; pentru aceștia scriu aici o istorie populară a digestiei, nea-vînd nici o îndoială că Dl Jourdain a fost cu mult mai mulțumit după ce filozoful l-a încredințat că vorbăria lui este proză Cunoașterea digestiei în totalitate cere cunoașterea a ceea ce-i premerge și a ceea ce-i urmează INGESTIA 80 — Pofta de mîncare, foamea și setea ne dau de știre cînd anume corpul nostru trebuie să mai prindă puteri; iar durerea, ca monitor universal, nu întîrzie să ne chi-nuie dacă nu ne supunem Urmează să mîncăm și să bem — aceasta este ingestia — operațiune care începe în clipa în care alimentele ajung în gură și sfîrșește atunci cînd ele pătrund în esofag * Multe se petrec pe drumul acesta de cîteva degete 1 * Esofagul este canalul din spatele traheei care duce de la gîtlej la stomac; capătul de sus poartă numele do faringe 204 Dinții taie alimentele solide; glandele de tot soiul care căptușesc gura le umezesc, limba ie zdrobește ca să le amestece; le apasă apoi de cerul gurii ca să le stoarcă sucul și să savureze gustul; făcînd toate acestea limba adună alimentele într-un boț în mijlocul gurii; după care, sprijinindu-se de maxilarul de jos se înalță la mijloc, în așa fel îneît la rădăcina sa se formează o pantă, pe care alimentele lunecă în partea dinapoi a gurii, unde le întîmpină fa-ringele care, strîngîndu-se și el, le duce în esofag iar acesta, prin mișcări peristaltice le dă drumul pînă în stomac îmbucăturile vin una după cealaltă în același fel, pe același drum; băuturile sorbite în antracte o iau tot pe același drum, și o ținem tot așa cu înghițitul pînă cînd același instinct care chemase ingestia ne spune că e timpul să ne oprim Rareori se întîmplă însă să-i dăm ascultare de la cea dinții poruncă; căci unul dintre hatîrurile date spiței omenești este acela că bea fără să-i fie sete; și ținînd seama de progresele artei, bucătarii de azi se pricep cum să ne facă să mîncăm fără a ne fi foame Printr-un tur de forță ieșit din comun, pentru a ajunge în stomac fiecare bucată trebuie să scape din două primejdii: Prima ar fi primejdia de a cădea în partea de dinăuntru a nărilor; ceea ce nu se întîmplă datorită alcătuirii fericite a cerului gurii și a faringelui; A doua primejdie ar fi aceea de a nimeri în canalul respirator, pe deasupra căruia trec toate alimentele și asta ar fi foarte rău; căci, de îndată ce în canalul respirator intră un corp străin, se iscă o tuse zguduitoare care nu încetează decît o dată cu expulzarea corpului în cauză Dar iată că, printr-un mecanism de toată frumusețea, glota se îngustează cînd înghițim; ea este apărată de către epiglotă, care o acoperă, iar nouă un instinct anume ne 205 spune să nu respirăm în timp ce înghițim; așa că, în ciuda acestei ciudate construcții, alimentele ajung cu ușurință în stomac, unde încetează domnia voinței și începe digestia propriu-zisă LUCRAREA STOMACULUI 81 — Digestia este o operațiune întru totul mecanică; aparatul digestiv poate fi socotit o moară al cărei rost este să scoată din alimente ceea ce poate sluji la întremarea trupului nostru și să zvirle deoparte resturile golite de părțile metabolizabile S-a discutat mult și cu aprindere asupra felului în care se face digestia în stomac, dacă se face anume prin fierbere, coacere, fermentare, descompunere gastrică, chimică sau vitală E din toate acestea cîte ceva; greșeala era că se puneau pe seama unui singur factor urmările mai multor cauze legate între ele prin necesitate Alimentele se îmbibă mai întîi cu toate lichidele ce se pot lua din gură și din esofag, apoi sosesc în stomac; acesta, la rîndul său, le îmbibă cu suc gastric, care îi prisosește întotdeauna; pentru cîteva ore alimentele stau la o căldură de mai mult de 30 de grade Reaumur Simțindu-le pe aproape, stomacul se pune în mișcare, le cerne, și le macină; ca urmare, alimentele se amestecă unele cu altele, și nu se poate să nu fermenteze, întrucît orice aliment are însușirea de a intra în fermentație la căldură In urma tuturor acestor operațiuni se produce chilul, un lichid ce iese din alimente și intră în sînge; corpul își însușește de îndată stratul alimentar cel mai de jos; acesta trece prin pilor și cade în intestin, un alt strat îi urmează, și tot așa pînă nu mai rămîne nimic în stomac, căci el se golește, ca să zicem așa, bucătură cu bucătură, întocmai cum se umpluse Pilorul țeste un soi de pîlnie cărnoasă, care face legătura între stomac și intestine; 206 el este astfel întocmit îneît alimentele nu pot decît cu mare greutate să urce înapoi Vis-cerul acesta atît de însemnat este câteodată în pericol de a se găuri, în care caz bolnavul moare de foame, în chinuri groaznice și îndelungate Intestinul care ia în primire alimentele la ieșirea lor din pilor este duodenul; a fost botezat astfel deoarece este lung de douăsprezece degete Ajuns în duoden chilul este supus altor transformări, prin amestecul cu bila și cu sucul pancreatic; astfel își pierde culoarea cenușie și acidă dinainte, se colorează în galben și începe să dobîndească mirosurile stercorale, tot mai puternice pe măsură ce înaintează către rect Diferitele principii alimentare aflătoare în acest amestec acționează unele asupra celorlalte; întrucît chilul dospește, trebuie să se producă și gazele de pe lîngă el Cum mișcarea organică prin care chilul a fost scos din stomac nu încetează, acesta pătrunde în intestinul subțire; aici chilul se ridică la suprafață și este absorbit prin organe special destinate acestui țel, iar apoi se îndreaptă către ficat pentru a se amesteca cu sîngelc, pe care îl împrospătează, punînd la loc ceea ce s-a pierdut prin absorbțiile organelor vitale și prin asudare Nu-i ușor de explicat cum anume chilul, lichid alb și aproape lipsit de gust și de miros, poate fi scos dintr-o materie cu gust, miros și culoare foarte puternice Oricum ar fi, adevăratul țel al digestiei pare a fi extragerea chilului; individul este pe dată înștiințat de intrarea acestuia în circuit printr-o sporire a forței vitale și prin simțămîntul tihnit că trupul său s-a refăcut Digestia lichidelor este cu mult mai puțin încîlcită decît cea a solidelor și poate fi prezentată în cîteva cuvinte Partea alimentară din ele se separă, se u-nește cu chilul și trece prin toate transformările acestuia 207 Partea cu adevărat lichidă este absorbită de către sugătoarele stomacului și pusă apoi în mișcare; de aici, prin aceleași artere care duc și sîngele ea este transportată în rinichi, care o filtrează și o prelucrează iar apoi o trimit, sub formă de urină, în vezică, prin canalele prefere * Odată ajunsă în acest recipient, urina nu rămîne prea mult, cu toate că este și ea stă-pînită de un sfincter; apăsarea ei dă naștere nevoii; și nu peste mult, printr-o strîngere a mușchiului, ea țîșnește la lumină trecînd prin canale de irigație pe care le cunoaște toată lumea, dar pe care e necuviincios să le numim Digestia durează mai mult sau mai puțin, potrivit dispozițiunilor fiecărui individ Se poate socoti totuși o durată medie de șapte ore și anume; ceva mai mult de trei ore pentru stomac, iar rostul pentru drumul pînă la rect Slujindu-se ide această expunere, scoasă din lucrările celor mai buni autori, din care am înlăturat, pe cît s-a putut, uscăciunea anatomiei și abstracțiunile științifice, cititorii mei vor putea de acum încolo să-și dea seama cam în ce loc trebuie să se afle ultima lor masă și anume: în primele trei ore, în stomac; mai tîrziu, pe drumul intestinelor, iar după șapte sau opt ore, în rect, așteptîndu-și rîndul la ieșire INFLUENȚA DIGESTIEI 82 — Dintre toate lucrările trupului nostru, digestia are cea mai însemnată influență asupra moralului Este o aserțiune de care nimeni nu are a se mira, căci nici nu s-ar putea să fie altfel Cele mai simple principii ale psihologiei ne învață că sufletul primește impresii de la organele supuse lui, căci ele îl pun în le • Ureterale acestea sînt două conducte de grosimea unei țevi de stilograf, ele pornesc, fiecare, din cite un rinichi și ajung la colul dindărăt ai bășicii 208 gătură cu lucrurile din afară; ca urmare, atunci cînd aceste organe sînt prost întreținute, prost hrănite sau vătămate, beteșugurile lor se răs-frîng asupra senzațiilor, acestea fiind, cînd se ivește prilejul, mijlocitoarele operațiunilor ce au loc în intelect Astfel, fără să ne dăm seama și mai ales fără să avem puterea de a ne împotrivi, noi sîntem triști, veseli, taciturni, vorbăreți, posomoriți sau melancolici, după felul în care, în mod obișnuit, se desfășoară și se încheie digestia în această privință speța omenească civilizată ar putea fi rînduită în trei mari categorii: punctualii, încuiații și cufuriții Știe fiecare, din experiență proprie, că cei ce se află în aceeași categorie au înclinații naturale asemănătoare și cam aceleași apucături, ba se ivesc asemănări pînă și în felul în care îndeplinesc ei feluritele îndatoriri cu care i-a împovărat destinul Ca să fiu mai bine înțeles, voi lua un exemplu din întinsul cîmp al literaturii Eu cred că oamenii de litere sînt datori, cel mai adesea, stomacului lor pentru genul literar pe care îl cultivă de preferință Din acest punct de vedere, poeții comici se situează, pe cît socotim noi, în categoria punctualilor, poeții tragici în categoria încu-iaților, iar cei elegiaci și pastorali în cea a cufuriților; urmarea ar fi că poetul cel mai lăcrămos nu se vede despărțit de cel comic decît printr-o întîrziere oarecare în mistuirea hranei Găsind că acest principiu se aplică foarte bine și curajului, în vremea cînd Eugeniu de Savoia1 aducea atîtea pagube Franței, un ’ Prințul Eugeniu de Savoia (1663—1736), celebru general al armatelor imperiale, s-a distins în special în luptele împotriva otomanilor A fost un adversar periculos al lui Ludovic al XlV-lea, împotriva căruia a luptat în două războaie căutînd să se sustragă dominației franceze prin alianța cu Italia 209 curtean de-al lui Ludovic al ХІѴ-lea își făcea sînge rău astfel: „Ah, ce păcat că nu pot să-i aranjez soldați! cu o cufurcală, așa, vreo săp-tămînă-două! Aș face din el cel mai de pe urmă nevolnic din Europa!" „Să-i dăm zor, zicea un general englez, să-i trimitem pe soldați pe cîmpul de bătaie cit mai au în stomac ciosvîrta de carne de vită " Digestia se însoțește, la tineri, cu niscai frisoane ușoare, iar la bătrîni cu o dorință destul de mare de a dormi în primul caz natura retrage puterea calorică de la suprafață pentru a o întrebuința în laboratoarele dinăuntru; în cel de-al doilea, aceeași forță, slăbită deja din pricina vîr-stei, nu mai face față și la muncile digestiei și la înviorarea simțurilor în primele momente ale digestiei, este periculos ca omul să se apuce de vreo muncă intelectuală, și încă și mai periculos să se lase în voia plăcerilor trupești Vîrtejul ce se îndreaptă spre cimitirele capitalei duce cu sine, în fiecare an, sute de oameni care după ce au mîncat bine, ba uneori chiar prea bine, n-au știut să-și închidă ochii și să-și astupe urechile în observația aceasta se află un îndemn chiar și pentru cei tineri, pe care nimic nu-i îngrijorează; un sfat pentru oamenii în toată firea, care uită că trupul nu se oprește niciodată; o lege penală pentru cei trecuți de cincizeci și cinci de ani (on the wrong side of fifty) Unele persoane sînt prost dispuse în tot timpul cît durează digestia, în asemenea momente este cu totul nepotrivit să li se înfățișeze planuri de viitor sau să li se ceară îndurare Din soiul acesta era mareșalul Augereau; în primul ceas de după cină ucidea tot ce-i cădea în mînă, prieten sau dușman într-o zi l-am auzit spunînd că existau în armată două persoane pe care generalul co 210 mandant era în drept să le trimită oricînd în fața plutonului de execuție, anume șeful manutanței și șeful statului major Și unul și celălalt erau de față; generalul Cherin a răspuns prin cîteva lingușiri, nu lipsite însă de spirit; șeful manutanței n-a spus nimic; dar e de crezut că avea el gîndurile lui Pe vremea aceea eram atașat la statul său major, așa că aveam întotdeauna un loc rezervat la masa sa; dar mă duceam foarte rar, de frica acestor porniri de mînie; mi-era teamă ca un cumva vreo vorba de-a mea să-1 facă a mă trimite să-mi continui digestia în închisoare Mai tîrziu l-am întîlnit adesea la Paris; și întrucît îmi dădea foarte amabile dovezi ale părerii sale de rău că nu mă văzuse mai des înainte, nu i-am ascuns pricinile faptului; am rîs amîndoi, însă mai că mi-a mărturisit că nu greșisem întru totul Eram pe atunci, la Offenburg, iar noi, cei din statul major, ne plîngem că nu mîncăm nici vînat, nici pește Plîngere întemeiată, căci o maximă a dreptului internațional zice că învingătorii trebuie să se ospăteze pe socoteala învinșilor Așa că în aceeași zi i-am scris intendentului pădurilor o scrisoare politicoasă nevoie mare pentru a-i arăta care era răul și cum trebuia el îndreptat Intendentul era un vlăjgan necioplit, uscat și tuciuriu, care ne avea ca sarea-n ochi și nu se purta bine cu noi de teamă să nu prindem rădăcini pe pămînturile lui Ca urmare mi-a dat un răspuns ocolit și aproape negativ Pădurarii fugiseră de furia soldaților noștri; pescarii nu mai ascultau de porunci; apele se umflaseră ș a m d La asemenea motive bine chibzuite n-am mai avut nimic de spus; i-am trimis însă zece grenadieri, cu porunca să-i țină și să-i hrănească cum se cuvine pînă la noi ordine Argumentul meu a dat rezultatele așteptate: a doua zi, dis-de-dimineață, ne-am tre 211 zit cu o căruță încărcată cu de toate; pădurarii se întorseseră, fără îndoială, și pescarii se su-puseră; căci ceea ce ni se adusese, ca pește și vînat, era prea destul pentru a ne înfrupta o săptămînă și mai bine; căprioare, becațe, crapi, știuci; o adevărată binecuvîntare De îndată ce am primit această ofrandă de ispășire a păcatelor, l-am scăpat de musafiri pe nefericitul intendent A venit el la noi în vizită; l-am făcut să înțeleagă de vorbă bună; și pe tot restul șederii noastre în ținutul acela n-am avut decît cuvinte de laudă pentru bunele sale servicii Meditațiunea a XVII-a DESPRE ODIHNĂ 83 — Omul nu este făcut să se bucure de activitate necontenită; natura' a hotărît ca traiul să i se întrerupă mereu; e necesar ca simțurile sale să-și înceteze lucrul după un timp oarecare Timpul cît este în activitate poate fi lungit variind felul și natura senzațiilor pe care omul le încearcă; numai că înseși îndeletnicirile sale, oricît de statornice, îl fac să dorească la un moment dat odihna Odihna duce la somn, iar somnul produce visele Ne găsim, aici, la ultimele hotare ale umanului: căci omul care doarme nu mai este un om social; legea îl ocrotește încă, dar nu-i mai poruncește Aici este locul unui fapt destul de neobișnuit, povestit mie de către dom Duhaget, stareț, odinioară, al mînăstirii Pierre-Châtel Dom Duhaget era dintr-o foarte bună familie gasconă și își îndeplinise cu cinste îndatoririle; fusese vreme de douăzeci de ani căpitan de infanterie; avea ordinul de cavaler al Sfîntului Ludovic N-am cunoscut pe cineva de o cucernicie mai blîndă, nici cu o conversație mai plăcută „Noi aveam, îmi spunea el, la , unde am fost stareț înainte de a veni la Pierre-Châtel, un călugăr cu temperament melancolic, caracter ursuz și cunoscut ca fiind somnambul 213 Cîteodată, în timpul acceselor, ieșea din chilia lui și se întorcea singur; altădată se rătăcea și eram nevoiți să-1 aducem înapoi Ne sfătuisem cu doctorii și îi administraserăm cîteva leacuri; apoi, cum crizele se răriseră, am încetat să ne mai ocupăm de el într-o seară nu mă culcasem la ora obișnuită și ședeam la birou, ocupat fiind cu studierea unor hîrtii, cînd am auzit deschi-zîndu-se ușa apartamentului meu, din care nu scoteam niciodată cheia, și peste o clipă l-am văzut intrînd pe călugărul cu pricina, într-o totală stare de somnambulism Avea ochii deschiși, dar ficși, era îmbrăcat doar cu cămașa cu care ar fi trebuit să se culce și ținea în mînă un cuțit mare S-a dus drept către patul meu, căci știa unde se află; a părut să se asigure, pipăind cu mîna, că mă aflam într-adevăr acolo; după care și-a înfipt cuțitul de trei ori și cu atîta putere, îneît după ce a străpuns păturile, lama a intrat adînc în saltea, mai bine-zis în rogojina care-mi ținea loc de saltea Cînd trecuse prin fața mea avusese chipul încordat și sprîncenele încruntate După cele trei lovituri de cuțit s-a întors și i-am văzut fața înseninată, ba chiar luminată de un soi de mulțumire Ochii lui n-au părut să vadă cele două lămpi de pe biroul meu, și omul s-a dus așa precum venise, deschizînd și închizînd încetișor cele două uși prin care se intra în chilia mea și nu peste mult mi-am dat seama că se întorcea, fără nici un ocol și fără grabă, într-a sa Vă puteți închipui, a continuat starețul, în ce hal am fost în tot timpul cît a durat această grozăvie M-am Snfiorat văzind din ce primejdie scăpasem și am adus mulțumiri Providenței; eram însă atît de tulburat îneît pînă în zori mi-a fost cu neputință să mai închid ochii 214 \ doua zi l-am chemat la mine pe som-iînmbul și l-am întrebat, în chipul cel mai Iii- -a rupt, nu-i vine în minte nici un cuvânt; ■ nevoit să caute cu multă osteneală ceea ce adineaori găsise cu atîta ușurință, și adesea se vede silit să amîne lucrul pentru o altă zi, mai norocoasă 231 Toate acestea sînt ușor de explicat prin I aceea că schimbarea poziției și a temperaturii are unele urmări pentru creier; regăsim aici influența fizicului asupra moralului Am mers poate prea departe adîncind a-ceasta observație; am ajuns la ideea că exal-țările orientalilor se datoresc, în parte, faptului că umblă mereu cu capul înfășurat călduros, fiind ei de religie mahomedană; și tocmai pentru a obține efectul potrivnic toți le- ' giuitorii călugărilor îi silesc să se poarte cu capul ras și descoperit Meditațiunea a XX-a DESPRE INFLUENTA REGIMULUI ASUPRA ODIHNEI, ASUPRA SOMNULUI SI ASUPRA VISELOR I — Fie că omul se odihnește, fie că doarme sau visează, el se află neîncetat sub puterea legilor nutriției și nu iese de sub stă-pinirea gastronomiei Teoria și experiența își dau mîna pentru a aduce mărturii că atît calitatea cît și can-litatea alimentelor au însemnate urmări asupra muncii și odihnei, asupra somnului și viselor EFECTE ALE REGIMULUI ASUPRA MUNCII 95 — Un om prost hrănit nu poate face față multă vreme unei munci de lungă durată; nădușește repede și îl lasă puterile; pentru el odihna nu-i altceva decît neputința de a lucra mai departe Cînd e vorba de o muncă intelectuală, i-deile ce se nasc sînt lipsite dc vlagă și de limpezime; cugetarea nu se lipește de ele iar judecata refuză să le analizeze; creierul e vlăguit astfel în strădanii zadarnice și omul adoarme pe te neliniștit, întrerupt și neodihnitor Un om care, dimpotrivă, a trecut în timpul cinei de hotarele cumpătării, se prăbușește de îndată într-un somn greu; chiar dacă visează, nu-și amintește nimic, deoarece fluidul nervos se răspîndește în toate direcțiile prin canalele senzitive Tot de aceea se trezește brusc; dar totodată se întoarce cu greu la viata socială; și încă mult timp după ce somnul i s-a risipit de tot, mai pătimește de pc urma ostenelilor digestiei 1 Este vorba, probabil, de botanistul scoțian Rcr bert Brown (1773—1858), care a descoperit mișcarea dezordonată a particulelor foarte mici în lichide, fenomen ce se numește de alunei mișcare browniană 235 S-ar putea enunța maxima următoare: cafeaua îndepărtează somnul Prin obișnuință însă neajunsul acesta slăbește, dispare chiar cu totul; dar așa li se întâmplă, negreșit, tuturor europenilor, cînd se apucă s-o bea Alte alimente, dimpotrivă, ne fac, încet-incel să adormim, așa, de pildă, laptele și mîncărurile cu lapte, tot neamul salăților, carnea de pasăre, iarba-grasă, floarea de portocal, și mai ales merele crețești, dacă le mîncăm eu puțin înainte de culcare URMARE 97 — Experiența bazată pe nenumărate observații ne-au învățat că visele noastre depind de felul mîncării înghițite în general, toate alimentele ușor excitante ne fac să visăm: cărnurile roșii, porumbeii, rațele, vînatul și, înainte de toate, carnea de iepure Aceeași însușire li se recunoaște bufelor, sparanghelului, țelinei, dulciurilor aromate, în special cu vanilie Ar fi o mare greșeală să no apucăm a izgoni de pe mesele noastre substanțele acestea adormitoare; nu de alta, dar visele ce le avem astfel sînt mai întotdeauna plăcute, ușoare, și ne prelungesc existența chiar și în timpul cînd ar părea că ea plutește pe deasupra noastră Pentru unii somnul este o viață aparte, un soi de roman în mai multe părți, adică visele lor se leagă între ele, deci ceea ce visează într-o noapte se încheie în noaptea următoare; dormind, ei văd anumite chipuri pe care le țin minte vreme îndelungată, fără să le fi întâlnit vreodată în lumea reală REZULTAT 98 — Cel ce cugetă temeinic la existența sa, urmînd principiile dezvoltate de noi, acela, zic, își pregătește cu socoteală odihna, somnul și visele El își împarte lucrul în așa fel îneît să nu sc lase niciodată copleșit; își ușurează munca scliimbînd, mereu, dar cu băgare de seamă, cîte ceva; își împrospătează forțele prin pauze 236 ■ curte, odihnindu-se astfel fără a întrerupe '■ontinuitatea care este, uneori, o îndatorire Dacă în timoul zilei simte nevoia unei o-dihne mai îndelungate, se odihnește numai și mimai șezînd; nu se lasă furat de somn, decît dacă i se închid ochii Iară voie și mai ales se ferește să-și facă obicei din acest somn Cînd noaptea i-a adus ceasul odihnei, el se retrage într-o cameră aerisită; nu-și înconjoară patul cu baldachine care l-ar sili să respire de sute de ori același aer, are grijă să nu închidă de tot obloanele de la ferestre, pentru ca, de fiecare dată cînd ochii i se vor întredeschidă, să fie mîngîiați de o geană de lumină Se întinde într-un pat ușor mai ridicat la cap; perna e umplută cu iarbă de mare; scufia de noapte e din pînză; pieptul nu-i este apăsat de greutatea păturilor, dar are grijă ca picioarele să-i fie bine învelite A mîncat cu măsură, nu s-a dat în lături de la mînearea bună sau foarte bună; a băut din vinurile cele mai bune și chiar, cu precauție, din cele mai vestite La desert a adus vorba mai mult despre galanterie decît despre politică, a compus mai multe madrigaluri și mai puține epigrame; a băut — dacă nu-i face rău la sănătate — o ceașcă de cafea și după cîteva rugăminți, a primit un păhărel de lichior, numai ca să-și parfumeze gura în toate s-a comportat ca un comesean plăcut și distins amator, fără să fi trecut decît cu foarte puțin de limita nevoii firești în starea aceasta omul se culcă mulțumit de sine și de ceilalți; străbate ușurel primul somn și lunecă, pentru cîteva ceasuri, în somnul adînc Curând natura își ia tributul; asimilarea a înlocuit pierderile Atunci apar visele plăcute care îi dăruiesc o existență misterioasă; vede ființele pe care le iubește, își regăsește ocupațiile preferate și călătorește prin locurile unde s-a simțit bine 237 in sfîrșit, simte cum somnul se risipește, încet-încet și se reîntoarce în societate fără să regrete timpul pierdut deoarece chiar și în vis a avut parte, fără osteneală, de bucuria unor plăceri fără cusur Meditațiunea a XXI-a DESPRE OBEZITATE !>!) — Dacă aș fi fost medic cu diplomă aș fi întocmit mai întii o monografie în lege a obezității, după care mi-aș fi hotărnicit regatul in acest ungher al științei, și m-aș fi ales cu dublul avantaj de a-i avea, ca bolnavi, pe oamenii cei mai sănătoși și de a fi zilnic încolțit de jumătatea frumoasă a spiței omenești; căci a fi tocmai cît trebuie de durdulie, nici prea mult, nici prea puțin, este pentru femei buchiseala de-o viață întreagă Ceea ce n-am făcut eu va face un altul; și daca este în același timp învățat, neclevetitor si chipeș îi prezic succese miraculoase Exoriare aliquis nostris ex ossibus ho eres! Voi inaugura eu subiectul pînă atunci; un irticol despre obezitate își ia pe drept locul intr-o lucrare ce se ocupă de om ca ființă care s • hrănește înțeleg prin obezitate o stare de îngrămă-lire a grăsimii, cînd, fără ca omul să fie bolnav, membrele își sporesc puțin cîte puțin volumul și își pierd forma și armonia de la început Există un soi de obezitate ce se oprește la pintec și pe care n-am observat-o niciodată la femei întrucît ele au, în general, fibre mai moi, obezitatea nu cruță nimic o dată ce le-a atacat Numesc această varietate gostroforie și gastrofori pe cei ce i-au căzut victime Mă 239 număr chiar eu printre aceștia; dar, deși port un pîntece destul de țanțoș, am încă pulpele svelte, cu mușchii bine întinși, ca un cal arab Cu toate acestea, mi-am privit întotdeauna pînteccle ca pe un dușman de temut; l-am învins și l-am silit să rămînă cum este: maies-luos; dar pentru a-1 învinge a trebuit să mă lupt cu el: acestei lupte de treizeci de ani îi datorez tot ce e bun in acest eseu Încep cu spicuiri din peste cincizeci de dialoguri pe care le-am avut odinioară cu vecini de masă fie amenințați, fie deja năpădiți de ț be-zitate OBEZUL — Doamne, ce pîine delicioasă! De unde o luați? EU — De la domnul Limet din strada Ri-chelieu; dumnealui este brutarul Altețelor lor regale ducele de Orleans și prințul de Conde; am început să cumpăr de la el pentru că mi este vecin și îi sînt credincios pentru că l-am proclamat cel dinții dintre brutarii lumii OBEZUL — Am notat; mănînc multă pi ine, și cu asemenea franzele m-âș lipsi de orice altceva UN ALT OBEZ — Dar ce faceți? Alegeți supa și lăsați în farfurie acest orez frumos de Carolina? EU — Țin un regim special OBEZUL — Prost regim! Eu unul mă dau în vînt după orez, ca și după orice făinoase, macaroane și altele asemenea; nimic nu hrănește mai bine, cu mai puțină cheltuială si cu mai puțină osteneală UN OBEZ -— apăsat, —- Vă rog, domnule, să-mi faceți plăcerea de a aduce mai aproape cartofii din fața dumneavoastră După cît de repede trec, mi-e teamă că nu voi mai ajunge la ei EU ■— Poftiți, domnule, iată-i, la îndemînă OBEZUL — Dar nu vă serviți și dumneavoastră? E destul pentru amîndoi; și după noi, potopul 240 EU — Nu, eu nu iau; cartoful, pentru mine, nu-i, bun decît să astîmpere foamea, la nevoie; în afară de asta, nu cunosc nimic mai searbăd OBEZUL — Erezie gastronomică! nimic nu-i mai gustos decît cartoful; eu îl mănînc gătit în fel și chip; și dacă vom avea cartofi si la felul doi, fie cu maioneză, fie souffle, îmi rezerv drepturile de pe acum O DOAMNA OBEZA — Fiți așa de bun și trimiteți după fasolea de Soissons pe care o zăresc la capătul mesei EU — după executarea ordinului, și cin tind în șoaptă, pe o arie cunoscută: Ferice de Soissonezi I Fasolele sînt mereu verzi OBEZA ■— Lăsați gluma; fasolea e o comoară pentru ținutul acela Parisul o cumpără pe bani buni V-aș rămîne îndatorată dacă mi-ați aduce mîncărica aceea de bob, rare se numește bob englezesc; cînd bobul e încă verde e ambrozie curată EU — Anatema asupra fasolei! Anatema asupra bobului! OBEZA, cu hotărire — Puțin îmi pasă de anatema domniei voastre; s-ar zice că, de unul singur, formați un întreg conciliu EU, către o alta — Vă felicit pentru sănătatea dumneavoastră; mi se pare, doamnă, că v-ați îngrășat un pic do la ultima dată cînd am avut onoarea să vă văd OBEZA — E ceea ce datorez, probabil, noului meu regim EU — Cum așa? OBEZA — De la o vreme încoace prînzul meu este o supă bună, grasă, o farfurie cît pentru doi; și ce supă! lingura se ține dreaptă în castron I EU, către o alta — Doamnă, dacă ochii domniei voastre mi mă înșeală, veți accepta o felie din șarlota aceasta? O voi ataca pentru dumneavoastră 241 OBEZA — Ei bine, domnule, ochii mei vă înșeală; am aici două luciuri dragi mie, de genul masculin amîndouă: un cozonac de orez cu marginile aurii și un uriaș pișcot de Sa-voia; căci trebuie să știți că sînt topită după aluaturile dulci EU, către o alta — în vreme ce dincolo se discută politică n-ați dori, doamnă, să vedem ce-i cu torta asta cu migdale? OBEZA — Cu multă plăcere: nimic nu-mi tihnește mai mult decît cofeturile Avem un chiriaș cofetar; dar cred că fiica mea și cu mine înghițim toată chiria și chiar mai mult EU, după ce am privit-o cu atenție pe ti-năra in cauză — E un regim care vă priește grozav; domnișoara fiica dumneavoastră e o tînără tare drăguță, plină de farmec OBEZA ■— Ei bine, vă vine să credeți că prietenele îi spun uneori că e prea grasă? EU — O fi din invidie OBEZA — Se prea poate Oricum o mărit și cu primul copil lucrurile se vor aranja de la Șine Din astfel de discuții mi-am încropit eu teoria, ale cărei elemente le găsisem, de altfel, în afara spiței omenești, anume că îngrămădirea de grăsime este cauzată în primul rînd de un regim prea încărcat cu elemente făinoase și feculentc; m-am asigurat apoi că acest regim are întotdeauna aceleași urinări într-adevăr, animalele carnivore nu se îngrașă niciodată (vezi lupii, șacalii, păsările de pradă, corbii ș a m d ) Ierbivorele se îngrașă prea puțin, măcar atîta timp cît vîrsta nu le silește să se miște tot mai greoi; dimpotrivă se îngrașă repede și la orice vîrstă de îndată ce sînt hrănite cu cartofi, grăunțe sau făinoase de orice fel Obezitatea nu apare niciodată nici la sălbatici, nici în acele clase ale societății unde oamenii muncesc pentru mîncare și mănîncă numai atît cît să trăiască 242 CAUZELE OBEZITĂȚII 100 — După observațiile de mai sus, a căror exactitate poate fi oricînd verificată, ne vine ușor să arătăm principalele cauze ale obezității Prima este înclinarea naturală a individului Aproape toți oamenii se nasc cu anumite predispoziții, înscrise în fizionomia lor Din o sută de persoane care mor din pricina bolilor de piept nouăzeci au părul brun, fața alungită și nasul ascuțit Din o sută de obezi, nouăzeci au fața turtită, ochii rotunzi și nasul lătăreț Este deci adevărat că există persoane oarecum predestinate la obezitate; la dumnealor forțele digestive produc, în condițiuni egale, o cantitate de grăsime mai mare decît la alții Acest adevăr fizic, de care sînt profund încredințat, are uneori o influență supărătoare asupra felului meu de a privi lumea Cînd într-un salon apare o duduiță zglobie, proaspătă, cu nasul în vînt, cu forme rotunjoare, cu mînuțe dolofane, cu piciorușe scurte și grăsuțe, toată lumea e îneîntată și o găsește fermecătoare; în vreme ce eu, trăgînd învățăminte din experiență, o văd așa cum va fi peste zece ani, văd ce prăpăd va aduce obezitatea asupra acestor prea gingașe farmece și deplîng un rău cane nu există încă Această compătimire anticipată este un simță-mînt întristător și încă o dovadă, între altele o mie, că omul ar fi mai nefericit dacă și-ar putea prevedea viitorul A doua principală cauză a obezității o formează făinurile și feculcle care sînt pentru om baza hranei de fiecare zi Am spus-o deja, toate animalele hrănite cu făinoase se îngrașă vrînd-nevrînd; omul ascultă și el de aceeași lege Efectul feculei este mai iute și mai sigur cînd o amestecăm cu zahăr; zahărul și grăsimea au ca principiu comun hidrogenul; amîndouă sînt inflamabile Acest amalgam lucrează cu atît mai deosebit cu cît e mai plăcut la gust și încă deoarece deserturile dulci se mănîncă 243 numai după ce apetitul firesc a fost ciorneiit și nu mai rămîne decît acel apetit de lux pe care, îndatoritori cum sîntem, îl folosim pentru toate finețurile și ispititoarele? prefaceri născocite de arta bucătarilor Fecula nu îngrașă mai puțin cînd se află în compoziția unor băuturi ca berea și altele de același fel Popoarele care beau în mod obișnuit bere se mîndresc cu cele mai falnice pîntece, iar cele cîteva familii care în 1817 au băut bere din economie, vinul fiind atunci foarte scump, s-au văzut răsplătite cu rotunjimi și straturi de grăsime cărora nu știu cum să le vină de hac URMARE 101 — O dublă cauză a obezității este somnul prelungit și lipsa de mișcare Corpul omenesc își reface foarte mult forțele în timpul somnului cînd, în schimb, pierde puțin, deoarece mușchii sînt în repaos Ar trebui, așadar, ca ceea ce s-a dobîndit în plus să se topească prin mișcare, dar chiar prin a-ceea că dormim mult scurtăm timpul destinat mișcării Ca o altă consecință, cei ce dorm mult se dau în lături de la tot ce pare a cerc cit de puțină oboseală; ceea ce au asimilat în plus este, prin urmare, purtat de torentul circulației sîngelui și încărcat, printr-o operațiune ce rămîne printre misterele naturii, cu cîteva sutimi în plus de hidrogen: astfel grăsimea este gata formată și va fi depusă, prin aceeași manevră, în cămăruțele țesutului celular URMARE 102 — O ultimă cauză a obezității este mîncatul și băutul peste măsură S-a spus pe bună dreptate că unul dintre privilegiile spiței omenești este că mănîncă fără să-i fie foame și bea fără să-i fie sete; e vorba, într-adevăr, de un hatîr ce nu-1 pot avea animalele, întrucît se naște din cugetarea asupra plăcerii do a ședea la masă și din dorința de a-i prelungi durata 244 Această dublă înclinare a ieșit la iveală pretutindeni unde trăiesc oameni; se știe că sălbaticii mănîncă peste măsură și se îmbată pînă la îndobitocire ori de cîte ori au prilejul In ceea ce ne privește pe noi, cetățeni ai celor două lumi care credem că ne aflăm pe culmile civilizației, e lucru sigur că mîncăm prea mult N-o spun pentru cei — puțini la număr — care, de zgîrciți sau de nevoiași ce sînt, trăiesc singuri, departe de lume; cei dinții bucurm-du-se că strîng avere, cei din urmă suspinînd că nu pot viețui altfel; dar o spun sus și tare pentru toți cei care, mișeîndu-se în societatea noastră, sînt rînd pe rînd gazde sau oaspeți, oferă cu politețe sau primesc cu bunăvoință; cei care, nemaisimțind nici o urmă de foame, mănîncă dintr-o mîncare pentru că e îmbietoare și beau un vin pentru că e străin; o spun pentru toți, fie că se află în fiece zi într-un salon, fie că sărbătoresc doar duminica, uneori și lunea; cu oricare prilej toți mănîncă și beau prea mult, cantități uriașe de mîncăruri sînt zilnic înghițite fără a fi nevoie Cauza aceasta, de neocolit, lucrează, în chip deosebit de la om la om, după cum este alcătuit organismul fiecăruia; pentru bolnavii de stomac efectul nu este obezitatea, ci indigestia ANECDOTĂ 103 — Am avui sub ochi un asemenea exemplu, cunoscut dc jumătate din Paris Casa domnului Lang era una dintre cele mai strălucitoare din oraș; masa lui, mai cu scamă, era excelentă, atîta doar că dînsul avea un stomac pe atît de șubred pe cît îi era de mare gurmanderia Era un amfitrion desăvir-șit și mînca mai ales cu un curaj demn de o cauză mai bună Totul mergea bine pînă după cafea; stoma cui insă refuza munca ce i se impusese, începeau durerile și nefericitul gastronom era silit să se arunce pe o canapea, unde zăcea pînă a 245 doua zi ca să ispășească în lungi cazne scurta plăcere abia gustată E intr-adevăr demn de notat aici faptul că nu s-a lecuit, niciodată; cît a trăit s-a supus acestei ciudate alternative, iar suferințele din ajun n-au schimbat niciodată cu nimic prîn-zul de a doua zi La indivizii eu stomacul în bună stare min-catul fără socoteală are urmările arătate în articolul dinainte Totul este digerat, iar ceea ce nu e de trebuință pentru refacere se fixează și se transformă în grăsime Ceilalți au parte de indigestie necontenită; alimentele trec unele după celelalte fără să-și îndeplinească misiunea, iar cei ce nu cunosc cauza se miră că atîtea bucate de soi nu se învrednicesc de fapte mai bune Se va vedea că nu-mi epuizez subiectul în toate amănuntele, căci există o mulțime de cauze secundare ivite din obișnuințele noastre, din profesiunea practicată, din manii, din plăceri, cauze ce stau pe lingă cele pomenite deja și le grăbesc izbînda Toate acestea rămîn in seama urmașului pe care l-am invocat la începutul capitolului; eu mă mulțumesc doar cu o parte din beneficiu, și anume cu dreptul primului venit E multă vreme do cînd necumpătarea a atras asupra sa privirile observatorilor Filozofii au adus lauda moderațiunii; domnitorii au scos legi strașnice; religia a mustrat lăcomia; vai! cu toate acestea nici măcar o îmbucătură n-a fost dată la o parte iar arta îmbuibării înflorește pe zi ce trece Eu voi fi poate mai norocos apucînd pe o cale nouă: voi expune neajunsurile fizice ale obezității; grija de sine (self-preservation) va fi poate mai puternică decît morala, mai lesne de ascultat decît predicile, mai tare decît legile; și cred că sexul frumos e gata să se plece în fața lămuririlor științei ’ NEAJUNSURI ALE OBEZITĂȚII 104 Obezitatea arc urmări supărătoare pentru a- mindouă sexele, prin aceea că dăunează forței si frumuseții Ea dăunează forței sporind greutatea masei ce trebuie pusă în mișcare fără a spori și capacitatea de mișcare; apoi îngreunează respirația, ca urmare face cu neputință de dus la bun sfîrșit orice muncă unde c nevoie de folosirea îndelungată a forței mușchilor Obezitatea dăunează frumuseții distrugînd armonia dintru început a proporțiilor; căci diferitele părți ale trupului nu se îngrașă la fel Tot la frumusețe dăunează obezitatea și prin aceea că umple scobiturile hotărîte de natură: așa îneît e cît se poate de obișnuit să întîl-nim chipuri, foarte atrăgătoare odinioară, lăbărțate și sarbede acum din pricina obezității Nici șeful ultimului guvern nu scăpase de legea aceasta Se îngră șase foarte tare în ultimele campanii; din palid se făcuȘe livid, iar privirea pierduse mare parte din trufie O dată cu obezitatea vine și dezgustul pentru dans, plimbare, călărie ca și neîndemî-narea și lipsa de sprinteneală la petreceri și jocuri de societate Tot din pricina obezității omul devine o pradă ușoară pentru anumite boli ca apople-xia, hidropizia, varicele și se vindecă mult mai greu de altele EXEMPLE DE OBEZITATE 105 — Dintre eroii trupești n-am păstrat decît amintirea lui Marius1 și a lui Jan Sobieski (Măritiș, mic de stat dc felul lui, ajunsese la fel de lat pe cît era de înalt, ceea ce probabil l-a îngrozit pe Cimbrul care primise însărcinarea să-I ucidă 1 Caius Marius (157—86 î e nj, general și om politic roman, învingător al numirilor, al teutonilor și al cimbrilor Alungat din Roma de către rivalul său Sylla, reușește totuși să pună mîna pe putere în timp ce Sylla se afla în Orient își pierde popularitatea din pricina modului său de viață des-frînat și despotic 247 246 în ce-1 privește pe regele Poloniei, obezitatea ста cît pe ce să-i aducă sfîrșitul, căci, silit să fugă din fața unei coloane de cavalerie turcă, a căzut de pe cal, s-a sufocat, și-a pierdut cunoștința și ar fi fost negreșit măcelărit de nu l-ar fi ținut pe cal cîțiva aghiotanți, în vreme ce alții, inimoși, se jertfeau ca să o-prească dușmanul Dacă nu mă înșel, ducele de Vendome, vrednic fiu al marelui Henri, era și el peste măsură de gras A murit într-un han, părăsit de toată lumea, dar cu mintea destul de limpede ca să vadă cum ultimul dintre oamenii săi îi smulge perna de sub cap în chiar clipa în care își dădea duhul Cărțile sînt pline cu exemple de obezitate monstruoasă; le las pentru a vorbi în cîteva cuvinte, de cele pe care le-am cunoscut eu însumi Dl Rameau, coleg de școală cu mine, primar în La Chaleur, în Bourgogne, n-avea decît cinci picioare și două degete1 înălțime, și cîntărea cinci sute de livre Dl duce de Luynes, alături de care am șezut adesea, devenise uriaș; grăsimea îi răvășise chipul, altminteri frumos, iar ultimii ani și i-a petrecut într-o picoteală aproape neîntreruptă Dar n-am văzut nimic mai nemaipomenit decît un anume locuitor al New-York-ului, pe care cred că l-au văzut mulți parizieni cînd se plimbau pe strada Broadway; omul ședea într-un fotoliu enorm, pe ale cărui picioare s-ar fi putut clădi o biserică Edward avea pe puțin cinci picioare și zece degete înălțime și cum grăsimea îl umflase pe toate părțile, avea o talie de cel puțin opt picioare Degetele lui erau ca alo acelui împărat roman, care purta ca inele colierele soției sale; brațele și coapsele erau ca niște tuburi groase ’ Vechi unități de măsurat lungimea 1 picior aprox 33 cm, 1 deget = aprox 27 mm • ih ni le feței, nici în ținută; au însă ochii 262 stinși, buzele palide, întreaga alcătuire a chipului lor trădează lipsa de vlagă, slăbiciunea și ceva ce aduce cu suferința S-ar zice că au rămas neterminați și că în ei făclia vieții nu s-a aprins de-a binelea REGIM DE ÎNGRĂȘARE 115 — Orice femeie slabă dorește să se îngrașe; e o năzuință pe care am auzit-o de mii de ori; vom aduce, așadar, un ultim omagiu sexului atotputernic căutînd a înlocui prin forme adevărate, nurii din mătase și bumbac pe care-i vedem ca la expoziție, în vitrinele magazinelor de mode, spre marea supărare a judecătorilor aspri ce trec înspăimîntați prin fața lor și întorc capul de la aceste himere cu tot atîta — ba chiar cu mai multă —-îngrijorare decît dacă li s-ar înfățișa realitatea însăși Regimul chibzuit e toată taina dobîndirii unor forme mai împlinite; nu trebuie decît să mănînci pe alese Pentru cine ține acest regim, recomandările privitoare ia somn și la odihnă sînt aproape fără importanță, deoarece se ajunge oricum la țelul dinainte stabilit Căci dacă nu faceți mișcare veți fi predispus Ia îngrășare; dacă faceți mișcare tot vă îngrășați, deoarece veți mînca mai mult; și atunci cînd pofta de mîncare este științificește îndestulată'nu ne întremăm doar, ci cîștigăm și ceva în plus dacă e nevoie Dacă dormiți mult, vă veți îngrășa, datorită somnului; dacă dormiți puțin, digestia se va face mai repede și veți mînca mai mult Nu e vorba, deci, decît de a arăta cum trebuie să se hrănească, zi de zi, doritorii să-și rotunjească formele; nimic mai simplu, dacă urmăm feluritele principii deja statornicite Pentru a rezolva problema trebuie să-i oferim stomacului alimente care să-i dea de lucru fără a-1 osteni, iar forțelor de asimilare materiale pe care să le poată preface în grăsime Să încercăm să dăm aici ziua alimentară a 263 unui silf sau a unei silfide care a prins gust să se materializeze Regulă generală: se va mînca multă pîine proaspătă, coaptă în aceeași zi; nu se va îndepărta miezul Înainte de ora opt dimineața se va lua, în pat, dacă e cazul, o supă cu pîine și tăiței, nu prea sățioasă, ca să fie repede mistuită sau, cine vrea, o ceașcă de ciocolată La ora unsprezece se va lua un prînz alcătuit din ouă proaspete, papară sau ochiuri, plăcințele, cotlete și tot ce poftiți: important e să fie și ouă O ceașcă de cafea va fi binevenită Ora cinci va fi potrivită în așa fel îneît prîn-zul să fi fost mistuit înainte de a vă așeza la masă; căci se zice că e vorba de malversațiune ori de cîte ori ingestia unei mese încalcă digestia mesei următoare I După prînz se va face un pic de mișcare: I bărbații numai dacă profesiunea (îmbrățișată le-o îngăduie, căci datoria e înainte de orice; femeile vor merge în bois de Boulogne\ în parcul Tuileries1 2, la croitoreasă, la modistă, prin , magazine și pe la prietene pentru a tăifăsui despre ce au văzut E lucru sigur că un astfel de taifas este doctorie curată, ținînd seama de cîtă mulțumire aduce La cină supă, carne și pește după pofta inimii; dar se vor adăuga pilafurile, macaroanele, aluaturile cu zahăr, cremele dulci, șarlo-tele ș a m d 1 Bois de Boulogne, pădurice aflată la vest de Paris; loc de vînătoare presărat cu castele și pavilioane, majoritatea dispărute astăzi, a devenit un loc de plimbare începînd din secolul al XVII-lea Ultimele amenajări importante au fost făcute în vremea lui Napoleon al IH-lea 2 Parcul Tuileries, parc ce împrejmuia palatul Tuileries, veche reședință a suveranilor francezi, incendiat în timpul Comunei din 1871 Grădina franceză cu terase, balustrade din fier forjat, bazine ■ a extins și pe locul fostului palat, devenind un parc foarte îndrăfiit de parizieni La desert pișcoturi de Savoia, prăjituri și altele asemenea preparate cu feculă, ouă și zahăr Regimul acesta, deși pare monoton, poate deveni foarte variat; el îngăduie tot regnul animal; se vor folosi mai multe soiuri de cereale felurit gătite și garnisite pentru ca nu cumva să încolțească plictiseala și dezgustul, care ar însemna o piedică de neînvins pentru orice îmbunătățire de mai tîrziu Se va bea cît mai multă bere, sau, dacă nu, vinuri de Bordeaux sau din sudul Franței Vor fi ocolite acriturile, în afară de salată, care face bine la inimă Se vor presăra cu zahăr fructele eare, pot fi îndulcite; nu se vor face băi prea reci; din cînd în cînd se va merge la țară pentru a respira aer curat; toamna se vor mînca mulți struguri; la bal se va dansa, dar nu pînă la istovire Ora de culcare va fi în jur de unsprezece în zilele obișnuite și nu mai tîrziu de unu în cele extra Urmînd neabătut și cu tot curajul acest regim, vom drege în scurt timp neatențiile naturii; și sănătatea și frumusețea vor avea de cîștigat; voluptatea va trage foloase de pe urma amîndurora, iar în urechile profesorului vor picura prea plăcutele șoapte de recunoștință Oile, vitele, păsările domestice, crapii, stridiile, racii se îngrașă; de unde eu am dedus maxima: Orice viețuitoare care mănîncă se poate îngrășa, cu condiția ca alimentele să fie alese cum se cuvine 264 Meditațiunea a XXiV-a DESPRE POST DEFINIȚIE 116 — Postul este abținerea de bună voie de la mîncare, într-un scop moral sau religios Postul există din cea mai îndepărtată antichitate, deși este potrivnic înclinațiilor noastre, sau mai degrabă nevoilor noastre de toate zilele ORIGINEA POSTULUI, lată cum explică diverși autori obiceiul postului Cînd peste o familie se abatea un necaz, cînd murea tatăl, mama sau un copil iubit, toată casa era în doliu: mortul era jelit, i se spăla trupul, era îmbălsămat, i se făcea o în-mormîntare pe potriva rangului său Nimănui nu-i stătea gîndul la mîncare; oamenii posteau fără să-și dea seama Tot așa în nenorocirile colective, cînd toată lumea suferea de pe urma unei secete neobișnuite, a unui potop, a unor războaie crîncene sau boli molipsitoare, într-un cuvînt cînd venea cîte un prăpăd în fața căruia nici forța, nici dibăcia n-aveau putere, oamenii se lăsau în voia durerii și puneau totul pe seama mîniei zeilor; se umileau în fața lor, le aduceau prinosul chinurilor nemîncării Nenorocirile încetau și toți erau încredințați că e mulțumită lacrimilor și postului, așa că se foloseau de amîn-dou i cu țoale prilejurile asemănătoare 266 Prin urmare, oamenii năpăstuiți de nenorociri colective sau personale se lăsau pradă durerii și uitau să se hrănească, mai tîrziu au privit această înfrînare nesilită ca pe un act religios Ei au crezut că dacă își canonesc trupul atunci cînd sufletul le este deznădăjduit, vor putea atrage milostenia zeilor; ideea aceasta a cuprins toate popoarele și le-a inspirat doliul, jurămintele, rugăciunile, jertfele, caznele și înfometarea de bună voie CUM SE POSTEA 117 — Mă văd silit să spun că postul a devenit un obicei învechit, și, fie pentru a-i instrui pe necredincioși, fie pentru a-i converti, îmi iau libertatea de a povesti cum se petreceau lucrurile către mijlocul veacului al XVIII-lea în zilele obișnuite luam, înainte de ora nouă, un mic dejun alcătuit din pîine, brînză, fructe, uneori pateu și carne rece între amiază și ora unu se prînzea: o ciorbă și o bucată de carne gătite după obiceiul casei, garnisite după împrejurare și pe potriva pungii stăpînilor Pe la ora patru se lua o gustare: era o masă ușoară destinată îndeosebi copiilor și celor ce se făleau că țin rînduielile zde demult Mai erau însă și gustările supatorii, care începeau la ora cinci și durau nu se știe cît; erau prilej de mare veselie și doamnelor le plăcea grozav; cîteodată cucoanele se pofteau între ele la cîte o gustare, alungîndu-i pe bărbați Memoriile mele secrete mărturisesc că se împărtășeau o mulțime de bîrfe și de cancanuri Către ora opt se lua cina: cîteva gustărele la început, apoi friptură, un dulce ușor după friptură, salată și desert; se vorbea de una de alta, se făcea o partidă de cărți și apoi toată lumea mergea la culcare La Paris au existat dintotdeauna supeuri mai deosebite care începeau după spectacole La acestea veneau, după împrejurări, femei frumoase, actrițe la modă, femei cochete cu faimă 267 îndoielnică, nobili de viță, financiari, libertini și oameni de spirit Acolo se povesteau evenimentele zilei, se cîntau cîntecele noi; se discuta politică, literatură, teatru și mai cu seamă se făcea curte doamnelor Să vedem acum ce se întîmplă în zilele de post Se postea deci; micul dejun nu se lua defel, așa incit pofta de mîncare îți dădea ghes mai mult ca de obicei La ora prînzului fiecare mînca atît cît putea; dar peștele și legumele nu țin de saț; pe la cinci muream de foame; ne uitam la ceas, așteptam și turbam mîntuindu-ne Către ora opt primeam, în loc de o cină bună, o colațiune, cuvînt venit din mănăstiri, căci acolo călugării se adunau serile ca să discute despre Părinții Bisericii, după care li se îngăduia un pahar cu vin La colațiune nu se putea servi nici unt, nici ouă nimic ce conținuse viață Trebuia, așadar, să ne mulțumim cu salată, cu dulcețuri, cu fructe, feluri, vai, prea puțin sățioase, pe lîngă apetitul nostru din vremurile acelea; dar răb-dam de dragul Domnului, mergeam la culcare și, cît ținea postul Peștelui, o luam de la capăt Cît despre obișnuiții supeurilor mai sus pomenite, am fost asigurat că nu posteau și nici nu postiseră vreodată Pe atunci, capodopera bucătăriei era pregătitul unei colațiuni apostolice fără prihană, care să aducă totuși a cină Știința izbutise să-i dea de capăt mulțumită îngăduirii peștelui fiert, a tocanelor de legume și aluaturilor cu ulei Respectarea neabătută a postului aducea o plăcere care s-a pierdut, aceea de a lăsa postul în ziua de Paști Privite îndeaproape elementele plăcerilor noastre sînt: privațiunea, greutatea de a o îndura, năzuința către împlinire Toate acestea ■ ■ întilneau în actul care rupea postul: i-am văzut pe doi unchi de-ai mei, oameni înțelepți și serioși, leșinînd de bucurie în clipa în care, în ziua de Paști, vedeau că se taie șunca sau că se împarte un drob de miel Acum, rasă degenerată ce sîntem, n-am mai putea ține piept unor senzații atît de puternice ORIGINEA DELĂSĂRII 118 — Am văzut, cu ochii mei, cînd a început să se mai îndulcească asprimea postului; s-a întîmplat pe nesimțite Pînă la o anumită vîrstă tinerii nu erau siliți să postească; femeile gravide erau cruțate prin însăși starea lor; lor li se servea mîncare de dulce, care-i ispitea amarnic pe cei ce posteau Mai tîrziu, oamenii maturi începură a se plînge că postul ]e face rău, le dă dureri de cap, nu-i lasă să doarmă S-au pus pe seama postului toate micile neplăceri care-1 năpădesc pe om primăvara, ca, de pildă, petele de pe față, amețelile, sîngerârile din nas, toate semnele de trezire a vieții care anunță reînnoirea naturii Așa îneît unul nu postea pentru că se credea bolnav, altul pentru că fusese bolnav, un al treilea pentru că se temea de boală: ca urmare mîncarea de post și colațiunile erau tot mai rare Asta n-a fost tot: au venit cîteva ierni îndeajuns de aspre ca lumea să se teamă că vor lipsi rădăcinoasele; puterea bisericească însăși și-a mai slăbit în mod oficial neînduplecarea, în vreme ce capii de familie se plîngeau de cheltuielile mari la care îi silește regimul de post, alții ziceau că Dumnezeu nu vrea să ne șubrezim sănătatea, iar cei prea puțin credincioși adăugau că paradisul nu se cucerește prin înfometare Cu toate acestea datoria era datorie; mai în fiecare zi li se cereau parohilor încuviințări pe care ei le refuzau arareori, cerînd totuși să se facă ceva pomeni în locul postului în fine, a venit revoluția, care ne-a copleșit cu griji, temeri și interese de alt soi, 269 268 incit pînă la urmă nimeni n-a mai avut nici timpul, nici prilejul să umble pc la preoți, dintre care unii erau urmăriți ca dușmani ai statului, ceea ce nu-i împiedica să-i numească pe ceilalți schismatici La această cauză, din fericire dispărută, s-a adăugat o alta, nu mai puțin însemnată Ora meselor c alta acum: nu mai mîncăm nici atît de des, nici la aceleași ore ca străbunii noștri, așa că rînduielile postului ar trebui schimbate E un lucru atît de adevărat îneît, deși nu vizitez decît oameni cumpătați, cuviincioși și chiar destul de credincioși, nu cred să fi în-tîlnit, în douăzeci și cinci de ani, în afara casei mele, mai mult do zece prînzuri do post și o singură colațiune S-ar putea ca mulți să se simtă stînjeniți, dar asta o prevăzuse și sfîntul Pa vel: rămîn la adăpostul ocrotirii sale Altminteri, ne-am înșela foarte tare socotind că necumpătarea a sporit din pricina noilor rînduieli Numărul meselor a scăzut aproape la jumătate Beția a dispărut ori s-a pripășit, în anumite zile, în cele mai de jos clase ale societății Nu se mai țin orgii: un om desfrînat ar fi făcut de rușine Mai bine de o treime din Paris nu-și îngăduie, dimineața, decît o gustare ușoară, și dacă unii se mai desfată lăsîndu-se în voia unei gurmanderii alese și delicate, nu prea văd cum le-am lua-o în nume de rău, întrucît am văzut în altă parte că din ea nimeni n-are nimic de pierdut și toată lumea e în cîștig Nu încheiem capitolul fără a arăta pe ce cale nouă au luat-o gusturile poporului în fiecare zi mii de oameni se duc seara la teatru sau la cafenea așa cum în urmă cu patruzeci de ani s-ar fi dus la circiumă Fără îndoială, economia nu trage foloase de pe urma acestor obiceiuri noi, cîștigul e, în schimb, de partea moravurilor; la teatru mo- 270 ravurile se îmblînzesc; la cafenea cititul jurnalelor e prilej de învățătură; și e sigur că scăpăm de învrăjbiri, de boli și de îndobitocire, care sînt negreșit urmările chefurilor de prin cîrciumi Meditațiunea a XXV-a DESPRE ISTOVIRE ~ Se înțelege prin istovire o stare de slăbiciune, moleșeală și amărăciune datorată unor împrejurări anumite, și care îngreunează activitatea funcțiunilor vitale Lăsînd la o parte istovirea din lipsă de hrană, se pot număra trei soiuri: istovirea din pricina oboselii musculare, istovirea din pricina muncii intelectuale și istovirea din pricina exceselor genitorii Un leac comun tuturor celor trei soiuri este încetarea imediată a faptelor care au dat naștere acestei stări, nu departe de boală, chiar dacă nu-i boală în toată puterea cuvin tului TRATAMENT După aceste prime măsuri de ncocolit, gastronomia este prezentă, întotdeauna gata să-și ofere serviciile Omului vlăguit de o prea îndelungată trudă ea îi aduce o supă deasă, un vin bun și tare, carne macră și somn Savantului ce s-a lăsat purtat de farmecul subiectului său îi recomandă un pic de mișcare în aer liber pentru a-și limpezi creierul, o baie pentru a-și destinde nervii încordați, carne de pasăre, verdețuri și odihnă Vom afla acum, din observația de mai jos, ce poate face ea pentru cel care uită că voluptatea are limite, după cum și plăcerea are primejdiile sale 272 TRATAMENT FĂPTUIT DE PROFESOR 120 — M-am dus în vizită la unul dintre cei mai buni prieteni ai mei (dl Rubat); mi s-a spus că e bolnav și, într-adevăr, l-am găsit zăcînd lingă foc, în halat de casă și cătrănit rău Fizionomia sa m-a înspăimîntat; avea chipul palid, ochii îi luceau, buza de jos îi spînzura lăsînd să i se vadă dinții, ceea ce-i dădea un aer hidos M-am grăbit să aflu pricina acestei neașteptate transformări; prietenul se lăsa greu, eu însă nu m-am dat bătut și după oarece codeală, îmi spuse, roșind: „Prietene, știi câ soția mea e geloasă și că pornirea asta a ei îmi dă mult de furcă De la o vreme a apucat-o o criză înfricoșătoare și am ajuns în halul în care mă vezi vrînd să-i dovedesc că n-a pierdut nimic din dragostea mea și că nu există, în dauna ei, nici o abatere de la îndatoririle conjugale" — Ai uitat așadar, i-am spus, că ai patruzeci și cinci de ani și că gelozia-i boală fără leac? Nu știi tu că furens quid foemina possit? Și, furios uni eram, i-am mai spus și altele, prea puțin curtenitoare „Ia să vedem mai departe, pulsul îți este rar, puternic și îndesat, се-ai de gînd să faci? — Doctorul, răspunse el, abia a plecat de la mine; s-a gîndit că am făcut o febră nervoasă și a prescris o lăsare de sînge, pentru care va trimite neîntîrziat un felcer — Un felcer! am strigat, păzește-te de el sau ești un om mort; alungă-1 ca pe un ucigaș și spune-i că am pus eu mîna pe tine, trup și suflet Dar, ia spune, doctorul cunoaște cauza prezentă a bolii tale? — Vai, nu! o rușine nelalocul ei m-a împiedicat să-i spun totul — Ei bine, trebuie chemat înapoi Am să-ți pregătesc o fiertură care o să-ți facă bine; pînă atunci ia asta, și i-am dat un pahar cu apă saturată de zahăr, pe care el a înghițit-o cu încrederea lui Alexandru și o credință înduioșătoare 273 L-am părăsit apoi și am alergat la mine acasă unde, ca un vraci, am amestecat, tocat și pregătit cu mare grijă o fiertură de leac, pe care o veți afla între Varietăți*, proce-dînd în așa fel îneît să isprăvesc cît mai iute, căci în asemenea cazuri o întîrziere de cîteva ceasuri poate însemna că nu mai e nimic de făcut M-am întors curînd înarmat cu poțiunea mea; de pe acum pacientului îi era mai bine; avea un pic de culoare în obraji și privirea mai liniștită; dar buza tot îi mai atîrna, slu-țindu-1 Medicul n-a întîrziat și eu l-am incunoștin-țat de tot ce făcusem pînă atunci; bolnavul i s-a destăinuit Fruntea sa doctorală a luat la început un aer sever; dar de îndată îi zise amicului meu, aruneîndu-ne o uitătură nu lipsită de ironie: „Nu trebuie să vă mirați că n-am ghicit o boală ce nu șade bine, nici vîrstei, nici situației dumneavoastră, și prea sînteți modest, ascunzîndu-i cauza care nu poate decît să vă onoreze Trebuie să vă dojenesc, pentru că m-ați pus în fața unei erori de pe urma căreia ați fi pătimit foarte mult Altminteri, confratele meu, adăugă el cu o plecăciune pentru care nu i-am rămas dator, v-a arătat calea cea bună; beți din zeama aceea, oricum ar numi-o dumnealui, și dacă, așa cum bănuiesc, febra va scădea, luați mîi-ne dimineață, o ceașcă de ciocolată amestecată cu două gălbenușuri proaspete" Cu aceste cuvinte și-a luat bastonul, pălăria și a ieșit, lăsîndu-ne în mare ispită de a face haz pe socoteala domniei sale Curînd i-am dat bolnavului o cană mare din elixirul meu de viață; l-a băut cu lăcomie, și chiar mai voia o porție; dar i-am cerut să facă o pauză de două ore și i-am servit următoarea doză înainte de a pleca acasă A doua zi nu mai avea febră și era aproape vindecat: a luat micul dejun după cum i se ’ Vezi sfîrșitul cărții, nr X 274 prescrisese și din ziua următoare a fost în stare să-și vadă de treburile lui obișnuite; dar febra rebelă nu i-a trecut de tot decît după a treia zi Nu după mult afacerea a ieșit ia lumină și toate doamnele o comentau în șoaptă Unele îl admirau pe prietenul meu, a-proape toate îi plîngeau de milă, iar profesorul gastronom a fost ridicat în slăvi Meditațiunea a XXVl-a DESPRE MOARTE Omnia mors postit, lex est, non poena perire ^ 121 — Creatorul a toate i-a dat omului șase mari trebuințe de neocolit, care sînt: nașterea, mișcarea, hrănirea, somnul, reproducerea și moartea Moartea este încetarea totală a legăturilor dintre simțuri și nimicirea absolută a forțelor vitale, care lasă corpul pradă legilor descompunerii Aceste trebuințe, diferite, sînt toate întovărășite și îndulcite de cîteva senzații de plăcere; moarea însăși nu-i lipsită de farmec cînd e naturală, adică atunci cînd corpul a străbătut perioadele de creștere, de virilitate, de bătrînețe și de sfîrșeală care îi sînt hărăzite De n-aș fi hotărît ca acest capitol să fie foarte scurt, aș chema în ajutor medicii care au observat prin ce nuanțe abia simțite trec corpurile însuflețite în starea de materie neînsuflețită Aș cita filozofi, regi, oameni de litere care, la marginea veșniciei fiind, departe de a cădea în ghearele suferinței, aveau gîn-duri plăcute pe care le mai și împodobeau cu farmecul poeziei Aș aminti răspunsul lui Moartea toate le cere; a pieri este o lege, nu o pedeapsă 276 Fontenelle1 pe patul de moarte cînd, întrebat ce simțea, a zis: „Nimic altceva decît greutatea de a trăi“ Dar prefer să nu dau aici decît propria-mi convingere, întemeiată nu doar pe analogie, ci și pe unele observații nimerite, cred cu, dintre care ultima este a-ceasta: O mătușă de-a mea, in vîrstă de nouăzeci și trei de ani, trăgea să moară Deși la pat de o bună bucată de vreme, era în deplinătatea facultăților și starea ci se vădise doar prin scăderea poftei de mîncare și prin vocea tot mai stinsă, îmi arătase întotdeauna multă prietenie; stăteam prin preajma patului ei, gata s-o îngrijesc cu duioșie, ceea ce nu mă împiedica să o observ cu acea căutătură filozofică, pe care am îndreptat-o întotdeauna asupra a tot ce mă înconjoară „Aici ești, nepoate? îmi zise cu o voce abia auzită — Da, mătușă, sînt la porunca dumi-tale și cred că ai face bine dacă ai sorbi nițel vin vechi — Dă-mi, prietene: lichidul merge întotdeauna în jos“ M-am grăbit să-i împlinesc dorința: și ridieînd-o ușurel am ajutat-o să înghită o jumătate do pahar din cel mai bun vin al meu S-a însuflețit pe dată; și întoreîndu-și către mine ochii, cîndva grozav de frumoși, îmi zise: „Mulțumesc mult pentru acest ultim serviciu; dacă vei ajunge vreodată la anii mei vei vedea că moartea devine o nevoie, ca și somnul" Au fost ultimele ei cuvinte; după o jumătate de ceas a închis ochii pentru totdeauna Doctorul Richerand a descris cu atita adevăr și filozofie ultimele degradări ale corpului ’ Bernard Le Bovier (le Fontenelle (1657—1757), personaj de mare faimă în epocă Autor de piese de teatru prea puțin aplaudate, a strălucit în schimb în saloane prin marea sa erudiție ți vivacitatea spiritului A fost totodată un bun vulgarizator al științelor (lucrarea Convorbiri asupra pluralității lumilor) Și-а dominat epoca și a ajutat, ca precursor al enciclopediștilor, la liberalizarea spirituală 277 omenesc și ultimele clipe ale individului îneît cititorii îmi vor fi recunoscători că le aduc la cunoștință pasajul următor: „lată în ce ordine încetează și se descompun facultățile intelectuale Rațiunea, har cu care omul se crede singur dăruit, îl părăsește cea dinții își pierde mai întîi puterea de a asocia judecățile, curînd pe aceea de a compara, de a aduna, de a combina și îmbina mai multe idei pentru a deosebi legătura dintre ele Se zice atunci că bolnavul își pierde capul, că bate cîmpii, că aiurează Delirul mînuiește de obicei ideile cele mai familiare ale individului; pasiunea care-1 stăpînește cel mai tare iese curînd la lumină: avarul vorbește deschis despre comorile lui bine ascunse, un altul moare năpădit de spaime religioase Scumpe amintiri ale patriei îndepărtate, atunci înviați voi în toată puterea și în toată splendoarea! După rațiune și judecată, este atacată facultatea de a asocia ideile Asta se întîmplă în starea cunoscută sub numele de leșin, pe care am cunoscut-o eu însumi Stăteam de vorbă cu unul dintre prietenii mei, cînd am simțit că mi-e peste putință să leg iute între ele două idei a căror asemănare voiam s-o aduc în discuție; sincopa nu era totuși completă; îmi mai păstram memoria și capacitatea de a simți; auzeam că persoanele din jurul meu ziceau leșină și se străduiau să mă ajute să ies din această stare nu întru totul neplăcută După aceea se stinge memoria Bolnavul în delir care încă îi mai deosebea pe cei a-flați lîngă el începe să nu-și mai recunoască rudele, nici prietenii apropiați La sfîrșit, își pierde simțurile; acestea se sting unul după celălalt, într-o ordine dinainte hotărîtă: gustul și mirosul nu mai dau nici un semn; ochii se acoperă cu un nor tulbure și capătă o expresie lugubră; urechea mai e sensibilă la sunete și la zgomote Este, fără îndoială, motivul pentru care oamenii primitivi obișnuiau, ca să se încredințeze de venirea morții, să 273 strige tare în urechile răposatului Muribundul nu mai simte mirosurile și gusturile, nu vede și nu aude îi rămîne senzația pipăitului; se zvârcolește în așternut, zvîrle brațele în afară, își schimbă poziția clipă de clipă; după cum am arătat mai înainte mișcările lui se aseamănă cu cele ale fătului în pîntecele mamei Apropiata moarte nu-1 în-spăimîntă, căci nu mai are nici un gînd și își sfîrșește viața așa cum și-o începuse, fără a fi conștient" (RICÎIERAND Nouvedaux elements de physiologie, ediția a noua, tomul II, p 600) Meditațiunea a XXVIi-a ISTORIA FILOSOFICĂ A BUCĂTĂRIEI 122 — Bucătăria este cea mai veche dintre arte; Adam s-a născut flămînd, iar nou-năs-■cutul, abia venit pe lume, scoate țipete care nu se potolesc decît la sinul doicii Este, de asemenea, dintre toate artele, cea care ne-a adus cel mai însemnat serviciu pentru viața civilizată, întrucît nevoile bucătăriei ne-au învățat să folosim focul, iar prin foc omul a îmblînzit natura Văzînd lucrurile din afară putem număra trei feluri de bucătărie: Prima, cea care se ocupă cu prepararea •alimentelor, a păstrat numele de la origine; Cea de-a doua se ocupă cu analiza și verificarea elementelor; a fost denumită chimie; A treia, care s-ar putea numi bucătărie de leac, este cunoscută sub numele de farmacie Ele se deosebesc prin scop, se înrudesc însă prin întrebuințarea focului, a cuptorului și a unor vase asemănătoare Astfel, aceeași bucată de carne de vită pe care bucătarul o preschimbă în supă și în rasol, o ia în primire chimistul pentru a afla în cîte feluri de substanțe se poate descompune, iar farmacistul ne-o scoate fără milă din coro, cînd se face vinovată de o indigestie RÎNDUIALA ALIMENTAȚIEI 123 — Omul este un anima] omnivor; are dinți inci- 280 sivi pentru tăiatul fructelor, molari pentru zdrobirea grăunțelor, și canini pentru sfîșie-rea cărnurilor; drept care s-a făcut observația că omul, cu cît e mai aproape de sălbăticie, cu atît are caninii mai puternici și mai la vedere E foarte probabil că specia aceasta s-a ținut multă vreme cu fructe, și n-avea încotro căci omul este cel mai greoi animal al lumii vechi, mijloacele sale de atac fiind foarte slabe cîtă vreme nu este înarmat Dar instinctul de perfecțiune care îi este în fire nu l-a părăsit: chiar sentimentul slăbiciunii sale l-a îndemnat să-și caute și să-și fabrice arme; l-a mînat din urmă și instinctul carnivor, vădit prin canini; și, de îndată ce a avut arme a prins a ucide și a folosi spre hrana sa toate animalele din preajmă Instinctul acesta de nimicire n-a pierit; copiii ucid mai întotdeauna micile animale lăsate pe mîna lor; dacă le-ar fi foame le-ar mînca Nu-i de mirare că omul a dorit să se hrănească cu carne; stomacul lui este prea mic, iar fructele au prea puține substanțe care să se metabolizeze și să-1 sature; mai bune ar fi legumele; dar pentru consumul lor e nevoie de o pricepere ce s-a format de-a lungul a multe veacuri Primele arme trebuie să fi fost crengile de copac, iar mai târziu arcul și săgețile O observație de mare însemnătate e aceea că arme ca arcul și săgețile s-au găsit pretutindeni unde trăiesc oameni, în orice climat și la toate latitudinile E o uniformitate greu de explicat Nu înțelegem cum de aceleași idei le-au venit unor indivizi supuși unor împrejurări diferite: cauza s-a pierdut, probabil, în negura veacurilor Singurul necaz cu carnea crudă e că, din pricina vîscozității, se lipește de dinți; altminteri nu-i deloc neplăcută la gust Sărată cum trebuie se digeră foarte bine și trebuie că e mai hrănitoare decît cea gătită 231 „Mein Gott, îmi spunea, în 1815, un căpitan croat pe care-1 poftisem la cină, nu e nevoie de atîtea dichisuri pentru o masă bună Cînd sîntem în campanie și ne e foame do-borîm prima sălbăticiune care ne iese în cale Tăiem o bucată de carne macră, o presarăm cu sare — avem întotdeauna sare în sabre-tasche* — și o punem sub șa, pe spinarea calului; tragem un galop și apoi (cu gestul unui om care mușcă cu poftă) niam, niam, niam, ne ospătăm ca niște prinți* Cînd vînătorii din Dauphine pleacă la vînătoare, în septembrie, nu uită să ia cu ei sare și piper Cînd ucid un sitar dolofan îl jumulesc, îl trec prin sare și piper, îl poartă o vreme pe pălărie și îl mănîncă M-au asigurat că pasarea aceasta e mai bună așa decît friptă De altfel, dacă strămoșii noștri se mulțumeau cu cărnuri crude, obiceiul nu l-am lepădat nici noi Pînă și persoanele cele mai năzuroase nu se dau în lături de la cîrnă-ciorii de Arles, de la mortadella, de la carnea afumată de Hamburg, de la heringi, scrumbii sărate și altele asemenea, netrecute prin foc, dar nu mai puțin gustoase DESCOPERIREA FOCULUI 124 — După un răstimp îndelungat de ospătare în felul croaților, s-a descoperit focul; a fost o întîm-plare, căci focul nu există de la sine pe pămînt; locuitorii insulelor Mariane nu-1 cunoșteau GĂTITUL 125 — Odată cunoscut focul, oamenii, dintr-un instinct de perfecțiune, au pus carnea alături, la început pentru a o usca, mai tîrziu, pentru a o frige pe cărbuni aprinși Carnea astfel gătită li s-a părut mult mai bună; e mai îndesată și se mestecă mai ușor; iar osmazoma se aromatizează rumenindu-se * abretasche sau buzunar de sabie este săculețul incrustat prins pe cureaua de care atîrnă sabia trupelor de cavalerie ușoară; are un rol însemna! in snoavele soldățești 282 și îi dă un parfum care, de atunci și pînă acum, ne e foarte pe plac S-a văzut însă că friptă pe jar carnea ră-mine întotdeauna mînjită cu o funingine care se curăță foarte greu De neajunsul acesta au scăpat înfigînd carnea în țepușe ținute deasupra jarului, rezemate pe cîteva pietre de mărime potrivită Așa s-a ajuns la frigărui, mîncare pe cît de simplă pe atît de savuroasă; orice carne astfel friptă e tare gustoasă, întrucît în parte se și afumă Lucrurile nu merseseră mult mai departe pe vremea lui Homer; și nădăjduiesc că vă va face plăcerea să aflați de aici cum a fost cina de bun venit cu care Ahile i-a întîmninat în cortul său pe trei greci dintre cei mai de vază, unul din ei fiind rege Dedic doamnelor povestirea ce urmează, căci Ahile era cel mai chipeș dintre greci; iar mîndria nu l-a împiedicat să verse lacrimi a-tunci cînd i-a fost răpită Briseis; tot pentru ele am ales eleganta traducere a D-lui Du-gas-Montbel, autor blajin, îndatoritor și destul de gurmand pentru un elenist; Majoref jam crateram, Moenetti fiii, appone, Meraciusque misce, poculum autem para unicuique; Charissimi enim iști viri meo sub tecto Sic dixit: Patroclus dilecto obelividit socio; Sed carabum ingentem posuit ad ignis jubar; Tergum in ipso posuit ovis et pinguis caprae Apposuit et suis saginam scapulam abundanlem pinguedine Huic tenebat carnes Automedon, secabatque nobilis Achilles Eas quidem minute secabat, et verubus affigebat Igne Moenetiades accendebat magnum, deo similis vir; Sed postquam ignis deflagravit, et flamma extindă est, Prunas siemens, verua desuper extindit 283 Inspersit autem sale sacro, a lapidibus elevans At postquam assavit et in mensas culinaris fudit, Patroclus quidem, panem accipiens, distribuit in mensas Pulchris in canistris, sed carnem distribuit Achilles, Ipse autem adversus sedit Ulyssi divino, Ad parietem alterum Diis auteum sacrificare jussit Patroclum suum socium Is in ignem jecit libainenta Hi in cibps paratos appositos manus immiserunt; Sed postquam potus et cibi desiderium exenierunt, Innuit Ajax Phoenici: intellexit autem divinus Ulysses, Implensque vino poculum, propinavit Achilli, etc* „Bine ați venit, o prieteni, voi care, cu toată mînia-mi, Dragi îmi sînteți mai presus decît alții, nevoia v-aduce?“ Asta grăindu-le,-i duse sub cortu-i și-acolo le dete Scaune cu așternut porfiriu ca să șadă pe ele Repede-apoi îndemnă pe Patroclu, fiindu-i aproape: „Adu-ne-ncoace o cană de vin, o Patrocle, și Iasă Vinul mai tare să fie și dă un pocal fiecărui; Iată, prietenii cei mai iubiți îmi sînt oaspeți în casă " Astfel îi zice, Patroclu-1 ascultă pe el, iar Ahile ’ N-am copiat textul original, pe care puțini l-ar fi înțeles; dar am crezut de cuviință să dau tălmăcirea latină, întrucît limba aceasta, mai răspîn-dită, perfect mulată pe greacă, e pe potriva amănuntelor și simplității acestui ospăț eroic Ia un trunchi mare, un fund, la zarea din vatră-1 așază; Pune pe el o spinare de oaie și una de capră, Pune și-un spate de vier care-i îndoldorat în grăsime Automedonte ținea și din carne tăia Peleianul Și-nfeliind-o frumos, o trecea după asta-n frigare Repede-aprinde foc mare Patroclu și lemnele-aprinse Ard, se prefac în jeratic, și cînd pălăria se stinge, Scormone jarul întreg și asupra-i frigările-ntinde, Sare presară-n crăcane le sprijină și le-nvîrtește După ce carnea el frige și pe tocătoare o , răstoarnă, Pîne împarte pe masă Patroclu-n panere frumoase, Iar Peleianul friptura, și-n față cu Laertianul La un perete s-așază și spune la soțu-i să-nchine Zeilor jertfe; el însuși aruncă în foc măruntaie Mîinile apoi și le-ntind la bucatele gata din față Cînd potoliră ei foamea și setea, din ochi atunci Aias Semn îi făcu lui mos Fenix Luă însă sama Ulise Și cu paharul umplut îi ură lui Ahile și-i zise:1 Și uite așa un rege, un fiu de rege și trei generali au cinat foarte bine cu pîine, vin și carne friptă Bănuim că Ahile și Patrocle s-au îngrijit de pregătirea ospățului numai pentru a-i cinsti și mai mult pe aleșii oaspeți care veniseră la ei; căci, în mod obișnuit, bucătăreala 1 Pentru edificarea cititorului am preferat să redăm scena prin excelenta traducere a lui George Murnu (Homer, Iliada, Editura pentru Literatură U-niversală, București, 1967, p 166, cîntul IX, 195— 221) 285 284 era treaba sclavilor și a femeilor: ne-o spune-Homer descriind, în Odiseea, cum și ce mîn-cau pețitorii Pe atunci măruntaiele umplute cu sînge și cu grăsime erau socotite o mîncare foarte aleasă (era un soi de caltaboș) în vremea aceea și mult înainte, fără îndoială, poezia și muzica se alăturau plăcerilor mesei Barzi venerați slăveau minunățiile naturii, iubirile zeilor și marile fapte de vitejie; ei îndeplineau astfel un fel de slujbă religioasă și se poate ca însuși divinul Homei’ să fi ieșit dintre acești oameni blagosloviți de soartă; nu s-ar fi ridicat atît de sus dacă nu și-ar fi început ucenicia încă din copilărie Doamna Dacier1 a observat că Homer nu pomenește niciunde în opera sa de carne fiartă Evreii erau mai înaintați datorită șederii în Egipt; aveau oale de pus pe foc; într-o astfel de oală s-a făcut zeama pe care lacob a vîndut-o așa de scump fratelui său Isaia * 2 E intr-adevăr greu să ne dumirim cum de-a izbutit omul să prelucreze metalele; se zice că Tubalcain3 a fost primul care s-a îndeletnicit cu fierăritul Astăzi, știind și cunoscînd atîtea, ne folosim de metale pentru a prelucra alte metale; le îndoim cu clești de fier, le modelăm cu ciocane de fier; le tăiem cu lame de oțel; dar nimeni n-a fost în stare să-mi explice cum a fost făurit primul clește și primul ciocan ospețele Orientalilor — grecii 126 — Bucătăria a propășit cînd s-au făcut, ’ Anne Lefebvre Dacier (1647—1720), traducătoarea lui Homer în limba franceză în celebra ceartă dintre Antici și Moderni a fost o pasionată adversară a Modernilor 2 Isaia, fiul lui Isaac și al Rebecăi, fratele mai mare al lui lacob căruia i-a vîndut, pentru un blid de linte, dreptul său de prim născut 3 Tubalcain, personaj biblic, descendent al iui Cnin, fiul lui Adam, strămoș mitic al fierarilor 286 din bronz sau din lut, oale rezistente la foc S-au putut găti cărnurile, s-au putut fierbe legumele; s-au obținut supe, zemuri, piftii; toate acestea vin unele după altele și se sprijină între ele în scrierile cele mai vechi descoperite pînă acum se pomenește nu o dată de ospețele regilor din Răsărit Nu-i nici o mirare că domnitori care stăpîneau ținuturi atît de mănoase în de toate, în mirodenii și în parfumuri mai ales, făceau chiolhanuri de pomină; ne lipsesc însă amănuntele Se știe doar atît: Cadmus, cel care a adus scrierea în Grecia, fusese bucătar al regelui Sidonului Obiceiul de a înconjura masa cu paturi și de a mînca întins pe pat a prins la popoarele voluptuoase și molatice Acest rafinament, o slăbiciune de fapt, n-a fost la fel de bine primit în toate părțile Popoarele care țineau forța și curajul la mare cinste, cele ce numărau frugalitatea printre virtuți, l-au dat la o parte multă vreme; a fost însă adoptat la Atena, și pentru mult timp a dobîndit drept de cetate în toată lumea civilizată Bucătăria și plăcerile ei erau foarte prețuite de atenieni, popor sclivisit și lacom de noutăți; pildă erau regii, bogătașii, poeții, oamenii de știință; chiar filozofii au găsit că nu trebuie să renunțe la atari bucurii supte la sinul naturii Din ce citim în autorii vechi ne dăm seama că ospețele lor erau serbări în toată puterea cuvîntului Din vînătoare, pescuit și negoț se alegeau cu o mulțime de bucate, socotite și astăzi bunătăți de soi, iar concurența le ridicase prețul peste măsură Artele se întreceau la împodobirea meselor, împrejurul cărora, întinzîndu-se pe paturi acoperite cu covoare de purpură, se rîndu-iau oaspeții Trebuia să înveți să dai și mai mult gust bucatelor printr-o conversație plăcută, așa în- 287 cît sporovăială de la masă a ajuns, încet-în-cet, o știință Cîntecele, care începeau pe la felul trei, și-au pierdut antica severitate, și n-au mai slăvit doar zei, eroi și fapte de vitejie; se cînta prietenia, plăcerea și dragostea, cu o dulceață și o armonie la care limbile noastre uscate și necioplite nu vor ajunge nicicînd Vinurile din Grecia, care ni se par strașnice și acum, fuseseră cercetate și clasificate de amatori, de la cele mai dulci la cele mai aspre; la unele ospețe se străbatea toată scara, și, ceea ce azi nu se mai întîmplă, cupele erau cu atît mai mari cu cît vinul turnat era mai bun Femeile cele mai frumoase veneau să dea și mai mult farmec acestor voluptuoase întruniri Dansuri, jocuri, distracții de tot felul prelungeau plăcerile serii Se respira voluptatea prin toți porii, și nu doar un Aristip1 sosit sub flamura lui Platon s-a tras, la plecare, sub cea a lui Epicur Savanții s-au grăbit să scrie despre arta care aduce asemenea dulci bucurii Numele lor le știm de la Platon, de la Ateneu și de la alții Dar vai! lucrările lor s-au pierdut; ne pare rău îndeosebi de Gastronomia lui Ac/ies-trade, prieten al unuia dintre fiii lui Pericle „Acest mare scriitor, zice Teotim, străbătuse țări și mări ca să vadă singur ce bunătăți mai alese rodeau în călătorii nu se apleca asupra moravurilor popoarelor, întrucît este cu neputință să le schimbi; intra însă in lăcașurile unde se găteau bucatele și n-a stat de vorbă decît cu oameni folositori plăcerilor sale Poemul său este o comoară de învățătură și nu-i vers care să nu merite a fi ținut minte“ 1 Aristip (sec V î e n ) filozof grec, elev al lui Socrate și fondator al școlii din Cirena, după care fericirea se întemeiază pe plăcere Se apropie astfel de filozofia lui Epicur (341—270 î e n ) după care plăcerea este binele suprem, care trebuie căutat nu in petreceri grosolane, ci în practicarea virtuții și în cultivarea spiritului 238 Aceasta era starea bucătăriei în Grecia; și a rămas așa pînă cînd o mină de oameni, veniți să se așeze pe malul Tibrului, și-au întins stăpînirea asupra popoarelor vecine și au sfîrșit prin a cuceri lumea OSPEȚELE ROMANILOR 127 — Mînca-rea aleasă le-a fost necunoscută romanilor atîta vreme cît au luptat numai pentru a-și păzi neatârnarea sau pentru a-și subjuga vecinii, la fel dc săraci ca și ei Pe atunci generalii lor mînau carele, se hrăneau cu legume etc Istoricii iubitori de ierburi nu scapă nici un prilej de preamărire a acestor vremuri de demult cînd frugalitatea era ținută la mare cinste Ajungînd să cucerească însă Africa, Sicilia și Grecia, începură a petrece pe socoteala învinșilor, în țări ce erau, ca civilizație, mult înaintea lor, și aduseră Ia Roma bucatele din care se înfruptaseră și care, n-avem nici o îndoială, s-au bucurat de o foarte bună primire Romanii trimiseseră la Atena o solie care să le aducă legile lui Solon; tot la Atena se duceau ca să studieze literele și filozofia Învățînd bunele maniere cunoscură și deliciile oaspeților, iar bucătarii sosiră la Roma împreună cu oratorii, filozofii, retorii și poeții Cu timpul, în urma victoriilor care au făcut să se scurgă spre Roma bogățiile lumii, luxul meselor a atins culmi de neînchipuit S-a gustat din toate, de Ia greiere la struț, de la hîrciog la mistreț*; tot ce pișcă la limbă a fost încercat ca acritură sau gustat ca atare, • GLIRES FABRI — Glires iscio porci no, item pulpis ex omni glirium membra ritis, cum pipere, nuclceis, lasere liquamine, Sarci es glires, et sutos in tegula positos, mittes in furnum, aut Sarsos in t libaro coques Vei umple hîrciogii cu cîrnațî de porc și cu ■ arne slabă din trupul lor, cu piper, nucșoară, sil-fium, garum; după ce i-ai cusut și i-ai așezat în tigaie îi vei băga în cuptor, sau, umpluți, îi vei coace în spuză (Apicius, Arta culinară, VIII, IX) Hîrciogii treceau drept o mîncare foarte bună: uneori se aduceau la masă cîntare pentru a le ve- 289 substanțe la care nici nu ne duce gîndul, ca assa foetida 1 sau ciumăreaua, și altele Tot universul cunoscut a fost pus la bătaie de către soldați și călători Din Africa s-au adus bibilicile și trufele, din Spania iepurii domesticiți, din Grecia fazanii, care ajunseseră acolo de pe malurile Phasisului2 din cele mai îndepărtate colțuri ale Asiei s-au adus păunii Romanii cei mai de vază au ținut să aibă grădini frumoase în care cultivau nu numai fructe deja cunoscute, ca perele, merele, smochinele, strugurii, ci și din cele aduse de departe, anume: caisele din Armenia, piersicile din Persia, gutuia din Sidon, căpșunile din văile muntelui Ida și cireșele, cucerire a lui Lucullus3 în regatul Pontului Importarea acestor mărfuri, care s-a întîmplat fără îndoială în împrejurări felurite, dovedește cel puțin că era vorba de un avînt general și că fiecare găsea că e un titlu de glorie și o în rifica greutatea Cu privire la hîrciogi se cunoaște următoarea epigramă a lui Marțial, XIII, 59 Tota mihi dormitur hyems, et pinguior illo Tempore sum, quo те nil nisi somnus alit întreaga iarnă dorm și sînt mai gras atunci Cînd nimic nu mă hrănește decît somnul Lister, gurmandul medic al unei regine gurmande (regina Ana), cercetînd ce foloase poate trage bucătăria din întrebuințarea cîntarelor face observația că, douăsprezece ciocîrlii care nu cîntăresc douăsprezece uncii ( o uncie valora 30,595 g, reprezen-tînd a douăsprezecea parte dintr-o livră — N T ) abia dacă sînt bune de mîncat; că sînt bunișoare dacă au fix douăsprezece uncii; dar cînd trag la cîntar treisprezece uncii, înseamnă că sînt rotofeie și delicioase 1 assa faetida: gumă rășinoasă cu miros neplăcut, provenind din rădăcina unei plante înrudită cu pătrunjelul, aerelul Substanța aceasta se folosește la fabricarea unor medicamente antispastice 2 Phasis, rîu în Colchida (Caucaz), la gurile căruia se credea că trăiesc cîrduri întregi de fazani 3 Luduș Licinius Luccullus (106—57 î e n ), general roman, conducător, înaintea lui Pompei, al luptelor împotriva lui Mitridate A devenit faimos prin luxul ostentativ în care trăia 290 datorire să fie de folos plăcerilor poporului-rege Printre cele de-ale gurii peștele a fost mai întîi o raritate de preț Erau preferate unele soiuri în dauna altora, încă mai rîvnite dacă erau pescuite în locuri anume Peștele din ținuturi îndepărtate era adus în butoaie cu miere; iar pentru cei mai mari se plăteau bani buni, datorită concurenței dintre doritori, printre care mulți erau mai avuți decît regii Băuturile au fost cercetate și ele cu nu mai puțină răbdare și băgare de seamă Vinurile din Grecia, din Sicilia și din Italia erau cele mai îndrăgite; întrucît bunul renume le venea fie de la ținutul, fie de la anul în care fuseseră produse, fiecare amforă purta un fel de act de naștere O nata mecum consule Manlio\ Și asta n-a fost tot Urmînd instinctul df înflăcărare deja pomenit de noi, romanii s-au străduit să facă vinurile mai înțepătoare și mai aromate; au infuzat în vin flori, mirodenii, aromate de tot felul, iar licorile pe care autorii de atunci ni le-au transmis sub numele de condita trebuiau să ardă gura și să irite puternic stomacul Așadar, încă de pe vremea aceea, romanii visau la alcool, care nu s-a descoperit decît cincisprezece secole după ei Dar cea mai mare osteneală și-au dat-o pentru dichisirea meselor cu un lux deșănțat S-au căutat, pentru mobilele trebuitoare ospețelor, materiale și podoabe de preț Numărul felurilor de mîncare a crescut treptat, trecînd de douăzeci și la fiecare fel se lua de pe masă tot ce se folosise pentru cel dinainte Sclavii chemați aveau fiecare cîte o treabă deosebită de făcut Sala era înmiresmată cu cele mai rare par fumuri 1 O, Tu, cea care te-ai născut cu mine odată, în timpul consulului Manlius (Horațiu, Ode, Ш, 21, v I) 291 Crainicii proslăveau însușirile mîncărurilor vrednice de îndoita luare-aminte a oaspeților; făceau deci cunoscut prin ce anume felurile acelea binemeritau laudele rostite de ei; în fine nu se uita nimic din ce ar fi putut ascuți pofta de mîncare, ține atenția trează și prelungi plăcerea Luxul acesta își avea ciudățeniile și țic-nelile lui Așa de pildă sindrofiile unde se puneau pe masă mii de pești sau de păsări, sau mîncărurile al căror singur merit era a-cela de a fi costat scump, așa de pildă tocana gătită din creierul a cinci sute de struți sau o alta în care se vedeau limbile a cinci mii de păsări, care cu toatele vorbiseră pînă a-tunci Din ce am arătat pînă aici ne dăm seama și noi ce sume uriașe cheltuia Lucullus pentru petrecerile lui și cît îl costau ospețele date în odaia lui Apollo, unde se cădea ca simțurile oaspeților să fie sastisite prin toate mijloacele cunoscute 'ÎNVIEREA LUI LUCULLUS 128 — Zilele acelea glorioase ar putea renaște sub ochii noștri și pentru a înfăptui din nou aceleași minuni nu ne lipsește decît un Lucullus Să zicem că un om cunoscut ca putred de bogat ar dori să sărbătorească un mare eveniment din politică sau finanțe și să dea cu acest prilej o petrecere de pomină și încă fără să se uite la bani Să presupunem că a cerut ca toate artele să se îngrijească de împodobirea locului, de petrecere, că a poruncit bucătarilor să-și folosească întreaga dibăcie ca și toate mijloacele meșteșugului lor pentru gătitul bucatelor, iar chelarilor să potolească setea musafirilor cu cele mai alese licori din adîncul pivnițelor Că a adus cei mai buni actori ca să joace pentru oaspeții din acea seară fără pereche, două piese de teatru; Că s-a auzit, cît a ținut masa, muzica suavă a unei orchestre minunate și glasul celor mai vestiți cîntăreți; 292 Că a pregătit pentru pauza dintre cină și cafea un balet, dansat de cele mai ușoare și drăgălașe piciorușe de la Operă; Că seara se termină cu un bal la care iau parte două sute do femei, alese pe sprinceană și patru sute de dansatori de o desăvîrșită eleganță ; Că bufetul oferă în orice clipă cele mai bune băuturi calde, răcoritoare sau de la gheață; Că înspre miezul nopții o gustare savant întocmită e gata să refacă forțele musafirilor osteniți; Că slujitorii sînt chipeși și ferchezuiți, iluminatul fără cusur, și — să nu uităm nimic — că gazda a avut grijă ca toată lumea să fie comod adusă și apoi dusă acasă cu trăsura Dacă petrecerea aceasta va fi fost bine plănuită, bine rânduită, bine servită și bine dusă pînă la capăt, toți cei ce cunosc Parisul vor fi de părerea mea: la memoriile viitorului s-ar adăuga pagini care l-ar face să tremure pînă și pe omul de casă al lui Lucullus Arătând ce ar trebui făcut astăzi pentru a imita serbările mărețului roman, i-am împărtășit totodată cititorului care erau obiceiurile de pe atunci și ce însemna un banchet bine adus din condei: erau nelipsiți actorii, cântăreții, inimii, saltimbancii și în general tot ce poate duce la sporirea plăcerilor cîtorva inși poftiți acolo numai și numai pentru a petrece Felul în care huzuriseră atenienii, apoi romanii, ai noștri mai tîrziu — în evul mediu — și tot ce, în fine, ne face nouă plăcere își are obîrșia în firea omului, care, nerăbdător cum e, caută capătul drumului pe care a pornit și n-are stare pînă nu-și cheltuie fiecare fărîmă de viață LECTISTERNIUM ET INCUB1TATIUM 129 — Ca și atenienii, romanii mâncau culcați, nărav la care au ajuns pe o cale întrucâtva ocolită 293 La început au întrebuințat paturile numai la cinele sacre aduse ca prinos zeilor; mai tîrziu cei mai de seamă magistrați și oameni de vază le-au socotit ca un drept firesc al lor; nu peste mult mîncatul în pat a devenit un obicei general și așa a rămas pînă la începutul celui de-al patrulea veac al erei creștine Paturile acestea, la început doar niște bănci burdușite cu paie și acoperite cu piele, au căzut și ele victimă luxului care cuprindea tot ce avea legătură cu ospățul S-au lucrat paturi din lemn scump, încrustat cu fildeș, cu aur, ba chiar cu pietre prețioase; s-au ales perne tot mai moi și mai pufoase, iar cuverturile erau de fapt covoare împodobite cu broderii minunate Comesenii se întindeau pe partea stingă, sprijinindu-se în cot; în mod obișnuit într-un pat încăpeau trei persoane Acest fel de a lua masa numit de romani lectistemium era oare mai comod, mai priin-cios decît cel pe care l-am ales, sau mai bine zis, l-am regăsit noi? Nu-mi vine să cred Gîndind din punct de vedere fizic statul într-o rînă cere o oarecare cheltuială de forțe pentru păstrarea echilibrului, în plus apare și o durere în brațul nevoit să sprijine tot corpul Mai ar fi ceva de zis și din punct de vedere fiziologic; îmbucarea alimentelor se face într-un chip mai puțin firesc, alimentele se scurg cu greutate și se așază mai anevoie în stomac înghițirea lichidelor și băutul în sine erau încă mai anevoioase; trebuia să fii cu mare băgare de seamă ca nu cumva să verși pe te miri unde vinul turnat în acele cupe pînte-coase ce sclipeau pe mesele mai-marilor lumii; neîndoielnic zicala „mult vin se pierde de la cupă la gură“ a apărut în vremea lectister-nrum-ului Nu putea fi mai lesne nici să mănînci fără să te mînjești, mai ales dacă ținem seama că mare parte dintre musafiri aveau barbă și că bucățile se duceau la gură cu mîna, cel mult cu cuțitul, căci întrebuințarea furculiței e mult mai tîrzie; nu s-au găsit deloc furculițe în ruinele dc la Herculanum, unde s-au găsit în schimb o mulțime de linguri Să mai pomenim de pîngărirea pudorii care, desigur, nu lipsea de la aceste ospețe, unde nu o dată se uita de bunacuviință pe paturi care adăposteau de-a valma bărbați și femei și unde nu era de mirare să-i vezi pe oaspeți dormind buștean Nam pransus jaceo, et satur supînus Pertundo tunicamque, paliumque '1 Așa că morala a devenit cel mai mare dușman al acestor obiceiuri De îndată ce religia creștină a scăpat de prigonirile ce i-au însîn-gerat leagănul și a început a fi ascultată, fețele bisericești au ridicat vocea împotriva lipsei de măsură și de cuviință Tunau și fulgerau împotriva meselor prea îndelungate, la care se îneălcau toate pravilele lor, oamenii desfătîndu-se în fel și chip Hărăziți, din proprie voință, unui regim sărăcăcios, au trecut gurmanderia printre păcatele capitale, au ocărit crîncen învălmășeala sexelor și îndeosebi deprinderea de a mînca întins în pat, obicei, ziceau ei, ce vine dintr-o vinovată moleșeală și duce la mai toate păcatele deplînse de ei Glasul lor amenințător a fost auzit: paturile n-au mai făcut podoaba sălilor de ospețe, s-a revenit la mîncatul în poziția șezînd; ceea ce printr-un noroc rar, deși e poruncit de morală, nu dăunează cu nimic plăcerii POEZIE 130 — în epoca de care ne ocupăm, literatura de petreceri a trecut printr-o nouă prefacere și a căpătat, în gura lui Horațiu, a lui Tibul și a altor autori din aceeași epocă ceva tînguios și molatic, necunoscut muzelor grecilor 1 Căci după ce am prînzit, sătul stau culcat pe spate Și-mi găuresc și tunica și toga (Catul, c 32 v 10—11) 295 294 Dulce ridentem Lalagem amabo Dulce loquenteiri* Queris quot mihi batiationes Tuae, Lesbia, sint satis superque* 2 Pânde, puella, pânde capillulos Flavos, lucentes ut aurum nitiduni Pânde, puella, collurn candidum Productum bene candidis humeris3 NÂVALIREA BARBARILOR 131 — Cele cinci—șase veacuri pe care le-am descris în puține pagini au fost vremuri bune pentru bucătărie, ca și pentru cei care o îndrăgesc și o cultivă; dar sosirea, sau mai bine-zis năvălirea popoarelor nordice a schimbat, a dat totul peste cap; zilelor glorioase le-a urmat o lungă și înfricoșătoare perioadă de întunecime După înscăunarea hoardei străinilor, arta culinară a pierit, laolaltă cu celelalte științe pe care le întovărășește și le alină Cei mai mulți bucătari au fost măcelăriți în palatele unde slujeau; ceilalți au fugit ca să nu ajungă slugi ale împilatorilor țării lor; iar cei, puțini la număr, care și-au oferit serviciile au îndurat rușinea de a se vedea alungați Gurile acelea sălbatice, gîtlejurile acelea arse erau nesimțitoare la finețurile unor mîncăruri alese Nu le trebuia altceva decît cîteva halci de carne sau vînnt stropite cu cantități uriașe de băuturi din cele mai tari: și întrucît uzurpatorii erau întotdeauna înarmați, cele mai multe ospețe sfîrșeau printr-o orgie și sîngele curgea adesea ’ O voi iubi pc Lalage cea cu dulce surîs Cu dulce grai (Horațiu, Ode, I, 22, v 10—11) 2 Mă întrebi cîte sărutări ііе-ale tale, Lesbia, îmi pot fi de-ajuns și mai mult de atît (Catul, c 7, v 1—2) 8 Desfă-ți, iubito, părul blond, strălucitor Ca aurul seînteietor, Arată-ți, iubito, gîtul alb Frumos așezat pe albii tăi umeri (Gallus, Către l ydla, v 5—8) 296 E totuși în firea lucrurilor ca tot ce e lipsit de măsură să nu dureze prea mult învingătorilor li s-a urît pînă la urmă de cruzime; au făcut pace cu învinșii, s-a lipit și de ei o spoială de civilizație și au început a gusta din plăcerile vieții sociale Îmblînzire ce s-a răsfrînt și asupra meselor Musafirii erau poftiți nu numai ca să mănînce pe săturate ci și ca să mănînce pe alese; aceștia pricepură că gazdele își dau osteneala să le fie pe plac; au început a se veseli în chip mai cuviincios, iar legile ospitalității au dobîndit un pic de căldură îmbunătățirile acestea, ce s-au ivit prin al cincilea veac din era noastră, s-au văzut mai limpede sub domnia lui Carol cel Mare; legile lăsate de el arată că marele rege se îngrijea personal ca domeniile sale să fie în stare să-i asigure luxul mesei Sub acest rege și sub urmașii săi petrecerile au luat o înfățișare galantă și cavalerească totodată; doamnele au fost poftite să împodobească, cu frumusețea lor, curtea; ele împărțeau premiile la concursuri și turniruri; fazanii cu labele poleite și păunii cu coada rotată erau aduși de paji înzorzonați cu aurării și de copile șăgalnice la care nevinovăția nu înlătura întotdeauna dorința de a plăcea Să notăm aici că era a treia oară cînd femeile, ferecate în casă la greci, la romani și la franci, au fost chemate să fie podoaba banchetelor Otomanii singuri nu se lasă înduplecați, dar poporul acesta nesociabil e amenințat de năprasnice pîrjoluri, așa că nici treizeci de ani nu vor trece și emanciparea o-daliscelor va fi vestită de vocea bubuitoare a tunurilor Lucrurile odată urnite din loc au ajuns pînă la noi, progresînd din generație în generație Femeile, chiar cele de neam, se îndeletniceau la ele acasă cu gătitul bucatelor, ceea ce ele socoteau a fi una din regulile ospeției, 297 așa cum era ea înțeleasă către sfîrșitul secolului al șaptesprezecelea în mîinile lor frumoase alimentele au trecut uneori prin prefaceri nemaivăzute; țiparii au căpătat limba ascuțită a șarpelui, iepurele, urechi de pisică și alte asemenea giumbușlucuri Doamnele au folosit din plin mirodeniile pe care venețienii începuseră a le aduce din Orient ca și apele parfumate vîndute de a-rabi; așa îneît peștele prindea uneori iz de trandafiri Luxul mesei stătea mai ales în bogăția și numărul mare al felurilor; lucrurile merseseră așa de departe că regii noștri au socotit de datoria lor să le înfrîneze prin legi împotriva luxului,1 legi care au avut aceeași soartă cu cele date, în același scop, de către legislatorii greci și romani Lumea a rîs de ele, le-a ocolit, le-a uitat; au rămas în paginile cărților, aidoma monumentelor istorice Prin urmare s-a mîncat bine și pe mai departe, atît cît se putea, și cel mai mult în abații, mănăstiri și schituri; întrucît bogățiile aflate în stăpînirea lor erau mai puțin la cheremul întîmplării și primejdiilor războaielor care au îndurerat Franța atît amar de vreme Fiind lucru sigur că doamnele franceze s-au preocupat întotdeauna mai mult sau mai puțin de cele ce se petreceau în bucătăria lor, concluzia noastră este că lor li se datorează meîndoielnica întîietate pe care bucătăria franceză o are dintotdeauna în Europa și care se întemeiază în special pe mulțimea de feluri ușoare, îmbietoare și gătite cu dichis, feluri pe care numai femeile le-ar fi putut născoci Am zis că se mînca bine atît cît se putea, numai că nu se putea întotdeauna Pină și cina regilor era uneori lăsată în voia soartei Se știe că nu le era întotdeauna asigurată în vremea războaielor civile; Henric al IV-lea ar fi avut parte, într-o seară, de o masă tare sărăcăcioasă, de nu i-ar fi venit gîndul cel bun de a-1 așeza la dreapta sa pe un anume 298 burghez, fericit posesor al singurei curci aflătoare în orașul în care regele trebuia să înnopteze Cu toate acestea, știința înainta pe nesimțite: cavalerii cruciați au înzestrat-o cu hașma smulsă din cîmpiile Askalonului; din Italia a fost adus pătrunjelul; și cu mult înainte de domnia lui Ludovic al IX-lea cîrnățarii și mezelarii au tras nădejde că prepararea cărnii de porc îi va îmbogăți, ceea ce și noi am văzut cu ochii noștri, și pe mulți dintre ei îi vom ține minte De mai puține izbînzi s-au bucurat și plăcintării; produsele meșteșugului lor se aflau la loc de cinste în toate ospețele Breasla lor era numeroasă, și bine văzută încă înaintea domniei lui Carol al IX-lea; acesta le-a dat înscrisuri cu privilegii anume, ca, de pildă, dreptul de a coace pîinea sfințită pentru împărtășanii Către mijloacul secolului al XVIII-lea, o-landezii au adus în Europa cafeaua* Soliman Aga1, preaputernicul turc care le-a sucit capul străbunicilor noastre, le îmbiase cu primele ceșcuțe în 1660; un american a vîndut cafea la tîrgul din Saint-Germain în 1670; pe strada Saint-Andre-des-Arcs a luat ființă prima cafenea împodobită cu oglinzi și cu mese de • Dintre europeni, primii care au cercetat, In Arabia, arborele de cafea, au fost olandezii; ei au smuls citeva tulpini pe care le-au adus în Batavia și mai apoi în Europa Dl de Reissont, locotenent general de artilerie, au adus un lăstar de la Amsterdam, și l-a dăruit Grădinii Regelui; a fost primul arbore de cafea ce s-a văzut la Paris Arborele cu pricina — descris de Dl Jussieu2 — avea, în 1613, diametrul de un deget și înălțimea de cinci picioare: fructele sînt mici și drăguțe, asemănătoare cu cireșele ’ Ambasadorul înaltei Porți la curtea lui Ludovic al XIV-lea A uimit afișînd un lux oriental și maniere cu totul străine francezilor 2 Jussieu, familie de naturaliști francezi Cel pomenit aici este Antoine Laurent, creatorul unei clasificări naturale a plantelor 299 marmură, semănînd deja cu cele pe care le vedem astăzi Tot atunci a început să iasă la iveală și zahărul*; Scarron* 1 i plîngîndu-se că soră-sa îi strîmtase, de zgîrcită ce era, găurelele zahar-niței, ne-a înștiințat barem că pe vremea sa obiectul acesta era de folosință zilnică Tot în secolul al XVII-lea s-a răspîndit, iiicet-încet, obiceiul de a bea rachiu Ideea distilării fusese adusă de către cruciați; distilarea în sine rămăsese însă și pe atunci un soi de operațiune misterioasă, cunoscută numai de cîțiva aleși, puțini la număr La începutul domniei lui Ludovic al ХІѴ-lea alambicurile ajunseseră ceva obișnuit, dar rachiul a devenit o băutură populară dc-abia pe vremea lui Ludovic al XV-lea; și nu sînt decît cîțiva ani de cînd, din încercare în încercare, s-a obținut alcoolul printr-o singură operațiune Cam în aceeași epocă s-a apucat lumea să prizeze tutun; așadar, zahărul, cafeaua, rachiul și tutunul, patru lucruri atît de importante și pentru negoț și pentru finanțe au venit pe lume abia acum două veacuri SECOLELE LUI LUDOVIC AL XIV-lea și LUDOVIC AL XV-lea 132 — Sub aceste auspicii a început secolul lui Ludovic al XIV-lca; în timpul strălucitei sale domnii, știința oaspețelor a ascultat și ea de imboldurile care au făcut să propășească toate celelalte științe N-am dat încă uitării serbările care au pus pc drumuri întreaga Europă, nici turui rurile la care, pentru ultima oară, au scli • Orice va fi zis Lucrețiu, anticii nu cunoșteau zahărul Zahărul este un produs al tehnicii noi; în lipsa cristalizării, trestia de zahăr n-ar fi dat de-vit o băutură sălcie și nefolositoare 1 Paul Scarron (1610—1660), scriitor francez, cunoscut mai cu seamă prin romanul intitulat Romanțul comic, evocare a vieții burgheziei A fost căsătorit și de ultimă oră, toți fercheși și spilcuiți, unii de-a dreptul chipeși si arătoși ALAIUL UNEI MOȘTENITOARE 146 — Trecând într-o zi din strada Păcii în piața Ven-dome, m-am văzut nevoit să las să treacă alaiul celei mai bogate moștenitoare din Paris, fată de măritat pe atunci — care se întorcea din Bois de Boulogne Alaiul se compunea, după cum urmează, din: 1 Frumoasa moștenitoare, pe care toți o sorbeau din ochi, călărind cu multă pricepere un cal murg de toată frumusețea; costum de amazoană, albastru, cu trenă, pălărie neagră cu pene albe; 2 Tutorele său, mergînd alături, cu pas apăsat și cu un aer grav, pe potriva importanței funcțiilor sale; 3 Un grup de vreo doisprezece-cincispre-zece pețitori, căutînd fiecare să atragă atenția asupra sa, care prin curtenie, care prin înde-mînare în ale călăriei, care prin melancolie; 4 O trăsurică ușoară, cu o minune de atelaj, de folosit în caz de ploaie sau de oboseală; vizitiu rotofei, jockey tras prin inel; 5 Un talme ș-balmeș de slujitori călare, pur-tînd livrele de la toate casele, cu neputință de numărat Trecură iar eu mi-am văzut mai departe de meditațiunile mele Meditațiunea a XXX-a BUCHET MITOLOGIE GASTRONOMICA 147 — Gas-tereea1 este cea de a zecea muză: ea patronează plăcerile gustului Ar fi dreptul ei să ceară ca universul întreg să i se supună; căci universul nu e nimic în lipsa vieții, iar tot ce viețuiește se hrănește Plăcerea ei e să hălăduiască pe dealurile unde rodește vița de vie, ori pe costișele înmiresmate de flori de portocal, printre care dospesc trufele, sau prin ținuturile bogate în vînat și în fructe Cînd binevoiește a se arăta, se întruchipează într-o fată frumoasă: centura-i ca o flacără, pletele negre, ochii albaștri-azurii, formele nespus de grațioase; frumoasă ca Venus, ea este, înainte de orice, drăgălașă foc Ochii muritorilor au rareori bucuria de a o vedea; au însă drept consolare, statuia zeiței Un singur sculptor a primit îngăduința să contemple atîtea farmece, dar izbînda acestui artist îndrăgit de zei a fost atît de mare îneît oricine îi privește opera își închipuie că recunoaște în ea chipul femeii iubite Gastereea are altare în multe locuri; dar cel mai drag inimii ei este orașul acesta, rege al lumii, care a întemnițat Sena între palatele sale de marmură 1 de la lat aiul ilcuui efiroț și fusese, pe cît zicea el, bueă-intiil înliiopiscopului de Bordeaux Trebuie să fi I • ui iut ', il r i Dumnezeu i-a dat o viață destul di> linia i 378 socoteala că se poate lua o masă bună cu un singur fel de mîncare, cînd e vorba de ceva foarte bine făcut și gustos In vreme ce el dădea gata un roastbeef suculent, la masa vecină se ospătau vreo cinci-șase tineri de familie bună (dandies); unul dintre ei se ridică, se apropie și îi spuse pe un ton foarte politicos: „Domnule francez, sc zice că națiunea dumneavoastră e fără pereche în meșteșugul preparării salatelor; ați binevoi să ne faceți cinstea să potriviți una pentru noi?“‘ D’Albignac primi după oarecare șovăială, ceru tot ce i se părea necesar pentru opera așteptată, își dădu toată silința și, spre norocul lui, izbîndi în timp ce studia dozarea ingredientelor, răspundea fără ocolișuri la întrebările privind situația lui; zise că era emigrant și mărturisi, nu fără a roși nițel, că primea ajutoare de la guvernul englez, ceea ce îl îndemnă pe u-nul dintre tineri să-i strecoare în palma o bancnotă de cinci lire sterline pe care el o primi după o ușoară împotrivire își dăduse adresa; așa că n-a fost prea surprins cînd, după o vreme, primi o scrisoare prin care era rugat în termenii cei mai cuviincioși, să vină să prepare o salată într-una din cele mai de vază case din Grosvenor Square1 D’Albignac, pricepând că de aci se pot trage foloase de durată, nu șovăi o clipă și sosi la ora fixată înarmat cu cîteva condimente noi pe care le socotea binevenite pentru a-și face lucrarea desăvârșită Avusese timp să chibzuiască asupra a ceea re avea de făcut; așa că, spre marea lui fericire, izbîndi și de data asta, drept care se alese ' Traducerea cuvînt cu cuvînt a expresiei ce trebuie rostită în asemenea ocazii ’ Cartierul Grosvenor, cartier select, elegant și bogat din Londra, locuit de aristocrație 379 cu o asemenea răsplată, că numai de și-ar fi vrut singur răul ar fi putut să o refuze Tinerii pentru care lucrase ia început lău-daseră, pe cît se pare, din cale-afarâ, însușirile salatei dichisite pentru ei Următorii beneficiari au râspîndit încă și mai mult zvonul, așa îneît renumele lui d’Albignac a crescut neîncetat: i s-a dat titlul de fashionable salacl-maker1; și în țara aceea lacomă de noutăți, toată crema din capitala celor trei regate se prăpădea după o salată făcută de gentilomul francez: I die for it, aceasta este expresia consacrată Dorința unei maici e foc mistuitor Dorința englezoaicei — mai rea de zece ori D’Albignac profită ca un om de spirit de zarva ce se făcea în jurul lui; și-a făcut rost m scurtă vreme de o trăsurică, pentru a ajunge mai iute în locurile unde era chemat și de un slujitor care ducea, într-o casetă de acaju, toate dresurile cu care își completase repertoriul ca, de pildă, oțeturi cu felurite arome, uleiuri cu sau fără iz de fructe, soia, caviar, trufe, anșoa, zeamă de carne, și chiar gălbenușuri de ou, care sînt trăsătura deosebitoare a maionezei Mai tîrziu a comandat unui tîmplar astfel de casete pe care le-a înzestrat și le-a vîn-dut cu sutele In sfîrșit, lucrînd cu migală și cu socoteală a agonisit o avere de peste 80 000 de franci, pe care a adus-o în Franța cînd s-au mai schimbat vremurile Revenit în patrie, nu și-a irosit timpul făcând pe fantele prin Paris; și-a rostuit în schimb viitorul A plasat 60 000 de franci în fondurile publice, care atunci aveau o dobîndă de cincizeci la sută și a cumpărat cu 20 000 1 eng fashionable salad-maker, „cel mai în vogă preparator de salată'1 380 de franci o mică moșioară în ținutul Limou-sin, unde probabil trăiește și în ziua de azi, împăcat și fericit, întrucît știe să-și îngrădească dorințele Amănutele acestea le-am căpătat de la un prieten al meu саге-l cunoscuse pe d’Albignac la Londra și îl reîntîlnise în trecere prin Paris XIV ALTE AMINTIRI DIN EMIGRAȚIE Țesătorul — în 1794 ne aflam, Dl Rostaing* și cu mine, în Elveția, întîmpinînd cu fruntea senină soarta potrivnică și păstrîndu-ne neștirbită dragostea pentru patria care ne prigonea Sosiserăm la Monden, unde eu aveam rude, si am fost primiți de familia Trolliet cu o bunăvoință a cărei amintire mi-e scumpă Familia aceasta, una dintre cele mai vechi din ținut, s-a stins acum, căci ultimul cap de familie, judecătorul, n-a lăsat decît o fiică și nici aceasta n-a avut băieți în orașul acela mi s-a prezentat un tînăr ofițer francez care practica meseria de țesător; iată cum ajunsese aici Tînărul, de foarte bună familie, era in trecere prin Mondon pentru a se alătura armatei lui Conde1; șezuse într-un rînd la a-ceeași masă cu un bâtrîn cu chipul grav și însuflețit totodată, așa cum pictorii și-i închipuie pe tovarășii lui Wilhelm Teii La desert au stat de vorbă; tînărul nu și-a ascuns situația, așa că primi mai multe do- * Dl Baron Rostaing, ruda și prietenul meu, este astăzi intendent militar ia Lyon Este un administrator de prima mină In dosarele sale se află un sistem de contabilitate militară atît de limpede îneît ar trebui pus în aplicare pretutindeni 1 Armata lui Conde era un corp de armată organizat după 1789 de către Louis Joseph, duce de Conde, spirit liberal, dar mare dușman al Revoluției Armata era formată din emigranți devotați cau zei regale; a dobîndit cîteva succese în Alsacia în 1793 și 1797 381 vezi dc interes din partea vecinului său, care il plingea fiindcă era silit să lase în urmă tot ceea ce de bună seamă îndrăgea; îl făcu să înțeleagă cită dreptate avea Rousseau cind zicea că orice om trebuie să știe o meserie pe care să se bizuie cînd soarta îi e potrivnică și prin care să se hrănească oriunde ar fi El unul era țesător, văduv fără copii și, pe cît spunea, era mulțumit de viață Discuția s-a oprit aici; a doua zi ofițerul a plecat și nu peste mult s-a înrolat în armata lui Conde Dar după cîte se întîmplau atît în-lăuntrul cît și în afara acestei armate, a înțeles iute că nu pe această cale putea el nădăjdui să se întoarcă în Franța A și încercat pe pielea lui unele neplăceri de care nu erau scutiți cei ce n-aveau alte titluri decît zelul pentru cauza regelui; mai tîrziu i s-a făcut o nedreptate, sau ceva pe-aproape, ceea ce i se păru strigător la cer Și atunci i-au venit în minte vorbele țesătorului; s-a gîndit ce s-a gîndit și într-un tîrziu și-a luat inima în dinți, a părăsit armata și s-a întors la Mondon, unde s-a dus ață la țesător, rugîndu-1 să-1 ia ucenic „N-am să las să-mi scape prilejul de a face o faptă bună, îi spuse bătrînul; vei mînca împreună cu mine; eu știu un singur lucru, am să te învăț; am un singur pat, îl voi împărți cu dumneata; vei lucra astfel un an de zile; iar după acest an vei lucra pe socoteala dumitale și vei trăi fericit într-o țară în care munca este încurajată și cinstită după cuviință" De a doua zi ofițerul s-a apucat de lucru; și a făcut treabă bună, așa îneît după șase luni meșterul i-a mărturisit că nu mai avea ce să-1 învețe, că se socotea răsplătit pentru grija ce i-o purtase și că de acum înainte tot i tinerețea veșnică, pe care Aurora uitase o ceară Astfel Ту 1 hon a îmbătrînit tot mai mult, si a ajuns atît do slab și de pipernicit îneît Aurora, uama urmașilor; 1 Monografia obezității; ■' ‘l i alai I porul ir și practic al popasurilor de vînă-I c c •■! пне de Moritesquieu, de pildă — și noii înclinații înspre eleganța neoclasică 1 Asi fel, în original 412 Din tobă1, ortolani de soi Intr-insa lupți doar cu stacana Tractir și crîșmă, mimai voi Știți taina Nunții de la Cana De Bacchus cată a ne ține: Nectarul ce ni-l toarnă-n vine Ca să ne-mbete e divin; La, singur, gîndul ăsta sînger, Cum că ești om cît nu-i bei vin, Dacă l-ai bea, tc-ai face înger Îmi rîde vinul, eu îl mîngăi; Cu el, departe orice tînga-i, El, duhul face-mi-l mai viu; Ne iată camarazi la toartă: Mă-mbie, după ce mă-mbin, II port, pe urmă el mă poartă Apoi, dacă întrec măsura, Urechea-mi țiuie, iar gura Nici că-mi mai tace; dau in șanț, Mă iau de ăl de-mi taie calea Și-n glod, măcar că prost la danț Fac piruete și-alte alea Pînă la moarte, voia-mi este Ca ghiurghiuliul Să-l amestec Cu vinul alb în trupul meu, Doar să se-mpace împreună; Pen’ că l-aș da afară, eu, Dacă n-ar face casă bună Următoarea, toată numai grație și filozofie, este de Raean1 2 unul dintre cei mai vechi poeți ai noștri; a fost modelul multor alte poeme și pare 1 Preparat culinar, disprețuit în ocurență 2 Honorat de Bueil, senior de Raean (1589—1670), nobil de timpuriu retras de la curte Poet talentat și sensibil, discipol al lui Malherbe, avea gustul reveriei, al singurătății, al meditației Opera care-1 caracterizează este volumul Stanțe asupra vieții retrase Franqois Maynard sau Mainard (1582—1646), poet și epistolier, discipol, și el, al lui Malherbe și adversar al prețiozității Apreciat pentru odele, stanțele și epigramele sale Amîndoi au fost membri ai Academiei franceze 413 mai proaspătă decît o arată certificatul ei de naștere LUI MAYNARD De ce atîta neodihnă? Mai bine-am da pe gît, în tihnă, Nectarul ăsta epocal, Carele-n haruri, îl precede Pre cel pe care Ganymede îl toarnă în zeiesc pocal El face anii să ne pară Mai scurți ca nopțile de vară, Printr-însul, iarăși înflorim; Ne-alină, el, căința după Cele се-au fost, sorbit din cupă, Și temerea de ce-o să fim Să bem, Maynard, cu cana plină; Trec anii ca o apă lină Ce nici nu știm cînd ni s-a scurs; Te-nchini, te rogi, și e zadarnic; Șuvoiul timpului nedarnic Nicicînd nu s-a oprit din curs Tot altă verde primăvară Alungă iarna cea avară, Iar mările maree au; Dar, de cum zilele juneței Lăsat-au locul bătrîneței, ’Napoi nici că ți se mai dau Fatala moarte-i fără milă Și cu coliba cea umilă Și cu magnificul palat; Ni-s anii stib aceeași lege Că ești păstor au că ești rege, De Parce, firul e tăiat Vai, foarfecele care,-n pripă, Din toate face o risipă Și pune capăt bunei stări! Ca mîine, dincolo de malul Cel negru, vom sorbi din valul Sălciu al vitregei uitări 414 Aceasta ce urmează este opera profesorului, care a pus-o și pe muzică Dumnealui, profesorul, n-a mai voit să- și bată capul cu tipăritul, oricît i-ar fi plăcut să se vadă pe toate pianele; dar printr-o norocoasă potriveală poezia se poate cînta și va fi c'mtată pe aria vodevilului lui Figaro POM ELNICUL INDELETNICIRILOR Să lăsăm la naiba gloria: Costă, prea de multe ori; Cată să uităm istoria: O urzeală de orori Dacă ți-ai păstrat glagoria, Hai să bem din ol străbun Vinul vechi, cît e de bun (bis) Eu lăsai astronomia: Bijbîiam prea mult pe sus; Las a și jder ea chimia Ce ponoase mi-a adus Insă cu gastronomia Am, de-acu, să-mi fac de cap Bine e să fii halap! (bis) Citeam, june, zi și noapte: Părul mi-i cărunt la spic; înțelepții greci, toți șapte Nu m-au învățat nimic Cazna minții mele coapte E, azi, lenea: drag păcat Ah, ce bine c culcat! (bis) Doctor mare, știam leacul Vericărui să-l prescriu, însă nu știui, sireqcul, Să vă scap și de sicriu Azi, îmi fac în cuhnie veacul, învățind să vă-ntremez: Bucătaru-i om cu miez! (bis) Adevaru-i că zeița Cere jertfe, însă eu, Seara, ca să-i uit arșița, Las amoru-n patul meu Zic’ orice mironosița, — 41S Dragostea-i un joc hazliu: Să-l jucăm, cît nu-i tîrziu! (bis) Am văzut cum a încolțit cupletul de mai jos, drept care l-am și împlîntat aici Trufele sînt zeitatea zilei; dar se prea poate ca acest soi de idolatrie să nu fie spre cinstea noastră IMPROVIZAȚIE Trufei negre-i spunem „glorie!" Bem în cinstea ei, apoi: Ea ne duce la victorie ’N cel mai savuros război Carnea ei Pentru cei Ce iau parte la dihonie A făcut-o Sfînta Pronie Să se-nfrupte cu temei De către Dl B de V , distins amator și iubit discipol al profesorului închei cu cîteva versuri care țin de Medita-țiunea a XXVI-a, Am vrut să le pun pe muzică, dar nu mi-a ieșit așa cum mi-ar fi plăcut; un altul o va face mai bine dacă- și va da osteneala cît de cît Va trebui să ia aminte la alcătuirea armonică, pentru ca în a doua strofă să se vadă că bolnavului îi merge tot mai rău AGONIA Romanță fiziologică Ah, viața-n simțurile-mi, cinci, apune; Мг-i trupul rece, ochii stinși și grei Luiza, dulcea mea iubită-mi pune Pe piept, plingind și-n freamăt, mîna ei N-a mai rămas de-acum nici unul dintre Cei cîți mă căutau cîndva de zor; Dus doctorul,parohul o să intre: Eu, unul, mor Vreau să mă rog, dar mintea-mi nu e aptă, Vreau să vorbesc, dar mută limba-mi e; Mă face să tresar un fel de șoaptă, 416 Se face că tresaltă nu știu ce Nici nu mai văd Iar pieptu-mi cît îndură Pînă să nască un suspin ușor: Biet rătăcit pe înghețata-mi gură Și, iată, mor De către Profesor XXV Dl II de P Credeam, și eram de bună credință, că sînt primul căruia i-a venit, în zilele noastre, ideea unei Academii a Gastronomilor; teamă mi-e însă că descoperirea era gata făcută, și n-ar fi de mirare Ceea ce va ieși la lumină din istorioara de mai jos, veche de vreo cincisprezece ani DI prezident H de P , care cu hazul și spiritul său a înfruntat ponoasele vîrstei, discutînd într-o zi a anului 1812 cu trei dintre cei mai eminenți savanți ai vremii noastre (Domnii de Laplace, Chaptal și Berthollet1, le spunea: „Descoperirea unui nou fel de bucate, care ne stîrneștc apetitul și ne prelungește plăcerile, îmi pare un eveniment mult mai de seamă decît descoperirea unei noi stele; stele vedem noi destule Nu voi socoti, urma magisterul, științele îndeajuns de onorate, nici reprezentate cum se cuvine, cîtă vreme nu voi vedea un bucătar printre membrii Academiei franceze14 Dragul de prezident, numai gîndul că m-am apucat de o lucrare cu asemenea subiect îl ’ Jean Chaptal, conte de Chante-Loup (1756— 1832), chimist și politician francez, ministru de interne în timpul lui Napoleon A îmbunătățit și modernizat tehnica de vopsire a textilelor și a fabricat, pentru prima oară în Franța, acidul sulfuric A fost interesat de utilitatea practică a chimiei Claude, conte de Berthollet (1748—1882), chimist francez A efectuat cercetări minuțioase asupra clorului și cloraților și a descoperit proprietățile deco-lorante ale clorului S-a numărat printre fondatorii și primii profesori ai Școlii politehnice din Paris Spre sfîrșitul vieții, s-a retras la Armeil, unde a patronat un fel de salon științific, frecventat de cei mat de seamă savanți ai vremii 417 umplea de bucurie; voia să-mi dea un epigraf, și zicea că nu Spiritul legilor îi deschisese D-lui de Montesquieu ușile Academiei De la el am aflat că profesorul Berriat-Saint-Prix compusese un roman; și tot el mi-a arătat în ce capitol se vorbea despre priceperea emigranților noștri in ale artei culinare Așa îneît, pentru a-i face cum se cuvine dreptate, i-am dedicat catrenul următor, care cuprinde în el istoria și, deopotrivă, elogiul său VERSURI De așezat sub portretul dini II de F în docte meșteșuguri fu unul dintre meșteri La demnități înalte prea demn s-a înălțat Cu, însă, toată faima-i de mare învățat, Nu s-a crezut scutitul, nicicind, al bunei creșteri Dl Prezident II a primit, in 1814, portofoliul justiției; amploaiații ministerului n-au uitat răspunsul ce li s-a dat cînd s-au dus cu toții să-1 salute pentru întîia oară „Domnilor, le-a zis pe tonul părintesc ce șade atît de bine staturii sale înalte și vîrstei înaintate, eu voi rămîne, pesemne, împreună cu dumneavoastră îndeajuns de mult timp pentru a vă face bine; fiți încredințați însă că nu vă voi face nici un rău“ XXVI RECOMANDĂRI, lată-mi lucrarea ajunsă la sfîrșit; totuși, ca să dovedesc că n-am rămas fără suflu, voi împlini trei treburi dintr-o dată Voi da cititorilor mei din toate țările recomandări ce le vor fi de folos; voi asigura artiștilor îndrăgiți de mine amintirea de care sint vrednici și voi lăsa publicul să judece, după aceste probe, ce hram port eu I Madame CHEVET, prăvălie de bunătâ-țuri, la Palais-Royal, nr 220, lîngă Teatrul I i mccz Sînt, pentru dumneaei, mai degrabă nu mușteriu credincios decît mare cumpărător; • mtem amiii de cînd steaua i s-a arătat pe 418 cerul gastronomic și dînsa a avut bunătatea să mă jelească cînd se părea că am murit; nu era, din fericire, decît o încurcătură datorată asemănării Madame Chevet este mijlocitorul de neînlocuit între bucatele alese și averile neîngrădite Prosperitatea o datorează bunei credințe fără pată în ale negoțului: tot ce a fost atins de timp dispare din prăvălie ca prin farmec Prin însăși natura negustoriei sale cîștigurile sînt destul de mari; dar, o dată ce v-ați înțeles asupra prețului, puteți fi încredințați că veți primi tot ce e mai bun Această bună-credință se va moșteni; dudui-țele dumisale, de-abia ieșite din copilărie, urmează de pe acum, fără nici o abatere, aceleași principii Madame Chevet are însărcinați cu afaceri în toate țările în care cei mai năzuroși gastronomi și-ar face cunoscute dorințele; iar faima ei sporește pe măsură ce sînt tot mai mulți cei ce se căznesc să i-o ia înainte 2 Dl ACHARD, cofetar de fursecuri, în strada Grammont la nr 9, lyonez de baștină, și-a deschis prăvălia cu vreo zece ani în urmă, iar faima i-au făcut-o, la început, biscuiții din feculă și napolitanele cu vanilie care au rămas, multă vreme, neîntrecute Toate zaharicalele dumnealui au o înfățișare cochetă și desăvîrșită, de negăsit în alte părți Parc-ar fi niște poame din cine știe ce țărm vrăjit; ca urmare, la dînsul tot ce se coace într-o zi se duce în aceeași zi, și prăji-turelele lui n-au, cum s-ar zice, viață lungă în zilele frumoase din preajma echinoxului se poate vedea cum, mai în orice clipă, în strada Grammont trage cîte o trăsurică ce poartă, de obicei, vreun june și chipeș titus1 1 titus: perucă sau coafură cu părul pieptănat drept și tuns la fel de scurt în față și în spate, în :enul tunsorii bărbătești romane A fost foarte la moda pe vremea Revoluției, deoarece corespundea 419 și o cuconiță cu frizura numai pene Cel dinții se repede în dugheana lui Achard, unde se înarmează cu un cornet mare cu cofeturi La întoarcere este salutat cu un „Ah, scumpule, ce bunătăți! și ce frumoase sînt!“ sau cu „O, dear! how it looks good! ту mouth “ și, iute, calul o ia din loc și-și duce toată povara în bois de Boulogne Gurmanzii sînt atit de zeloși și de înțelegători îneît au îndurat vreme îndelungată vitregiile unei vînzătoare urîcioase Neajunsul a-cesta nu mai este; tejgheaua arată cu totul altfel și drăgălașa mînuță a D-șoarei Anna Achard adaugă încă o însușire acestor preparate ce se recomandă de la sine 3 Dl LIMET, în strada Richelieu, la nr 79, vecinul meu, brutar al mai multor altețe, mi-a cîștigat și el încrederea pentru totdeauna în scurt timp, brutăria preluată de el, destul de neînsemnată la început, și-a sporit, datorită lui, cîștigurile și faima I Franzelele sale sînt grozav de arătoase; și nu-i ușor să fabrici niște pîini de lux atit de albe, de savuroase și de ușoare totodată Străinii, ca și francezii veniți din diferite departamente ale țării, găsesc întotdeauna la Dl Limet pîinea cu care sînt obișnuiți; așa îneît mușterii vin în persoană, trec unul după celălalt, ba chiar, uneori, stau la coadă Izbînzile acestea vor apărea mai puțin uimitoare cînd se va ști că Dl Limet nu se lasă ademenit de trîndăveala rutinei, ci își dă toată osteneala pentru a-și înnoi meșteșugul și se lasă îndrumat de savanți dintre cei mai luminați XXVII PRIVAȚIUNILE Elegie istorică Primii părinți ai spiței omenești, a căror poftă a devenit istorică, voi, care v-ați pierdut pentru un măr, ( r usltilui pentru antichitate Coafura a fost lansată >!<• celebrul actor Talma în rolul Titus din tragedia Brut tis de Ha< ine 420 ce n-ați fi făcut pentru un curcan umplut cu trufe? dar în paradisul vostru pămintesc nu erau nici bucătari, nici cofetari Vă plîng din inimă! Regi preaputernici ce nimicirăți trufașa Troia, faima neînfricării voastre a străbătut secolii, dar masa voastră era sărăcăcioasă Rămași la pulpa de bou și la spinarea de porc, n-ați știut niciodată ce înseamnă o plachie sau o tocăniță de pui Vă plîng din inimă! Aspasia, Chine și voi toate cele dăltuite de greci întru nefericrea frumoaselor de astăzi, niciodată gura voastră încântătoare n-a sorbit suavitatea unei bezele cu vanilie sau cu trandafir; abia dacă ați ajuns pînă la turta-dulce Vă plîng din inimă! Blînde preotese ale Vestei, copleșite cu atîtea onoruri și amenințate, totodată, cu atît dc cumplite suplicii, dacă măcar ați fi gustat din aromatele siropuri ce înviorează sufletul, dîn fructele zaharisite ce înfruntă frigul iernii, din cremele parfumate, minuni ale zilelor noastre! Vă plîng din inimă! Financiari romani се-ați luat tot ce se putea lua din universul cunoscut vouă, în vestitele voastre saloane n-au pătruns niciodată piftiile cele zemoase, bucuria leneșilor, nici feluritele înghețate care, cu răceala lor, își rîd de cea mai fierbinte zăpușeală Vă plîng din inimă! Paladini neînvinși, slăviți de barzi și menestreli, atunci cînd i-ați hăcuit pe zmei, cînd le-ați scăpat pe domnițe din temniță, cînd ați zdrobit armate întregi, niciodată, vai, niciodată o roabă oacheșă nu v-a turnat în cupe șampania cea spumoasă, ori vinul greu de Madeira, ori niscai lichioruri, marea creație a marelui 421 secol1; tot ce cunoșteați era berea și vinul aromat cu ierburi Vă plîng din inimă! Capi ai bisericii, înarmați cu cîrja și mitra e-piscopală, voi cure împărțeați darurile cerului; și voi, temuți templieri се-ați luat spada pentru a stîrpi neamul sarazinilor, n-ați cunoscut nicicînd plăcerile întremătoarei ciocolate, nici cafeaua ce-ndeamnă la cugetare Vă plîng din inimă! Mîndre castelane, care, cît ținea cruciada, îi ridicați atît de mult în rang pe duhovnici și pe paji n-ați avut parte de-a gusta împreună cu ei delicioasele pricomigdale, pișcaturi ori napolitane Vă plîng din inimă! Și, în fine, voi gastronomi ai anului 1825, ce vă vedeți sastisiți în sînul belșugului și visați la feluri noi, nu vă veți desfăta cu descoperirile pregătite de științe pentru anul 1900, ca de pildă substanțele minerale, licorile obținute prin presiuni de o sută de atmosfere, nu veți vedea exoticele poame pe care călători încă ne-născuți le vor aduce în Europa din jumătatea de glob ce le-a rămas de descoperit și de explorat Vă plîng din inimă! DEDICAȚIE CĂTRE gastronomii din CELE DOUA LUMI Excelențele voastre! Lucrarea aceasta, vouă dedicată, are menirea de a așterne în fața tuturor celor ce au ochi de văzul principiile științei се-și are în voi un reazim și o podoabă totodată Așijderea, aduc primele laude Gastronomiei, tînăra zeiță care, de cum și-a pus cununa de stele, s-a ’și înălțat mai presus de suratele ei, asemeni preafrumoasei Calypso care întrecea cu un cap roiul fermecător al nimfelor ce-o întovărășeau Templul Gastronomiei, podoabă a metropolei lumii, va întinde curînd spre cer coloanele-i imense: glasul vostru va să răsune intr-insul; darurile voastre îl vor face mai bogat; iar de îndată ce academia făgăduită de oracole se va întemeia pe neclintita temelie a plăcerii și a necesității, voi, gurmanzi luminați, și comeseni cu har, voi veți fi membrii și corespondenții ei Pînă atunci, înălțați către cer chipurile voastre luminoase; înaintați în forță și măreție; universul gustului s-a deschis in fața voastră Trudiți, excelențele voastre; munciți spre folosul științei; digerați întru plăcerea voastră; si dacă, în timpul lucrărilor, se întîmplă să faceți vreo descoperire însemnată, binevoiți a-1 înștiința și pe prea plecatul vostru servitor Autorul Meditațiunilor gastronomice ’ Prin sintagma marele secol este desemnat Secolul al XVH-lea dominat de Ludovic al XIV-lea 422 CUPRINS Cuvînt înainte 5 PARTEA ÎNTÎI 23 Aforisme 24 Dialog între autor și prietenul său 26 Prefață 32 Meditațiunea I DESPRE SIMȚURI 39 Numărul simțurilor 39 Felul în care acționează simțurile 40 Perfecționarea simțurilor 12 Puterea gustului 41 Scopul acțiunii simțurilor 44 Afed/tațiuneu a 11-a DESPRE GUST 47 Definiția gustului 47 Mecanismul gustului 48 Senzația gustului 50 Despre savori 51 Influența mirosului asupra gustului 52 Analiza senzației de gust 53 Ordinea diferitelor impresii ale gustului 55 Bucurii prilejuite de gust 56 Supremația omului 57 Metoda adoptată de autor 60 Meditat lunea a 111-a DESPRE GASTRONOMIE 62 Originea științelor 62 Originea gastronomiei 63 Definiția gastronomiei 64 Diferite obiecte ale științei gastronomice 65 Utilitatea cunoștințelor gastronomice 66 Influența gastronomiei în afaceri 67 Academia gastronomilor 68 Meditațiunea а IV-a DESPRE APETIT 69 Definiția apetitului 69 Anecdotei 70 Apetituri serioase 72 Meditațiunea o V-a DESPRE ALIMENTE 1N GENERAL — Sec- țiunea întîi '6 Definiții ”6 Cercetări analitice 76 Osmazoma • • • • 77 Regnul vegetal 80 Observație personală 82 Meditațiunea a Vl-a DESPRE ALIMENTE 1N GENERAL — Secțiu- nea a II-a 84 Specialități 84 Fiertura de carne, ciorba, etc 84 Despre rasol 85 Păsările de curte 86 Despre curcan 88 Despre curcanofili 89 însemnătatea curcanului în ale finanțelor 90 Isprava profesorului 60 Despre vînat 96 Despre pește 66 Anecdotă Ю1 Muria-Garum-ul 161 Reflecție filosofică 165 Despre trufe 166 Despre virtutea erotică a trufelor 106 Despre zahăr 43 424 425 Originea cafelei Despre ciocolată Originea sa Mcditațiunca a Vil-a TEORIA PRĂJELII Meditați unea a Vil I-a DESPRE SETE Cauzele setei Exemplu Meditați unea a IX-a DESPRE BĂUTURI Băuturi tari Meditați unea a X-a Șl EPISODICA ASUPRA SFIRȘITULUI NUMII Meditați unea, л Xl-a DESPRE GURMANDERIE Urmare Puterea gurmande riei Portretul unei drăgălașe gurmande Efectele gurmanderiei asupra sociabilității Influența gurmanderiei asupra fericirii conjugale Meditațiunca a XH-a DESPRE GURMANZI Nu oricine vrea e gurmand Predestinare -senzuală Gurmanzi prin profesiune Medicii Aspra mustrare Oamenii de litere Cuvioșii Cavalerii și abații Gurmanzilor li se prezice viață lungă Metlilațiunea a XIII-a PROBE GASTRONOMICE Meditați unea a XiV-a DESPRE PLĂCEREA DE A ȘEDEA LA MASA Obîrșia plăcerii de a ședea la masă Deosebirea dintre plăcerea de a mînca și plăcerea de a ședea la masă 187 Urmări 187 Adaosuri ale artelor 188 Veacurile al optsprezecelea și al nouăsprezecelea - • • 189 Meditațiunea a XV-a DESPRE POPASURILE DE VtNATOARE 199 Doamnele 201 Meditat lunea a XVI-a DESPRE DIGESTIE 204 Ingestia 204 Lucrarea stomacului 206 Influența digestiei 208 Meditațiunea a XVII-a DESPRE ODIHNA 213 Durata odihnei 215 Meditațiunea a XVIH-a DESPRE SOMN 217 Definiție 217 PARTEA A DOUA 221 Meditațiunea a XlX-a DESPRE VISE 222 Cercetări de făcut 223 Natura viselor 224 Teoria doctorului Gali 224 Influența vîrstei 228 Fenomene ale viselor 228 A doua observație 229 A treia observație 229 Meditațiunea a XX-a DESPRE INFLUENȚA REGIMULUI ASUPRA ODIHNEI, ASUPRA SOMNULUI ȘI ASUPRA VISELOR 233 Efecte ale regimului asupra muncii 233 Despre vise 235 Urmare 236 Rezultat 236 Meditațiunea a XXI-a DESPRE OBEZITATE 239 Cauzele obezității 213 Anecdotă 245 427 Neajunsuri ale obezității 246 Exemple de obezitate 247 Meditațiunea a XXII-a TRATAMENT DE PREINTÎMPINARE SAU DE ÎNLĂTURARE A OBEZITĂȚII 250 Generalități 251 Urmarea regimului 254 Pericolele substanțelor acide 255 Centura anti-obezică 257 Despre chinină 258 Meditațiunea a XXIH-a DESPRE SLĂBICIUNE 261 Definiție 261 Efecte ale slăbiciunii 261 Predestinație naturală 262 Regim de îngrășare 263 Meditațiunea a XXIV-a DESPRE POST 266 Definiție 266 Cum se postea 267 Originea delăsării 269 Meditațiunea a XXV-a DESPRE ISTOVIRE 272 Tratament făptuit de profesor 273 Meditat iunea a XXVI-a DESPRE MOARTE 276 Meditațiunea a XXVI I-a ISTORIA FILOSOFICA A BUCĂTĂRIEI 280 Rînduiala alimentației 280 Descoperirea focului 282 Gătitul 282 Ospețele orientalilor — Grecii 286 Ospețele Romanilor 289 învierea lui Lucullus 292 Lectisternium et Incubitatium 293 Poezie 295 Năvălirea barbarilor 296 Secolele lui Ludovic al XIV-lca și Ludo- 300 vie al XV-lea 428 îmbunătățiri în privința iscusinței 305 Ultimele desâvtrșîri 307 Meditațiunea a XXVIII-a DESPRE RESTAURATORI 309 înființarea restaurantelor 309 Avantajele restaurantelor 310 Privire asupra salonului 312 Neajunsuri 313 Emulațiune 313 Restaurantele eu meniu fix 314 Beauvilliers 315 Gastronomul la restaurant 317 Meditațiunea a XXIX-a GURMANDERIA CLASICA ÎN ACȚIUNE 319 Povestea d-lui de Borosse 319 Alaiul unei moștenitoare 330 Meditațiunea a XXX-a BUCHET 331 Mitologie gastronomică 331 TRANZIȚIE 338 VARIETĂȚI 311 I Omleta parohului 342 II Ouă în sos de friptură 316 III Victorie națională 347 IV Spălatul 352 V Păcălirea profesorului și înfrîngorea unui general 354 VI Mîncarea de anghile 357 VII Sparanghelul 359 VIII Capcană 360 IX Calcanul 361 X Felurite poțiuni întremătoare 369 XI Găină de Bresse 372 XII Fazanul 374 XIII Izbînzi gastronomice in emigrație 377 XIV Alte amintiri din emigrație 381 XV Mănunchiul de sparanghel 388 XVI Despre fondue 389 XVII Dezamăgire 391 XVIII Minunatele efecte alo unei cine clasice 392 XIX Urmările și primejdiile tăriilor 393 429 XX Cavalerii și abații XXI Miscellanea XXII O zi la bernardini XXIII Bucuriile unei călătorii XXIV Poetica XXV Dl H de P XXVI Recomandări XXVII Privațiunile Dedicație 394 396 397 403 409 417 418 420 422 REDACTOR: MANUEI A COHAVU tehnoredactor: ștefan tanase BUN DE TIPAR: 18 08 19811 APARUT: 1988: COLT DE TIPAR: 18 ÎNTREPRINDEREA poligrafica sibiu ȘOSEAUA ALBA IULIA NR Ir): SIBIU REPUBLICA SOCIALISTA ROMÂNIA